
CUVÂNT ÎNAINTE 


Părintele Arhimandrit Zaharia Zaharou, vieţuitor şi slujitor 
al binecunoscutei Mănăstiri ortodoxe „Sfântul Ioan Botezătorul" 
din Essex, Marea Britanic, este deja un nume cunoscut multora 
dintre credincioşii ortodocşi români. Aceştia fie i-au citit scrie¬ 
rile teologice traduse până în prezent în limba română, fie l-au 
putut asculta nemijlocit, în timpul vizitelor făcute de Sfinţia Sa 
în tara noastră, cuvântând şi dialogând pe teme duhovniceşti 
de mare actualitate. 

Fiu duhovnicesc al vrednicului de fericită pomenire Arhi¬ 
mandrit Sofronie Saharov (1896-1993), el însuşi ucenic al Sfân¬ 
tului Siluan Athonitul (1866-1938), Părintele Zaharia se înscrie 
într-o aleasă şcoală de spiritualitate monahală ortodoxă. Aşadar, 
era firesc ca duhul şi temele teologice majore care au inspirai 
cugetarea şi trăirea duhovnicească ale Părinţilor spirituali ai 
Părintelui Zaharia Zaharou, să se regăsească şi în propria vie¬ 
ţuire, învăţătură şi misiune. 

De altfel, din râvna misionară a Părintelui Zaharia a rodit 
şi conţinutul acestei cărţi, care cuprinde cuvântările duhov¬ 
niceşti rostite de Preaeuvioşia Sa în timpul unei vizite pe con¬ 
tinentul american, în anul 2007. Şi, probabil, nu s-ar greşi dacă 
s-ar spune că „inima", în calitatea ei de insondabil centru al 
persoanei umane şi al vieţii ei duhovniceşti, reprezintă pre¬ 
ocuparea esenţială a cugetării teologice a Părintelui Zaharia. 
De aceea şi titlul acestui volum conţine grăitoarea formulare 
a Sfântului Apostol Petru, „Omul tainic al inimii". Un alt 
volum al Preacuvioşiei Sale, tradus deja în limba română, este 
intitulat tot cu o expresie biblică: Lărgiţi şi i<oi inimile voastre 
(2 Cor. 6,13). Din spaţiul extins acordat în această carte rostirii 
teologice despre inima duhovnicească, se poate lesne înţelege 
că pentru restaurarea noastră interioară reală, nu iluzorie, este 
crucială cunoaşterea ei, adică a stărilor care se petrec neîncetat în 
adâncul inimii, ca luptă cu patimile egoiste pentru zădărnicirea 





CUVÂNT ÎNAINTE 


fi 

lucrării morţii noastre spirituale şi ca lucrare prin dumneze¬ 
iescul har a învierii noastre sufleteşti. 

Se stăruie, deci, aici, într-un autentic duh filocalic, sprijinit 
pe învăţătura Sfântului Siluan Atonitul şi a Stareţului Sofronie, 
asupra tainei inimii, asupra nepătrunsului proces lăuntric al 
trezirii şi zidirii sau renaşterii ei spre viaţa cea nestricăcioasă. 
Aceasta înseamnă că în inimă trebuie să coboare mintea răstignită 
unindu-se cu ea, întrucât din inimă „sunt ieşirile vieţii" (Pilde 
4,23), şi în ea se cuvine să Se sălăşluiască Ziditorul ei, şi doar prin 
ea II poate omul vedea pe Dumnezeu (cf. Matei 5, 8), gustând 
astfel cea mai înaltă fericire. De aceea, vorbind despre cutre¬ 
murătoarele şi inefabilele trăiri ale inimii omului care se întoarce 
la Dumnezeu prin arzătoare pocăinţă. Părintele Zaharia zice: 
„Suferinţa cumplită pricinuită de simţământul păcatului ti adună 
acum atenţia minţii in inimă. Şi cu cât mintea rămâne mai mult in 
inimă, în rugăciune de pocăinţă, cu atât harul Duhului Sfânt înteţeşte 
în om văpaia iubirii pentru Hristos, luminându-i mintea cu vederea 
Feţei Sale. Şi chipul cel blând şi smerit al lui Hristos într-atât îi 
uluieşte sufletul, încât se naşte înlăuntrul lui o bucurie fără margini 
şi nădejdea că moartea poate fi nimicită." (p. 107). în acest pasaj, 
ca şi în multe altele din prezenta carte a Părintelui Arhimandrit 
Zaharia Zaharou este cuprins, implicit, şi mesajul ei duhovnicesc, 
sau mai degrabă îndemnul ei, amintind de cuvintele Prorocului: 
"Sd L cunoaştem, să ne sârguim să cunoaştem cine este Domnul " 
(Osea 6, 3). De ce? Pentru a ne învrednici cu toţii de bucuria 
negrăită a vederii "chipului celui blând şi smerit al lui 1 Iristos" 
ca arvună a învierii de obşte şi fericirii din împărăţia cerurilor. 

Această carte este de mare folos, mai ales în anul 2014, ca 
An omagial al Sfintei Spovedanii şi al Sfintei împărtăşanii, deoarece 
acordă o mare importanta pocăinţei ca stare şi lucrare de înnoire 
duhovnicească a omului credincios. Pelicităm pe autorul acestei 
cărţi şi binecuvântăm publicarea ei la Editura BASIL1CA a 
Patriarhiei Române. 


t DANIEL 
Patriarhul României 








PREFAŢA 

(LA EDIŢIA t\' LIMBA ENGLEZA) 

„Ci sa fte omul cel tainic al inimii , întru 
nestricâcioasa podoaba a duhului blând şi liniştit, 
care este de mare preţ înaintea Ini Dumnezeu." 

(1 Petru 3. 4) 

în toiul iernii anului 2007, Arhimandritul Zaharia a plecat 
de la Mănăstirea Sfântul loan Botezătorul, Stavropighie a Pa¬ 
triarhiei de Constantinopol, situată la marginea liniştitului sat 
englezesc Tolleshunt Knights, pentru a veni în YVichita, Kansas, 
în inima Amcricii, (YVichita se află Ia o distanţă de aproximativ 
trei sute de kilometri de satul Lebanon, Kansas - centrul geo¬ 
grafic al Americii continentale, loc marcat de o bisericuţă creş¬ 
tină). Este a doua oară (prima dată fiind în februarie 2001) 
când, la invitaţia mea. Părintele Zaharia a consimţit cu smere¬ 
nie să-şi părăsească isihia pentru a face o călătorie anevoioasă 
de mai bine de zece mii de kilometri ca să-i hrănească pe preoţii 
şi diaconii eparhiei mele din bogata merinde duhovnicească 
pe care o împarte zilnic în mănăstirea sa de metanie. 

Fiu duhovnicesc al întemeietorului mănăstirii, Fericitul 
Stareţ Sofronie de la Essex (+ 1993), şi în felul acesta nepot 
duhovnicesc al Sfântului Siluan Athonitul (t 1938), Părintele 
Zaharia a moştenit rarul şi nepreţuitul dar al cuvântului, un 
cuvânt insuflat de aceşti uriaşi duhovniceşti contemporani. Şi 
ce cuvinte ne-a adus nouă, care suntem copiii sfârşitului de 
veac douăzeci şi începutului de veac douăzeci şi unu! 

Cu harul lui Dumnezeu, prin poveţele şi rugăciunile sfinţi¬ 
tului său Părinte, şi prin propriile strădanii duhovniceşti, Părin¬ 
tele Zaharia şi-a împodobit omul cel tainic al inimii cu „nestri- 
căcioasa podoabă a duhului blând şi liniştit" (1 Petru 3, 4), şi 

învăţătura sa - do care lumea s-a putut bucura mai întâi prin 
intermediul CD-urilor, iar acum prin paginile acestei cărţi - se 
va vădi o mlădiţâ purtătoare de viaţă şi de roadă a Viţei celei 
Adevărate, iară nu o mlădiţă uscată şi neroditoare a teologiei 
pur speculative. Membrii Frăţiei Clerului din eparhia noastră, 
care îl are ca ocrotitor pe Sfântul Kafael frăţie pe care Părin¬ 
telui Zaharia ii place să o numească „binecuvântata ceată apos¬ 
tolică " - s-au înfruptat pe săturate la masa cea bogată, gătită 
noua de acest ieromonah insuflat de Dumnezeu. S-au desfătat 
culegând pentru ei înşişi şi pentru turmele pe care le păstoresc 
nepreţuitele cuvinte de-viaţă-purtătoare, care în toată vremea 
şi în tot ceasul se desprind de pe buzele sale cu atâta natura¬ 
leţe, ba chiar în chip copilăresc, ca nişte nestemate duhovni¬ 
ceşti. Binecuvântat eşti tu, cititorule, care te împărtăşeşti acum 
de această comoară! 

Fie ca binecuvântarea Sfintei şi de-viaţă-datătoarei Treimi 
să fie peste această carte şi peste „păşunea duhovnicească" în 
care a crescut şi a rodit ea (Mănăstirea Stavropighie Patriarhală 
a Sfântului loan Botezătorul), asupra Egumenului ei. Arhiman¬ 
dritul Chirii, şi asupra tuturor celor dimpreună cu dânsul întru 
I Iristos - şi mai ales asupra unuia dintre cei doi naşi ai mei de 
călugărie, pe care am binecuvântarea să-l am ca adânc preţuit 
şi mult iubit frate întru Hristos, Arhimandritul Zaharia. 

+ VASILH 

Episcopul Wi chitei şi al Eparhiei Americii Centrale din cadrul 
Arhiepiscopiei Americii de Nord a Bisericii Creştin-Orlodoxe Antiahiene 


23 august, 2007 

Odovania praznicului Adormirii Maicii Domnului 













TAINA INIMII OMULUI 
(Introducere) 


Toate rânduielile pe care Sfânta noastră Biserică ni le 
pune înainte nu au decât un rost, şi anume de a dezvălui 
„adâncul inimii" (Ps. 63, 7) * 1 , centrul ipostasului uman. 
După cum ne încredinţează Sfintele Scripturi, Dumnezeu a 
plămădit fiecare inima în chip aparte: inima li este ţintă, ei 
i Se descoperă şi in ea Se sălăşluieşte. 

De vreme ce împărăţia lui Dumnezeu este înlăuntrul 
nostru (cf. Luca 17, 21), inima este câmpul de luptă pentru 
mântuirea noastră, şi scopul nevoinţei noastre este să o 
curăţim de toată înlinăciunea şi să o păstrăm neprihănită 
înaintea Domnului. „Cu toată paza păzeşte inima ta, că 
dintru aceasta sunt ieşirile vieţii" (Pilde 4, 23)% îndeamnă 
Solomori, înţeleptul împărat al lui Israel. Aceste cărări ale 
vieţii străbat inima omului şi dorinţa neostoită a celor ce 
caută neîncetat faţa Dumnezeului celui Viu este ca inima 
lor, pe care păcatul a secătuit-o de viaţă, să se aprindă iarăşi 
de harul dumnezeiesc. 

Inima este adevărata „biserică" unde omul se întâlneşte 
cu Dumnezeu. Inima omului caută o simţire (cf. Pilde 15,15) 3 
atât înţelegătoare cât şi dumnezeiască, şi nu află odihnă 
până când Domnul slavei nu vine şi Se sălăşluieşteîntr-însa. 


1 Ed. Sfântului Sinod, Rucurcşti, 1914. 
1 Ud. Sfântului Sinod, Rucurcşti, 1914. 

1 Biblia de la Bucureşti, Wi88. 

Iar Dumnezeu, Care este un „Dumnezeu gelos" (leş. 34,14) 1 , 
nu Se mulţumeşte doar cu o parte din inima noastră. In 
Vechiul Testament Ii auzim chemarea: „Dă-mi, fiule, inima 
ta" (Pilde 23, 26), iar în Noul Testament ne porunceşte: „Să 
iubeşti pe Domnul Dumnezeul tău din toată inima ta, din 
tot sufletul tău, din tot cugetul tău şi din toată puterea ta" 
(Marcu 12, 30). El este Cela Ce a plămădit inima fiecărui om 
în chip unic şi irepetabil, însă nicio inima nu-L poate cu¬ 
prinde pe de-a-ntrcgul, căci „Dumnezeu este mai mare 
decât inima noastră" (1 loan 3, 20). Şi totuşi, atunci când 
omul izbuteşte să-şi întoarcă toată inima spre Dumnezeu, 
Domnul însuşi face să rodească într-însa sămânţa nestrică- 
cioasă a cuvântului Său, o pecetluieşte cu minunatul Său 
Nume şi o luminează cu prezenţa Lui veşnică şi plină de 
har. O preface în biserică a Dumnezoirii Sale, ncfăcută de 
mâini omeneşti, în stare să-I oglindească „Chipul", să-I 
audă „glasul" şi să îi „poarte" Numele (cf. loan 5, 37; Fapte 
9, 15). într-un cuvânt, omul îşi împlineşte atunci menirea 
vieţii, rostul pentru care a venit în lumea aceasta trecătoare. 

Marea tragedie a vremii noastre constă în aceea că trăim, 
gândim, vorbim şi chiar ne rugăm lui Dumnezeu în afara 
inimii, în afara casei Tatălui nostru. Cu adevărat casa Tatălui 
nostru este inima noastră, acolo voieşte să-Şi afle odihna 
„Duhul slavei şi al lui Dumnezeu" (1 Petru 4,14), pentru ca 
„Hristos să ia chip în noi" (cf. Gal. 4, 19). Intr-adevăr, doar 
atunci vom fi tămăduiţi şi vom deveni ipostasuri după Chipul 
Ipostasului celui adevărat şi desăvârşit, al Fiului şi Cuvântu¬ 
lui lui Dumnezeu, Care ne-a zidit şi ne-a mântuit prin scump 
Sângele negrăitei Sale jertfo. 


1 lid. Jubiliari a Sfântului Sinod, Bucureşti, 2001. 

însă câtă vreme suntem robi patimilor care izgonesc 
mintea (voue) din inimă şi o ademenesc în lumea deşartă şi 
pururi schimbătoare a celor zidite, lipsindu-ne astfel de 
toată vlaga duhovnicească, nu vom cunoaşte noua naştere 
de Sus, care ne face fii ai lui Dumnezeu şi dumnezei după 
har. De altminteri, într-un fel sau altul, toţi suntem nişte „fii 
risipitori" ai Tatălui Ceresc, căci, după cum zice Scriptura: 
„toţi am păcătuit şi suntem lipsiţi de slava lui Dumnezeu" 
(Rom. 3, 23). Păcatul ne-a abătut mintea de la vederea 
de-viaţâ-dâtătoare a lui Dumnezeu şi ne-a făcut să rătăcim 
într-o „ţară depărtată" (Luca 15, 13). în această ţară depăr¬ 
tată am pierdut cinstea îmbrăţişării Părinteşti şi, păscând 
porcii, ne-am făcut slugi diavolilor. Ne-am dedat patimilor 
ruşinoase şi foametei cumplite a păcatului, care cu silnicie 
şi-a făcut locînlăuntrul nostru, devenind legea mădularelor 
noastre. Dar trebuie să ieşim din iadul acesta al absenţei lui 
Dumnezeu şi să ne întoarcem în casa Tatălui, pentru a stârpi 
legea păcatului din noi şi a lăsa să se sălăşluiască în inima 
noastră legea poruncilor lui Hristos. Căci singura cale care 
ne scoate din chinurile iadului la bucuria împărăţiei este 
calea poruncilor dumnezeieşti: suntem chemaţi să iubim pe 
Dumnezeu şi pe aproapele nostru cu toată fiinţa noastră, cu 
o inimă slobodă de păcat. 

întoarcerea din această ţară depărtată şi neprimitoare 
nu este deloc uşoară şi nu există foamete mai cumplită decât 
aceea a unei inimi pustiite de păcat. Cei cu inimile pline de 
mângâierea harului nestricăcios pot să rabde toate lipsurile 
şi năpastele, prefăcându-le într-un praznic al bucuriei du¬ 
hovniceşti; însă foamea unei inimi împietrite, de la care s-a 
depărtat mângâierea dumnezeiască, este o suferinţă fără 
alinare. Nu este chin mai mare decât acela al unei inimi 

nesimţitoare şi învârtoşate, care nu mai ştie să distingă 
Calea luminoasă a Proniei dumnezeieşti de cărările întune¬ 
cate ale lumii acesteia. însă, de-a lungul istoriei, au fost şi 
oameni cu inimi pline de har, vase alese, luminate de duhul 
proorocesc, care au ştiut să deosebească Lumina Dumneze¬ 
iască de întunericul acestei lumi. 

Oricât ar fi de grea şi de înfricoşătoare lupta pentru cu¬ 
răţirea inimii, nimic nu ar trebui să ne împiedice sa ne-o 
asumăm, căci avem de partea noastră nespusa milostivire 
a lui Dumnezeu, Caro Şi-a făcut din inima omului propria 
Sa grija şi ţintă. în Cartea lui Iov citim aceste uimitoare cu¬ 
vinte: „Ce este omul că l-ai mării pe el şi că iei aminte la el? 
Că-1 cercetezi pe el până dimineaţa şi până la vremea odih¬ 
nei îl judeci pe el?... De ce m-ai pus pe mine ţintă să-Ţi fiu şi 
povară să-Ţi fiu?" (cf. Iov 7,17-18, 20). Pe Dumnezeul Acesta 
pe Care mintea nu-L poate cuprinde 11 vedem cum vânează 
inima omului: „Iată, stau la uşă şi bat; de va auzi cineva glasul 
Meu şi va deschide uşa, voi intra la el şi voi cina cu el şi ol 
cu Mine" (Apoc. 3, 20). El bate la uşa inimii noastre, dar ne 
încurajează şi pe noi să batem la uşa milostivirii Sale: „Bateţi 
şi vi se va deschide" (Luca 11,9). Când cele două uşi, cea a 
bunătăţii dumnezeieşti şi cea a inimii omului, se deschid, 
atunci se săvârşeşte cea mai mare minune din viaţa noastră: 
inima omului se uneşte cu Duhul Domnului, Dumnezeu 
prăznuioşte împreună cu fiii oamenilor. 

De acest praznic al mângâierii dumnezeieşti ne lipsim 
nu numai atunci când ne dăm stricăciunii păcatului, păs¬ 
când porcii în ţara cea îndepărtată, ci şi atunci când suntem 
delăsători în lupta noastră duhovnicească. „Blestemat este 
cel ce face lucrurile Domnului cu lenevie" (Ierem. 48, 10) s , 


s Ed, Sfântului Sinod, Bucureşti, 1914. 

no avertizează Proorocul Ieremia. Atunci când paştem porcii 
săvârşim lucrarea blestemată a vrăjmaşului, diavolul. însă 
atragem asupra noastră blestemul şi atunci când slujim 
Domnului fără tragere de inimă, măcar că locuim în casa 
Lui, căci Dumnezeu nu rabdă ca omul să-şi împartă inima. 
Bincplăcut înaintea lui Dumnezeu este numai omul care-I 
vorbeşte din toată inima şi face lucrarea Lui cu bucurie: 
„căci Dumnezeu iubeşte pe cel ce dă cu voie bună" (2 Cor. 
9, 7), zice Apostolul. Dumnezeu voieşte să ne întoarcem 
spre El cu toată inima şi să l-o închinăm Lui, pentru ca să o 
umple de bogăţia bunătăţii şi de darurile milostivirii Sale. 
El „seamănă cu dărnicie" (cf. 2 Cor. 9, 6) şi aşteaptă şi de la 
noi acelaşi lucru. 

Din cele câteva gânduri înfăţişate mai sus începem să 
înţelegem ce lucru de mare preţ este să stăm înaintea Dom¬ 
nului cu toată inima şi să o revărsăm înaintea Lui. începem, 
de asemenea, să ne dăm seama câtă trebuinţă avem să ne 
descoperim inima, pentru că aceasta ne îngăduie să-l vor¬ 
bim Dumnezeului şi Tatălui nostru din inimă şi să fim auziţi 
de El. în felul acesta îl îndreptăţim sa desăvârşească reîn¬ 
noirea noastră şi să ne aşeze iarăşi în cinstea cea dintâi de 
care ne bucuraserăm ca fii ai Lui. 

Câtă vreme omul se află sub stăpânirea păcatului şi a 
morţii, şi pradă puterii răului, el devine din ce în ce mai 
egoist. Despărţit fiind de Bunul Dumnezeu, omul, în dez¬ 
nădejdea lui, se zbate cu samavolnicie să supravieţuiască, 
însă nu izbuteşte decât să atragă asupra lui un şi mai greu 
blestem, o şi mai mare pustiire. însă oricât ar fi de pângărit 
de păcat, darul dintâi pe care l-a primii de la Dumnezeu, 
acela de a fi zidit după chipul şi asemănarea Sa, rămâne 
definitiv şi irevocabil. De aceea stă in puterea omului să se 

ridice din împărăţia întunericului la lumina şi la viaţa îm¬ 
părăţiei lui Dumnezeu. Aceasta se întâmplă atunci când 
omul, „venindu-şi în sine", mărturiseşte cu durere în suflet 
că piere de foame (Cf. Luca 15, 17). 

Când omul căzut îşi vine în sine şi se întoarce spre 
Dumnezeu, atunci „vremea este să lucreze Domnul", după 
cum spunem la începutul Sfintei Liturghii. Atunci când 
omul pătrunde în inimă, el îi vorbeşte deschis Domnului, 
cunoscându-şi starea căzuta şi simţindu-se întru totul vinovat. 
Iar Domnul, văzând că are acum un interlocutor serios, ia 
aminte la el. într-adevăr, toată lupta omului are un singur 
scop, acela de a-L convinge pe Dumnezeu că este fiul Lui, 
şi când izbuteşte sa o facă, aude în inima sa cuvântul Evan¬ 
gheliei: „Toate ale Mele ale tale sunt" (Luca 15, 31). în clipa 
în care îl convinge pe Dumnezeu că li aparţine. Domnul 
revarsă peste el şuvoaiele milostivirii Sale şi viaţa lui 
Dumnezeu devine propria sa viaţă. Aceasta este buna voire 
a gândului celui dintâi al lui Dumnezeu pentru om, căci 
omul a fost zidit tocmai cu această menire. E ca şi cum 
Dumnezeu i-ar spune celui care a izbutit să-L convingă: 
„Toată viaţa Mea, omule, ţi-o dau ţie." Atunci Domnul, Care 
este Dumnezeu după fire, ii dăruieşte omului propria Sa 
viaţă şi omul devine dumnezeu după har. 

în Evanghelia Sfântului Apostol 1 ,uca ni se spune că fiul 
risipitor, „venindu-şi în sine", a zis: „Scula-ină-voi şi mă voi 
duce la tatăl meu şi voi zice lui: Tată, greşit-am la cer şi îna¬ 
intea ta. Şi nu mai sunt vrednic a mă chema fiul tău" (Luca 
15,18-19). 6 Aceasta este o clipă minunată, un eveniment hotă¬ 
râtor în viaţa duhovnicească. Suferinţele, chinurile şi foamea 
cumplită pe care le rabdă în ţara cea îndepărtată îl silesc pe 


6 Kd. Sfântului Sinod, Bucureşti, 1914. 





OMUL CEL TAINIC AL INIMII 


15 


om să privească înlăuntrul său. O singură mişcare a harului 
dumnezeiesc este de ajuns pentru a preschimba energia rău¬ 
lui într-un act de mare curaj, care îi dă puterea să privească 
înlăuntrul inimii şi să vadă moartea ce o pustieşte. Dobân¬ 
dind în felul acesta o înţelegere proorocească, el mărturi¬ 
seşte cu îndrăzneală că „s-au stins în deşertăciune zilele lui" 
(cf. Ps. 77, 37). Cu durere în suflet, descoperă câ viaţa sa de 
până atunci nu a fost decât un şir de nenumărate eşecuri şi 
încălcări ale poruncilor dumnezeieşti şi că nu a făcut nicio 
faptă bună pe pământ care să poată îndura privirea stră¬ 
pungătoare a Judecătorului celui Veşnic. îşi vede starea că¬ 
zută şi, asemeni îndelung-pătimitorului Iov, strigă: „împă¬ 
răţia morţii este casa mea" (Iov 17,13). 

Nemângâiat în tânguirea sa şi însetând doar după slăvită 
veşnicie a lui Dumnezeu, omul se poate întoarce cu toată 
fiinţa sa către Dumnezeul cel viu şi din adâncul inimii înalţă 
strigare către Cel Ce „stăpâneşte peste viaţă şi peste moarte 
şi pogoară până la porţile locuinţei morţilor şi iarăşi ridică" 
(cf. înţel. 16,13). Acesta este un moment de cotitură în viaţa 
noastră, pentru câ acum Dumnezeu-Mântuitorul îşi începe 
lucrarea de rezidire a omului. 

Când omul cade în păcat mintea i se îndreaptă spre cele 
din afară, risipindu-se în cele zidite. însă când omul se în¬ 
toarce în sine, conştient de pierzania sa şi căutând mântui¬ 
rea, atunci mintea i se îndreaptă spre cele dinlăuntru, în¬ 
cercând a afla calea de întoarcere spre inimă. în cele din 
urmă, când toată fiinţa i se adună în împreunarea minţii cu 
inima, are loc o a treia mişcare, prin care omul se întoarce 
cu toată fiinţa către Dumnezeu-Tatăl. Şi numai acela care în¬ 
făptuieşte această întreită mişcare circulară poate ajunge la 
desăvârşire. 

La început omul pe toate le trăieşte şi le înfăptuieşte în 
afara inimii; nutreşte gânduri de mândrie şi ia seama la lu¬ 
cruri deşarte, vieţuind, de fapt, în înşelare. Inima îi este în¬ 
tunecată şi lipsită de înţelegere şi, în starea sa căzută, alege 
să se închine şi să slujească „făpturii, în locul Făcătorului'' 
(Rom. 1, 25). Trăind în afara inimii, omul este lipsit de dis¬ 
cernământ şi nu desluşeşte uneltirile diavolului (cf. 2 Cor. 
2, 11)", după cum drept învaţă şi Vechiul Testament: „nu 
poate cel lipsit de inimă să dobândească înţelepciune" (cf. 
Pilde. 17, 16)* *; şi pentru că omul nu-şi are inima ca temei al 
fiinţării sale, rămâne neştiutor şi fără roadă, „lovind în aer" 
(1 Cor. 9, 26). Nestatornic şi plin de îndoială, el nu izbuteşte 
să urmeze calea Domnului fără şovăială. 

Mai apoi, „venindu-şi în sine", omul începe să nutrească 
gânduri smerite, care atrag harul, îi subţiază inima şi îi lu¬ 
minează mintea. Ele se nasc înlăuntrul lui şi îl ajută să dis- 
cearnă şi să primească doar acele gânduri care îi întăresc 
inima, ca ea să rămână neclintită în hotărârea de a bineplă- 
cea lui Dumnezeu atât în viaţă cât şi în moarte. Dacă la 
început, omul se lasă pradă unui cerc vicios de gânduri 
aducătoare de moarte, mai apoi, insuflat de cuvântul lui 
Hristos, dobândeşte gânduri unele mai adânci decât altele: 
de la credinţă ajunge la o credinţă mai mare, de la nădejde 
la o mai nestrămutată nădejde, de la har la o mai bogată re¬ 
vărsare a harului şi do la dragostea de Dumnezeu la o mai 
mare plinătate a dragostei. „Ştim", ne spune Apostolul 
Pa voi, „că celor ce iubesc pre Dumnezeu, toate li se lucrează 
spre bine." (Rom. 8, 28)°. Cu adevărat, această întoarcere în 

" Ed. Bucureşti, 1914. 

1 Ed. Bucureşti, 1914. 

* Ed. Bucureşti, 1914 

sine şi descoperire a inimii sunt lucrarea harului dumne¬ 
zeiesc. Iar când omul ia seamă la chemarea Domnului şi îm- 
preună-lucrează cu harul care i-a fost dăruit, acest har îi 
pătrunde şi îi întăreşte întreaga făptură. 

Când harul pomenirii morţii începe să lucreze în om, 
atunci el înţelege nu numai că zilele lui s-au stins în deşer¬ 
tăciune şi ca toată viaţa sa n-a fost decât un eşec şi o trădare 
a lui Dumnezeu, ci îşi dă seama şi că moartea ameninţă să 
înghită tot ceea ce conştiinţa sa îmbrăţişase până atunci, 
chiar şi pe Dumnezeu 10 . Acum e încredinţat că duhul său 
are nevoie de veşnicie şi că niciun lucru zidit - nici înger, 
nici om nu-l poate ajuta. De aceea caută să lepede toată 
alipirea pătimaşă de cele zidite. Şi de va crede în cuvântul 
lui Hristos şi se va întoarce spre El, atunci cu uşurinţă va 
afla locul inimii, căci a devenit iarăşi slobod. Credinţa lui 
este mântuitoare, fiindcă acum înţelege că Hristos „Se face 
răsplătitor celor ce îl caută" (Evrei 11, 6), adică este încre¬ 
dinţat că Hristos este Dumnezeu cel Atotputernic, Care a 
venit să mântuiască lumea şi Care iarăşi va să vina sa judece 
întreg pământul cu dreptate. Omul se dă pe sine cu totul 
„legii credinţei" (Rom. 3, 27) şi, nădăjduind împotriva ori¬ 
cărei nădejdi (cf. Rom. 4, 18), pe toate le lasă la mila lui 
Dumnezeu. Asemenea credinţă adevărată aflăm la femeia 
canaaneancă, care a primit învăţătura Mântuitorului la fel 

10 Cf. Arhim. Sofronie, Vom vedea pe Dumnezeu precum este, trad. 
lerom. Rafail (Noica), ed. Sophia, pp. 11-12: „Moartea mea inevitabilă 
nu mai era ceva nesfârşit de mic, «unul mai pu(in». Nu. în mine, îm¬ 
preună ai mine, moare toi ceea ce fusese cuprins de conştiinţa mea: cei 
apropiaţi mie, suferinţele şi dragostea lor, toată desfăşurarea istoriei, 
întreg Pământul, şi Soarele, şi stelele, şi neţărmuritele întinderi: până 
şi însuşi Făcătorul lumii, şi Acela moare în mine; şi întreaga Fiinţă este 
înghiţită de întunericul uitării". 

cum un câine primeşte mâncarea de la stăpânul său, şi L-a 
urmat liber şi fără şovăială. Şi fie că Acela a mustrat-o, fie că 
a lăudat-o, Dumnezeu a rămas pentru ca drept şi în veci bine¬ 
cuvântat. O asemenea credinţă primeşte răsplata înfierii, 
pentru că ea izvorăşte din iubire şi smerenie, şi nu încetează 
să atragă harul dumnezeiesc care deschide inima şi ii dă viaţă. 

Când omul crede şi duhul său află adevărata legătură 
cu Duhul lui I Iristos „Care a înviat din morţi" (2 Tim. 2, 8) 
şi Care trăieşte şiîmpărăţeşte în veac, atunci el este luminat 
de Dumnezeu şi îşi vede sărăcia şi pustiirea lăuntrică. Tot 
atunci îşi dă seama că în el nu este viaţă veşnică şi o mare 
frică pune stăpânire pe el, pentru că înţelege că Dumnezeu 
lipseşte din viaţa lui. O asemenea frică dumnezeiască dă ini¬ 
mii omului puterea de a se împotrivi păcatului şi a râvni 
mai degrabă la cele cereşti decât la cele pământeşti. Şi 
atunci, în viaţa lui, se adeveresc cuvintele Scripturii: „înce¬ 
putul înţelepciunii este frica Domnului" (cf. Pilde. 1, 7) n . 
Atunci când inima omului se umple de harul lui Dumnezeu, 
frica aceasta lucrează în om ca o desăvârşită smerenie, care 
îl păzeşte de îndrăzneala de a „cugeta despre sine mai pre¬ 
sus decât se cuvine să cugete" (cf. Rom. 12, 3) şi de a trece 
peste hotarele firii sale zidite. 

Mai este încă o cale prin care credinciosul îşi poate afla 
negreşit inima, şi anume prin răbdarea ruşinii pentru păca¬ 
tele sale în Taina Spovedaniei. Hristos ne-a mântuit păti¬ 
mind pentru noi ocara Crucii. Asemenea şi credinciosul, 
atunci când iese în afara taberei acestei lumi (cf. Evr. 13, 
11-12), neţinând seama de părerea şi de cinstirea ei, şi ia 
asupră-şi ruşinea propriilor păcate, dobândeşte o inimă 


11 Ed. Bucureşti, 1914. 

smerită. Dumnezeu îi primeşte acest simţământ de ruşine 
pentru păcatele săvârşite ca pe o jertfă de mulţumită şi îl 
face părtaş harului ce izvorăşte din înfricoşata Sa Jertfă pe 
Cruce. Acest har într-atât îi curăţeşte şi-i reînnoieşte inima, 
încât omul izbuteşte să stea înaintea Domnului în chip bine- 
plăcut Lui. 

Multe sunt cugetările, învăţăturile şi nevoinţele care 
ajuta la trezirea, zidirea, păzirea şi luminarea inimii şi, în 
cele din urmă, la lărgirea ei prin asemănarea cu I Iristos. 
Pentru început aş dori să mă opresc asupra rugăciunii şi a 
pocăinţei. 

In Rugăciunea lui lisus, prin chemarea Numelui Dom¬ 
nului, credinciosul rămâne în prezenţa vie a Dumnezeu- 
lui-Persoană, a Cărui energie se împărtăşeşte inimii omului, 
preschimbându-1 cu totul. Când rugăciunea e făcută cu sme¬ 
renie şi se însoţeşte de lucrarea trezviei, ea adună mintea în 
inimă, rodind înlăuntrul ei simţirea minunată şi mai presus 
de fire a prezenţei iubitului său Dumnezeu. 

Cât priveşte pocăinţa, această lucrare atotcuprinzătoare 
zideşte şi păzeşte inima mai mult decât oricare alta. Pocă¬ 
inţa are un scop minunat şi sfânt. Cel ce se pocăieştc măr¬ 
turiseşte pe de o parte că Dumnezeul cel viu al Părinţilor 
noştri este un Dumnezeu drept şi adevărat în toate voi le, 
căile şi judecăţile Sale şi, pe de altă parte, adevereşte că tot 
omul este mincinos (cf. Rom. 3, 4), căzut în înşelarea păca¬ 
tului şi lipsit de cea dintâi şi dumnezeiască cinste şi slavă. 
De aici trebuie să-şi înceapă lucrarea cel ce voieşte să se po- 
căiască: să-şi mărturisească păcătoşenia, să ia asupră-şi pă¬ 
catul, smorindu-se şi osândindu-so pe sine. în felul acesta 
devine adevărat şi atrage la sine Duhul Adevărului, Care îl 
curăţeşte de tot păcatul şi îl îndreptăţeşte (cf. 1 loan 1,8-10). 

După cum spunea Sfântul Siluan, Duhul Sfânt mărturiseşte 
în inima sa mântuirea. 12 însă acelaşi Duh II îndreptăţeşte şi 
pe Dumnezeul cel adevărat, Care a zis prin Proorocul Său: 
„Jertfa lui Dumnezeu: duhul umilit; inima înfrântă şi sme¬ 
rită Dumnezeu nu o va urgisi" (Ps. 50,18). Căci atunci când 
omul îşi vine în sine şi zice de bunăvoie şi din toată inima: 
„Tată, greşit-am la cer şi înaintea Ta; nu mai sunt vrednic a 
mă numi fiu al Iau", el aude în inima sa vocea milostivirii 
cereşti: „toate ale Mele ale tale sunt" (Luca 15,18-19, 31). 

La început, omul se pocâieşte pentru păcatele sale, însă 
pe măsură ce harul pocăinţei sporeşte, se vindecă înstrăina¬ 
rea sa de viaţa veşnică şi i se deschide înţelegerea gândului 
celui mai înainte de veci al lui Dumnezeu penlru om. Chipul 
(cf. loan 5, 37) lui Hristos începe să se întipărească încetul 
cu încetul în inima sa, pe măsură ce înţelege mai limpede 
chemarea de a-I deveni asemenea, „după chipul Celui Ce l-a 
zidit" (Col. 3, 10), şi nu se mai compară pe sine cu fiinţe 
muritoare, ci cu Dumnezeul cel veşnic. Această viziune îl 
conduce la deplinătatea pocăinţei, adică la o pocăinţă în 
plan ontologic, care, potTivit Părintelui Sofronie, nu are sfâr¬ 
şit pe pământ. 

La începutul pocăinţei sale, credinciosul poartă o mică 
cruce pe care Dumnezeu, în judecata Lui cea dreaptă şi în 
dragostea Lui pentru om, a îngăduit-o în viaţa fiecăruia 
dintre noi. Tocmai de această cruce personală avem tre¬ 
buinţă pentru a ne dezrobi de toată alipirea pătimaşă, şi 
doar în măsura în care o purtăm vom fi în stare să-L iubim 
pe Dumnezeul şi Ziditorul nostru cu inimă slobodă şi să 
alergăm pe calea poruncilor Lui cu credincioşie şi hotărâre. 

11 Cf. Arhimandritul Sofronie, Cuwosm/ Siluan Athoniiul, tr.id. Ierom. 
Rafail Noica, Ed. Reîntregirea, Alba lulia, 20OJ, p. 326. 







OMUL CEL TAINIC AI. INIMII 


21 


Cu alte cuvinte, crucea mica pe care o purtăm pentru a 
împlini porunca pocăinţei devine cheia care ne deschide 
măreaţa şi veşnica moştenire pe care Hristos a dobândit-o 
pentru noi prin Crucea şi învierea Sa. 

însă pocăinţa omului e fără sfârşit. Cel mai înalt chip al 
pocăinţei, care atrage şi cel mai marc har de la Dumnezeu, 
este atunci când omul, precum un alt Adarn, înalţă la Dom¬ 
nul un strigăt de pocăinţă pentru întreaga lume, dându-şi 
seama de consecinţele cosmice ale stării sale căzute. Aseme¬ 
nea pocăinţă aflăm la cei trei sfinţi tineri din Bahilon, la 
Sfântul Apostol Pavel, în smerita rugăciune de mijlocire a 
tuturor sfinţilor şi, în cele din urmă, dar nu într-o mai mică 
măsură, în rugăciunea pentru întreaga lume a Sfântului 
Siluan: „Rogu-Te, Doamne, să Te cunoască în Duhul Sfânt 
toate noroadele pământului" 13 . De adâncimea acestei rugă¬ 
ciuni aparent simple ne dăm seama din Tătiguirea lui Adam, 
unde Sfântul Siluan ne înfăţişează de fapt propria şa po¬ 
căinţă care capătă, însă, dimensiuni universale. 

însă cum poate oare pocăinţa personală să dobândească 
o dimensiune universală? Dacă ne arăm pământul inimii cu 
plugul pocăinţei şi îl udăm mereu cu apa vie a harului, va 
veni o vreme când „se va lumina de ziuă şi Luceafărul va 
răsări în inimile noastre" (2 Petru 1, 19) M . Atunci, energia 
Duhului Adevărului, care se va fi acumulat în inimă, va des¬ 
chide şi va lărgi nemărginit inima ca să îmbrăţişeze cerul şi 
pământul şi toate cele ce sunt. în ziua aceea, cel ce se pocă- 
ieşte va intra întru Adevăr şi se va naşte din nou ca om ade¬ 
vărat. Atunci, potrivit cuvântului proorocesc al Psalmislului, 


13 Arhimandritul Sofronie, Curiosul Siluan Athonilul, p. 296. 
11 Ed. Jubiliara, 2001. 

„Ieşi-va omul adevărat la lucrul său şi la lucrarea sa adevă¬ 
rată până în seara vieţii sale" (cf. Ps. 103, 23). Va şti atunci 
cum să „săvârşească sfinţenie întru frica lui Dumnezeu” 
(cf. 2 Cor. 7, 1), să cugete doar la cele „câte sunt adevărate, 
câte sunt de cinste, câte suni drepte, câte sunt curate, câte 
sunt vrednice de iubit, câte sunt cu nume bun, [la] orice vir¬ 
tute şi orice laudă" (1 ilip. 4,8), la toate cele ce-i sunt de folos 
pentru desăvârşirea sa duhovnicească. Pacea lui Hristos, 
Care este Domnul Păcii (Îs. 9, 6), va împăraţi în inima sa şi 
fiecare cuvânt pe care-1 va rosti va izvorî din comoara desă¬ 
vârşirii pe care o poartă înlăuntrul lui. Şi tot ceea ce se va 
revărsa din preaplinul bunătăţii inimii sale îl va da aproa¬ 
pelui, şi din inima sa lărgită de har (cf. 2 Cor. 6, 13) nimeni 
nu va lipsi. Duhul său se va sui în munţii cei veşnici de unde 
va scruta adâncurile judecăţilor milostivirii lui Dumnezeu. 
Va înălţa rugăciuni, aducând înaintea Domnului fiecare 
suflet, cerându-i cu stăruinţă să umple inimile tuturor de 
mângâierea nestricăcioasă a Duhului Său. 

Când omul Ii dăruieşte Domnului toată inima sa, atunci 
Acesta o adumbreşte cu puterea Sa mesianică, căci HI are în 
stăpânire minunata cheie a lui David, care, cu o singură ră¬ 
sucire Ia dreapta, „tot gândul îl robeşte, spre ascultarea lui 
Hristos" (2 Cor. 10, 5). Smerenia gândurilor naşte înlăuntrul 
lui o intensă energie duhovnicească, care-i sporeşte însufla- 
rea şi îi întăreşte hotărârea de a-L urma pe 1 Iristos „oriunde 
Se va duce" (Apoc. 14, 4), chiar şi în iad. Apoi, o singură ră¬ 
sucire la stânga a cheii face ca toate gândurile de la vrăjmaş 
să se întoarcă iarăşi înlăuntrul lui. Atunci omul dobândeşte 
trezvia duhovnicească, pe care o va păzi cu îngerească acribie, 
devenind părtaş la izbânda mai presus de lume a Dumne¬ 
zeului şi Mântuitorului nostru. De aici înainte nevoinţa sa 

este mai cu seamă una pozitivă, având rareori un caracter 
negativ. Credinciosul se luptă cu mai mare râvnă „să se 
îmbrace întru locaşul său cel din cer... ca ceea ce este muritor 
să fie înghiţit de viaţă" (2 Cor. 5, 2-4) 1S , şi dă mărturie despre 
puternica şi nemărginita „creştere a lui Dumnezeu" (Col. 
2, 19) în el. 

Inima îi este acum curăţită de harul dumnezeiesc şi 
mintea se poate sălăşlui în ea cu uşurinţă, prin chemarea 
Numelui lui I Iristos. Aşa încât, în chip firesc, inima începe 
a se ruga neîncetat „cu suspine negrăite" (Rom. 8, 26). 
Având pe Domnul pururea sălăşluit în inimă, suntem de 
acum „învăţaţi de Dumnezeu" (loan 6,45) şi începem a deo¬ 
sebi care gânduri sunt în armonie cu prezenţa Sa şi care gân¬ 
duri li împiedică venirea şi sălăşluirea în noi. Cu alte cuvinte, 
ne deprindem a trăi în chip proorocesc. Inima învaţă să „re¬ 
verse dinlr-însa cuvânt bun" (Ps. 44,1 ) lh , sa desluşească gra¬ 
iul lui Dumnezeu şi, cu sfântă hotărâre, necurmat să strige: 
„Gata este inima mea. Dumnezeule, gata este inima mea! 
Cânta-voi şi voi lăuda slava Ta" (Ps. 56, 10). învăţăm cum 
să devenim „semne" ale Duhului, dând mărturie despre 
adevărul Celui Care a venit să ne mântuiască şi Care iarăşi 
va veni să judece lumea cu dreptate şi mare milă. în toate 
strădaniile noastre încercăm din răsputeri să ne ridicăm la 
înălţimea aşteptărilor lui Dumnezeu, ştiind că „Domnul iu¬ 
beşte inimile cuvioase, şi primiţi sunt Lui toţi cei fără pri¬ 
hana în căile lor" (Pilde 22, ll) 17 . 

Nădăjduiesc că din puţinele gânduri pe care vi le-am 
împărtăşit reiese limpede faptul că lucrarea de căpătâi a 


” Ed. Bucuroşii, 1914. 

16 Ed. jubiliară, 2001. 

17 Ed. Bucureşti, 1914. 

omului şi singura care dă valoare vieţii sale este strădania 
de a-şi descoperi şi curăţi „adâncul inimii", pentru a fi bine¬ 
cuvântat cu vederea mai presus de cuvinte a Dumnezeului 
nostru cel Sfânt. 

întrebări şi răspunsuri 

întrebarea 1: Iertaţi-mi întrebarea naivă: Unde anume 
este inima? Nu „Ce este inima?", ci „Unde este inima?". 

Răspunsul 1: Inima este înlăuntrul pieptului. Când vor¬ 
bim despre inimă avem în vedere inima duhovnicească; 
aceasta coincide cu inima trupească. însă când omul este lu¬ 
minat şi sfinţit, atunci toată fiinţa lui devine inimă. Inima 
este sinonimă cu sufletul, cu duhul; este un loc duhovnicesc 
în care omul îşi află unitatea, unde mintea împărăţeşte, 
odată ce s-a curăţit de patimi. Nu doar mintea se adună în 
inimă, ci întregul trup. Sfântul Grigorie Palama spune că 
inima este trupul trupului nostru, un loc în care întreaga 
fiinţă a omului devine ca un nod. Când mintea se uneşte cu 
inima, omul devine stăpân pe propria-i fire şi în el nu mai 
este împrăştiere şi dezbinare. Aceasta este starea de sfinţe¬ 
nie a omului vindecat de patimi. Dimpotrivă, în starea noas¬ 
tră căzută, suntem dezbinaţi: un lucru gândim cu mintea, 
un altul percepem cu simţurile şi un altul dorim cu inima, 
însă când mintea şi inima se unesc prin harul lui Dumnezeu, 
atunci omul nu are decât un singur gând: gândul la Dumnezeu, 
şi o singură simţire: simţirea înţelegătoare a lui Dumnezeu. 
De aceea pocăinţa şi lacrimile sunt atât de mult preţuite, căci 
ele ne ajută să aflăm vindecarea, unitatea firii, pentru că niriun 
om nu poate să plângă având în minte două gânduri; plângem 
din cauza unui gând care ne doare. Dacă ne doare gândul 

că suntem despărţiţi de Dumnezeu, că „departe de păcătoşi 
e mântuirea" (Ps. 118,155), şi toate cele pe care ni !e insuflă 
în inimă această durere, atunci, cu siguranţă, vom avea la¬ 
crimi; dar dacă avem în minte două gânduri, nu vom putea 
plânge. Sfinţii nu sunt oamenii multor gânduri, poate că au 
un singur gând, dar prin prisma acestuia ei văd întreaga 
fiinţare cosmică, cerul şi pământul. Gândul lor devine ase¬ 
menea unui binoclu prin care văd şi discern totul. Lacrimile 
sunt de mare preţ în viaţa duhovnicească pentru că, mai de¬ 
vreme sau mai târziu, scot inima la iveală. Dacă avem lacrimi 
pentru că tânjim după Dumnezeu şi vrem să ne împăcăm cu 
El, atunci, negreşit, ne vom afla inima, iar mintea va coborî 
în adâncul ei şi Dumnezeu va împărăţi acolo cu harul Său. 

întrebarea 2: Dacă omul ajunge să dobândească o inimă 
smerită, este oare cu putinţă să mai cadă în starea de dinainte, 
şi dacă da, îi este mai greu sau mai uşor să se reîntoarcă? 

Răspunsul 2; în viaţa duhovnicească suim şi coborâm tot 
timpul, însă nu încetăm a căuta şi a „vâna" acele gânduri 
smerite care unesc mintea cu inima. De pildă, toate gându¬ 
rile Sfintei Scripturi ne pot ajuta, pentru că purced de la 
Duhul smerita) lui Dumnezeu. Prin urmare, orice gând din 
Sfânta Scriptură poate deveni un „cărbune aprins" care să 
se atingă de inima noastră aşa cum s-a atins de buzele lui 
Isaia. De aceea irebuiesă cercetăm cuvântul Domnului pen¬ 
tru ca acesta să sălăşluiască îmbelşugat în inimile noastre, 
după cum spune Sfântul Pavel (cf. Col. 3, 16). îi este uşor 
harului să „aprindă" în noi, în vremea rugăciunii, unul din¬ 
tre aceste gânduri şi atunci ne vom putea ruga cu un verset 
din Scriptură pentru multă vreme. Şi Duhul Sfânt Se va ruga 
împreună cu noi pentru că acest cuvânt ne-a fost dat chiar 
de El. Acest gând aducător de lacrimi şi pocăinţă poate veni 

din Sfânta Scriptură, însufleţit fiind de har; poate veni în 
chip nemijlocit de la însuşi Dumnezeu, prin rugăciune; 
poate veni din cântările Bisericii, din cuvântul unui stareţ 
sau al unui frate; poate veni de oriunde. Dumnezeu caută 
mereu inima omului şi o poate „aprinde" cu orice îi stă la 
îndemână. Noi trebuie doar să fim gata să „înhăţăm" gân¬ 
dul acesta. Ne este mai cu seamă de folos rugăciunea cu 
osândire de sine. în rugăciunile dinainte de Sfânta împăr¬ 
tăşanie aflăm multe asemenea gânduri de osândire de sine 
înaintea Dumnezeului celui Sfânt în Treime. Cred că dacă 
le vom citi cu atenţie, vom primi întotdeauna mare ajutor, 
într-o zi, anumite cuvinte ale acestei rugăciuni vor rămâne 
în noi şi vor lucra pocăinţă înlăuntrul nostru; într-o altă zi, 
alte cuvinte, şi tot aşa. Rugăciunea cu osândire de sine ajută 
mult pentru ca ea urmează calea cea pogorâtoare a lui Hristos: 
F.l este Cel Ce mai întâi S-a pogorât, iar mai apoi „suindu-Se 
la înălţime, a robit robime şi a dat daruri oamenilor" (lifes. 
4,8). De aceea. Părintele Sofronie spune că cei care sunt pur¬ 
taţi de Duhul Sfânt nu contenesc să se osândească pe sine 
înaintea Domnului şi în felul acesta să-l urmeze în smerită 
pogorâre. însă trebuie să fim cu băgare de seamă, căci nu 
toţi sunt în stare să împlinească acest cuvânt. Cei care sunt 
sănătoşi psihic pot să o facă şi află mare putere şi mângâ¬ 
iere, însă pentru cei slabi există o altă cale, şi anume, a aduce 
neîncetat laudă lui Dumnezeu, neuitând însă a încheia ru¬ 
găciunea cu cuvintele „deşi sunt nevrednic. Doamne". Pentru 
Sfântul Maxim Mărturisitorul adevărata smerenie înseamnă 
a avea conştiinţa că nc-am primit fiinţa „cu împrumut" de 
la Dumnezeu. Iar smerenia o vom afla dacă vom mulţumi 
Domnului totdeauna şi pentru toate, încă şi pentru fiecare 
răsuflare pe care ne-o dăruieşte. într-una din rugăciunile 

dinaintea Tainei Botezului, îi mulţumim Domnului că a 
făcut aerul ca să putem respira. Aceeaşi idee o regăsim şi 
într-una din rugăciunile vecerniei plecării genunchilor, de 
la Rusalii. Aşadar, de-I vom mulţumi Domnului pentru 
toate, vom rămâne smeriţi cu duhul. 

întrebarea 3: în călătoria noastră spre inimă ajungem să-L 
cunoaştem mai bine pe Dumnezeu, deci se poate vorbi des¬ 
pre o anumită sporire duhovnicească. învăţătura şi studiul 
sunt parte a călătoriei noastre. Aţi putea să comentaţi asu¬ 
pra echilibrului care ar trebui să existe între cunoaşterea şi 
sporirea minţii, pe de-o parte, şi cunoaşterea şi sporirea ini¬ 
mii, pe de alta? Cum ştim dacă ele cresc împreună sau se¬ 
parat? Pe măsură ce învăţăm, ne dăm seama că oricum nu 
vom şli niciodată nimic şi ni se pare că inima o ia într-altâ 
parte, iar mintea îşi dă seama că niciodată nu va putea cu¬ 
noaşte totul. 

Răspunsul 3: Este adevărat că munca intelectuală nu este 
întotdeauna prielnică lucrării inimii, dar este necesară şi tre¬ 
buie să o facem, cel puţin pentru câţiva ani. Este de tre¬ 
buinţă pentru viaţa Bisericii, mai ales dacă suntem chemaţi 
să slujim oamenilor. Iar singurul lucru care ne poate păzi 
este să o facem din ascultare faţă de Biserică faţă de epis¬ 
cop sau de duhovnic. Aceasta ne va ocroti şi ne va sprijini 
pentru o vreme. îmi amintesc de vremurile când studiam 
teologia şi încercam să ţin şi rugăciunea. Nu era cu putinţa. 
O săptămână ţineam rugăciunea, dar nu izbuteam să învăţ 
pentru şcoală. Când încercam să ţin pasul cu şcoala, pier¬ 
deam rugăciunea. Nu aveam niciun fel de statornicie în 
anii aceia, lertaţi-mă că vorbesc despre mine însumi, dar, 
privind în urmă, pot să spun că a fost o perioadă foarte 

folositoare, pentru că mi s-a cerut să studiez şi am făcut-o, şi 
rugăciunile celui care mi-a dat această ascultare m-au păzit. 

Odată i-am spus unui stareţ din mănăstirea noastră: „In 
zilele noastre, munca duhovnicului este atât de anevoioasă 
şi de periculoasă încât ca s-o poţi face trebuie sa fii incorup¬ 
tibil." însă acesta mi-a răspuns: „Nu, greşeşti. Nu trebuie să 
fii incoruptibil, trebuie doar să ai un punct de referinţă." Şi 
avea dreptate: în Biserică, a avea un punct de referinţă în 
persoana unui stareţ ne ajută să păstrăm duhul smereniei, 
adică ne apără de primejdii. Nu trebuie neapărat să fim in¬ 
coruptibili, dar trebuie să avem un punct de referinţă demn 
de încredere. Nimeni nu este incoruptibil. 

întrebarea 4: în cultura noastră modernă care este atât de 
materialistă, întemeiată pe ştiinţă, preocupată de biologie şi 
de ştiinţele naturii, cum am putea oare să devenim con¬ 
ştienţi de faptul că inima este mai mult decât un simplu 
muşchi? Cum am putea deveni conştienţi de faptul că sun¬ 
tem mai mult decât un creier sau un sistem circulator? 

Răspunsul 4: Trebuie să învăţăm limba lui Dumnezeu. 
Voiam să vă vorbesc despre aceasta ceva mai încolo, însă 
am să vă spun acum câteva cuvinte. Pentru că noi toţi am 
păcătuit, toţi vorbim aceeaşi limbă - limba suferinţei. Atunci 
când ne întoarcem la Dumnezeu, nu putem ocoli suferinţa, 
căci numai ea ne poate curăţi. Dacă îi vorbim lui Dumnezeu 
cu durere, dacă ne deşertăm cu durere inima înaintea Lui, 
atunci Dumnezeu Se va pleca spre noi şi inima va reveni la 
viaţă. îmi vine acum în minte o pildă din Cartea întâia a Re¬ 
gilor. Proorociţa Ana era stearpă, însă avea o servitoare cu 
mulţi copii. Servitoarea îşi dispreţuia stăpâna şi era tare 
mândră şi obraznică, fiind plină de slavă deşartă din pricina 
că Dumnezeu îi dăruise prunci. Ana nu a căutat să se răzbune, 

deşi ea era stăpâna, ci s-a dus la templu şi, asemeni celor 
ameţiţi de băutură, şi-a revărsat cu durere inima înaintea 
Domnului. Fireşte, Dumnezeu a căutat la tânguirea roabei 
Sale şi rugăciunea Anei a aflat răspuns de la Domnul. Aşa 
se face că în anul următor s-a întors la templu, purtându-1 
în braţe pe Samuel, noul ei născut. De aceea, ori de câte ori 
suferim în viaţă năpastă, durere sau boală, să ne deşertăm 
mai degrabă inima înaintea Domnului, decât să căutăm 
mângâiere omenească, mergând de la o persoană la alta, po- 
vestindu-ne necazul. Aceasta poate să ne aducă o oarecare 
mângâiere sufletească, însă vom pierde toată tensiunea vieţii, 
acea energie a suferinţei care este atât de preţioasă atunci 
când este îndreptată către Dumnezeu. Aceasta este una din¬ 
tre căile de urmat. 

O altă cale ar fi să căutam pe cineva care ar putea să ne 
înveţe cum să-I vorbim lui Dumnezeu. Samuel avea vreo 
şaisprezece, şaptesprezece ani atunci când, în templu fiind, 
a auzit o voce care îl chema, şi a alergat la Eli, preotul 
templului, crezând că acesta l-a strigat. Dar Eli i-a zis: „Nu 
te-am chemat. Du-te şi te culcă!". Acelaşi lucru s-a întâmplat 
a doua oară, şi iarăşi Samuel a alergat ta Eli, întrebându-1 
dacă l-a strigat, şi acela i-a zis: „Nu te-am chemat, fiul meu! 
Du-te înapoi şi te culcă!" Dar când întâmplarea s-a repetat 
a treia oară, Eli, care era învăţat într-ale vieţii duhovniceşti, 
a înţeles că era vorba despre o chemare proorocească de la 
Dumnezeu şi l-a povăţuit pe Samuel: „Du-te înapoi şi te culcă, 
şi de te va chema iarăşi Acela, tu să zici: «Vorbeşte, Doamne, 
căci robul Tău ascultă!»" (cf. 1 Reg. 3, 1-2G). într-adevăr, 
vocea l-a chemat din nou şi Samuel a primit ungerea proo¬ 
rocească. La fel şi noi învăţăm să-l vorbim lui Dumnezeu 
cu inima, prin ascultarea faţă de stareţul nostru; de fapt. 

slujirea preoţească constă în a-i învăţa pe oameni această 
limbă a lui Dumnezeu, aşa cum Eli l-a învăţat pe Samuel. 
Noi toţi vorbim aceeaşi limbă a durerii şi a suferinţei şi, 
într-un fel sau altul, toţi trecem prin suferinţă în această 
viaţă, pentru că Dumnezeu ne iubeşte. 

întrebarea 5: în viaţa monahală este uşor să-ţi dai seama 
care ar putea să fie stareţul tău, însă cum putem să-l aflăm 
în viaţa noastră din lume? Unde ne-am putea afla stareţul 
în afara vieţii monahale? 

Răspunsul 5: Aceasta a fost întotdeauna o întrebare im¬ 
portantă în viaţa Bisericii şi îmi aduc aminte de Sfântul Si- 
mcon Noul Teolog care spunea că stareţul trebuie căutat cu 
lacrimi. Roagă-te lui Dumnezeu să-ţi dea unul şi dacă nu-1 
afli, atunci vorbeşte-l direct lui Dumnezeu, deşartă-ţi inima 
înaintea Lui cu lacrimi, şi însuşi Dumnezeu va fi învăţătorul 
tău. Ceea ce spun acum e puţin cam riscant şi periculos, dar 
e uşor să ne închipuim că în zilele noastre nu mai există sta¬ 
reţi. însă dacă suntem smeriţi, putem face din oricine un 
prooroc, pentru că dacă ne apropiem cu inimă smerită şi cu 
încredere, atunci Dumnezeu no va vorbi prin el. îmi amin¬ 
tesc că Părintele Sofronie ne spunea: „Fă din duhovnicul tău 
un prooroc!" Adică, apropie-te cu credinţă şi încredere, şi 
Dumnezeu îl va însufla să-ţi dea cuvânt. După cum spuneam 
mai înainte, pocăinţa adevărată dovedeşte că Dumnezeu 
este drept şi binecuvântat în toate căile Sale, şi că noi suntem 
nişte mincinoşi. De multe ori se întâmplă ca noi, duhovnicii, 
să nu ştim ce spunem. Oamenii vin şi ne cer un cuvânt. 
Uneori cuvântul vine firesc, fără să ne dăm seama, altă data 
nu primim cuvânt. Nu depinde numai de noi, depinde şi de 
credinţa persoanei care întreabă. O fetiţă de doisprezece ani 
mi-a spus în spovedanie: „Uneori am gânduri de mând rie, 

spuneţi-mi ce sa fac." Şi i-am zis: „Mulţumeşte-I Domnului 
pentru toate câte a făcut pentru tine, mulţumeşte-I pentru 
fiecare răsuflare pe care ţi-o dă." Şi fetiţa aceea mi-a „înhăţat" 
cuvântul şi a plecat bucuroasă. 

Iertaţi-mă că vorbesc despre mine, dar numai în felul 
acesta îmi este cu putinţă să vorbesc în mod concret despre 
asemenea lucruri. Există şi o latură periculoasă, pentru că 
riscăm să distrugem etosul vieţii noastre şi al Bisericii, dar 
acum vă vorbesc Sfinţiilor Voastre care sunteţi preoţi ca şi 
mine, şi simt că pot să fiu mai limpede şi mai deschis. Toate 
trebuie făcute în aşa fel încât să nu încălcăm spaţiul duhov¬ 
nicesc al aproapelui. Şi dacă vom reuşi, va trebui să fim 
foarte atenţi să nu pierdem smerenia. 



1 


TREZIREA INIMII PRIN HARUL POMENIRII MORŢII 

Omul şi soarta lui s-au aflat în cugetul lui Dumnezeu 
cel Unul în Sfânta Treime „mai înainte de începutul veacu¬ 
rilor" (2 Tim. 1, 9; Tit 1, 2; cf. Rom. 8, 29). La un moment 
dat, moment care scapă cunoaşterii mărginite a omului. 
Dumnezeul cel veşnic a hotărât să plămădească omul după 
chipul şi asemănarea Sa. L-a zidit în chip nemijlocit şi per¬ 
sonal, şi l-a înzestrat cu o minte uluitoare şi cu o inimă atât 
de larga încât să poată îmbrăţişa nu doar întreaga zidire 
„văzută şi nevăzută", precum spunem în Liturghia Sfântu¬ 
lui Vasile cel Mare, ci însăşi veşnicia lui Dumnezeu, omul 
devenind astfel stăpânul împărăţiei pământeşti, cununa în¬ 
tregii zidiri. 

încă dintru început. Dumnezeu a înzestrat firea omului 
cu însuşirile Sale, cu toate virtuţile, şi a pusîn el dorul neostoit 
după Duhul Său. Omul se desfăta în prezenţa de-viaţă-dătă- 
toare a Ziditorului său şi era în stare să-şi ridice mintea la 
El, îi putea vedea Chipul şi vederea aceasta îi însufleţea ini¬ 
ma şi o lărgea prin adânci şi nespuse simţăminte de nemăr¬ 
ginită recunoştinţă şi iubire dumnezeiască. însă într-atât s-a 
lăsat omul îmbătat de măreţia acestei stări încât a ajuns să 
uite că a fost făcut din nimic şi a căzut în ispita neascultării. 
A voit să devină dumnezeu, nu prin mijlocirea dragostei lui 
Dumnezeu şi în ascultare faţă de porunca Lui, ci prin pro- 
pria-i putere şi răzvrătire. Şi atunci, după cum dă mărturie 

Scriptura, omul a căzui cu înfricoşată cădere, iar căderea lui 
s-a vădit a fi o catastrofă de proporţii universale. 

Atunci mintea omului s-a alipit de cele zidite şi vederea 
i s-a întunecat. Mintea care mai înainte se înălţa la Dumnezeu 
cu iuţimea unui fulger a ajuns să se plece sub povara simţiri¬ 
lor trupeşti. Inima, lipsindu-se de cercetarea dumnezeiască 
şi de toate cele ce însoţesc minunata Lui prezenţă, s-a îm¬ 
pietrit cu totul, iar din minte s-a şters încetul cu încetul 
amintirea trăirilor mai presus de fire ale harului, care sunt 
prin natura lor nematerialnice. în cele din urmă, omul a 
rămas înlănţuit în mrejele lumii văzute, nemaifiind în stare 
să se ridice deasupra realităţii imediate. Aşa a uitat de Zidi¬ 
torul său şi s-a făcut rob păcatului, a cărui plată este strică¬ 
ciunea şi moartea. 

In starea aceasta dureroasă de uitare a lui Dumnezeu, 
omul resimte un gol pe care nimic nu-l poate umple şi o nesi¬ 
guranţă de coşmar; e prins în strânsoaroa morţii şi sufletul 
i se chinuie amarnic. Se înmulţesc întăuntrul lui patimile 
care îi umplu fiinţa de toată răutatea şi caută cu viclenie să 
şteargă orice urmă a pomenirii lui Dumnezeu. Omul ajunge 
să nu mai poată iubi şi astfel se înstrăinează tot mai mult de 
Dumnezeu şi de aproapele, şi în acelaşi timp se depărtează 
şi mai mult de menirea cea dintâi pentru care a fost zidit. 

Despărţit de Dumnezeu, Care este izvorul Vieţii, omul 
nu poate decât să se închidă în sine. Lipsit fiind de puterea 
harului dumnezeiesc, devine neputincios în a mai căuta 
mântuirea. încetul cu încetul, fiinţa i se pustieşte, i se dez¬ 
bină, pentru ca în cele din urmă să se risipească în moarte. 
In faţa primejdiei necruţătoare a propriei nimiciri, duhul îi 
este cuprins de frica morţii. Omul se îmbolnăveşte de egoism 
şi începe o luptă sălbatică de supravieţuire. 

Când omul alungă din inima sa pe Dumnezeu şi pe 
aproapele, el îşi pierde puterea de stăpânire asupra zidirii 
lui Dumnezeu, care i-a fost dăruită în virtutea asemănării 
sale cu Iii. Cu alte cuvinte, omul nu izbuteşte să împlinească 
menirea pentru care a fost zidit, aceea de a împărăţi lumea 
ai dreptate şi, în chip proorocesc, a-şi lărgi inima şi a aduce 
înaintea lui Dumnezeu toată zidirea. Şi, deşi trăieşte, duhul 
îi este mort, căci puterea vrăjmaşă a ceiui-rău îi stăpâneşte 
acum întreaga fire. 

Insă Dumnezeu nu îşi ia chemarea înapoi (cf. Rom. 
11, 29). Iar dacă voia Domnului a fost să-l zidească pe om 
pentru veşnicie, „spre nestricăciune" (înţel. 2, 23), atunci 
moartea este un vrăjmaş neîndreptăţit care trebuie nimicit 
(cf. 1 Cor. 15, 26). Tocmai de aceea S-a întrupat Fiul lui 
Dumnezeu: ca să desfiinţeze moartea de pe faţa pământului 
şi să strice lucrarea diavolului (cf. 1 loan 3, 8). Aşadar, moar¬ 
tea este potrivnică firii omului, pentru că zădărniceşte toc¬ 
mai scopul pentru care a fost zidit. Dacă viaţa se sfârşeşte 
odată cu moartea, atunci totul e lipsit de noima; şi la gândul 
acesta sufletul omului nu-şi mai află odihna. 

însă Dumnezeu, Care rămâne în veac şi nu voieşte 
moartea păcătosului, face tot ceea ce îi stă în putinţă „ca pă¬ 
cătosul să se întoarcă de la calea sa şi să fie viu" (Iez. 33,11). 
îi cheamă pe cei rătăciţi să se lepede de înşelarea lor şi prin 
harul Său dezvăluie şi mai mult sălbatica privelişte a morţii, 
moarte care, prin căderea omului în păcat, a năpădit în¬ 
treaga zidire, l’unându-i necontenit înaintea ochilor această 
privelişte cumplită. Dumnezeu sporeşte în om frica de 
moarte. îi deschide ochii sufletului ca să recunoască pecetea 
stricăciunii şi a morţii care apasă toată făptura. Omul aude 
atunci geamătul întregului univers care s-a dat pe sine 

deşertăciunii din care scăpare nu mai este. Sufletul primeşte 
harul de a vedea întunecatul văl al morţii, al stricăciunii şi 
al deznădejdii care acoperă tot omul şi toate cele pămân¬ 
teşti. Acest fenomen duhovnicesc, necunoscut psihologiei 
modeme, este numit în terminologia ascetică ortodoxă „po¬ 
menirea morţii". El nu are nimic de-a face cu simpla conşti¬ 
inţa că într-o bună zi vom muri, ci este mai degrabă o 
înţelegere adâncă, însoţită de o minunată simţire a inimii 
care îşi dă limpede scama de „deşertăciunea tuturor agoni¬ 
sirilor pe Pământ"', că „toate sunt deşertăciuni" (Eccl. 1, 2). 

Acest simţământ pe care-1 naşte în om harul pomenirii 
morţii poate atinge o asemenea intensitate, încât întreaga is¬ 
torie şi toate evenimentele lumii să îi pară a fi doar o iluzie 
deşartă şi o farsă plină de răutate 1 2 3 , pentru că în ele nu se află 
nicăieri adevărata viaţă în Dumnezeu, pretutindeni întin- 
zându-se doar stăpânirea morţii. însă atunci când Domnul 
luminează lăuntric pe om, el îşi vede starea duhovnicească 
şi înţelege că este lipsit de veşnicia cea vie a lui Dumnezeu. 
Este încredinţat că odată cu moartea sa va înceta să mai fie 
şi tot ceea ce conştiinţa sa a îmbrăţişat până atunci - chiar şi 
Dumnezeu. Dobândeşte o adâncă înţelegere a faptului că a 
fost plămădit să trăiască veşnic împreună cu Ziditorul 
său, iar acum vede cum voia cea mai dinainte de veci a lui 
Dumnezeu rămâne neîmplinită în el. 

Ameninţarea morţii, înţeleasă ca veşnică uitare, în care 
lumina conştiinţei se stinge, naşte în suflet o spaimă cum¬ 
plită şi o suferinţă lăuntrică greu de îndurat. Insă dintr-o 
dată omul se trezeşte din îndelungatul său somn, căci simte 


1 Arhimandritul Sofronie, Vom vedea pe Dumnezeu precum este, tr.id. 

Ierom. Rafail (Noiea), Ed. Ecxfun, Bucureşti, 2005, p. 10. 

3 Cf. Arhimandritul Sofronie, Vom ivtica pe Dumnezeu precum ei te, p. 11. 

cum veşnicia lui Dumnezeu îl cheamă din toate părţile, dar 
încă nu este în stare să-i suporte în chip nemijlocit prezenţa 
şi nici nu află înlăuntrul lui loc potrivii ca să o primească. 
Cu toate acestea, duhul său tânjeşte după veşnicie şi nimic 
altceva nu-i mai dă odihnă. Adâncimea şi intensitatea sufe¬ 
rinţei sale depăşesc hotarele puterilor omeneşti. (Mulţi oa¬ 
meni trăiesc această experienţă înainte de a se călugări şi de 
aceea pentru ei viaţa monahală devine o necesitate impe¬ 
rioasă a duhului. Ei nu stau mult pe gânduri dacă să se că¬ 
lugărească sau nu, ca să ia mai apoi hotărârea, ci simt mai 
degrabă că mor dacă nu se călugăresc.) Insă tocmai acum 
poate avea loc cea mai mare minune din viaţa omului, şi 
anume descoperirea inimii, centrul său duhovnicesc. 

Această viziune a absenţei lui Dumnezeu din lume, care 
îl chinuie şi îl arde pe om, îi dezlipeşte mintea de toate cele 
zidite, de toată slava deşartă şi o întoarce înlăuntru, adică 
în inimă. Pomenirea morţii se dovedeşte a fi mai puternică 
decât orice alipire pătimaşă, iar mintea este acum slobodă 
să coboare în inimă şi să se unească cu ea. Descoperirea ini¬ 
mii este de fapt începutul mântuirii omului. 

Când harul pomenirii morţii se sălăşluieşte în inimă, el 
atrage mintea în ea şi înlăuntrul omului se nasc acum gân¬ 
duri pe potriva acestei copleşitoare trăiri. Astfel de simţă¬ 
minte îşi găsesc expresia în cuvinte ca acestea: „Tot ceea ce 
am cunoscut, tot ceea ce am iubit şi ceea ce viază şi mă in¬ 
suflă, absolut totul, chiar şi Dumnezeu, moare în mine şi 
pentru mine, dacă eu pier cu desăvârşire" 3 . Sau: „In mine, 
împreună cu mine moare tot ceea ce fusese cuprins de con¬ 
ştiinţa mea: cei apropiaţi mie, suferinţele şi dragostea lor. 


' Fericitul Arhimandrit Sofronie, Dcspv rugăciune, Ed. Schitul Lacu, 
Sfântul Munte Athos, 2001, p. 37. 

toată desfăşurarea istoriei, întreg Pământul, şi Soarele, şi 
stelele, şi neţărmuritele întinderi; până şi însuşi Făcătorul 
lumii, şi Acela moare în mine; şi întreaga Fiinţă este înghiţită 
de întunericul ui tării ." 4 Mai presus de loate, omului îi este 
dat să înţeleagă zădărnicia şi deşertăciunea zidirii atunci 
când ea este lipsită de harul Domnului. In acelaşi timp, 
harul acesta al pomenirii morţii îi dezvăluie şi propria sa 
pustiire - prăpastia care îl desparte de Dumnezeu. 

Amândouă aceste descoperiri sunt lucrarea harului şi 
aduc mult folos omului căci îl fac să fie conştient de nevoia 
lui absolută de mântuire. Prima descoperire, simţământul 
că toate sunt deşertăciune, se însoţeşte de „deznădejdea ha- 
rică", după cum o numen Părintele Sofronie, şi slobozeşte 
mintea din alipirea de cele zidite care îl împingea spre pier¬ 
zanie. Cea de-a doua descoperire, conştientizarea stării că¬ 
zute în care se află, îi însuflă omului teama sfântă do osânda 
cea veşnică. Veşnicia i se înfăţişează atunci sub aspectul oi 
negativ: omul il întâlneşte pe Dumnezeu, fără a dobândi 
însă şi viaţa Lui. Aceste simţăminte de deznădejde şi teamă, 
pe cât de puternice pe atât de neînţelese, îi smeresc duhul, 
adunându-i atenţia minţii în inimă, locul în care i se desco¬ 
peră adevărul lui Dumnezeu şi înşelarea omului. Omului îi 
este acum cu putinţă a alege să trăiască după voia Domnu¬ 
lui. El dobândeşte nu numai această nouă şi smerită frică de 
Domnul, ci şi cunoaşterea de sine. Şi dacă primeşte desco¬ 
perirea evanghelică potrivit căreia Hristos este Fiinţa cea 
adevărată, Cel Ce este, biruitorul morţii şi izvorul Vieţii, el 
va atrage la sine harul Duhului Sfânt, care îi va uni mintea 
cu inima, împrounându-i din nou toat e put erile sufleteşti. 


1 Arhimandritul Sofronie, Vom ivrfea pe Dumnezeu precum este, pp. 11-12. 




38 


Arhimandritul ZAHARIA ZAHAROU 


Această unire a puterilor sufletului este primul pas spre 
vindecarea omului, pentru că el poate acum să se întoarcă 
cu toată fiinţa sa spre Dumnezeu în rugăciune, cu încredin¬ 
ţarea că va afla alinare suferinţei sale şi tămăduire patimilor 
sufletului. 

Atunci când omul, prin pomenirea morţii, primeşte a fi 
„învăţat de Dumnezeu" începe să înţeleagă nu numai tra¬ 
gedia sa personală, ci descoperă şi dimensiunea universală 
a căderii. Vede că durerea lui este şi durerea întregii omeniri 
şi că starea lui de pustiire lăuntrică se răsfrânge asupra în¬ 
tregii zidiri căzute. Se vede pe sine, deşi în chip negativ, 
drept centru al întregii zidiri, zidire care nu face decât să 
vestească o nesfârşită deşertăciune. Şi pentru că acum ştie 
ca fiinţa lui nu se mărgineşte la propriul „eu", omul învaţă 
să iubească, şi acesta este începutul renaşterii sale. Prin 
harul lui Dumnezeu, primeşte puterea să mijlocească pen¬ 
tru mântuirea întregii lumi şi ajunge la adevărata contem¬ 
plare duhovnicească a cerului şi a pământului, care vestesc 
slava lui Dumnezeu şi mântuirea omului. 

Aşadar, pomenirea morţii este un dar de la Dumnezeu 
care îl ajută pe om să-şi descopere inima, să pună început 
vindecării sale ca persoană şi să redobândească adevărata 
comuniune cu Dumnezeu şi cu întregul Adam. Suntem puşi 
în faţa unui paradox: tocmai pomenirea morţii îl slobozcşte 
pe om de frica de moarte şi îl face ca pe toate să le vadă din 
perspectiva iubirii lui Dumnezeu. Dacă odinioară moartea 
fusese urmarea firească a păcatului, acum ea devine Evan¬ 
ghelia Vieţii, pentru că aşază veşnicia, în chip limpede şi ab¬ 
solut, deasupra celor pământeşti, încât chiar dacă vrăjmaşul 
i-ar oferi credinciosului veacuri de viaţă fericită şi lipsită de 

griji pe pământ, el va alege pătimirea Crucii prin care au 
venit în iunie adevărata bucurie şi mântuirea cea veşnică. 

Prin pomenirea morţii ni se dezvăluie veşnicia, dar nu¬ 
mai sub aspectul ei negativ. Această trăire nu este una sufle¬ 
tească, ci duhovnicească, iar cimoaşterea pe care o aduce cu 
sine este de asemenea duhovnicească, pentru că îl călăuzeşte 
pe om la descoperirea adevărului despre sine şi despre păcă¬ 
toşenia sa. Inima lui devine un câmp de luptă, pe două pla¬ 
nuri. Pe de o parte, omul este încredinţat de existenţa Unului 
şi adevăratului Dumnezeu şi de puterea Lui de a mântui, iar 
pe de altă parte, se trezeşte în el înfricoşatul simţământ al 
nimicniciei sale şi spaima grozavă la gândul pierzaniei veşnice. 

Mai presus de toate, această dezvăluire a veşniciei, fie 
şi numai sub aspectul ei negativ, este o întâlnire a omului 
cu Dumnezeul cel viu. Intr-o oarecare măsură, omul devine 
martor al sfârşitului veacurilor. Deşi el simte că din pricina 
înrudirii salo cu întreaga zidire propria-i moarte ameninţă 
sa nimicească tot ce viază, în acelaşi timp, el acceptă chema¬ 
rea de a se ridica la o formă de fiinţare infinit mai înaltă. 5 
Stăruind în această pomenire a morţii, omul trăieşte în duh 
iadul absenţei lui Dumnezeu. Căutând cu deznădejde o ie¬ 
şire din această situaţie, îşi dă seama că trebuie să taie toată 
alipirea pătimaşă de lumea văzută şi se avântă spre Dum¬ 
nezeu cu atâta putere şi hotărâre încât biruie patimile, până 
şi instinctul de supravieţuire. Lepădarea de sine insuflată 
de pomenirea morţii naşte o rugăciune înflăcărată care 
reînnoieşte în chip desăvârşit omul şi îi uneşte duhul cu 
Dumnezeul cel veşnic. 

Insă un efect încă şi mai uimitor al harului pomenirii 
morţii este dobândirea conştiinţei unicităţii persoanei umane. 


s Arhim. Şotron ic’, Vom ivdea [v Dumnezeu precum este, pp. 12-13,16-17. 

Când omul îşi identifică propria moarte cu nimicirea a tot ce 
viază şi a tot ce conştiinţa sa a îmbrăţişat până în acel moment, 
cu sfârşitul istoriei şi cu ruperea legăturii lui Dumnezeu cu 
zidirea Sa, atunci devine limpede că omul a fost făcut după 
chipul lui Dumnezeu şi menit să devină centrul întregii zi¬ 
diri. Deşi suferinţa pricinuită de această trăire are mai de¬ 
grabă un caracter negativ, ea îl uneşte strâns cu soarta seme¬ 
nilor săi, de-o fire cu el, şi naşte în el o compătimire adâncă 
pentru aceştia, de vreme ce mântuirea lui depinde acum de 
mântuirea lor. O asemenea trăire duhovnicească învie inima 
omului şi îl întoarce la comuniunea cu întregul Adam. Când 
luminarea lăuntrică ajunge la o oarecare plinătate şi inima 
i se lărgeşte şi se întăreşte cu har dumnezeiesc, atunci iubi¬ 
rea într-atât îl preschimbă pe om încât este în stare să îm¬ 
brăţişeze întreaga zidire şi să o aducă în rugăciune arzătoare 
înaintea lui Dumnezeu. Atunci este călăuzit „la tot adevă¬ 
rul" (lonn 16, 13) iubirii tui Dumnezeu şi se învredniceşte 
să devină o persoană adevărată, asemeni Noului Adam 
- ilristos - în Persoana Căruia sunt unite toate cele din ce¬ 
ruri şi de pe pământ (cf. Efes. 1,10). 

Din pricina păcatului moartea a intrat în viaţa omului 
ca un blestem şi a crescut ca o buruiană. Dar Hristos, prin 
moartea Sa fără de păcat, a prefăcut blestemul în bine¬ 
cuvântare şi a dăruit omului belşug de viaţă nouă (cf. Ioan 
10, 10). Prin pomenirea morţii omul pătrunde în taina celei 
mai mari minuni pe care a cunoscut-o această lume. Ea ne 
dezvăluie iadul lăuntric, vesteşte viaţa cea veşnică şi ne 
cheamă a ne împărtăşi din aceasta. Oricine ascultă şi crede, 
primeşte acel har care îi reaprinde şi îi reînsufleţeşte inima. 
Această trezire a inimii este primul pas pe care-1 face omul 
spre pământul binecuvântat al mântuirii celei veşnice. 





2 


CEASUL MORŢII 

"Nu vă întristaţi, noroade, că este greu de trăit", în¬ 
deamnă Sfântul Siluan. „Luptaţi numai cu păcatul şi cereţi 
ajutor de la Domnul, şi El vă va da, căci este milostiv şi vă 
iubeşte." 1 Cu adevărat, greu ne este traiul, căci căutăm a ne 
scăpa viaţa din blestemul morţii. 

Petrecerea noastră pe pământ este vremea care ne-a fost 
hărăzită pentru a învăţa să murim, dar, din păcate, nimic 
din cele pe care le învăţăm în această viaţă nu ne ajută să 
înfruntăm sfârşitul. Generaţia noastră a învăţat să se în¬ 
creadă în propriul intelect, în propria-i judecată, or aceasta 
devine o stavilă în pregătirea pentru clipa morţii - clipa în 
care toate puterile ne vor părăsi. Atunci chiar şi mintea 
noastră cea minunată, în care ne-am pus toată nădejdea, ne 
va părăsi. Oare ce va putea să ne ajute să înfruntăm ceasul 
morţii, când vom fi sărmani şi lipsiţi de orice ajutor ome¬ 
nesc? Şi apoi, cine poate să înveţe a muri? 

Simţim gustul morţii ori de câte ori ceva ne pricinuieşte 
suferinţă, ne ameninţă viaţa, sau ne zdrobeşte inima. Ase¬ 
menea necazuri şi greutăţi sunt împrejurări care înlesnesc 
dobândirea unei atitudini drepte în faţa morţii. Moartea este 
o realitate a vieţii, însă felul în care murim este mult mai 
puţin important decât felul în care ne raportăm la ea. 


1 Arhimandritul Sofronie, Cuviosul Siluan Athonitul, p. 370. 

într-una dintre cărţile sale, Părintele Sofronie povesteşte 
următoarea întâmplare. La Paris, unde a locuit pentru o 
vreme, a cunoscut două surori tinere. Una dintre ele era 
medic de profesie şi foarte inteligentă, iar cealaltă, o făptură 
mai simplă, era asistentă medicală. Cele două femei aveau 
aproape aceeaşi vârstă şi amândouă erau însărcinate, ur¬ 
mând să nască aproximativ în aceeaşi perioadă. Pe atunci 
se obişnuia ca viitoarele mame să urmeze anumite cursuri 
de pregătire pentru a avea o naştere fără dureri. Amândouă 
surorile s-au hotărât să urmeze cursurile respective. Tânăra 
doctoriţă, fiind familiarizată cu anatomia, a înţeles rapid 
partea de teorie. După câteva şedinţe a spus: „îmi este 
de-ajuns. Am înţeles tot şi nu mai am nevoie să continui." 
Cealaltă însă a urmat cursul până la capăt. Când le-a venit 
vremea să nască, încă de la primele dureri, doctoriţa a intrat 
în panică, a uitat toată anatomia şi tot ce învăţase, şi a avut 
o naştere dificilă şi dureroasă. Sora ei, în schimb, nu s-a în¬ 
crezut în propria ei inteligenţă, ci şi-a adus aminte de cele 
învăţate în timpul cursurilor, le-a pus în practică şi a născut 
relativ uşor. Concluzia pe care o putem trage din această 
poveste este cât se poate de limpede. 

Pentru noi, moartea este naşterea noastră întru viaţa cea 
veşnică. Toate strădaniile noastre de a învăţa cum să ne 
rugăm, cum să ne smerim, cum să ne încredem, nu în noi 
înşine, ci în Dumnezeul cel Viu, nu au decât un singur scop: 
şi anume să ne pregătească pentru ziua cea mare în care 
vom muri. Şi în Care Dumnezeu ne punem încrederea? în 
Dumnezeul Care înviază pe cei morţi (2 Cor. 1, 9). Pe El 
vrem să-L cunoaştem, în El vrem să ne încredem în ceasul 
în care ne vor părăsi puterile trupeşti, atunci când niciun 
om nu ne va putea veni în ajutor. Singurul lucru care ne va 

ajuta atunci va fi atitudinea duhovnicească pe care am cul¬ 
tivat-o de-a lungul vieţii, aceea de a nu nc încrede în noi în¬ 
şine, ci doar în Hristos, Cel Ce a murit şi a înviat, şi Care de 
aceea poate să învie morţii, căci „moartea nu mai are stăpâ¬ 
nire asupra Lui" (Rom. 6, 9). 

Murim şi, iată, suntem vii în lisus I Iristos (cf. Apoc. I, 18). 
Viaţa aceasta trecătoare care ne-a fosl dată este de mare preţ, 
căci ea este singura noastră şansă de a ne pregăti pentru 
clipa cea mare şi sfântă a întâlnirii noastre cu Dumnezeu - 
ziua adevăratei noastre naşteri în neclintita împărăţie ce¬ 
rească (cf. Evr. 12, 28). Aşadar, intrarea noastră în veşnicie 
este adevărata noastră zi de naştere. Şi dacă vrem să o săr¬ 
bătorim cu cinstea cuvenită şi să ne alăturăm praznicului 
celor nou-născuţi în ceruri, atunci când masa de seară ia 
sfârşii, în loc să zăbovim la taifas, e mai bine să ne „îngro¬ 
păm" în odaia noastră. E mai bine să stăm înaintea Domnu¬ 
lui după putinţele noastre şi să luăm aminte la înfricoşatul 
ceas al morţii şi sa zicem: „Doamne, în ceasul morţii mele 
voi fi neajutorat şi neputincios a mă ruga, de aceea rogu-Te, 
Doamne, pomeneşte-mă. Acum, cât încă mai sunt în stare, 
mă rog Ţie, vino şi îmi ajută în ceasul acela. Milostiv fii mie, 
bunule Doamne, şi în înfricoşatul ceas în care toate puterile 
mă vor părăsi şi nu voi mai fi în stare să strig către Tine, 
când nici înger, nici om nu mă vor mai putea ajuta, vino Tu, 
Doamne, în ajutorul meu şi îmi dă mie negrăita bucurie a 
mântuirii Tale." Şi în felul acesta ne pregătim prin rugăciune 
pentru clipa morţii. 

Rugăciunea noastră va rămâne înaintea Domnului şi 
Dumnezeu, Care este pururea credincios şi niciodată nu ne 
lasă, va ţine seama de ea. Acest bu n obicei ne învaţă cum să 
murim. Pentru că în ultimele clipe ale vieţii, când sufletul 

se desparte de trup, cu aceste gânduri noi, monahii şi mirenii 
deopotrivă, ar trebui să stăm înaintea Domnului, stăruind 
în rugăciune, pe cât ne stă în putinţă. 

Ceva asemănător se întâmplă ori de câte ori ne tăiem 
voia, pentru că voia noastră ne vatămă sufletul. în felul 
acesta învăţăm să ne punem încrederea în Numele Celui 
întru Care ne-a fost dată mântuirea, mai degrabă decât în 
inteligenţa şi în puterile noastre. Această deprindere ne este, 
cu adevărat, de mare folos, pentru că ne învaţă să murim 
mai înainte de a muri, aşa încât atunci când moartea se 
apropie, să fim în stare să o primim, nu cu teamă şi tulbu¬ 
rare, ci ca pe un prieten drag, ca pe o rudă îndelung aştep¬ 
tată, care ne va slobozi acum de tot chinul şi monotonia 
acestei vieţi, ca să fie şi mai deplină intrarea noastră în viaţa 
cea veşnică, care este mai adevărată şi mai bună decât tot 
ceea ce-am cunoscut vreodată. 

Mulţi se tem de moarte. Unii oameni nici măcar nu ne 
îngăduie să vorbim în prezenţa lor despre Dumnezeu şi 
despre moarte. Lste dureros, căci ei se tem de moarte tocmai 
pentru că nu vor să cugete la Unul şi adevăratul Dumnezeu, 
îşi născocesc propriile lor religii (de vreme ce au nevoie de 
un sprijin), însă ele se dovedesc a fi un reazem înşelător. 
Religiile lor mincinoase nu-1 pot mântui pe om. Nu există 
decât o singură religie adevărată pe lume, şi aceasta este 
creştinismul, care nu este o născocire a creştinilor, ci lc-a fost 
dată tuturor oamenilor ca descoperire de Sus. Capul acestei 
religii este Hristos, Fiul lui Dumnezeu, Care S-a făcut om, a 
murit pentru noi şi a înviat, trăgându-i la Sine pe toţi cei 
care s-au unit cu Duhul Său, care cred în cuvântul Lui şi 
poartă Numele Lui cei Sfânt. 

Moartea este nemiloasă eu cei ee se tem şi se ascund de 
ea. însă ea fuge de cei care o înfruntă neînfricaţi şi o privesc 
în faţă, aducându-şi aminte de Dumnezeu, chemându-L şi 
rugându-L să fie împreună cu ei în acel ultim ceas. în felul 
acesta clipa morţii vine cu pace şi fără durere. 

Cumplit lucru este frica de moarte. în slujirea noastră 
preoţească, vedem cum toţi cei care au primit cuvântul lui 
Dumnezeu se apropie de moarte cu credinţă, iar sfârşitul le 
este minunat şi plin de slavă, chiar daca suferă de boli fără 
leac. Am putea spune că ei au aflat ceea ce noi îi cerem 
Domnului în rugăciunile şi cântările Bisericii, adică har şi 
mare milă. 

Pregătirea noastră pentru clipa morţii va avea sorţi de 
izbândă numai dacă vom primi moartea ca pe cel mai în¬ 
semnat şi mai sfânt eveniment din viaţa noastră, după ce 
am cugetat neîncetat la ea şi după ce ne-am agonisit mai 
dinainte ocrotirea dumnezeiască pentru acea înfricoşată zi. 
Rugăciunile celui care, zi de zi, vine înaintea lui Dumnezeu 
cu inimă arzătoare şi cu lacrimi, cerându-l să-i fie aproape 
în clipa morţii, se vor întoarce la el în ceasul acela ca o mare 
binecuvântare şi bucurie, şi în el se vor împlini cuvintele 
Scripturii: „intră întru bucuria Domnului tău" (Matei 25,21). 

Scriptura nu ne spune prea multe despre viaţa de după 
moarte, însă noi, oamenii, avem tendinţa de a ne imagina o 
sumedenie de lucruri. Sfântul Apostol Pavel ne spune că 
Domnul va veni din nou şi că în ziua celei de-a doua şi slă- 
vitei Lui veniri vom fi răpiţi în nori ca să-L întâmpinăm în 
văzduh. Şi tocmai când ne-am aştepta ca Sfântul Pavel să ne 
spună mai multe despre ziua aceea, el încheie abrupt: „şi aşa 
pururea vom fi cu Domnul" (1 Tes. 4, 17). Aşadar, pentru 



46 


Arhimandritul ZAHARIAZAHAROU 


noi, bucuria, viaţa şi raiul înseamnă a fi împreună cu Hristos. 
El este lumina şi pacea noastră. 

Rugăciunea este cea mai bună pregătire pentru moarte, 
căci prin rugăciune ne înfăţişăm înaintea lui Dumnezeu încă 
din această viaţă. Şi tot cel ce cheamă Numele lui Iisus cu 
smerenie şi cu luare aminte petrece cu duhul în prezenţa lui 
Dumnezeu, iar această prezenţă se dovedeşte a fi foarte 
dinamică. însă de multe ori, când strigăm la Domnul, do¬ 
rind să intrăm în prezenţa Sa, nu izbutim, ci simţim că nu 
facem decât să lovim în aer (cf. 1 Cor. 9, 26). Şi ne dăm 
seama că greşeala provine din atitudinea noastră, din faptul 
că noi chemăm Numele Domnului cu nevrednicie. Atunci, 
să ne plecăm capul şi încă şi mai mult cugetul, şi să zicem: 
„Doamne, iată că păcătuiesc împotriva Ta chiar şi atunci 
când chem Numele Tău. Dar Tu învaţă-mă smerenia Ta! 
Dă-mi, Doamne, minte înţelegătoare ca să chem Numele 
Tău cel Sfânt cu vrednicie!" Şi atunci ne dăm seama că cu 
cât ne smerim mai mult cu duhul înaintea Domnului în ru¬ 
găciune, cu atât primim mai mare puterea de Sus. în felul 
acesta, rugăciunea devine un exerciţiu prin care învăţăm 
cum sa intrăm în prezenţa Domnului, cum să stăm înaintea 
Lui şi înţelegem că relaţia noastră cu El trebuie să fie puter¬ 
nică, vie şi luminoasă. 

Să nu încetăm aşadar a ne smeri cu duhul. Dacă dobân¬ 
dim acest obicei binecuvântat, mutte din greşelile noastre 
se vor îndrepta. De pildă, s-ar putea să ne vina în minte gân¬ 
dul că l-am întristat pe unul dintre fraţi şi ştim ca pentru a 
fi bineplăcuţi lui Dumnezeu şi a petrece în prezenţa Lui tre¬ 
buie să ne împăcăm cu persoana pe care am mâhnit-o. Cei 
ce vrea să intre în rai trebuie să aibă o inimă largă cât ceru¬ 
rile, o inimă care să îmbrăţişeze pe toţi oamenii. Dacă din 

inimă lipseşte fie şi o singură persoană, inima aceasta nu va 
fi primită de Domnul, pentru că Domnului Ii va fi cu nepu¬ 
tinţă să Se sălăşluiască în ea. Rugăciunea, această „nesfârşită 
creaţie" cum o numeşte Părintele Sofronie, este o şcoală care 
ne învaţă să rămânem în prezenţa Domnului. Strădania de 
a sta pururi înaintea Domnului este un exerciţiu care în cele 
din urmă biruieşte moartea, de aceea rugăciunea noastră nu 
trebuie să fie mecanică şi superficială. Pentru a învăţa ade¬ 
vărata rugăciune a minţii trebuie să ne unim mintea cu 
inima, cu alte cuvinte, trebuie să ne rugăm cu toată fiinţa 
noastră, cu toată mintea şi cu toată inima. Cum să-Şi plece 
Dumnezeu urechea la rugăciunea noastră dacă noi înşine 
nu luăm aminte la înţelesul cuvintelor pe care le rostim, 
dacă nu există o armonie între spusele şi faptele noastre? 
Dacă vrem ca Dumnezeu să ne asculte rugăciunea, trebuie 
mai întâi ca noi să fim întru totul prezenţi în cuvintele ru¬ 
găciunii. Bine este ca mintea să se statornicească în inimă, 
pentru că atunci îi vom oferi Domnului gânduri şi cuvinte 
care se vor însoţi de simţirea inimii, fiind rostite cu luare 
aminte, unul câte unul, înaintea Lui. Sunt convins ca dacă 
vom lua hotărârea să ne rugăm în felul acesta, atunci însuşi 
Dumnezeu va deveni învăţătorul nostru: „Şi vor fi toţi învă¬ 
ţaţi de Dumnezeu" (loan 6, 45), precum zice Domnul. Vom 
deveni ucenici ai Lui, sensibili la prezenţa Sa în inimile 
noastre. Şi dacă vom înce rca să facem tot ce ne stă în putinţă 
pentru a-I păstra prezenţa înlăuntrul nostru, vom în văţa re - 
pede ce gânduri să primim şi ce gânduri să respingem. 

Rugăciunea este o şcoală, iar smereni a este „cheia succe - 
sului". Este bine să ne cunoaştem măsura, aşa încât să nu 
ne apropiem de Dumnezeu cu prea mare îndrăzneală, ci 
să avem mereu în minte faptul că suntem nimic înaintea 

Domnului. Suntem făpturi căzute, mincinoase, purtând în 
noi rănile păcatelor. Din pricina aceasta, înaintea Domnului 
putem sta numai cu frică, iară nu cu îndrăzneală sau trufie. 
Dacă stăm la rugăciune cu o aplecare smerită a minţii şi a 
duhului, atunci îi vom cere Domnului doar lucruri pe mă¬ 
sura sărăciei noastre. Să cerem cu toată sinceritatea iertarea 
păcatelor, risipirea a toată neştiinţa şi alte lucruri smerite ca 
acestea. Astfel, smerenia acestor rugăciuni ne va păzi duhul 
şi Domnul ne va copleşi şi mai mult inimile cu simţirea pre¬ 
zenţei Sale. 

Să ne smerim şi să fim încredinţaţi de nimicnicia noastră 
înaintea Domnului, înţelegând că singurul lucru care ne 
face să fim oameni cu adevărat este suflarea de viaţă pe care 
a pus-o în noi Dumnezeul şi Ziditorul nostru. Fără ea nu 
suntem decât ţărână, iar ţărâna se calcă în picioare. Unele 
rugăciuni ale Bisericii pun mai mult accentul pe smerirea 
trupului şi, cu adevărat, trupul trebuie să fie pentru noi 
izvor de smerenie, de vreme ce este plămădit din ţărână şi 
în ţărână se va întoarce. Dar ceea ce dă valoare omului este 
tocmai suflarea dumnezeiască pe care a primit-o în clipa 
zidirii lui, iar mai apoi a re-zidirii sale în Taina Sfântului 
Botez. Suflarea aceasta ne face să fim chip şi asemănare a 
lui Dumnezeu. Drept care să avem în minte gândul acesta 
smerit al desăvârşitei noastre nimicnicii şi să căutăm să nu 
fim plini de noi înşine, şi atunci se va afla loc pentru Dum¬ 
nezeu înlăuntrul nostru. Simţământul acesta al propriei 
noastre nimicnicii este condiţia cea mai prielnică pentru a 
petrece pururi în prezenţa Domnului. Şi cu cât ne vom de¬ 
şerta mai mult de noi înşine, altfel spus cu cât ne vom smeri 
mai mult înaintea lui Dumnezeu, cu atât El ne va umple mai 
mult inima cu harul Său. 

Să ne silim, de asemenea, să deprindem lepădarea de 
sine. Să nu ne mâhnim că jertfa noastră pare neînsemnată, 
căci vedem cum pentru fiecare jertfă pe care o facem pentru 
Dumnezeu şi aproapele, oricât ar fi ea de mică, Domnul 
sporeşte harul Său în inima noastră. Insă noi înclinăm spre 
iubirea de sine, nu căutăm decât să ne fie nouă bine, în loc 
să jertfim ceva pentru Dumnezeu sau să slujim fratelui nos¬ 
tru. însă binecuvântat este cel ce se leapădă de sine, pentru 
că Domnul însuşi, când i-a chemat pe ucenici să-I urmeze, 
aceasta le-a cerut: să se lepede de sine (cf. Matei 16, 24). Cu 
alte cuvinte, smerenia şi lepădarea de sine sunt pietrele de 
temelie pe care Dumnezeu zideşte înlăuntrul nostru biserica 
Duhului Său. 

Cât suntem tineri rareori ne gândim la moarte. Şi dacă 
se întâmplă mai târziu în viata să cugetăm la moarte, o 
facem oarecum intelectual şi abstract. însă pe măsură ce trec 
anii şi se ivesc problemele bătrâneţii, începem să întrezărim 
semnele prevestitoare ale acestui mare eveniment, pentru 
ca ele ne afectează în chip vădit viaţa de zi cu zi. în marea 
Sa milostivire. Dumnezeu ne-a rânduit în aşa fel viata încât 
să putem să ne venim în fire şi să fim pregătiţi să murim 
atunci când ne va veni vremea. 

„în ziua aceea, cea mare şi sfântă mie, fii cu mine. 
Doamne, şi dă-mi mie bucuria cea negrăită a mântuirii Tale" 
sunt cuvintele Părintelui Sofronie din rugăciunea sa de di¬ 
mineaţă. 2 Altfel spus, în ceasul acela sfânt, dă-mi, Doamne, 
bucuria şi desfătarea mântuirii Tale, a adevăratei melc naşteri 
întru împărăţia Ta. Aşa se ruga Părintele Sofronie imediat 

2 Om Prayer, Stavropegic Monaslcry of St Jolin thc Baptist. Essex, 
19%, p. 182. |Rugăciunea lipseşte din ediţia în limba română a cârtii ] 

după trezirea din somn, astfel încă din primele momente 
ale zilei gândul îi era la ceasul cel de pe urmă, La fel şi noi 
putem facem o „repetiţie" pentru ceasul morţii, astfel încât 
atunci când în cele din urmă va veni, să-l trăim cu bucurie 
adevărată. Cultivarea unei astfel de stări în rugăciune este, 
cu adevărat, cel mai bun exerciţiu duhovnicesc pentru a în¬ 
văţa să murim înainte de a muri, pentru ca în ceasul morţii 
să nu murim, ci să trăim pururea cu Domnul. 

Sunt multe felurile în care putem lega fiecare zi din 
viaţa noastră de ultima zi petrecută aici pe pământ, dar pen¬ 
tru aceasta avem nevoie de însuflare. în viaţa noastră de zi 
cu zi credem că toate ni se cuvin, căci firea noastră căzută 
înclină mai mult spre cele pământeşti. Din păcate, aceasta 
înseamnă că ne obişnuim chiar şi cu Sfânta împărtăşanie şi 
cu toate celelalte binecuvântări ale lui Dumnezeu. însă ziua 
plecării noastre din această lume este singurul lucru cu care 
nu ne putem obişnui. Tot ce putem spune despre ea este că va 
veni cu siguranţă şi putem fi mereu insuflaţi dacă toate le 
facem cugetând la ea. De pildă, atunci când ne împărtăşim 
cu Sfintele Taine putem zice: „Mulţumesc Ţie, Doamne, că 
in-ai învrednicii încă o dată să mă împărtăşesc cu Trupul şi 
cu Sângele Tău. însă îngăduic-mi să mă învrednicesc de aces¬ 
tea şi în ziua cea de pe urmă a petrecerii mele pe pământ" 
Mai precis, de fiecare dată când ne împărtăşim cu Sfintele 
Taine ar trebui să fie ca şi cum am facc-o pentru prima şi ul¬ 
tima oară: pentru prima dată, pentru că ştim că nu ne-am 
împăcat întru totul cu Dumnezeu; pentru ultima oară, pen¬ 
tru că nădăjduim că fiecare dintre noi îşi va trăi propria Tre¬ 
cere la Viaţă, Paştile cele veşnice. De aceea, ar trebui să legăm 
fiecare clipă a vieţii noastre de această zi de pe urmă, ziua 
naşterii noastre întru împărăţia cea nouă şi veşnică. 

în Vieţile Sfinţilor vedem cât de mult le vine Dumnezeu 
în ajutor robilor Săi, mai ales atunci când se predau în mâi¬ 
nile Lui până la moarte. Şi tocmai atunci când ajung la ca¬ 
pătul puterilor, la cel de pe urmă „Amin" care le stă în 
putinţă. Dumnezeu poate să înceapă acel „Fericiţi cei..." al 
puterii Sale şi să le întindă mâna Sa intr-ajutor. Aşijderea, 
tocmai când începem să credem că nu mai este niciun (el de 
nădejde, atunci se deschid cerurile. Dacă ne vom sili să 
săvârşim toată dreptatea care ne stă în putinţă, atunci Drep¬ 
tatea cea mare a lui Dumnezeu, care nu este alta decât ne¬ 
mărginita Sa iubire, va veni să ne mântuiască. 

Mult pătimitorul Iov s-a dat pe sine întru totul suferin¬ 
ţelor, încrezându-se în Dumnezeu şi încercând să-l pătrundă 
judecăţile cele drepte, şi tocmai atunci i S-a descoperit Dom¬ 
nul. Şi Iov L-a înţeles şi L-a binecuvântat pe Dumnezeu, dis- 
preţuind puţinătatea şi neadevărul dreptăţii sale. Ba mai 
mult, I-a zis Domnului: „Vai mie, că nu le-am cunoscut mai 
înainte! Vai mie, că nu am pătimit pentru Tine lucruri şi mai 
mari decât acestea" (cf. Iov 42,3-6), căci a înţeles că slava pe 
care o primeşte omul lui Dumnezeu e pe măsura morţii că¬ 
reia i se încredinţează. 

Acelaşi fenomen îl regăsim şi în viaţa Sfântului Apostol 
Pavel, care mărturisea ca pentru Evanghelia lui Hristos a 
pătimit nenumărate morţi. El aminteşte de o întâmplare pe¬ 
trecută în cetatea Lislrei, unde păgânii întărâtaţi de evrei l-au 
bătut crâncen şi l-au târât pe jumătate mort în afara cetăţii, 
insă Dumnezeu l-a scăpat teafăr. în Epistola a 2-a către Co- 
rinteni, el menţionează aceeaşi întâmplare, adăugând că 
ajunsese până acolo încât nu mai nădăjduia să scape cu 
viaţă: „Peste măsură, peste puteri, am fost îngreuiaţi, încât 
n-aveam nădejde nici de viaţă. Ci, singuri întru noi înşine 

judecata morţii am avut, ca să nu no punem încrederea în noi 
înşine, ci în Dumnezeu, Cel Ceînviază morţii." (cf. 2 Cor. 1, 
8-9). După această lecţie, marele Pavel, în afară de suferin¬ 
ţele şi morţile pe care le-a pătimit pentru Evanghelie, nu a 
mai voit niciodată să se laude cu nimic, nici măcar cu des¬ 
coperirile mari şi minunate care i-au fost încredinţate, pen¬ 
tru că şi-a dat scama de primejdia mândriei. A cunoscut că 
Dumnezeul creştinilor Se proslăveşte în slăbiciunea credin¬ 
cioşilor şi ca viaţa Lui biruieşte în suferinţă, în slăbiciune şi 
în necaz. 

^„Puterea Mea se desăvârşeşte în slăbiciune." (2 Cor. 
i 12, 9). Acestea au fost cuvintele lui Hristos către Sfântul 
Pavel, atunci când Apostolul, om fiind, L-a rugat să-l izbă¬ 
vească de încercarea ce îl adusese în pragul deznădejdii. 
Apostolul spune că s-a rugat de trei ori ca Domnul să-l scape, 
dându-ne de înţeles că s-a dedat privegherii şi postului, ru- 
gându-se să audă vocea Domnului şi să afle tămăduire. 
Dumnezeu nu l-a vindecat, însă i-a vorbit, zicându-i că îi 
I este de ajuns harul Său şi că puterea Sa s-a desăvârşit în 
- boala lui. Boala l-a făcut să rămână smerit, astfel încât pu¬ 
terea lui Dumnezeu sălăşluia în el. 

Apostolul neamurilor s-a dat pe sine zi de zi morţii pen¬ 
tru Hristos. După cum el însuşi mărturiseşte, „Precum este 
scris: «Pentru Tine suntem omorâţi toată ziua, socotiţi am 
fost ca nişte oi de junghiere.»" (Rom. 8, 36). In fiecare zi a 
pătimit morţi fără de număr pentru că doar în felul acesta 
putea să păstreze o inimă de apostol, o inimă plină de Duhul 
Sfânt, astfel încât să poată propovădui cuvântul Evangheliei 
întregii lumi. 

Cum poate fi păstrat harul unei inimi de apostol? Intr-una 
din cărţile sale. Părintele Sofronie ne spune că „a trăi creşti- 

neşte este cu neputinţă; creştineşte se poate numai muri" 3 , 
înţelegând prin aceasta că cel ce se îngrijeşte de propria sa 
viaţă, de propriul său confort, nu poată să trăiască o viaţă 
creştină. Cu alte cuvinte, dacă ne aducem întotdeauna 
aminte de moarte şi suntem gata, pentru Domnul, să pri¬ 
mim cu deplină lepădare de sine orice fel de moarte, alunei 
atragem harul dumnezeiesc şi suntem în fiecare clipă mar¬ 
torii minunilor pe care le face Dumnezeu în viaţa noastră. 

A 

Insă, din păcate, noi nu avem această lepădare de sine, 
de aceea nici nu cunoaştem măreţia inimii de apostol pe 
care Duhul Sfânt o zideşte în cei credincioşi atunci când „Se 
pogoară şi ne reînnoieşte", precum cântăm la Utrenia Ru¬ 
saliilor. 

Dar să fim curajoşi, mângâindu-ne unii pe alţii cu mân¬ 
gâierea cea nemincinoasă a adevărului lui Dumnezeu, şi să 
refuzăm alinarea pe care ne-o aduce oricare mângâiere mai 
prejos de aceasta. Este greu sa mângâi cu adevărat pe cineva 
care suferă de o boală fără leac, dar celor care sunt în stare 
să primească un cuvânt sincer, le putem spune: „Pregatiţi-vă 
de întâlnirea cu Domnul! Căci nici moartea, nici viaţa nu 
sunt mai puternice decât harul pe care Dumnezeu îl dăru¬ 
ieşte celor ce se pregătesc pentru ceasul morţii, pentru clipa 
cea mare a întâlnirii cu Ziditorul lor." 

Dumnezeu nu îngăduie niciodată să fim ispitiţi peste 
puterile noastre, zice Apostolul (cf. Cor. 10,13). Se poate în¬ 
tâmpla să suferim de vreo boală şi să ne rugăm lui Dumnezeu 
să ne vindece, iar Dumnezeu să nu ne împlinească cererea. 
Să fim încredinţaţi, însă, că El ne poate da atâta har şi putere 
încât să ne ridice deasupra bolii şi să simţim în inima noastră 


3 Cuviosul Silunti Athonitul , p. 260. 

bucuria prezenţei şi puterii Lui, care este de fapt biruinţa 
noastră asupra morţii. Citind de curând Scriptura, mi-a 
rămas întipărit în minte un cuvânt din Faptele Apostolilor. 
Când Sfântul Apostol Petru urca la templu să se roage, un 
olog i-a cerut milostenie. Iar Apostolul, căutând spre el, a 
zis: „Argint şi aur nu am; dar ce am, aceea îţi dau. In numele 
lui lisus Hristos Nazarineanul, scoală-te şi umblă!" (Fapte 
3,6). Altfel spus, „Bogăţii pământeşti nu am, dar ceea ce am 
îţi dau." Ce minimal e să nu ai nimic altceva decât pe Hristos! 

întrebări şi răspunsuri 

întrebarea 1: Suntem cu toţii călători pe calea acestei vieţi 
şi ştim că ea are un sfârşit. Ca şi preoţi, sutana pe care o pur¬ 
tăm ne aduce mereu aminte de aceasta, dar ne-aţi putea da 
un sfat cum să-i ajutăm şi pe enoriaşii noştri să înţeleagă 
aceasta şi, în vâltoarea îndeletnicirilor lor de zi cu zi, să-şi 
îndrepte atenţia asupra acestui sfârşit? 

Răspunsul 1: Preoţia este o slujire grea şi c lucru rar şi 
minunat să vezi un preot care moare în starea de însuflare 
dumnezeiască pe care o avea la începutul preoţiei. De obicei 
preoţii mor într-o stare de mult mai puţin har, pentru că 
toată slujirea lor constă în a lua asupră-şi moartea semenilor 
lor. Tot ceea ce preotul dobândeşte prin rugăciune atunci 
când se înfăţişează singur înaintea lui Dumnezeu risipeşte, 
dând totul credincioşilor, atunci când este împreună cu ei. 
Preotul ia asupră-şi moartea lor şi le dă acestora viaţa sa, 
viaţa lui Dumnezeu pe care o primeşte de la El. Dar oare 
cum se întâmplă aceasta? Când îi insuflam pe oameni să iu¬ 
bească mântuirea lui Dumnezeu şi să lupte împotriva păca¬ 
tului, când le dăm un cuvânt care nu vine de la noi, ci din 
împărăţia cea veşnică, şi inima lor îl primeşte, el naşte în ei 

dorul de viaţa cea veşnica. De fapt toate le facem năzuind 
la reînnoirea oamenilor. Adesea îi sfătuiesc pe credincioşii 
care vin duminica la mănăstirea noastră: „Nu-I împovăraţi 
pe preot fără rost cu lucrurile mărunte ale acestei vieţi. Mer¬ 
geţi şi cereţi-i cuvânt de mântuire şi fiţi cu mare băgare de 
seamă la ce vă va spune, pentru că atunci veţi face din el un 
prooroc şi viaţa voastră va fi mai bogată." Nu am o reţetă 
pentru aceasta. îmi aduc aminte că odată a venit la noi la 
mănăstire un duhovnic din Cipru şi mi-a spus: „Am fost 
făcut duhovnic, dar nu ştiu cum să mă port cu oamenii. Aţi 
putea să-mi daţi câteva sfaturi?" „Pentru această slujire", i-am 
răspuns eu, „nu există reţete. Când devii duhovnic este ca 
şi cum ai fi aruncat în ocean: trebuie să înoţi ca să ajungi la 
mal." Adică trebuie să strigi neîncetat la Domnul, nădăj¬ 
duind că va fi bine. întotdeauna mi-e milă de preoţi pentru 
că ştiu cât de grea le este slujirea. Noi suntem preoţi, adică 
părtaşi la Preoţia lui Hristos, şi dacă asupra lui Hristos au 
căzut toată ocara şi răutatea, tot întunericul, ameninţând să-l 
nimicească, dacă s-ar fi putui, până şi viaţa, precum zice 
Proorocul, atunci e firesc ca acelaşi lucru să i se întâmple 
fiecărui preot. Aceasta înseamnă că preotul are datoria să ia 
asupra sa suferinţele şi greutăţile credincioşilor, să le aducă 
mângâiere de Sus şi să le dea nădejde. Nu există reţete, este 
de ajuns să avem această dorinţă de a ajuta, de a-L aduce pe 
Hristos în viaţa lor, pentru ca Hristos să Se proslăvească în 
ei. înfricoşat lucru este a „desăvârşi sfinţenia în frica lui 
Dumnezeu" (cf. 2 Cor. 7, 1). Dar încă şi mai înfricoşat este 
să fii episcop sau preot şi să fii unealta prin care se lucrează 
sfinţirea şi mântuirea poporului lui Dumnezeu. Este însă şi 
cea mai extraordinară nevoinţă pe care o poate face omul 
pentru a dobândi universalitatea Noului Adam, Hristos, 
Care pentru noi S-a făcut tot numai o rană, ca să slujească 

cu iubirea Lui la mântuirea întregii lumi. Preotul, ca de alt¬ 
fel şi episcopul, sunt şi ei slabi şi vulnerabili, fiind în veacul 
acesta ţinta tuturor atacurilor. Ei se primejduiesc pe sine fără 
să le fie teamă să se dăruiască cu totul. Devin şi ei o rană: 
poartă suferinţele oamenilor şi se fac părtaşi la marea taină 
a Jertfei şi a Preoţiei lui Hristos pentru a împăca lumea cu 
Dumnezeu. Prin această nevoinţă a rugăciunii pentru 
popor, preoţilor li se dă darul de a fi părtaşi la Preoţia lui 
Hristos, mai cu seamă la rugăciunea Sa din Ghetsimani pen¬ 
tru mântuirea întregii lumi. Astfel ei pătrund adânc în taina 
lărgirii inimii odrăslită de iubirea lui Hristos. Iar Domnul, 
văzându-lc strădania de a purta slăbiciunile fraţilor, le lărgeşte 
inima pentru a putea îmbrăţişa Cerul şi, dobândind cerescul 
har, pentru a călăuzi la Dumnezeu pe tot omul şi a se ruga 
pentru mântuirea întregii lumi. Acesta este înţelesul Preoţiei 
lui Hristos, care este cea mai mare nevoinţă de pe pământ. 
Şi dacă „desăvârşirea sfinţeniei în frica lui Dumnezeu", de¬ 
spre care vorbeşte Apostolul Pavel, este o înfricoşată lucrare, 
„desăvârşirea sfinţeniei poporului" este una încă şi mai în¬ 
fricoşată. Sunt convins că preotul care îşi împlineşte cu frică 
slujirea va avea mare răsplată în veacul ce va să fie, pentru 
că acum el este ţinta a tot răul şi toate atacurile vrăjmaşului 
se îndreaptă în cele din urmă asupra lui. De aceea consider 
că este o minune faptul că nu ne mulţumim cu cele ale vea¬ 
cului acestuia şi nu pierdem însuflarea şi nădejdea pe care 
le-am avut la începutul slujirii noastre. Toţi am început cu 
mare râvnă şi nu trebuie să lăsăm această văpaie a inimii să 
se stingă, altminteri ne vom pierde nădejdea. Să ne asemă¬ 
năm mai degrabă Dreptului Simeon care a aşteptat cu sta¬ 
tornicie până în ultima clipă să-L primească în braţele sale 
pe Hristos şi apoi a zis: „Acum slobozeşte pe robul Tău, 
după cuvântul Tău, în pace" (Luca 2, 29). 

întrebarea 2: Aji vorbii pe scurt despre rugăciune şi ne-aţi 
spus că nu e bine să rostim rugăciunile mecanic, ci să încer¬ 
căm să ne coborâm mintea în inimă. Insă noi, mirenii, cu 
programul nostru de viaţă încărcat, la sfârşitul zilei suntem 
secătuiţi de oboseală. Eu, personal, aş vrea să spun toată 
Miezonoptica înainte de a merge la culcare, însă de multe 
ori sunt atât de istovit încât aleg doar câteva rugăciuni din 
Miezonoptică şi apoi încerc să fac ceea ce ne-aţi sfătuit, 
însă, uneori, simt nevoia să spun toate rugăciunile şi, stră- 
duindu-mă să o fac, mă surprind rostind doar mecanic cu¬ 
vintele. Ce m-aţi sfătui să fac? Există oare o cale mai bună? 
Părintele Epifanie spunea undeva că diavolul încearcă în¬ 
totdeauna să ne împiedice să ne rugăm. Când ajungea acasă 
după o lungă zi de slujire, Părintele se silea să spună toate 
rugăciunile, chiar dacă o făcea doar mecanic, pentru că 
dorea să le spună. Şi o ultimă întrebare pe aceeaşi temă: Ce 
sunt aceşti patruzeci de „Doamne miluieşte" pe care de multe 
ori îi auzim în biserici şi mănăstiri: „Doamne miluieşte! 
Doamne miluieşte! Doamne miluieşte!..." Care le e rostul? 

Răspunsul 2: Toţi trecem prin această stare de epuizare, 
mai ales duminică seara; duminica este o zi foarte grea pen¬ 
tru preot. Cred că toţi avem această problemă a rugăciunii 
făcută mecanic, fără prea mare tragere de inimă. Un lucru 
care ajută este stăruinţa, deoarece cantitatea în rugăciune 
aduce încetul cu încetul şi calitatea. In ceea ce mă priveşte, 
atunci când nu mă pot ruga, mă opresc pur şi simplu şi zic: 
„Doamne, 1 u îmi vezi sărăcia..." şi mă osândesc pe mine în¬ 
sumi până când osândirea aceasta aduce ruşine în inimă şi 
simt că inima începe să ia parte câte puţin la rugăciune. 
Apoi continui şi pentru o vreme rugăciunea merge mai 
bine, după care iarăşi mă osândesc. Şi tot aşa. lată ce puteţi 

face atunci când nu izbutiţi să vă rugaţi: opriţi-vâ şi mărtu- 
risiţi-l aceasta Domnului şi osândiţi-vâ înaintea Lui ruşinaţi, 
căci ruşinea face ca rugăciunea să se însoţească de simţirea 
inimii. Când sunt într-o asemenea stare nu mă gândesc la 
cantitate. îmi cobor doar mintea în inimă şi de acolo încerc 
să grăiesc Domnului cu cuvintele mele, până când inima în¬ 
cepe să ia parte la rugăciune. Un monah obişnuia sa spună 
că oricine vrea să se mântuiască trebuie să „născocească 
mereu noi şiretlicuri". Legătura noastră cu Dumnezeu este 
un lucru nemaipomenit de creativ! De multe ori ni se întâm¬ 
plă să fim însuflaţi de un lucru sau altul care ne primeneşte 
lăuntric atunci când stăm înaintea Domnului, 

întrebarea 3: Unul dintre deţinuţii cu care lucrez, atunci 
când a trebuit să se mage cu cei patruzeci de „Doamne nii- 
luieşte", mi-a mărturisit că l-a ajutat enorm gândul că rostea 
„Doamne miluieşte" pentru toţi cei care nu erau în stare să 
o facă ei înşişi. Mi-a spus că gândul acesta a dat un nou în¬ 
ţeles rostirii acestei rugăciuni şi că acum nu poate să zică re¬ 
pede cei patruzeci de „Doamne miluieşte", ci îi spune cu 
atenţie, din toată inima. întrebarea pe care vreau să v-o pun 
se referă însă la deţinuţii din închisoare cărora nu le este 
frică de moarte. în decursul vieţii ei fie au pricinuit moartea 
cuiva, fie au văzut deseori moartea în jurul lor. Mulţi dintre 
aceştia chiar mi-au spus: „Ştiţi, mie nu mi-e deloc frică de 
moarte!" Aveţi vreun cuvânt pentru aceşti oameni care i-ar 
putea îmboldi să se gândească la ziua morţii lor? 

Răspunsul 3: Spuneam că moartea devine pentru noi 
Evanghelie a vieţii atunci când o înfruntăm cum se cuvine. 
De obicei, orice contact cu veşnicia poate să aibă două urmări. 
Dacă omul are o atitudine dreaptă, atunci el se va folosi. 

dacă are o atitudine greşită, se va pierde cu totul. De pildă, 
citim în Filocalie că lumina soarelui pe toate le încălzeşte: 
atunci când încălzeşte noroiul, acesta se întăreşte şi se 
sfarmă; atunci când încălzeşte ceara, aceasta devine moale 
şi maleabilă şi poţi face din ea tot ce doreşti. La fel se întâm¬ 
plă şi cu noi. Dacă inima noastră trăieşte aşa cum se cuvine 
atingerea veşniciei, atunci se înmoaie, şi Dumnezeu îşi poate 
întipări chipul într-însa. Fireşte, unii oameni îl consideră pe 
Dumnezeu vinovat de existenţa morţii, dar cine este omul 
ca să-L învinuiască pe Dumnezeu? Domnul Se vădeşte bi¬ 
ruitor în fiecare judecată, pentru că în Fiul Său Şi-a arătat 
nemărginita Sa iubire de oameni: „iubind pe ai Săi cei din 
lume, până la sfârşii i-a iubit" (loan 13, 1), zice Scriptura. 
Insă unii oameni se încăpăţânează în mândria lor şi găsesc 
că e mai uşor să-L învinuiască pe Dumnezeu. Noi, însă, să 
ne silim să aflăm calea smereniei, lacov s-a luptat cu Dom¬ 
nul toată noaptea şi a aliat calea de a-şi smeri inima şi abia 
atunci când şi-a smerit inima i S-a arătat Domnul şi l-a auzit 
glasul care i-a vestit: „Pentru că ai fost tare cu Dumnezeu, 
şi cu oamenii puternic vei fi" (Fac. 32, 28) 4 . Cu această în¬ 
credinţare a pornit să-l întâlnească pe Isav, iar Isav a simţit 
schimbarea ce se petrecuse în lacov, şi-a dat seama că el este 
purtător al binecuvântării lui Dumnezeu şi în loc să-l 
omoare, i-a căzut pe grumaz şi a plâns. Suntem puternici în 
legătura noastră cu Dumnezeu atunci când aflăm un gând 
smerit, pentru că atunci putem înfrunta orice, chiar şi ame¬ 
ninţarea morţii, aşa cum lacov a înfruntat primejdia de a fi 
ucis de mâna lui Isav. 


* Ed. Bucuroşii, 1914. 

întrebarea 4: De multe ori oamenii în vârstă, aflaţi pe 
patul de moarte, cheamă preotul. Tu, ca preot, te duci la că¬ 
pătâiul lor şi nu poţi să nu gândeşti că poate ultima dată 
când au dat pe la biserică a fost cu un an înainte de a te fi 
născut tu, iar acum vor ca în două ore să le spui toată istoria 
Bisericii şi să-i împărtăşeşti cu Sfintele Taine. Oamenii aceştia 
sunt plini de sine şi toată viaţa lor au fost atât de trufaşi 
încât nimeni nu s-a putut apropia de ei. Faptul că ne-au che¬ 
mat la căpătâiul lor este, oare, un semn că acum încearcă 
să-şi calce pe mândrie, că au întrezărit luminiţa de la capătul 
tunelului? îi încearcă, oare, vreun sentiment de vinovăţie în 
aceste ultime clipe din viaţă? La ce s-or fi gândind? 

Răspunsul 4: Ce puteţi face atunci? Poate doar să încer¬ 
caţi să rostiţi un cuvânt de mângâiere, aşa încât persoana 
respectivă să capete puţină nădejde, măcar în clipa cea de 
pe urmă. Clipa aceasta nu trebuie pierdută cu fleacuri lu¬ 
meşti. îmi aduc aminte că l-am însoţit odată la spital pe un 
preot care urma să viziteze o persoană aflată pe patul de 
moarte. Persoana respectivă, care era conectată la tot felul 
de aparate, şi-a dat jos masca de oxigen şi i-a spus preotului: 
„Vreau să mai trăiesc încă o săptămână ca sa pot merge să-i 
mulţumesc duhovnicului care i-a salvat viaţa fiicei mele." 
Iar preotul i-a răspuns: „De ce îţi faci griji pentru asta acum? 
E cu mult mai bine acolo sus! De aceea niciodată nimeni nu 
se mai întoarce înapoi." Preotul a vorbit cu atâta simplitate 
şi convingere încât chiar în clipa aceea aş fi vrut şi eu să mă 
duc acolo sus. 

întrebarea5 (Episcopul Vasile): Părinte Zaharia, mi-aţi îm¬ 
părtăşit o întâmplare din viaţa dumneavoastră când, pe 
neaşteptate, aţi fost pus în situaţia de a mângâia un număr 
important de oameni după o mare tragedie. Unii dintre noi 

ne supărăm atunci când suntem rugaţi ca în ultimul mo¬ 
ment să rostim o predică la Evanghelia zilei. însă. Părintele 
Zaharia a fost invitat să slujească Liturghia la o biserică şi, 
după ce a predicat, preotul paroh l-a rugat să rostească şi 
un cuvânt de mângâiere pentru un număr de familii care 
veniseră la biserică la puţină vreme după ce avusese Ioc pră¬ 
buşirea unui avion în care îşi pierduseră viaţa mulţi dintre 
cei dragi ai lor. Şi, cu adevărat. Dumnezeu l-a folosit pe Pă¬ 
rintele Zaharia şi i-a dat cuvânt de mângâiere pentru acei 
oameni. Cred că le-ar fi de folos fraţilor să audă aceste cu¬ 
vinte, pentru că de multe ori suntem puşi în situaţia de a 
mângâia nu doar oameni de nouăzeci de ani care mor îm¬ 
păcaţi, ci şi oamenii în viaţa cărora s-au petrecut adevărate 
tragedii, precum moartea neaşteptată a celor dragi. Marile 
tragedii sunt momente în care credinţa oamenilor este pusă 
la încercare. Aţi vrea să le împărtăşiţi şi fraţilor cuvintele pe 
care le-aţi spus atunci? 

Rilspunsul 5: Acum un an şi ceva, un avion al companiei 
cipriote Heliios s-a prăbuşit cu puţin înainte de a ajunge la 
Atena şi toţi pasagerii, marea majoritate ciprioţi, au murit. 
La câteva săptămâni după acest accident, am mers în Cipru 
şi am slujit Liturghia la o biserică al cărei preot este un bun 
prieten de-al meu, un om minunat şi foarte milostiv, care 
încearcă să-i ajute pe toţi cei care vin la biserica lui. Ba mai 
mult, cu banii pe care i-a moştenit de la tatăl său a construit, 
pe lângă biserica din oraşul său, şi alte nouă biserici, în 
Africa Centrală. Preotul m-a rugat să ţin predica şi când am 
terminat de predicat mi-a spus: „Ştiţi, Părinte, acum în bise¬ 
rică sunt mulţi oameni care poartă doliu şi care ar dori un 
cuvânt de mângâiere pentru că şi-au pierdut întreaga familie, 
pe toţi cei dragi ai lor, în acel accident de avion." A fost un 
moment extrem de greu, nu ştiam ce să le spun: cum poţi 

să mângâi pe cineva dacă tu însuţi nu ai trecut printr-o sufe¬ 
rinţă şi mai mare decât a persoanei pe care vrei să o mângâi? 
Dacă încerci să mângâi pe cineva fără să fi suferit tu însuţi, 
cuvintele tale sună fals. De aceea, dacă nu există în viaţa 
noastră o suferinţă fără de voie, să încercăm să ne pricinuim 
noi înşine o oarecare suferinţă de bunăvoie. Trebuie să ne 
străduim să dobândim această dimensiune în viaţa noastră. 
Nu ştiam ce să le spun, dar dintr-o dată mi-au venit în minte 
două întâmplări din viaţa mea. 

Odată mă întorceam cu avionul din Grecia în Anglia şi 
la jumătatea distanţei s-a stricat unul dintre motoare. Stewar¬ 
desele alergau în sus şi în jos pe culoar şi scoteau lucrurile 
aflate în compartimentele pentru bagaje, aruncându-le sub 
scaune. Nu vroiau să ne spună ce se întâmplă, dar repetau 
mereu: „Puneţi-vă centurile de siguranţă! Puneţi-vă centu¬ 
rile de siguranţă!" Eu am „mirosit" că ceva nu era în regulă 
şi m-am desprins de ceea ce se întâmpla în jurul meu; am 
închis ochii şi m-am gândit: „Acum trebuie să-l spun Dom¬ 
nului ultima mea rugăciune. Se pare că a venit clipa în care 
întreaga mea fiinţare se va preschimba." Şi am început a mă 
ruga ca şi cum aceasta ar fi fost rugăciunea mea cea de pe 
urmă. Mai întâi, I-am mulţumit Domnului pentru toate: că 
m-a adus din nefiinţă la această viaţă, că mi-a dăruit harul 
Botezului, minunatul har al monahismului şi cel mai mare 
har care există pe pământ - preoţia. I-am mulţumit din 
inimă pentru toate câte mi le-a dat din clipa naşterii mele şi 
pentru că mi-a călăuzit paşii spre un om aşa de sfânt pre¬ 
cum Părintele Sofronie. I-am mulţumit pentru toate câte 
conştiinţa mea putea să le îmbrăţişeze, ca şi cum acela era 
ceasul meu de pe urmă, aşa încât să nu plec din lumea 
aceasta fără să fi mulţumit Domnului pentru toate binefa¬ 
cerile Sale. Şi după ce l-am mulţumit Domnului, L-am rugat 

să-mi ierte toate păcatele săvârşite de la naştere şi până tn 
acea clipa, ştiute şi neştiute, mărturisite sau nemărturisite, 
din ruşine sau uitare. Apoi m-am rugat pentru toţi cei pe 
care i-aş fi lăsat în urma mea, mai ales pentru Stareţul meu. 
Părintele Sofronic, care ştiam că s-ar fi întristat mai mult 
decât toţi, căci el mă trimisese în Grecia. M-am rugat pentru 
toţi oamenii de care eram legat într-un fel sau altul şi, când 
am terminat, am închis pur şi simplu ochii şi am zis: 
„Doamne, Te rog primeşte-mă chiar şi aşa cum sunt." După 
patruzeci de minute am aterizat la Tesalonic şi privind pe 
fereastră am văzut de-a lungul pistei un şir de maşini de 
pompieri. Le era teamă că avionul va lua foc în momentul 
aterizării, însă, slavă Domnului, am scăpat cu bine! Apoi, 
am aşteptat câteva ceasuri ca un alt avion să vină şi să ne 
ducă în Anglia. Imediat ce am ajuns la mănăstire, m-am dus 
să-l văd pe Părintele Sofronie şi primul lucru pe care mi l-a 
spus a fost: „Rugăciunile tc-au salvat!" Chiar şi acum mă 
cutremur când mă gândesc la asta! 

Celălalt episod din viaţa mea despre care le-am vorbit 
era legat de tatăl meu. Tata era ţăran, dar pentru acea vreme 
era foarte educat, învăţase la o şcoală americană şi cunoştea 
foarte bine limba engleză. Mai avusese nevoie doar de Irei- 
zeci de lire pentru a trece un examen şi a deveni profesor, 
însă tatăl lui n-a vrut să-i dea aceşti bani pentru că i-a fost 
teamă că va părăsi satul şi pământul va rămâne nelucrat. 
Dorinţa bunicului a fost ca fiul lui să continue munca la 
câmp. Insă tata avea o pasiune pentru cunoaştere, mai cu 
seamă pentru limbile greacă şi engleză: orice ştia în greacă, 
considera că era necesar să ştie şi în engleză. Făcuse o pasiune 
pentru limbajul literar elevat: de câte ori citea un text în sti¬ 
lul acesta, îl învăţa pe de rost, chiar dacă ora vorba despre o 

satiră dintr-un ziar. Aşa a învăţat pasaje din Sfânta Scriptură 
şi chiar din scrisorile Sfântului Vasile cel Mare, pentru că 
găsise cuvântul Sfântului plin de vigoare. In 1974, turcii au 
invadat partea de nord a Ciprului şi i-au luat tatei tot pă¬ 
mântul. I-au lăsat doar casa şi livada de portocali, care a 
rămas principala noastră sursă de venit. Mult s-a mai întris¬ 
tat tata, dar n-a avut ce să facă. După câţiva ani de adevărată 
întemniţare în propriul sat, a reuşit să iasă din Cipru pe mo¬ 
tive medicale şi a venit să ne vadă în Anglia. A auzit cum 
ne rugam la slujbe cu rugăciunea lui lisus şi, cu durere în 
suflet pentru tot ceea ce pierduse şi pentru atmosfera de 
oprimare în care trăia în casa şi în satul Iui, a adaptat această 
rugăciune potrivit nevoii duhului lui şi a început a se ruga 
aşa: „Doamne, lisuse Hristoase, Fiul Iui Dumnezeu izbă- 
veşte-ne pe noi de cotropitori." Aceasta avea să devină rugă¬ 
ciunea sa de toată vremea. După câţiva ani, a venit la mă¬ 
năstire mama şi mi-a spus: „Dacă tatăl tău nu se va mântui, 
atunci nu ştiu cine se va mântui!" „Cum adică?" am între- 
bat-o eu. „Jumătate din noapte se roagă cu rugăciunea lui 
lisus", mi-a răspuns ea. în cele din urmă, turcii au dărâmat 
şi gardul din jurul livezii pentru a putea trece cu animalele. 
Tata, când a văzut aceasta s-a prăbuşit, neputând nici să se 
împotrivească făţiş, nici să ia vreo altă măsură, căci ar fi fost 
prea primejdios. A suferit un infarct şi a fost dus la spital, 
însă cu două zile mai devreme, când s-a dus la culcare, i-a 
luat mâinile mamei şi a început să i le sărute, zicându-i: 
„Am fost eu, oare, vrednic ca Miltiades, tatăl tău, să-mi în¬ 
credinţeze un suflet aşa de ales care să-mi fie alături toată 
viaţa? Şi cu lacrimi de recunoştinţă îi săruta mamei mâinile, 
ea, care dăduse dovadă de atâta curaj şi lepădare de sine. 
Mama nu l-a putut însoţi la spital pentru că trebuia să o în- 

grijească pe mama oi care era în vârstă de nouăzeci de ani 
şi pe care lurcii o bătuseră de scuipa sânge. Aşa încât mă¬ 
tuşa a fost cea care a mers cu tata la spital. Timp de două 
zile, cât a stat în spilal, mătuşa l-a auzit cum rostea neînce¬ 
tat: „Părinte, în mâinile Tale îmi încredinţez sufletul," Felul 
în care se ruga se schimbase şi a murit cu rugăciunea pe 
buze. Mi-au dat telefon şi am plecat în Cipru să fac slujba 
de înmormântare. Turcii mi-au îngăduit să rămân în satul 
părintesc doar patru ore pentru ca sâ-l îngrop pe tata. Apoi 
m-am întors la Nicosia şi de acolo am plecai spre Anglia. în 
ziua următoare a trebuit să slujesc Sfânta Liturghie la mă¬ 
năstire. Tot timpul Liturghiei am auzit ca un clopot care-mi 
răsuna în inimă: „E mântuit. I: mântuit. E mântuit." Nu-mi 
puteam opri lacrimile şi unul dintre stareţii noştri, Părintele 
Simeon, văzându-mă în starea aceasta, m-a întrebat: „Ce se 
întâmplă cu tine astăzi? " „îmi pare rău, nu mă pot abţine", 
i-am răspuns eu. Cu această înştiinţare în inimă că tata s-a 
mântuit am slujit întreaga Liturghie ca o slujbă de pomenire 
pentru el. După moartea tatei, mama s-a călugărit într-o mă¬ 
năstire din Cipru. Nu am decât o soră, care este profesoară 
în Atena, aşa încât mama rămăsese singură în Cipru. A pă¬ 
răsit satul pentru că devenise prea bătrână. Din fericire am 
avut foarte buni prieteni, monahi şi monahii, care au avut 
grijă de ea. S-a călugărit şi şi-a trăit ultimii doi ani din viaţă 
ca monahie. Intr-o zi, la ceva vreme după moartea ei, mă 
rugam pentru părinţii mei, mai bine zis pe jumătate mă 
rugam, pe jumătate mă gândeam, şi în nebunia mea L-am 
întrebat pe Dumnezeu: „Doamne, atunci când a murit tata 
m-ai înştiinţat cu acel răsunet de clopot în inimă că a fost 
mântuit. De ce nu mi-ai dat o asemenea înştiinţare şi în 
cazul mamei?" Şi atunci am auzit un glas în inimă, un glas 

straniu care însă m-a convins şi mi-a adus alinare: „Pentru 
că tatăl tău a fost lipsit de toate în aceasta viaţă". Fusese lipsit 
de toate nu doar pentru că turcii îi luaseră pământul, dar 
mai avea şi o infirmitate a braţului drept care făcuse nefolo¬ 
sitoare toate darurile pe care le avea. Tata avea o bună edu¬ 
caţie pentru vremea respectivă, însă din cauza infirmităţii 
de care suferea ea nu a fost pusă în valoare. 

Le-am povestit credincioşilor din parohie cele două în¬ 
tâmplări şi le-am spus: „Să ne întoarcem acum la cei pe care 
i-aţi pierdut în accidentul de avion. Ei au rămas închişi în 
acel avion timp de două ore, fără a fi în stare să facă ceva. 
Nu ştim în ce măsură harul Botezului din ei a devenit lu¬ 
crător în aceste doua ore, nici ce rugăciuni au înălţat către 
Domnul, nici cum şi-au sfârşit viaţa rugându-se, dar ştim 
că purtau în ei harul Botezului, adică 11 aveau pe Dumnezeu 
înlăuntrul lor. Trebuie că şi-au dat seama de primejdia în care 
se aflau şi suni convins că au murit plini de rugăciune şi că 
moartea le-a fost binecuvântată. Ştim, de asemenea, din 
scrierile Părinţilor noştri că Dumnezeu nu judecă de două ori. 
Sfântul Pavel ne spune că dacă ne judecăm noi înşine, nu vom 
mai fi judecaţi de Dumnezeu, dar dacă nu o facem, atunci 
Dumnezeu ne va pedepsi aici ca să nu pierim odată cu lumea. 
Cu alte cuvinte, dacă Dumnezeu îngăduie să se abată asupra 
noastră necazuri, aceasta înseamnă că El vrea să ne scape 
de chinuri în viaţa de dincolo. Viaţa veşnică vine să facă 
dreptate, să îndrepte nedreptăţile acestei vieţi pământeşti. 
Rudele voastre şi-au pierdut viaţa din cauza unei greşeli de 
pilotaj şi sunt convins că Dumnezeu îi va despăgubi pentru 
aceasta în viaţa de apoi. Poate că ei prăznuiesc acum în îm¬ 
părăţia lui Dumnezeu, iar noi, cei rămaşi în urmă, îi plân¬ 
gem din cauza neştiinţei şi a cugetului nostru lumesc." 

TREZIREA INIMII PRIN FRICA LUI DUMNEZEU 


Harul pomenirii morţii, înţeles ca întâlnire cu veşnicia 
cea vie a lui Dumnezeu, clatină din temelii fiinţa omului, 
pentru că vădeşte iadul absenţei lui Dumnezeu din inima 
lui şi îi dezvăluie sărăcia duhovnicească şi uscăciunea minţii. 
Această experienţă dureroasă odrăsleşte frica lui Dumnezeu, 
care îi cuprinde inima şi îi preschimbă cugetul. La fel ca şi 
pomenirea morţii, nici frica dumnezeiască ce îi urmează nu 
este o trăire sufletească, ci o stare duhovnicească şi un dar 
al harului. 

Orice fel de atingere cu veşnicia, mai ales la început, 
naşte în suflet o anumită temere, pentru că veşnicia îi este 
străină sufletului omului. După cum spuneam, pomenirea 
morţii se face pricină deznădejdii harice, care îl slobozeşte 
pe om de imboldul spre patimi şi de aplecarea spre cele zi¬ 
dite. Aşijderea, şi frica lui Dumnezeu care purcede din lumi¬ 
narea dumnezeiască îl smulge pe om din „somnul cel de 
veacuri în păcat" şi-I întoarce la trezvie. 1 Ii întăreşte inima, 
ca neabătut să caute mai degrabă la „cele nevăzute" şi „veş¬ 
nice", decât la „cele văzute" şi „trecătoare" (cf. 2 Cor. 4,18). 
Tocmai în această alegere constă tot adevărul şi înţelesul cu¬ 
vântului Scripturii: „începutul înţelepciunii este frica Dom¬ 
nului." (cf. Pilde 1, 7). 


1 Cf. Arhimandritul Sofronie, Vb/;j vedea pe Dumnezeu precum este, p. 25. 

Această atitudine înţeleaptă a omului faţă de Dumnezeu 
şi de darurile Sale îl conduce pe om la încheierea unui legă¬ 
mânt cu Domnul. El hotărăşte să nu se predea stricăciunii şi 
morţii veşnice care-1 împresoară, ci să caute întotdeauna Faţa 
Celu i Preaînalt, în năzuinţa de a împlini „voia lui Dumnezeu, 
cea bună, plăcută şi desăvârşită" (Rom. 12, 2)L Iar această 
hotărâre dreaptă a omului nu rămâne nerăsplătită: omul 
primeşte luminarea Feţei lui Hristos, care dăruieşte inimii 
o nouă viaţă. 

Luminat lăuntric prin frica lui Dumnezeu, omul ajunge 
să-şi cunoască adevărata stare şi începe a se vedea pe sine 
aşa cum îl vede Dumnezeu. îşi dă seama că pretutindeni 
stăpâneşte cumplita lege a morţii şi că înlăuntrul lui este 
atâta beznă a stricăciunii şi neştiinţei, încât duhul i se chi- 
nuie amarnic. El descoperă încetul cu încetul înşelăciunea 
şi răutatea ascunsă a cugetelor ce i se cuibăriseră în suflet şi 
se cutremură la gândul posibilei pierzanii veşnice. 1 Şi chiar 
dacă nu-i este cu putinţă a privi ţintă la izvorul Luminii, este 
totuşi în stare să-şi judece starea căzută. însă lucrul cel mai 
însemnat este că, deşi îşi vede ticăloşia, nu deznădăjduieşte, 
pentru că simţământul acesta care îl încearcă nu este urma¬ 
rea unei analize psihologice, ci rodul de preţ al lucrării ha¬ 
rului. Dimpotrivă, e însuflat să îşi reverse preaplinul inimii 
în rugăciune şi să împreună-lucreze cu Dumnezeu la cură¬ 
ţirea şi tămăduirea sa. 

Chiar de la începutul acestei prime perioade în care 
omul dobândeşte luminare şi vindecare, inima lui descoperă 
anumite adevăruri. Ea simte nemăsurata măreţie a chemării 


2 Hd. Bucureşti, 191 -I. 

3 Cf. Fericitul Arhimandrit Sofronie, Ddfirf rugăciune, p. 5. 

evanghelice şi înălţimea de neajuns a poruncilor lui Dum¬ 
nezeu - legile caro guvernează calea Domnului. Omul de¬ 
vine, de asemenea, conştient de mulţimea fărădelegilor sale. 
Fiind cuprins de teama de a nu încălca poruncile dumneze¬ 
ieşti, înţelege că afară de răstignire nu este altă cale de a 
intra în împărăţie. înălţimea acestui ţel şi suferinţa pe care 
o presupune atingerea lui sporesc în el teama, iar grija de a 
nu se dovedi nevrednic de Dumnezeul iubirii îi frământă 
inima şi mintea. 1 * 

Precum Domnul Şi-a arătat desăvârşirea iubirii Sale 
„prin pătimire" (Evr. 2, 10), la fel şi ucenicul Său, care năzu¬ 
ieşte să intre in împărăţia Cerurilor, se cade să rabde sufe¬ 
rinţe şi chinuri, dacă vrea să-şi curăţeascâ inima. însă rălv 
dând unele ca acestea, ajunge să-şi cunoască nestatornicia 
firii. El se vădeşte neputincios a-L iubi cu credincioşie pe 
1 Iristos, Cel Care „ne-a iubit cel dintâi" (1 loan 4, 19). îşi cu¬ 
noaşte atunci din cercare slăbiciunea şi este încredinţat că 
„tot omul este mincinos" (Ps. 115, 2), pentru că nu este în 
stare să trăiască mereu la aceeaşi măsură înaltă a dragostei. 5 
Această descoperire dureroasă sporeşte în el frica dumne¬ 
zeiască, ce îi zdrobeşte şi îi smereşte inima, pregătind-o în 
telul acesta să primească dragostea lui Dumnezeu. 

Frica lui Dumnezeu lucrează în chip diferit în inima 
omului, potrivit perioadei duhovniceşti în care se află. La 
început, ea îi dă înţelepciunea de a râvni la binecuvântările 
cele veşnice, precum şi însuflarea de a le căuta. Mai apoi, îl 
lace să-şi cunoască slăbiciunea firii, ca în felul acesta să în¬ 
veţe a păstra harul lui Dumnezeu. 

1 Fericitul Arhimandrit Sofronic, Despre rugăciune, p. 107. 

! Cf. Arhimandritul Sofronie, Cuviosul Situau Athomtul, p. 263. 

Slava deşartă ascunde adâncul inimii* De aceea omul 
are nevoie de frica lui Dumnezeu, pentru că ea îl învaţă „să 
nu cugete despre sine mai înalt decât i se cade să cugete" 
(cf. Rom. 12,3), ci mai degrabă, cu smerenie, să păstreze vie 
în inimă simţirea lui Dumnezeu. In cele din urmă, atunci 
când sporeşte în inimă marea iubire a lui Hristos, frica dum¬ 
nezeiască îi devine pavăză. Ea dăruieşte omului un cuget 
smerit şi desăvârşit, un simţământ adânc de nevrednicie 
înaintea unui astfel de Dumnezeu, un Dumnezeu al iubirii, 
precum este Hristos. Recunoştinţa smerită nu încetează să 
sporească în el plinătatea iubirii dumnezeieşti până când se 
săvârşeşte cea mai mare minune din istoria lumii: „Dumnezeu 
Se uneşte cu omul".' 

Omului îi este cu putinţa să iubească numai în măsura 
în care se află în el frica lui Dumnezeu. In felul acesta, omul 
se aseamănă I leruvimilor, care stau cu frică şi cu cutremur 
înaintea Feţei lui Dumnezeu, dar îl şi iubesc cu toată fiinţa. 
E de neapărată trebuinţă ca atât teama cât şi dragostea să-l 
însoţească pe om pe parcursul întregii sale vieţi, pentru ca 
el să poală păzi acea inimă bineplăcută lui Dumnezeu, în 
care Duhul Lui îşi află odihna. 

într-o anumită măsură, frica lui Dumnezeu este firească 
omului care nu a gustat din harul dumnezeiesc. Cu toate că 
încă nu a cunoscut măreţia smereniei, blândeţii şi dragostei 
lui Dumnezeu, omului îi este totuşi teamă să nu păcătuiască 
împotriva sfinţeniei Lui. Dar chiar dacă mintea şi inima îi 
sunt răpite în nemărginirea de lumină purtătoare a Cerului, 
el se întoarce de la praznicul iubirii dumnezeieşti la realitatea 


* Cf. Fericitul Arhimandrit Sofronie, Despre rugăciune, p. 7. 

7 Cf. Fericitul Arhimandrit Sofronie, Despre rugăciuni?, p. 94. 

obişnuită şi iarăşi îl încearcă această teamă sfântă: „Se va 
mai întoarce oare vreodată Cel Ce a plecat?"* 

Dacă la început omul se temea de Domnul pentru că nu 
ştia mila Lui, acum, când cunoaşte marea Sa milostivire, e 
cuprins de teamă şi de zdrobire la gândul că Dumnezeu l-ar 
putea părăsi, lăsând în urmă o cumplită pustiire. Aceasta 
este frica desăvârşită a drepţilor. Sfinţii suni locuitorii pămân¬ 
teşti ai cerului, care au văzut Lumina cea Dumnezeiască şi 
au fost sloboziţi de frica morţii. Insă, în înţelepciunea lor, 
chiar şi atunci se tem ca nu cumva să aibă o prea mare în¬ 
drăzneala, ştiind că doar zdrobirea inimii îi poate face să 
stea neclintiţi înaintea Domnului. Smerenia celor desăvârşiţi 
păzeşte darul lui Dumnezeu şi adună în inimă comoara cu¬ 
noaşterii duhovniceşti, 

Cât timp credinciosul îi urmează Domnului, frica cea 
dumnezeiască îi stăpâneşte sufletul; ea premerge iubirii pe 
fiecare treaptă a urcuşului duhovnicesc şi urmează întot¬ 
deauna acesteia în chipul unei şi mai adânci smerenii. Şi 
când, în cele din urmă, omul se învredniceşte să vadă Faţa 
Domnului, este pururea însufleţit de acest îndoit şi sănătos 
simţământ, al fricii şi al dragostei. îi este teamă, pentru că 
Domnul este Ziditorul a toate, şi sfinţenia Lui e de neajuns, 
dar simte şi iubire pentru că Dumnezeu este un Părinte mult 
milostiv. Care Se pogoară din înălţimea slavei Sale ca să Se 
sălăşluiască în inima lui. * 9 însă dragostea desăvârşită izgo¬ 
neşte teama nedesăvârşită ce „are cu sine pedeapsa" (1 loan 
4, 18), precum mărturiseşte loan, marele ucenic al iubirii. 

Vedem, aşadar, cum frica dumnezeiască trezeşte inima 
omului, o zideşte şi o desăvârşeşte prin dragostea dumneze- 

‘ Cf. Fericitul Arhimandrit Sofronie, Despre rugăciune, pp. 9, 94. 

9 Arhimandritul Sofronie, Curiosul Siluan Athonitul. p. 319. 

iască, aşa încât să poată primi nepreţuita comoară a cunoaş¬ 
terii şi înţelepciunii lui Dumnezeu. însă dacă inima nu i se 
primeneşte, omul „rămâne întru deşertăciunea cugetelor 
sale" (cf. Rom. 1, 21) şi se vădeşte nepriceput în a dobândi 
înţelepciunea (cf. Pilde 17,16). 

Oricât ar fi de neprihănite pricinile stării de fericire a 
omului, frica lui Dumnezeu îl îndeamnă la cumpătare, 
precum citim în Scriptură: „Slujiţi Domnului cu frică şi vă 
bucuraţi de El cu cutremur" (Ps. 2,11). Vieţuind pe pământ 
cu înţelepciune, întru frica lui Dumnezeu, omul desăvâr¬ 
şeşte zi de zi sfinţenie şi primeşte moştenirea lui Dumnezeu, 
potrivit nestrămutatei Sale făgăduinţe: „Dat-ai moştenire 
celor ce se tem de Numele Tău" (Ps. 60, 5). 

Chiar în clipa în care harul lui Dumnezeu îl cercetează 
şi îl înalţă, omul învaţă să-şi înfrâneze cu discernământ 
avântul, păzind cu smerenie frica lui Dumnezeu. în felul 
acesta, umblând întru bunăvoirea cercetării dumnezeieşti, 
el rămâne neprihănit de ispita îndrăznelii omeneşti. „Spre 
unul ca acesta îmi îndrept privirea Mea: spre cel smerit, cu 
duhul umilit şi care tremură la cuvântul Meu" (Is. 66, 2), 
zice Domnul. Iar Sfântul loan Sinaitul îl îndeamnă pe om să 
aibă discernământ în acele clipe măreţe în care este cercetat 
do harul lui Dumnezeu: „Nu fi îndrăzneţ, chiar dacă ai do¬ 
bândit curăţia. Mai degrabă apropie-te întru multă smerită 
cugetare şi mai multă îndrăznire vei avea." 10 Din păcate, da¬ 
rurile Duhului Sfânt devin arme primejdioase atunci când 
neştiinţa şi trufia stăpânesc pe om. 


10 Sfântul loan Scă rarul, Scara, traducere, introducere şi note de 
Pr. Prof. Dr. Dumitru Stâniloae, Bd. IBMBOK, Bucureşti, 1992, Cuvântul 
XXVII, 11, p. 406. 

TREZIREA INIMII PRIN PRIMIREA RUŞINII 
ÎN TAINA SPOVEDANIEI 


In rai, protopărinţii noştri Adam şi Eva „erau amândoi 
goi şi nu se ruşinau" (Fac. 2, 25). Purtau veşminte nestrică- 
cioase şi duhul le era întors către Dumnezeu, Arhetipul lor. 
Dar atunci când Adam şi-a întors privirea către lumea zidită, 
încălcând prin aceasta porunca lui Dumnezeu, s-a aflat des¬ 
puiat de veşmântul cel luminos al suflării dumnezeieşti. 
„Atunci li s-au deschis ochii la amândoi şi au cunoscut că 
erau goi, şi au cusut frunze de smochin şi şi-au făcut aco- 
perăminte"( Fac. 3, 7). Ruşinea a intrat atunci în viaţa lor, 
iar ei au pierdut cinstirea duhovnicească de care se bucurau 
mai înainte. Fiindu-le cu neputinţă a mai sta înaintea Feţei 
bunului Dumnezeu, ei „s-au ascuns de la faţa Lui" (Fac. 3,8). 
Atât de mult s-a îndepărtat omul de Dumnezeu şi s-a în¬ 
străinat de viaţa cea dumnezeiască, încât a ajuns să se ase¬ 
mene dobitoacelor fără de minte (cf. Ps. 48, 12) şi cu inimă 
împietrită să zică: „Nu este Dumnezeu!" (Ps. 13, 1). 

încă din rai, odată cu căderea lui Adam, firea omenească 
a fost rănită de moarte şi supusă stricăciunii. Hristos a venit 
în lume tocmai ca să tămaduiască de boală firea omenească. 
A venit smerit, în chip de om, a luat asupra Lui ruşinea 
noastră şi, prin învierea Sa, ne-a îmbrăcat iarăşi în sfântul şi 
neprihănitul veşmânt al slavei Sale, cel fără de pată sau în¬ 
creţitură (cf. Efes. 5, 27). A depărtat de Ia noi orice urmă de 

ruşine, de vreme ce, precum zice Scriptura, toate „ocările 
celor ce L-au ocărât pe HI au căzut asupra Lui" (cf. Rom. 15,3). 

Hristos, dorind să ne tămăduiască şi să ne mântuiască, 
nu S-a crutat pe Sine, ci „pentru bucuria pusa înainte-1, a 
răbdat crucea, neţinând seama de ocara ei" (Evr. 12, 2). Cu 
alte cuvinte, suferind ruşinea Crucii, Hristos a şters ruşinea 
noastră şi ne-a mântuit. A făcut cunoscută pe pământ calea 
Sa smerită, astfel încât oricine o va urma să afle pe deplin 
vindecare, şi de aceea Domnul însuşi îi cheamă la pocăinţă 
pe toţi cei păcătoşi şi bolnavi (Matei 9,12). Prin urmare, po¬ 
căinţa, prin mijlocirea căreia dobândim vindecare şi mân¬ 
tuire, este strâns legată de calea Domnului care primeşte de 
bunăvoie ruşinea. 

Dar pentru a se pocăi şi a fi vindecat de păcat, omul tre¬ 
buie mai întâi să-şi vadă păcatul. Atunci când omul e de¬ 
parte de Dumnezeu, el rătăceşte în întuneric şi nu izbuteşte 
să înţeleagă cât de jos a căzut. însă atunci când, cu credinţă 
în Hristos, primeşte cuvânt de la Domnul, în acelaşi timp el 
primeşte în inimă şi focul ceresc al harului dumnezeiesc, 
dobândeşte luminare lăuntrică şi o nouă şi îndoită vedere 
( theoria ). Pe de-o parte, focul harului întipăreşte în inima cre¬ 
dinciosului Chipul ceresc al Cuvântului Care l-a zidit. Pe de 
altă parte, focul acesta îi vădeşte sărăcia duhovnicească şi 
întunecatul hău în care zace omul căzut. Această vedere este 
un dar ceresc nepreţuit care nu încetează să însufle în om o 
necontenită pocăinţă. Ea naşte în el dorinţa arzătoare de a 
lepăda „toată spurcăciunea şi prisosinţa răutăţii" (Iac. 1,21) 
şi de a se întoarce cu pocăinţă la casa Tatălui său Care este 
în ceruri. 

Există însă o mare piedică în calea luminării şi a îndoitei 
vederi mai sus pomenite, şi anume mândria. Mândria îm- 

pietreşte inima şi slăbeşte vederea duhovnicească a sufletu¬ 
lui, încât omul nu mai este în stare să recunoască esenţa şi 
dimensiunea metafizică a păcatului. Cel mândru nu poate 
să iubească pentru că mândria îl închide în sine însuşi şi îl 
îmbată cu desfătările lucifericei îndumnezeiri de sine. Ea 
lasă în urma ei o apăsătoare pustiire lăuntrică şi-l face pe 
om să cadă pradă iadului şi nebuniei. Când omul este chi¬ 
nuit de silnicia patimii mândriei, el caută scăpare în lumea 
înconjurătoare şi, încercând să-şi umple cumva golul lăun¬ 
tric, se afundă într-o şi mai mare stricăciune şi pierzanie, 
încât este gata să săvârşească orice nelegiuire şi păcat.' 

In starea aceasta tragică, omul se confruntă cu urmă¬ 
toarea dilemă: fie să se ascundă „de la Faţa Domnului 
Dumnezeu" (Fac. 3,8) şi să „moară în păcatele sale" (cf. Ioan 
8, 24), neprimind să poarte povara ruşinii pentru păcăto¬ 
şenia sa; fie să-şi lepede cugetul întinat prin care se îndrep¬ 
tăţeşte în căderea sa şi să primească chemarea lui I Iristos la 
pocăinţă 2 (cf. Matei 4, 17). Această primire a cuvântului lui 
Dumnezeu, după cum am mai spus, aduce cu sine o lumi¬ 
nare lăuntrică şi o îndoită vedere şi simţire: omul vede, pe 
de o parte, dragostea neprihănită şi sfinţenia lui 1 Iristos, iar 
pe de altă parte, înfricoşătoarea beznă a păcatului şi înşelă¬ 
ciunea patimilor care-l chinuie. 

O asemenea luminare prin har nu doar călăuzeşte su¬ 
fletul la contemplare, dar îi şi dăruieşte curajul de care are 
trebuinţă pentru a face „saltul" spovedaniei (cf. 1 Ioan 1,9). 
„Oricine va mărturisi pentru Mine înaintea oamenilor, măr- 
turisi-voi şi Eu pentru el înaintea Tatălui Meu, Care este în 


1 Cf. Arhimandritul Sofronie, Vom vedea pe Dumnezeu precum csle , 
pp. 36-37. 

1 Cf. Fericitul Arhimandrit Sofronie, Despre rugăciune, p. 120. 

ceruri" (Matei 10,32), zice Domnul. însă tot El ne şi înştiin¬ 
ţează: „De cel ce se va ruşina de Mine şi de cuvintele Mele, 
în neamul acesta desfrânat şi păcătos, şi Fiul Omului Se va 
ruşina de el, când va veni întru slava Tatălui Său." (Marcu 
8, 38). Cu alte cuvinte, oricine se ruşinează să-T. primească pe 
Hristos ca pe Dumnezeul şi Mântuitorul răstignit, precum 
şi cuvântul Crucii şi Evanghelia lui Hristos ca pe puterea lui 
Dumnezeu care este „spre mântuirea a tot celui care crede" 
(Rom. 1,16), de acela şi 1 Iristos Se va ruşina să-l primească 
în slăvită zi a celei de-a doua veniri a Lui. 

Aceste cuvinte ale Domnului ne fac să înţelegem lim¬ 
pede că într-o lume care „zace sub puterea celui-rău" (1 loan 
5, 19) spovedania şi primirea Crucii lui 1 Iristos se însoţesc 
de ruşine. Calea aceasta este anevoioasă, însă în ea aflăm 
mare putere, căci printr-însa dobândim mântuirea cea veş¬ 
nică. îndemnându-1 pe om să-L mărturisească, Hristos îl cin¬ 
steşte şi îl face egalul Său. Dar dacă omul se leapădă de 
Hristos, atunci şi Domnul, la rândul Lui, Se va lepăda de 
om. Judecata aceasta pare a fi foarte aspră, însă ea este în 
acelaşi timp şi plină de milostivire, căci omul este slugă, iar 
Hristos este Domnul a toate. Judecata este aspră ca să ne in¬ 
sufle teamă şi să ne izbăvească de ruşinea osândei şi a pier¬ 
zaniei. Ea este plină de milostivire, prin aceea că naşte în 
noi ruşine şi recunoştinţă pentru marele şi nemeritatul dar 
al mântuirii, izbăvindu-ne astfel de cumplita ruşine a nere- 
cunoştinţei. Cu alte cuvinte, ruşinea şi ocara pe care omul 
le suferă prin primirea Crucii lui Hristos fac ca el să fie cu¬ 
noscut Domnului, iar în împărăţia Tatălui Său şi în prezenţa 
îngerilor Lui această ruşine se preface în harul înfierii şi în 
puterea vieţii celei nestricăcioase. 

Când credinciosul îşi cunoaşte fărădelegea, el nu mai 
caută să o ascundă, ci, împotriva lui însuşi, o mărturiseşte 
Domnului (cf. Ps. 31, 5-6). Şi pentru ruşinea ce o rabdă 
atunci când se pocăieşte, Domnul îi iartă nelegiuirea inimii 
şi îl primeneşte cu harul mântuirii celei veşnice. Cu cât este 
mai adâncă pocăinţa cu care îşi mărturiseşte păcatele în 
Taina Spovedaniei, cu atât mai mari sunt puterea şi harul 
pe care le primeşte spre înnoirea vieţii sale. 

Prezenţa ruşinii în Taina Spovedaniei nu este doar un 
lucru firesc şi sănătos duhovniceşte, ci ea ne încredinţează 
şi de faptul că pocăinţa noastră vine din inimă, că este de 
bunăvoie şi plină de smerenie. Oricine se pocăieşte cu ade¬ 
vărat, mărturisindu-şi păcatele, ia asupră-şi întreaga răs¬ 
pundere pentru toată fărădelegea săvârşită, fără a se în¬ 
dreptăţi pe sine aşa cum a făcut Adam în rai. Nu dă vina pe 
Dumnezeu sau pe aproapele, ci îşi poartă ruşinea păcatelor 
cu smerenie şi bărbăţie. Această lucrare plină de evlavie îl 
tămăduieşte pe om, înlăturând tumoarea canceroasă a mân¬ 
driei şi îi dăruieşte smerenia care atrage într-o şi mai mare 
măsură harul vindecător al Domnului, potrivit cuvântului 
Scripturii, „Dumnezeu celor mândri le stă împotrivă, iar 
celor smeriţi le dă har" (1 Petru 5, 5; cf. Pilde 3, 34). 

Ce lucru minunat că prin harul lui Dumnezeu ruşinea se 
preface în putere prin care omul biruie patimile şi păcatul! 
Să vedem, însă, cum anume lucrează omul împreună cu 
Dumnezeu în taina aceasta care îl scoate din mlaştina ucigă¬ 
toare a păcatului şi-l aşază din nou pe calea vieţii. 

Pericopa din Evanghelie care ne înfăţişează întâlnirea 
lui Zaheu cu lisus (vezi Luca 19,1 -10) ne ajută să înţelegem 
cum este cu putinţă acest lucru. Persoană de mare vază, 
vameş care îşi dobândise averea prin înşelăciune, Zaheu a 

fost mânat de dorinţa de a vedea cine este Iisus. Dar fiind 
mic de statură, nu şi-a putut împlini dorinţa din pricina 
mulţimii care se adunase. Insă Zaheu era atât de dornic să-L 
vadă pe Iisus încât nu i-a păsat că se face de râs în faţa lumii: 
gata să primească orice fel de ruşine, a prins curaj şi s-a 
urcat într-un sicomor. Iar când Domnul S-a apropiat de 
locui acela, a privit la Zaheu şi l-a chemat să se coboare din 
copac ca să-l întâlnească. Ba mai mult, i-a făcut cinstea să 
intre în casa sa şi a rămas împreună cu el. Iar ceea ce a urmat 
a fost cu adevărat minunat: Zaheu, care nu ţinuse seama de 
ce avea să zică lumea, şi-a îndreptat viaţa. într-o clipită, 
toată fărădelegea a răscumpărat-o şi datoriile le-a întors 
„împătrit" întru dreptate. Şi a auzit din gura Mântuitorului 
şi Dumnezeului nostru cuvintele acestea: „Astăzi s-a făcut 
mântuire casei acesteia." 

Oare cum a fost cu putinţă să se întâmple o asemenea 
minune? De unde această putere în stare să preschimbe un 
vameş nelegiuit în om drept în care Dumnezeu să binevo- 
iască a Se sălăşlui şi peste a cărui casă să se pogoare pacea 
lui Hristos? Este foarte simplu: Zaheu nu a ţinut seamă de 
părerea lumii, primind de bunăvoie să pătimească ruşine 
pentru Hristos şi de aceea Dumnezeu a luat aminte la el. 
Hristos a văzut în Zaheu o anumită înrudire duhovnicească 
cu Sine, căci Iisus urca atunci la Ierusalim pentru a suferi 
ocară şi a pătimi pentru mântuirea lumii. El Se îndrepta spre 
Crucea ruşinii, iar Zaheu, în chip proorocesc, s-a alăturat lui 
Hristos, pătimind şi el ruşine. Prin dorinţa sa de mântuire, 
el L-a câştigat pe Hristos nu doar ca împreună-călător ci şi 
ca oaspete la masa sa. Şi cercetarea Domnului a adus casei 
sale pace şi harul mântuirii, dar mai cu seamă i-a lărgit „împă¬ 
trit" inima, schimbându-i ai desăvârşire viaţa. Acest „împă- 

trit" închipuie pătrunderea lui Zaheu în taina adâncimii, 
înălţimii, lungimii şi lărgimii Crucii lui Hristos (cf, Efes. 3,18). 
Cu alte cuvinte, purcezând pe calea Domnului, adică pe 
calea ruşinii cea spre mântuire, inima lui Zaheu a suferit o 
împătrită lărgire, născlndu-se astfel din nou întru nemăr¬ 
ginirea vieţii celei veşnice. Aceeaşi cale smerită ne învaţă 
Evanghelia şi prin pilda vameşului şi fariseului, şi cea a fiu¬ 
lui risipitor. 

Drepţii Vechiului Testament cunoşteau în chip prooro¬ 
cesc această dimensiune a tainei Crucii. De pilda, când losia, 
tânărul şi dreptul rege al lui Israel, a citit pentru prima dată 
Cartea I egii a rămas uluit şi „şi-a sfâşiat hainele" (4 Reg. 
22,11), căci şi-a dat seama de rătăcirea lui Israel de la calea 
părinţilor lor şi de mânia lui Dumnezeu care stătea să se 
abată asupra lor. Aşa încât a trimis soli la Proorociţa Hulda 
pentru a afla care era voia Domnului cu el şi cu poporul său. 
Hulda a proorocit venirea multor rele şi a mâniei lui 
Dumnezeu peste norodul răzvrătit. Cât despre rege, a spus 
că Domnul i-a iertat păcatele pentru că a crezul în cuvintele 
Cărţii Legii. „Deoarece s-a muiat inima lui şi s-a smerit îna¬ 
intea Domnului... şi a plâns" (4 Reg. 22, 19) el avea sa fie 
cruţat de mulţimea năpastelor ce urmau să vină şi aşezat în 
mormântul său cu pace, la un loc cu părinţii săi. Astfel, ruşi¬ 
nea adâncă a inimii l-a mântuit şi l-a îndreptăţit pe rege îna¬ 
intea Domnului (2 Parai. 34, 27-28). 

în dorinţa Sa de a ne mântui, Hristos nu S-a cruţat defel 
pe Sine. Scriptura ne spune că „ocările celor ce L-au ocărât 
pe El, au căzut asupra Lui" (cf. Rom. 15, 3) şi că aceasta s-a 
întâmplat „afară din tabără" (Evr. 13, 13). Cu alte cuvinte, 
ocara pe care a pătimit-o Domnul pentru mântuirea noastră 
nu putea fi mai mare. La fel şi noi, atunci când primim în 









80 


Arhimandritul ZAHARIAZAHAROU 


spovedanie ocara pentru păcatele săvârşite, părăsim „tabăra" 
lumii acesteia - cinstirea şi duhul ei - şi „aducem pururea 
lui Dumnezeu jertfă de laudă" (Evr. 13, 15). Aducând rugă¬ 
ciune de mulţumire începătorului mântuirii sale, credincio¬ 
sul purcede pe calea Domnului şi-L întâlneşte pe Hristos, 
Care este El însuşi Calea. Atunci Hristos, milostivul înso¬ 
ţitor al celor ce se pocăiesc, îl face pe om părtaş la harul Său 
şi îi reînnoieşte viaţa. 

Părintele Sofronie ne spune că „Dumneze u nu judecă 
de două ori." 3 Dacă în viaţa aceasta trăim sub judecata cu¬ 
vântului lui Dumnezeu şi primim ruşinea mărturisirii pă¬ 
catelor noastre, atunci scăpăm de Judecata de apoi. „Cel ce 
ascultă cuvântul Meu şi crede în Cel Ce M-a trimis are viaţă 
veşnică şi la judecată nu va veni, ci s-a mutat de la moarte 
la viaţă" (loan 5, 24). 

Sfinţii Părinţi ne spun că cel ce se osândeşte pe sine de 
bunăvoie, aleargă spre Patimile Mântuitorului. Să ne gân¬ 
dim la pilda tâlharului celui bun. Acesta, prin osândirea de 
sine, şi-a preschimbat propria cruce în Crucea lui Hristos şi 
a aflat mântuire chiar în ziua aceea. Adevărata osândire de 
sine dă pururi slavă lui Dumnezeu, iar sieşi, omului căzut, 
toată ocara: „Fie Dumnezeu adevărat, şi tot omul mincinos" 
(Rom. 3, 4)* *. Inima celui ce se osândeşte pe sine este plină 
de recunoştinţă, pentru că acum îşi dă pe deplin seama de 
adevărul cuvintelor „că Hristos a murit pentru noi când noi 
eram încă păcătoşi" (Rom. 5, 8). 

Omul care nu a aflat pocăinţă îşi are toate puterile sale 
fireşti îndreptate spre ţărâna din care a fost zămislit. Inima 


5 Despre rugăciune, p. 48. 

* Ed. Bucureşti, 1914. 

îi este împietrită, iar mintea împrăştiată şi cu totul alipită do 
lumea zidită. Simte înlăuntrul lui un gol pe care nimic nu-] 
poate umple, iar scopul venirii sale pe lume rămâne neîm¬ 
plinit căci se îndreaptă spre prăpastia nefiinţei. Dar dacă se 
pocăieşte şi se mărturiseşte cu smerenie, va afla o inimă 
zdrobită. Zdrobirea inimii îi pricinuieşte o durere profundă 
pentru că acum i se dezvăluie toată urâciunea căderii omu¬ 
lui. Iar aceasta durere şi ruşinea care însoţeşte recunoaşterea 
păcatului ară pământul nelucrat al inimii, dezrădăcinând 
patimile de ocară. Puterile sufletului află acum tămăduire şi 
se unesc pentru a împlini porunca de a-L iubi pe Dumnezeu 
şi a 1 se închina „în duh şi în adevăr" (loan 4, 24). 

Stând înaintea Domnului cu cutremur şi cu dragoste, 
omul dobândeşte harul careînlr-atât îi lărgeşte inima, încât 
el îmbrăţişează toată omenirea şi mijloceşte înaintea Dom¬ 
nului pentru mântuirea întregii lumi. împlinind cele două 
mari porunci ale dragostei de Dumnezeu şi de aproapele, 
omul pune înlăuntrul lui temelie bisericii lui Dumnezeu, ca 
Duhul Sfânt să Se poată sălăşlui în el. Dumnezeu primeşte 
ruşinea pe care o pătimim pentru I Iristos ca pe o jertfă, o 
mulţumită adusă Lui, Celui Care ne-a mântuit prin Crucea 
ruşinii. Şi pentru mulţumită aceasta ne cercetează şi ne face 
părtaşi la viaţa Sa. Şi, Intr-adevăr, sufletele noastre sunt 
mântuite prin această jertfă a ruşinii. De aceea, ori de câte ori 
văd oameni care se spovedesc cu sinceritate şi cu ruşine, îmi 
vine să mă ascund sub pământ şi mă tem ca nu cumva să 
împiedic în vreun fel lucrarea lui Dumnezeu în ei, pentru că 
ştiu că în ceasul căinţei şi al ruşinii lor mâna Domnului se 
odihneşte peste ei şi tot cerul le vine în ajutor. Pentru spove¬ 
dania lor sinceră şi umilă, oamenii aceştia primesc mare har 
şi, cu adevărat, se nasc din nou. 

întrebări şi răspunsuri 

întrebarea 1: Ce am putea face pentru noi înşine, dar şi 
pentru enoriaşii noştri, ca să-i încurajăm să se pregătească 
în aşa fel încât spovedania lor să aibă mai multă roadă şi să 
le aducă mântuirea? 

Răspunsul 1: Daca oamenii înţeleg cum anume această 
ruşine se preface în putere în lupta împotriva păcatului şi a 
patimilor, atunci vor prinde curaj în spovedanie şi se vor 
convinge de acest adevăr prin propria lor experienţă. Am 
fost invitat să vorbesc odată la o întrunire a duhovnicilor 
din Limasol, în Cipru, şi titlul cuvântării mele a fost „Prefa¬ 
cerea ruşinii în putere în lupta împotriva patimilor, în Taina 
Spovedaniei". Acolo am vorbit pe larg despre această temă 
şi îmi amintesc că la sfârşit cineva mi-a spus: „Acum vreau 
să ma spovedesc!" Fireşte, tuturor ne vine greu să ne spo¬ 
vedim, spovedania nu e un lucru uşor, e o luptă împotriva 
întregii noastre fiinţe. Dar câtă uşurare simţim după ce ne-am 
spovedit cum se cuvine! Nimănui nu îi vine uşor să se spo¬ 
vedească, dar merită cu prisosinţă, căci spovedaniei îi ur¬ 
mează atâta har şi atâta libertate! 

întrebarea 2: Oamenii vin să se spovedească, plâng, sunt 
smeriţi, însă revin cu aceeaşi problemă iară şi iară şi iară... 
E un şir nesfârşit de „iară". Ce m-aţi sfătui dumneavoastră, 
ca preot, să fac în asemenea situaţii? 

Răspunsul 2: în Biserică există rânduieli diferite. Ştiu că 
unii duhovnici nu îi mai primesc pe oameni la spovedanie 
atunci când văd că spovedania lor nu dă roadă şi îi sfătuiesc: 
„Găseşte pe altcineva. Eu nu mai pot continua." Cu toţii întâl¬ 
nim asemenea cazuri. însă poţi şi să continui, străduindu-te 
să le dai oamenilor iară şi iară un cuvânt de mângâiere. Şi 

va veni o vreme când un simţământ de autentică ruşine le 
va străpunge inima şi vor începe să sporească duhovniceşte. 
Să nu uităm câ slujirea preotului este aceea de a mângâia, 
în Vechiul Testament, Dumnezeu glăsuieşte prin Proorocul 
Isaia: „Preoţilor, mângâiaţi poporul Meu." (cf. Îs. 61, 1-3). 
Cred că dacă avem răbdare cu oamenii, dacă îi mângâiern 
şi îi ajutam să înţeleagă situaţia în care se află, ei înşişi vor 
ajunge să simtă că trebuie fie să se străduiască mai mult să-şi 
biruie slăbiciunea, fie să înceteze să mai vina la spovedanie, 
însă d in partea noastră trebuie să fie întotdeauna o străda¬ 
nie de a învăţa, de a mângâia, dar şi de a atenţiona. Părintele 
Sofronie ne mustra foarte rar, dar dacă surprindea în noi 
vreo urmă de mândrie, atunci cuvintele lui, deşi blânde, pu¬ 
teau frânge oase. în alte privinţe era foarte îngăduitor, însă 
ştia că mândria eînceputul sfârşitului şi că dacă nu ne-ar fi 
îndreptat, am fi pierdut totul. De două ori a procedat aşa cu 
mine - şi ce curăţit m-am simţit după aceea! Ce uşurinţă şi 
mângâiere am avut în rugăciune mai apoi! 

Spuneam că în Biserică întâlnim multe rânduieli dife¬ 
rite. De obicei, în Grecia, duhovnicii sunt mai aspri, deşi nu 
toţi. însă aici în Occident, din cauza împrejurărilor vieţii, a 
condiţiilor grele în care trăiesc imigranţii, a înstrăinării de 
care suferă lumea, şi după cum ne sfătuiesc şi ierarhii noştri, 
trebuie să fim mai îngăduitori şi mai răbdători cu cei care 
vin să se spovedească. Dar este bine să cunoaştem canoa¬ 
nele Bisericii, ce canon se dă pentru un anume păcat, pentru 
că aceste canoane ne arată câtă moarte pricinuiesc sufletului 
anumite păcate pe care le săvârşim. Fireşte, durata canonu¬ 
lui poate fi scurtată potrivit cu ardoarea pocăinţei celui care 
se spovedeşte şi cu râvna preotului de a împreună-lucra in 
rugăciune la tămăduirea acelei persoane. Mi-am dat seama 

că atunci când no rugăm pentru noi înşine, do muite ori 
Dumnezeu nu ne ascultă, însă când ne rugăm pentru alţii, 
fcil răspunde degrabă, ceea cc ne arată limpede care este ade¬ 
vărata natură a slujirii noastre preoţeşti. Faptul că ne rugăm 
pentru oameni şi îi ascultăm cu atenţie are mare valoare şi 
însemnătate. Dacă duhovnicul este gata să împreună-lu- 
creze cu cel ce se pocăieşte, vindecarea este mult mai rapidă. 
Dar sunt mulţi factori de luat în considerare. în fizică, legile 
naturii se exprimă prin diferite formule. In aceste formule 
sunt introduse şi diferite constante aşa încât în anumite con¬ 
diţii formula se aplică într-un fel, iar în alte condiţii în alt 
fel. Acelaşi lucru se întâmplă şi în viaţa duhovnicească, doar 
că altele sunt constantele de care trebuie să ţinem seama, 
precum bunăvoinţa şi grija preotului, şi ele sunt de mare 
importanţă. 

întrebarea 3: Mulţi oameni vin mereu la preot, mărturi¬ 
sind iar şi iar acelaşi păcat. Stau şi mă întreb: „Cine greşeşte? 
Ei sau noi?" Oare, într-adevăr, nu suntem în stare să le înţe¬ 
legem problema duhovnicească, pricina nereuşitei lor? De 
ce se reîntorc la noi oameni care e limpede că nu au dobân¬ 
dit împăcarea cu Dumnezeu? Ei nu au dobândit biruinţa 
asupra păcatului prin spovedanie şi revin mereu cu aceeaşi 
problemă. 

Răspunsul 3: Aceasta nu însemnă că nu s-au împăcat cu 
Dumnezeu, dar vorba zicalei englezeşti, „vechile obiceiuri 
mor greu". Anumite răni au nevoie de li mp ca să se vindece. 
Cred că dacă oamenii iau cât de cât în serios lucrurile, 
aceasta îi va ajuta, chiar dacă se întâmplă să cadă din nou 
in acelaşi păcat. E ca şi atunci când plivim ogorul: smulgem 
buruienile, însă ele cresc din nou, dar este mai bine să le 
smulgem mereu decât să le lăsăm să năpădească ţarina. S-ar 

putea ca ei să nu fie atât de serioşi pe cât ne-am aştepta noi 
să fie, dar este ceva în ei care îi face sâ se reîntoarcă Ia preot 
şi sunt sigur că Dumnezeu primeşte chiar şi puţinul acesta. 
Iertaţi-mă că mă repet, dar să nu uităm că se cuvine ca noi 
preoţii să aducem mângâiere poporului lui Dumnezeu. Din 
vremea Vechiului Testament şi până în zilele noastre aceasta 
a fost menirea preotului. îmi amintesc că aveam un prieten 
student care se gândea să devină preot. S-a dus să ceară sfat 
de Ia un bătrân stareţ rus şi l-a întrebat care sunt cerinţele 
pentru a fi preot. Şi bătrânul acela înţelept i-a răspuns foarte 
simplu: „Două lucruri sunt de trebuinţă: să-l. iubeşti pe 
Dumnezeu şi să-i iubeşti pe oameni." 

întrebarea 4: Aţi putea să ne spuneţi pe scurt care este 
deosebirea dintre ruşine şi smerenie? 

Răspunsul 4: Cred că ruşinea premerge şi dă naştere 
smereniei, mai ales când este vorba despre împlinirea cu¬ 
vântului şi a poruncii lui Dumnezeu, Cele două nu se con¬ 
fundă. Ca şi creşlini, nu facem nimic din motive sufleteşti; 
noi vrem să ne împăcăm cu însuşi Dumnezeu; vrem să sur¬ 
păm „peretele din mijloc al despărţiturii" (Efes. 2,14) dintre 
Dumnezeu şi noi. Regele losia, despre care v-am vorbit mai 
înainte, a fost mântuit datorită ruşinii pe care a simţit-o în 
inimă, în vreme ce poporul avea să fie pedepsit. Cu alte cu¬ 
vinte, ruşinea premerge smereniei pentru că ea face ca 
mima să participe, ea smereşte inima şi atrage harul care îl 
îndreptăţeşte pe om. 

întrebarea 5: Marea majoritate a celor care se spovedesc 
încep printr-o mărturisire a păcatului lor, adăugând îndată 
după aceea: „O să mă străduiesc mai mult." Cum să facem 
• a oamenii să-şi pună nădejdea mai degrabă în milostivirea 

şi dragostea lui Dumnezeu decât în propria lor voinţă, aceea 
de „a se strădui mai mult"? 

Răspunsul 5: Mu este rău că au acest gând de a se strădui 
mai mult, pentru că toate câte se întâmplă în viaţa noastră 
de creştini sunt o împreună-lucrare a lui Dumnezeu cu 
omul. Cu toate că Dumnezeu este infinit de mare, iar omul 
infinit de mic. Dumnezeu nu poate face nimic fără consimţă¬ 
mântul şi participarea omului. Aşa că, spuneţi-le că este bine 
că vor să se străduiască mai mult, dar că partea aceasta care 
ţine de ei este infimă. Să nu uite, însă, să-L roage stăruitor 
pe Dumnezeu şi să se smerească pe sine pentru ca să atragă 
de partea lor nemărginita milostivire a lui Dumnezeu. 

întrebarea 6: Aţi vorbit despre preoţie ca slujire aducă¬ 
toare de mângâiere, însă mă întreb, mai ales în Taina Spove¬ 
daniei, cum poţi să urmezi linia aceasta foarte subţire: pe 
de o parte să mângâi, iar pe de altă parte să nu micşorezi 
ruşinea şi puterea pe care le poate câştiga prin spovedanie 
cel care se pocăieşte? 

Răspunsul 6: Foarte bună întrebare! Părintele Sofronie 
mi-a spus odată: „Lucrarea duhovnicului este o corvoadă 
dacă trebuie mereu să-i îmboldească pe oameni, dar ea 
aduce bucurie şi satisfacţie dacă oamenii sunt plini de însu- 
flare. Atunci el trebuie mai degrabă să le domolească râvna, 
ceea ce este mult mai uşor decât a trezi în ei această râvnă." 
De aceea, dacă vedeţi că oamenii care vin la spovedanie sunt 
plini de ruşine, pocăinţă şi zdrobire, desigur nu puteţi face 
altceva decât să îi mângâiaţi. La fel Se poartă şi Dumnezeu 
cu noi. Dar dacă vedeţi că inimile lor sunt împietrite, atunci 
puteţi să le spuneţi un cuvânt mai aspru, nădăjduind că 
poate le va atinge inimile. Depinde de situaţie, dacă cineva 
vine la spovedanie cu inima înfrântă, osândindu-se pe sine 

înaintea Domnului, el este deja îndreptăţit de Dumnezeu, 
iar eu, la rândul meu, nu pot decât să-l îndreptăţesc, spu- 
nându-i o vorbă bună de încurajare. Dar dacă cineva vine şi 
îmi spune: „Ei! Nimic grav, Părinte, doar cele obişnuite...", 
ridicând din umeri, nespunând mai nimic şi purtându-se ca 
şi cum păcatul ar fi ceva firesc, atunci am datoria să-l aten¬ 
ţionez cu blândeţe că inima îi este în primejdie de moarte, 
că este gata să se împietrească şi să nu mai fie în stare a 
primi mântuirea lui Dumnezeu. Nu există reţete, în momen¬ 
tul acela trebuie să ai o ureche îndreptată spre cer şi cealaltă 
spre persoana din faţa ta şi să te rogi în taină să ţi se dea cu¬ 
vânt. Şi de multe ori suntem surprinşi şi ruşinaţi de cât de 
repede ne răspunde Dumnezeu la rugăciune. Atunci când 
împlinim slujirea tămăduitoare a Tainei Spovedaniei, ne vin 
cuvinte care nu ne-au trecut nicicând prin minte şi inimă. 

întrebarea 7: Se cuvine oare să încercăm să urmărim ce 
se întâmplă cu o anumită persoană? Dacă cineva vine şi se 
spovedeşte, iar păcatele pe care le-a săvârşii sunt foarte 
grele, se cuvine să lăsăm să treacă o anumită perioadă de 
limp până să luam legătura cu persoana respectivă ca să 
vedem ce mai face? 

Răspunsul 7: Cred că da. Sunt anumite lucruri foarte du¬ 
reroase, pe care nu ne este îngăduit să le trecem cu vederea. 
Insă trebuie să ţinem seama de trei lucruri. Mai întâi trebuie 
să ne gândim la răspunderea noastră înaintea lui Dumnezeu, 
căci stăm înaintea judecăţii Lui. în al doilea rând, stăm şi 
înaintea judecăţii Bisericii, iar Biserica are canoanele şi in¬ 
stituţiile ei. In al treilea rând, trebuie să luăm aminte şi la 
persoana care se pocăieşte. Nu suntem cu totul liberi să ho¬ 
tărâm asupra unor probleme şi să ajutăm persoana până la 
capăt aşa cum am vrea, mai ales atunci când păcatul săvârşit 

este cunoscut tic multă lume. în acest caz, trebuie să fim 
foarte chibzuiţi pentru că nu putem vorbi liber. Dar aveţi 
dreptate, trebuie să treacă un anumit timp înainte de a căuta 
să aflăm ce s-a mai întâmplat cu acea persoană. De pildă, 
dacă vine la spovedit o persoană cu sufletul rănit de mari 
păcate, am putea să-i spunem: „Vino din nou peste o lună" 
şi măcar în acest interval de timp să vedem ce se întâmplă. 
Atunci când o persoană vine să se spovedească pentru prima 
dată, înclinăm să nu punem întrebări. Eu sunt bucuros să-l 
primesc pe om şi să mă rog pentru el, şi pun întrebări doar 
atunci când este vorba despre ceva foarte dureros şi cunos¬ 
cut de toată lumea. Dacă persoana revine după o vreme şi 
vedem că lucrurile nu s-au îndreptat, atunci trebuie să luăm 
anumite măsuri. Eu nu sunt prea priceput în astfel de situaţii, 
îmi pare rău că vă vorbesc de pe poziţia învăţătorului şi sunt 
sigur că mulţi dintre dumneavoastră ştiţi mai bine decât 
mine cum să răspundeţi la aceste întrebări, dar de vreme ce 
dumneavoastră sunteţi cei care m-aţi pus în această postură, 
vorbesc în numele dumneavoastră şi pentru rugăciunile 
dumneavoastră. lertaţi-mă, nu vreau să pretind că ştiu totul. 

întrebarea 8: Nu ştiu care este situaţia în Marea Britanie, 
dar în continuarea a ceea ce aţi spus, în Statele Unite există 
un anumit grad de protecţie legală a preoţilor, aşa numitul 
„secret al spovedaniei". Se presupune însă că şi preotul păs¬ 
trează secretul. Sunt. oare, cazuri în carejsreolul ar putea 
încălca acest secret al spovedaniei? 

Răspunsul 8: Noi, ca preoţi, trebuie să fim întotdeauna 
atenţi să nu încălcăm legile statului. Dacă nu suntem în stare 
să respectăm legile statului, care sunt pe un nivel atât de jos, 
cum ne va fi cu putinţă să păstrăm legile lui Dumnezeu care 
sunt atât de înalte? De multe ori suntem obligaţi să păstrăm 

un secret, şi o facem, însă oamenii înşişi nu o fac. Dar dacă 
ambele părţi păstrează secretul, atunci vom avea mai multă 
libertate să ne lăsăm inima să vorbească şi omul va primi 
mai mult folos şi ajutor. Fireşte, este bine să fim precauţi, 
după cum aţi spus şi dumneavoastră. Ştiu că în America, şi 
acum şi în Europa, când este vorba despre o relaţie inegală, 
legea este foarte aspră. Şi dacă există vreo vina într-o relaţie 
inegală, precum aceea dintre profesor şi elev, de pildă, sau 
preot şi enoriaş, legea este foarte strictă, pentru că autorita¬ 
tea care ni se dă nu trebuie folosită pentru a face râu, ci pen¬ 
tru a ajuta şi a îndrepta. în aceste condiţii nu putem decât 
să fim cu mare băgare de seamă. 

bilrvbntva 9: Ieri ne-aţi vorbit despre osândirea de sine 
şi aţi spus ceva foarte folositor. Aţi spus că dacă ai un eno¬ 
riaş mai slab din fire, care din pricina aceasta nu are puterea 
să se osândească pe sine, este mai bine sâ-l încurajezi să dea 
slavă şi mulţumită lui Dumnezeu, şi aceasta va zămisli în el 
smerenie. Aşadar, urmărim acelaşi ţel - smerenia - doar lea¬ 
cul este diferit, iar în cazul acesta leacul se potriveşte mai 
bine pentru cineva mai slab sufleteşte. Ne-aţi putea spune 
mai multe despre această deosebire între sănătatea duhov¬ 
nicească unde, de pildă, pomenirea morţii aduce mult 
folos - şi starea în care se află cineva care are o fire slabă, 
care se gândeşte tot timpul la moarte şi vrea să se sinucidă? 
Sau dintre cel care duhovniceşte este în stare să sufere ocară 
şi cel care trăieşte ruşinea doar la nivel sufletesc, aceasta 
otrăvindu-i şi distrugându-i viaţa? 

Răspunsul 9: Haideţi să ne oprim asupra persoanei care 
ameninţă că se sinucide. De multe ori oamenii nu se sinucid, 
doar ne ameninţă că o fac. Am avut un astfel de caz, o per¬ 
soană care de fiecare dată când venea la spovedit spunea că 

are de gând să se sinucidă. Era cineva care pentru o vreme 
a locuit la noi în mănăstire şi, în cele din urmă, toarte spe¬ 
riat, am alergat să-i cer sfat Părintelui Sofronie. Părintele a 
primit înştiinţare în rugăciune că acea persoană nu avea să 
se sinucidă, ci urmărea doar să mă şantajeze sufleteşte. De 
aceea, m-a povăţuit: „Du-te şi spune-i că poate să se sinu¬ 
cidă dacă vrea, dar nu aici la mănăstire, căci noi nu i-am gre¬ 
şit cu nimic." Am făcut cum mi-a spus părintele şi persoana 
respectivă şi-a venit în fire şi nu a mai pomenit niciodată 
despre sinucidere. însă trebuie să ai o rugăciune ca aceea a 
Părintelui Sofronie pentru ca să vezi limpede şi să procedezi 
în felul acesta. însă chiar neavând asemenea rugăciune poţi 
totuşi să-i ajuţi pe oameni explicându-le: „Vrei să te sinucizi? 
Ai dreptate. Este un oarecare adevăr în ceea ce vrei să faci, 
există o parte din noi care trebuie să moară - dar nu întreaga 
noastră fiinţă, ci doar «şinele cel vechi», cu dorinţele şi cu¬ 
getele sale." Arată-i omului că sinuciderea îl va distruge cu 
totul, însă dacă va ucide în el doar acea parte care trebuie 
să moară, aceasta nu doar îi va fi de ajutor, ci îl va şi mântui. 
Există anumite principii, dar nu şi reţele. 

Trezvia ne este de mare trebuinţă în lucrarea rugăciunii 
şi în cultivarea inimii, căci ea ajută mult la întoarcerea minţii 
către inimă şi mai apoi către Dumnezeu. 1 Prin trezvie omul 
îşi adună întreaga fiinţă înlăuntru, în strădania de a petrece 
pururi înaintea Eeţei lui Dumnezeu şi de a-1 împlini poruncile. 

Potrivit tradiţiei ascetice, fără trezvia sau atenţia minţii 
în timpul rugăciunii nu ne este cu putinţă să împlinim prima 
şi marea poruncă, aceea de a-Liubi pe Dumnezeu. Trezvia 
stăpâneşte fiecare mişcare a minţii şi a inimii, aşa încât în¬ 
toarcerea omului către Dumnezeu să fie deplină şi în desă¬ 
vârşită armonie cu Duhul Său, căci Dumnezeul nostru este 
un Dumnezeu gelos, Care râvneşte la întreaga inimă a omu¬ 
lui. De aceea creştinul caută să se înfăţişeze înaintea Dom¬ 
nului la fiecare început de zi: îşi rânduieşte întreaga aşezare 
lăuntrică prin aţintirea minţii în inimă şi în felul acesta îşi 
are pururi toată simţirea şi cugetarea la Domnul. 

O cale de a păstra această aşezare duhovnicească de-a 
lungul întregii zile este lucrarea de bunăvoie a osândirii de 
sine. Când omul se judecă pe sine cu asprime, căindu-se îna¬ 
intea Domnului, toată mintea i se adună în inimă. Şi atunci 

1 „Atenţia miliţii căutând rugăciune, va afla rugăciune", Evagrie 
Monahul, Cuvânt despre rugăciune, în Filocalia sfintelor newinfe ale desăvâr¬ 
şirii, voi. 1, Ed. Harisma, Bucureşti, 1992, p. 111. 

poate să strige la Domnul „din toată inima" şi să afle în¬ 
dreptăţire de ta El. Prin osândirea de sine se statorniceşte în 
noi trezvia minţii şi de acum încolo „nu-i mai este uşor duş¬ 
manului să pătrundă prin înşelăciune" 2 în inima noastră. 

Atenţia credinciosului în timpul rugăciunii, care se mai 
numeşte şi trezvie rugătoare, se cuvine a se însoţi de stăpâ¬ 
nire de sine şi răbdare. Acestea împiedică risipirea minţii şi 
f o ţin neîmprăştiată în lucrarea rugăciunii. Intr-adevăr, potri¬ 
vit tradiţiei noastre ortodoxe, rugăciunea este ea însăşi o 
formă de trezvie, căci ea presupune neîncetata chemare cu un 
singur gând a Numelui Domnului: „Doamne lisuse 1 Iristoase, 
Fiul lui Dumnezeu, miluieşte-mă pe mine, păcătosul!" 

Prima parte a rugăciunii este o mărturisire a credinţei în 
Dumnezeirea lui Hristos şi în Sfânta Treime. Partea a doua, 
„miluieşte-mă pe mine, păcătosul", este spovedania celui 
care se roagă, recunoaşterea căderii omului (în dimensiunile 
sale personale şi universale), a păcătoşeniei şi a nevoii lui 
de mântuire. Cele două părţi ale rugăciunii, mărturisirea 
credinţei şi spovedania celui care se roagă, se completează 
una pe alta şi dau conţinut şi plinătate rugăciunii. 

La început, această rugăciune cu un singur gând (povo- 
Aovureiţ ngoat-uxi]) este rostită ai voce tare. Mai apoi, ea se 
rosteşte lăuntric şi, în cele din urmă, prin împreuna-lucrare 
a harului, mintea coboară în adâncul inimii omului unde 
Numele Domnului îşi află sălaşul ce i se cuvine. De aceea 
această rugăciune se mai numeşte şi rugăciunea minţii sau 
rugăciunea inimii. 

Chemarea neîncetată a Numelui lui Hristos şi atenţia 
minţii la cuvintele rugăciunii cultivă în om o statornică aple¬ 
care spre rugăciune. încetul cu încetul, rugăciunea devine 


2 Fericitul Arhimandrit Sofronie, Despre rugăciune, p. 140. 

starea firească a omului, veşmântul sufletului şi reacţia spon¬ 
tană a inimii la orice eveniment din sfera duhovnicească. 
Această stare duhovnicească îşi vădeşte însemnătatea mai 
cu seamă în ceasul morţii. Lucrarea rugăciunii minţii este, 
în cele din urma, o pregătire pentru viaţa cerească, căci cel 
ce se nevoieşte îşi aduce mereu aminte de sfârşitul vieţii sale 
pe pământ. Iii învaţă să lepede toată grija cca lumească, aşa 
încât naşterea sa întru împărăţia cea veşnică să fie fără du¬ 
rere şi, pe cât este cu putinţă, lipsită de primejdii. 3 

Coborârea minţii în inimă nu se înfăptuieşte prin mijloace 
artificiale, cum ar fi postura corpului sau controlul respiraţiei. 
Fireşte, astfel de mijloace nu sunt cu totul lipsite de valoare; 
ele pot fi de folos mai ales în perioadele de început ale vieţii 
duhovniceşti, dar să nu uităm că este nevoie de îndrumarea 
unui duhovnic şi de smerenie din partea ucenicului. Noi 
facem tot ceea ce ne stă în putinţă, însă numai prin harul lui 
Dumnezeu mintea poate să se coboare în inimă şi să se 
unească cu ea. 

Din păcate, în rândul celor lipsiţi de experienţă duhov¬ 
nicească domneşte adesea această confuzie, ba chiar înşe¬ 
lare, cum că ar exista o asemănare între Rugăciunea lui Iisus 
şi yoga, meditaţia budistă sau transcendentală şi alte prac¬ 
tici exotice extrem-orientale. însă asemănările sunt superfi¬ 
ciale şi nu depăşesc nivelul „anatomiei" fireşti a sufletului 
omenesc. Diferenţa fundamentală dintre creştinism şi alte 
credinţe constă în aceea că Kugaciunea lui lisus se întemeiază 
pe descoperirea Dumnezeului celui Viu, adevărat şfpersonal, 
Cel Unu în Sfânta Treime. Nicio altă cale nu îngăduie posi¬ 
bilitatea stabilirii unei relaţii vii şi personale între Dumnezeu 
şi cel ce se roagă. 


1 Cf. Despre rugăciune, p. 134. 

în religiile orientale nevoinţa are ca scop despuierea 
minţii de tot ceea ce este mărginii şi trecător, aşa încât omul 
să se poată identifica ai un „absolut" impersonal. Acest „ab¬ 
solut" este considerat a fi „firea" originară a omului, fire 
care a suferit o anumită degradare şi degenerare odată cu 
intrarea în viaţa aceasta pământească, multiformă şi pururi 
schimbătoare. O astfel de nevoinţă este egocentrică şi înte¬ 
meiată exclusiv pe voinţa omului. Datorită caracterului ei 
intelectual, ea nu izbuteşte să angajeze întreaga fiinţă a 
omului, prin aceea că desconsideră cu totul inima. în 
această tradiţie ascetică, toată strădania omului urmăreşte 
reîntoarcerea în acest „absolut" anonim şi suprapersonal şi 
dizolvarea în el. Prin urmare, scopul acestei nevoinţe este 
unul fundamental negativ: omul năzuieşte să-şi stingă su¬ 
fletul („atman") în oceanul anonim al „absolutului" supra¬ 
personal („brahman"). 

în lupta sa de a se elibera de toată suferinţa şi nestator¬ 
nicia acestei vieţi trecătoare, ascetul oriental se cufundă în 
sfera noetică şi abstractă a aşa-numitei „fiinţe pure", o sferă 
negativă şi impersonală în care omul nu poate să-L vadă pe 
Dumnezeu, ci îşi contemplă doar propriul sine. în această 
formă de nevoinţă inima nu îşi găseşte locul, iar progresul 
depinde exclusiv de voinţa omului de a reuşi. Upanişadele 
nu amintesc nicăieri că mândria este o piedică în sporirea 
duhovnicească sau că smerenia ar fi o virtute. Acestui fel de 
asceză îi lipseşte cu totul dimensiunea pozitivă a nevoinţei 
creştine, în care lepădarea de sine duce la îmbrăcarea cu 
omul cel ceresc, la însuşirea unui fel de viaţă mai presus de 
fire, al cărei izvor este Dumnezeu cel Unu şi adevărat. Care 
Se descoperă pe Sine omului. Chiar şi în formele sale cele 
mai nobile, lepădarea de sine pe care o practică budismul 

nu este decât jumătatea mai puţin importantă a problemei. 
Există şi primejdia ca mintea, petrecând în „întunericul des- 
puierii" , ‘, să se întoarcă asupră-şi şi să se minuneze de fru¬ 
museţea sa purtătoare de lumina. însă, nepricepând că lu¬ 
mina aceasta este zidită, omul ajunge să se închine „făpturii 
în locul Făcătorului" (Rom. 1, 25). Şi când mintea cade în 
înşelarea îndumnezeirii de sine sau a idolatrizării de sine, 
atunci, potrivit cuvintelor Scripturii, „se fac cele de pe urmă 
ale omului aceluia mai rele decât cele dintâi" (Matei 12, 45). 

în cazul practicilor contemplative orientale omul nu îl 
vede pe Dumnezeu, ci se contemplă pe sine însuşi. O astfel 
de contemplaţie nu trece dincolo de hotarele firii zidite, nici 
nu se apropie în vreun fel de Adevărul Fiinţei primordiale, 
de Dumnezeul cel viu şi nefăcut. Care S-a descoperit omului. 
Practicile orientale pol să ofere o oarecare relaxare sau să 
sporească agerimea funcţiilor psihice şi intelectuale ale 
omului, dar „ce este născut din trup, trup este" (Ioan 3, 6) 
şi „nu poate plăcea lui Dumnezeu" (cf. Rom. 8, 8). 

Doar prin po căinţă se ajunge la deplina şi adevărata 
despuiere a minţii de toată alipirea pătimaşă de cele văzute 
şi vremelnice ale lumii acesteia. Pocăinţa este un dar de la 
Dumnezeu, iar durerea inimii odrâslită de harul pocăinţei nu 
numai că dezlipeşte mintea de cele stricăcioase, ci o şi uneşte 
cu cele nevăzute şi veşnice ale lui Dumnezeu. După cum 
spuneam, despuierea minţii, ca scop în sine, nu rezolvă pro¬ 
blema decât pe jumătate, pentru că rămâne o strădanie ome¬ 
nească ce nu depăşeşte hotarele lumii zidite. în creştinism, 
însă, ascetul se nevoieşte nădăjduind şi aşteptând ca sufletul 
să-i fie înveşmântat în harul lui Dumnezeu, singurul care îl 
poate duce la plinătatea vieţii veşnice pentru care a şi fost zidit. 


* Vezi Arhimandritul Sotronie, Cioriosui Silu/in Athomtul, pp. 196-197. 

Mulţi îl admiră pe Buddha şi îl compară cu Hristos. 
Buddha stârneşte admiraţia mai ales datorită înţelegerii sale 
pline de compasiune faţă de condiţia omului şi datorită is¬ 
cusitei sale învăţături despre eliberarea de suferinţă. însă 
creştinul ştie că Hristos, Fiul cel Unul-Născut al Tatălui, prin 
Patima, Crucea, Moartea şi învierea Sa a luat asupră-Şi, de 
bunăvoie şi fără de păcat, toată suferinţa omenească, ară- 
tându-Şi astfel desăvârşita Sa dragoste. Prin aceasta a tămă¬ 
duit zidirea Sa de rana cea aducătoare de moarte pricinuită 
de păcatul strămoşesc, făcând din ea o „făptură nouă" spre 
viaţa cea veşnică. 

în lucrarea rugăciunii, durerea inimii este de mare preţ, 
pentru că prezenţa ei este semnul că nevoitorul nu este de¬ 
parte de calea cea adevărată şi sfântă a iubirii lui Dumnezeu. 
Dacă Dumnezeu Şi-a arătat dragostea desăvârşită faţă de 
noi prin suferinţă, la fel şi omului i se dă prilejul ca prin su¬ 
ferinţă să răspundă cu dragoste la dragostea lui Dumnezeu. 

Omul îşi exprimă dragostea prin rugăciune. Dacă ne 
rugăm, înseamnă că-L iubim pe Dumnezeu; faptul că nu ne 
rugăm arată că nu-L iubim, căci măsura dragostei noastre 
de Dumnezeu este dată de măsura rugăciunii noastre. Sfân¬ 
tul Siluan identifică iubirea de Dumnezeu cu rugăciunea, 
iar Sfinţii Părinţi spun că uitarea de Dumnezeu este cea mai 
mare patimă. Când ne războieşte o patimă, noi putem să-i 
stăm împotrivă prin chemarea Numelui lui Dumnezeu. Cu 
cât ne smerim mai mult şi îl chemăm pe Dumnezeu în aju¬ 
tor, cu atât devenim mai puternici duhovniceşte şi biruim 
patima. însă când uităm de Dumnezeu, ne lipsim de arma 
rugăciunii şi atunci nimic nu-l împiedică pe vrăjmaş să ne 
răpună, lată de ce Sfinţii Părinţi consideră că uitarea de 
Dumnezeu este cea mai mare patimă. 

RUGĂCIUNEA, O NESFÂRŞITĂ CREAŢIE 


Rugăciunea este cea mai înaltă şi mai nobilă îndelet¬ 
nicire a omului. Potrivit Sfinţilor Părinţi, rugăciunea este 
„oglinda sporirii" omului pe calea spre desăvârşirea duhov¬ 
nicească. Dacă ne călăuzim, aşa cum se şi cuvine, după cu¬ 
vântul Domnului că „toate câte veţi cere, rugându-vă cu 
credinţă, veţi primi" (Matei 21, 22), suntem încredinţaţi că 
rugăciunea, şi mai cu seamă rugăciunea în Numele lui Iisus 
I Iristos (vezi loan 14, 13; 15, 7; 16, 23), este, fără îndoială, iz¬ 
vorul a tot ajutorul. Prin rugăciune omul poate dobândi toate 
cele ce îi sunt de trebuinţă pentru sporirea sa duhovnicească 
şi pentru mântuirea sa. Ba mai mult, în viaţa fiecărei persoane 
rugăciunea este de nepreţuit căci ea ţine întreaga lume. 

Rugăciunea este un dar dumnezeiesc pe care Duhul 
lui Dumnezeu îl face să devină lucrător în inima omului. 
Omul se înfăţişează înaintea lui Dumnezeu în rugăciune, 
iar Dumnezeu îi dăruieşte suflarea Sa de viaţă dătătoare. 
Omul se uneşte atunci atât de strâns cu Dumnezeu, încât 
oglindeşte desăvârşirea cerească în viaţa lui pe pământ, pe 
măsură ce Duhul Ziditorului continuă să-l călăuzească. In 
rugăciune, el îşi dă seama de adevărul că omul a fost zidit 
dintru început după chipul şi asemănarea lui Dumnezeu. 

Roadele rugăciunii sunt mai presus de cuvinte. Rugă¬ 
ciunea reîmprospătează însuflarea, risipeşte îndoielile şi 
temerile, reînvie dorul după binecuvântările cele veşnice. 

Ea mângâie inima cu suspine negrăite, tămăduieşte rănile 
păcatelor, încălzeşte sufletul şi luminează mintea. Dă sub- 
ţirime duhului, însuflându-i hotărârea de a nu râvni la cele 
pământeşti, ci numai la cele cereşti, şi de a fi bineplăcut 
Domnului, oriunde s-ar afla şi orice ar face, fie în viaţă, fie 
în moarte (cf. 2 Cor. 5, 9). Părintele Sofronie numeşte rugă¬ 
ciunea o nesfârşită creaţie 1 ce uneşte duhul omului cu Duhul 
lui Dumnezeu şi-i tămăduieşte firea rănită de păcat. 

Dacă omul nu ar fi fost zidit după chipul lui Dumnezeu 
pentru a trăi în comuniune cu începătorul vieţii sale, atunci 
rugăciunea ar fi nu doar lipsită de noimă şi fără folos, dar 
practic şi de neatins. însă Dumnezeu, în marea Sa milosti¬ 
vire, doreşte ca omul să fie nestricăcios şi veşnic, iar rugă¬ 
ciunea este mijlocul cel mai preţios şi mai trebuincios omului 
pentru a-şi împlini şi desăvârşi înalta chemare. 

Este firesc ca omul să înseteze după Domnul, căci El este 
izvorul şi cauza fiinţării omului şi Făcătorul său. Cu adevă¬ 
rat, Domnul este începutul şi temelia întregii lui fiinţe. Pe de 
altă parte, Dumnezeu, în bunătatea şi milostivirea Sa, caută 
spre om şi-l desfată cu prezenţa Lui de-viaţă-dătătoare. Pen¬ 
tru noi, făpturi cugetătoare, nu există binecuvântare mai 
mare decât această legătură cu Ziditorul nostru. înainte de 
cădere, această legătură era necurmată şi intimă, luminoasă 
şi nemijlocită, căci omul vedea însăşi Faţa lui Dumnezeu, îi 
vorbea şi se lăsa călăuzit numai de cuvântul Lui. Viaţa lui 
de rugăciune consta în contemplarea slavei lui Dumnezeu 
şi în strădania de a I se asemăna. Odată cu căderea în păcat, 
această legătură de-viaţă-dătătoare a omului cu Dumnezeu 
s-a rupt şi omul s-a înstrăinat de slava dumnezeiască. 


1 Cf. Fericitul Arhimandrit Sofronie, Despre rugăciune , cap. 1. 

însă Fiul lui Dumnezeu, în neţărmurita Sa milostivire, 
.1 venit să locuiască în mijlocul celor ce se depărtaseră de la 
harul Său pentru a relua dialogul pe care-l începuse în rai cu 
omul, dar care încetase din pricina greşelii lui Adam. 2 3 Hristos 
este adevăratul Ipostas, Persoana dumnezeiască desăvâr¬ 
şită, iar omul poartă în el principiul ipostatic de vreme ce 
este zidit după chipul lui Hristos. Omului i-a fost dată ma¬ 
rea cinste de a lucra împreună cu Dumnezeu la renaşterea 
şi la desăvârşirea sa ca persoană. Şi această lucrare omul o 
săvârşeşte prin rugăciune, stând înaintea Feţei Dumnezeului 
celui viu şi împărtăşindu-se din energia Lui ziditoare. 

Părintele Sofronie consideră că omul face primul pas 
hotărât pe tărâmul rugăciunii atunci când se învredniceşte 
de harul pomenirii morţii. Un simţământ tainic se sălăşlu¬ 
ieşte atunci în „adâncul inimii" şi-i înştiinţează duhul de 
„deşertăciunea tuturor agonisirilor pe pământ"*. In acelaşi 
timp, cu ochii lăuntrici ai sufletului îşi vede propria nimic¬ 
nicie şi gândul că întreaga fiinţă îi este osândită la pieire îl 
chinuie amarnic. Tot ceea ce conştiinţa sa îmbrăţişa până 
atunci, tot ceea ce îl însufla şi îl bucura mai înainte îi pare 
acum fără noimă, purtând pecetea deşertăciunii şi a morţii. 
Cu alte cuvinte, nimic din cele ale lumii zidite nu se dove¬ 
deşte în stare să-i aline adâncul şi mistuitorul dor după 
viaţa cea veşnică. Duhul omului începe a nesocoti cele vă¬ 
zute şi tânjeşte după cele care prin firea lor sunt nevăzute 
şi veşnice, aşa încât chiar do i s-ar oferi să trăiască veacuri de 
viaţă binecuvântată pe pământ, aceasta nu l-ar ispiti câtuşi 
de puţin. Insă dacă îl primeşte acum cu credinţă pe Hristos 


2 Vezi Fericitul Arhimandrit Sofronie, Despre rugăciune, p. 101. 

3 Arhimandritul Sofronie, Mwm m’denpe Dumnezeu precum este, p. 10. 







100 


Arhimandritul ZAHARIA ZAHAROU 


ca pe Cel Ce are „Evanghelia cea veşnică" (cf. Apoc. 14, 6), 
atunci harul pomenirii morţii va naşte în ol o rugăciune în 
stare să biruiască patimile şi să reînnoiască în el viaţa cea 
adevărată. 

Aceasta înseamnă că la rugăciunea adevărată nu se 
ajunge decât cu harul lui Dumnezeu. De nu va binevoi 
Dumnezeu, cel ce se roagă nu va fi în stare să aibă părtăşie 
cu Duhul I.ui. Căile rugăciunii sunt anevoioase şi omul în¬ 
tâmpină piedici din toate părţile. Trupul lui stricâcios este 
prea slab pentru a se ridica la viaţa Duhului, iar mintea nu 
află destulă luminare sau însuflare pentru a se preda pe sine 
Dumnezeului şi Mântuitorului său, „Celui Ce înviază pe cei 
morţi" (2 Cor. 1, 9), pentru a izbuti să depăşească hotarele 
fricii, îndoielii, minciunii şi necunoştinţei. Ba mai mult, 
mediul social în care vieţuieşte, cu duhul lui de mândrie şi 
de îndreptăţire de sine, care este „urâciune înaintea lui 
Dumnezeu" (Luca 16, 15), nu este prielnic rugăciunii. De 
altminteri, nici duhurile răutăţii nu pot să sufere lucrarea 
mântuitoare a rugăciunii - ’, căci ea ridică întreaga zidire din 
căderea ei şi-l sfinţeşte pe om. 

Dacă omul voieşte ca rugăciunea lui să aibă atâta putere 
încât să-l unească cu Dumnezeu şi să ţină întreaga lume, 
atunci el are nevoie de însuflarea şi de energia dumnezeiască. 
Am văzut cum harul pomenirii morţii poate să schimbe fun¬ 
damental felul în care omul priveşte viaţa şi să-l pregătească 
să-şi îndrepte toată fiinţă către Dumnezeu prin rugăciune. 
Căci veşnicia îi bate la uşa sufletului, dând mărturie de ade¬ 
vărul că fiecare făptură pângărită de păcat se lipseşte de 
slava lui Dumnezeu şi, prin urmare, şi de viaţa cea veşnică. 


4 Cf. Fericitul Arhimandrit Sofronie, Despre rugăciune, p. 8. 

Şi adevărul acesta nu e uşor de purtat. Omul înţelege acum 
că se trage din nimic şi că îşi datorează existenţa milostivirii 
lui Dumnezeu. Şi în chip firesc, conştiinţa aceasta naşte în 
el o smerită plecare a inimii, o smerită credinţă în descope¬ 
rirea lui Dumnezeu, iar suflclul este gata să primească lu¬ 
minarea harului. Această smerită plecare a inimii este cea 
mai sigură temelie pentru viaţa duhovnicească a omului: ea 
il va insufla să-şi îndrepte cu nădejde rugăciunea către 
„Dumnezeul cel viu. Care este Mântuitorul tuturor oame¬ 
nilor, mai ales al credincioşilor" (1 Tim. 4, IC). Omul începe 

A 

acum să cunoască lucrarea dreptei Celui Preaînalt. In inima 
sa străluceşte din belşug lumina „cunoştinţei slavei lui 
Dumnezeu, pe faţa lui Hristos" (2 Cor. 4, 6). La început, lu¬ 
mina cea dumnezeiască îl luminează pe om în chip nevăzut 
şi oarecum din spate, fără ca acesta să-şi dea seama ca izvo¬ 
rul acestei lumini este Persoana lui Hristos. Dar încetul cu 
încetul este încredinţat de Dumnezeirea lui Hristos şi devine 
tot mai conştient de sărăcia lui duhovnicească şi de netreb¬ 
nicia lui, căci Dumnezeirea lui Hristos îi dezvăluie adevă¬ 
rata natură a păcatului. Omul înţelege acum dimensiunea 
metafizică a căderii sale de la viaţa cea binecuvântată şi 
neprihănită, cea „întru Lumina care purcede de la Faţa Tată¬ 
lui a toate câte sunt" 5 . Şi simţământul acesta al sărăciei şi 
al păcătoşeniei sale pricinuieşte o şi mai adâncă rugăciune 
de pocăinţă. 

Harul pomenirii morţii trebuie însă cultivat, pentru că 
el îl uneşte pe om cu Dumnezeul personal Care S-a arătat 
nouă. Când omul îşi dă seama de dimensiunile căderii sale 

5 Cf. Fericitul Arhimandrit Sofronie, Despre rugâriiwe, p. 105 (tradu¬ 
cere incompletă în limba română). 

şi începe a se înfricoşa de urmările păcatului, atunci se ali¬ 
peşte de Dumnezeu cu frică, şi frica Domnului» smereşte 
adânc inima. Acum inima iese Ia iveală, prinde iarăşi viaţă 
şi o nouă putere îi reînsufleţeşte rugăciunea de pocăinţă. Şi, 
precum zice Scriptura, omul întreg devine o „inimă adâncă" 
(cf. Ps. 63, 7) ce tânjeşte după simţirea Dumnezeirii, singura 
în stare să-i ostoiasca setea duhului (cf. Pilde 15, 14). 

In scrierile lor, Sfântul Siluan şi Părintele Sofronie nu 
contenesc să atragă atenţia asupra însemnătăţii acestei ru¬ 
găciuni de pocăinţă prin care se săvârşesc reînnoirea şi mân¬ 
tuirea omului. Rugăciunea este mântuitoare pentru că duce la 
o împletire armonioasă a voii omului şi a voii lui Dumnezeu. 
Energia creată a omului se predă pe sine energiei necreate 
a lui Dumnezeu şi pe măsură ce rugăciunea devine expresia 
pocăinţei sale, ca îi preschimbă cu totul existenţa omenească. 
Nimic din cele ale lumii care ne înconjoară nu ne ajută în 
lucrarea rugăciunii şi a pocăinţei. Insuflarea izvorăşte nu¬ 
mai din conştiinţa păcătoşeniei noastre şi din simţământul 
sărăciei noastre duhovniceşti; iar pe acestea două omul le 
vede numai în lumina legăturii sale cu Dumnezeu, legătură 
întemeiată pe credinţa în Dumnezeirea lui Iisus Hristos. 

Mai întâi, omul devine conştient de păcatul său, însă 
descoperă încetul cu încetul că propria-i cădere nu face decât 
să repete păcatul originar al protopărintelui său Adam, 
după cum ni se arată în Sfânta Scriptură. Luminat fiind de 
harul cunoştinţei şi de mărturia Scripturilor despre starea 
căzută în care se află, cel ce se pocăieşte începe să înţeleagă 
care este menirea omului aşa cum a fost ea hotărâtă în sfatul 
dumnezeiesc al Sfintei Treimi cel „mai înainte de începutul 
veacurilor" 6 (2 Tim. 1, 9; Tit 1, 2). Omul desluşeşte în inima 


* Cf. Fericitul Arhimandrit Sofronie, Despre rugăciune, pp. 22, 53. 

lui chipul lui Hristos după care a fost zidit şi de la care a 
căzut. Atunci ajunge să conştientizeze păcatul în dimensiu¬ 
nile sale ontologice - ca pe o fărădelege împotriva iubirii Ta¬ 
tălui 7 , ca pe o cădere în veşnicie de la Faţa Ziditorului şi o 
sinucidere în planul eternităţii 8 . 

Prin conştientizarea păcatului şi a întunericului ascuns 
înlâuntrul său, omul devine receptiv la lucrarea harului 
dumnezeiesc. 9 Acum ia seama la mărturia Istoriei Sfinte 
care începe în cel de-al treilea capitol al Facerii şi se sfârşeşte 
în Cartea Apocalipsei. El dobândeşte în felul acesta perspec¬ 
tiva ideală de la care să înceapă lucrarea pocăinţei, căci în¬ 
ţelege limpede că a stărui într-o viaţă plină de păcat ar fi cea 
mai mare înşelare şi un eşec voit din partea sa. în deznădej¬ 
dea sa, el înalţă rugăciuni fierbinţi Domnului şi cererile sale 
ajung lesne la tronul Celui Preaînalt 10 , Care însuşi S-a po¬ 
gorât din ceruri ca să-i mântuiască nu pe cei „care se cred 
drepţi" (Luca 18, 9), amăgindu-se astfel pe ei înşişi (cf. 1 
loan 1,8), ci pe cei bolnavi (cf. Matei 9, 12), adică pe cei care 
recunosc că sunt păcătoşi şi ştiu câtă nevoie au de tămă¬ 
duire şi de mântuire. Printr-o astfel de rugăciune care pur¬ 
cede din inimă, fiinţa omului sporeşte. El devine adevărat 
pentru că recunoaşte adevărul stării căzute în care se află, 
stare care este universală, căci îşi pune pecetea pe tot urma¬ 
şul lui Adam. El rosteşte adevărul înaintea lui Dumnezeu 
şi astfel atrage la sine pe însuşi Duhul Adevărului, pe Duhul 
Sfânt. Aceasta îi dă celui ce se pocăieşte putinţa de a se în¬ 
china lui Dumnezeu „în duh şi în adevăr" (loan 4, 24), în 


7 Cf. Arhimandritul Sofronie, Vom ivdeii pe Dumnezeu precum este, p. 30. 
6 Cf. Arhimandritul Sofronie, Vîwi ivdea ;« Dumnezeu precum este, p. 47. 
q Cf. Arhimandrilul Sofronie, Vfoni ivdea ;v Dumnezeu precum este, p. 31. 
w Cf. Arhimandritul Sofronie, Vom ivden pe Dumnezeu precum este, p. 53. 

duh de smerenie şi de mărturisire, desăvârşind în el înfri¬ 
coşata lucrare a pocăinţei şi reînnoindu-l pe deplin. Rugă¬ 
ciunea pe care o înalţă către Domnul se dovedeşte vrednică 
de Acesta, căci el se roagă în duh proorocesc: îl îndreptă¬ 
ţeşte pe Dumnezeu şi îşi osândeşte fără cruţare viaţa păcă¬ 
toasă. Rugăciunea sa devine judeţul, scaunul de judecată al 
Domnului mai înainte de Judecata de apoi 11 . Şi, potrivit Pă¬ 
rintelui Sofronie, Dumnezeu nu judecă de două ori. 1 * Ace¬ 
laşi lucru îl spusese şi Marele Pavel: „Căci de ne-am fi 
judecat noi înşine, nu am mai fi judecaţi" (I Cor. 11, 31). 
Ştim că va veni Judecata de apoi şi că toţi oamenii, vrând 
nevrând, vor fi nevoiţi sa se înfăţişeze înaintea scaunului de 
judecată al lui Hristos (cf. Rom. 14, 10). Omul, însă, poate 
să preîntâmpine această judecată osândindu-se pe sine de 
bunăvoie în rugăciunea sa de pocăinţă şi de mărturisire a 
păcatelor. Cu această smerita plecare a inimii spre osândirea 
de sine, el se cercetează pe sine în lumina poruncilor tui 
Dumnezeu. Atunci Domnul, potrivit nemincinoasei Sale 
făgăduinţe, îi va da „gură şi înţelepciune, căreia nu-i vor 
putea sta împotrivă, nici să-i răspundă toţi potrivnicii lui" 
(Luca 21, 15). Harul Duhului Sfânt lucrează în el, curâ- 
ţindu-1 de păcate, îndreplaţindu-1 înaintea lui Dumnezeu şi 
călăuzindu-1 pe calea Adevărului Său. Să ne aducem aminte 
de cuvintele Evanghelistului Ioan: „Dacă zicem că păcat nu 
avem, ne amăgim pe noi înşine şi adevărul nu este întru noi. 
Dacă mărturisim păcatele noastre, El este credincios şi drept, 
ca sa ne ierte păcatele şi să ne curăţească de toată nedreptatea" 
(1 loan 1,8-9). Acest adevăr constituie esenţa cuvântului pe 

11 Cf. Sfântul loan Scărarul, Scara dumnezeiescului urcuş, Ed. IBMBOR, 
Bucureşti, 1992, p. 40B. 

12 Cf. Fericitul Arhimandrit Sofronie, Despre rugăciune, p. 48. 

care l-a primit Sfântul Siluan de la Domnul: „Ţine-ţi mintea 
în iad şi nu deznădăjdui." 1 * Şi aceasta se vădeşte din felul 
în care Sfântul îşi descrie propria Irăire: „Gândeam: Eu sunt 
o urâciune şi merit toată pedeapsa; iar Domnul în loc de pe¬ 
deapsă mi-a dat Duhul Sfânt." M Prezenţa Duhului Sfânt îl 
dezleagă pe om din chingile păcatului, sădeşte în adâncul 
lui ura faţă de păcat ca semn neîndoielnic al iertării lui, şi 
prin aceasta dă mărturie în suflet de mântuirea sa. 1 * 

Prin urmare, rugăciunea de pocăinţă deschide calea 
spre iertarea păcatelor şi preîntâmpină Judecata de apoi a 
lui Dumnezeu, îndreplăţindu-1 pe om prin osândirea de 
sine. Ea naşte şi lucrarea ziditoare a desăvârşirii sale ca ipos- 
tas, lucrare care se împlineşte numai prin dobândirea haru¬ 
lui dumnezeiesc. Părintele Sofronie întăreşte acestea atunci 
când spune că firea omului nu se reînnoieşte decât prin 
focul pocăinţei. 11 ' Reînnoirea omului este o lucrare anevo¬ 
ioasă din cauza căderii lui şi a urmărilor ei devastatoare. 
Prin cădere, însăşi firea omului a fost atinsă do stricăciune: 
s-a dezbinat în sine şi odată cu pierderea întregiei sale s-a 
rupt şi legătura cu principiul sau ipostatic. Când credincio¬ 
sul se luptă să împlinească poruncile, el descoperă această 
neorânduială inlauntrul său şi îşi dă seama că nu este pe de¬ 
plin stăpân pe firea sa. Una gândeşte mintea, alta doreşte 
inima şi înspre altceva îl trag simţurile. Firii sale îi lipseşte 
unitatea care să-i îngăduie să împlinească prima şi cea mai 
mare poruncă: „Să iubeşti pe Domnul Dumnezeul tău din 
toată inima ta, din tot sufletul tău, din tot cugetul tău şi din 

13 Vezi Arhimandritul Sofronie, Cuviosul Siluan Alhouiltil, pp. 227- 232. 

M Vezi Arhimandritul Sofronie, Cuviosul Siluan Athouilul, p. 465. 

15 Vezi Arhimandritul Sofronie, Cuviosul Siluan A/luniitul, p. 372. 

Cf. Fericitul Arhimandrit Sofronie, Despre rugăciune, p. 159. 

toată puterea ta" (Marcu 12, 30). Şi nici nu se oglindeşte în 
el adevărul ontologic al celei de-a doua porunci, asemenea 
celei dintâi: „Să iubeşti pe aproapele tău ca pe tine însuţi" 
(Marcu 12, 31). 

După cum spuneam, harul pomenirii morţii îl trezeşte 
pe om din îndelungatul somn al păcatului, îl desprinde de 
toate cele zidite, chiar şi de cele mai lăuntrice alipiri păti¬ 
maşe, şi însuflă în el simţământul unei nevoi absolute de 
veşnicia lui Dumnezeu. în acelaşi timp, harul sporeşte în el 
comuniunea cu Dumnezeu şi cu semenii lui. Omul se uneşte, 
de asemenea, cu întreaga zidire, care geme sub povara ace¬ 
leiaşi osânde la moarte. Setea de viaţa cea veşnică şi teama 
de a nu izbuti să împlinească scopul măreţ pentru care a fost 
zidit nasc în om rugăciunea către începătorul vieţii, în timp 
ce teama de pierzania cea veşnică îi străpunge şi îi scoate la 
iveală inima. 

Teama de osânda ce-l aşteaptă înaintea judeţului dum¬ 
nezeiesc al rugăciunii îi adună toate gândurile într-o singură 
grijă: „să nu piardă un asemenea Dumnezeu şi să înceteze 
a mai fi nevrednic de El" 17 . Şi cu cât simte mai multă zdro¬ 
bire în inimă atunci când stă cu frică înaintea lui Dumnezeu, 
cu atât mai arzătoare îi devine rugăciunea de pocăinţă. 

Pentru ca această rugăciune să aducă roadă prin harul 
pocăinţei, care îşi are obârşia în Crucea şi învierea Domnu¬ 
lui, omul trebuie să se adâncească necontenit în această 
recunoaştere a păcătoşeniei sale. Şi vine o vreme când omul, 
prin osândirea do sine şi ajutat de harul Duhului Sfânt, 
ajunge să simtă şi să fie încredinţat că este cea mai ticăloasă 
şi mai josnică dintre toate făpturile. 18 Datorită smereniei lui. 


17 Fericitul Arhimandrit Sofronie, Despn' rug/iciune, p. 18. 

11 Cf. Fericitul Arhimandrit Snfronie, Despre rugăciune , p. 145. 









OMUL CEL TAINIC AL INIMII 


107 


Dumnezeu îi primeşte rugăciunea, învrednicindu-l de un şi 
mai bogat belşug de har. 

Frica şi smerenia pregătesc mintea omului de răstigni¬ 
rea prin poruncile evanghelice. Mintea răstignită, şi în felul 
acesta slobodă, se predă cu totul chemării lui Hristos. Omul 
purcede fără şovăială pe calea Domnului şi caută să se micşo¬ 
reze pe sine, urmând pogorârii smerite a lui Hristos. Mintea 
coboară în inimă, se uneşte cu ea şi află „locul" de unde 
poate pătrunde în taina comuniunii cu Dumnezeu. în locul 
acesta Se roagă Duhul Domnului, înfăptuind unirea întregii 
fiinţe a omului. 

Pe parcursul coborârii şi unirii cu inima, mintea omului 
se subţiază prin harul dumnezeiesc. In râvna pocăinţei, 
mintea se dezlipeşte de toată zidirea şi devine slobodă de 
toată alipirea pătimaşă, lepădând toată dorirea sau cugeta¬ 
rea la cele vremelnice. Suferinţa cumplită pricinuită de sim¬ 
ţământul păcatului îi adună acum atenţia minţii în inimă. 
Şi cu cât mintea rămâne mai mult în inimă, în rugăciune de 
pocăinţă, cu atât harul Duhului Sfânt înteţeşte în om văpaia 
iubirii pentru Hristos, luminându-i mintea cu vederea Feţei 
Sale. Şi chipul cel blând şi smerit al lui I Iristos într-atât îi 
uluieşte sufletul încât se naşte înlăuntrul lui o bucurie fără 
margini şi nădejdea că moartea poate fi nimicită. în felul 
acesta omul se umple de însuflare, iar duhul său se ridică 
de la starea de zdrobire a inimii de mai-nainte. 

Am vorbit mai devreme despre răstignirea minţii şi despre 
lepădarea ei de toată alipirea pătimaşă şi mai apoi despre 
coborârea ei în inimă. Calea pe care o străbate duhul omului 
în rugăciunea de pocăin{ă este una plina de durere şi de nenu¬ 
mărate suferinţe. Este o cale înfricoşată, după cum spune 
Părintele Sofronie, însă cuvântul Domnului rămâne în veac: 

„în lume necazuri veţi avea" (Ioan 16,33) l9 . Cu toate acestea, 
cel ce se roagă se bucură de marea libertate duhovnicească 
de a-L putea iubi pe Dumnezeul mântuirii sale, căci energia 
cuvântului lui Hristos este mai puternică decât suferinţa 
care-l încearcă. 

Cel ce se pocăieşte tânjeşte nemângâiat după Dumnezeu 
şi tânjirea aceasta îi cuprinde întreaga fiinţă, împărtăşind 
minţii şi inimii o sete arzătoare de Dumnezeu, şi omul pur¬ 
cede în căutarea Sfântului Sfinţilor. 20 Dorinţa aceasta neos¬ 
toită de a se apropia de Dumnezeu, prin puterea şi înflăcă¬ 
rarea ei, curăţă inima de tot ce-i este străin şi o face să râv¬ 
nească numai după Domnul, Cela Ce este „marginea doriri¬ 
lor" 21 . Părintele Sofronie vorbeşte despre „un avânt nestă¬ 
vilit către Dumnezeu şi un zbucium de moarte după lil." 22 

Cu cât omul petrece mai mult în rugăciune, cu atât mai 
mult puterea şi râvna pocăinţei sale atrag harul îmbelşugat 
al Duhului Sfânt. Harul îi întăreşte trupul ca să poate duce 
o şi mai aspră nevoinţa, în vreme ce energia rugăciunii îi 
deschide larg inima aşa încât toate cele ascunse şi întunecate 
ale ei să iasă la lumină şi să se cureţe. în cele din urmă toate 
ungherele sufletului său vor fi luminate şi el va vedea în 
taina învăţăturii lui Hristos calea care duce la desăvârşita sa 
reînnoire. Acestea poate îi vor descuraja pe cei mândri şi 
străini de har, însă în ele îşi vor afla mângâiere şi însuflare 
toţi cei care s-au încredinţat pe sine cu totul lui Dumnezeu, 

M Cf. Arhimandritul Sofronie, Vom vedea pe Dumnezeu precum este, 
p. 365. 

20 Arhimandritul Sofronie, Vom vedea pe Dumnezeu precum este, p. 91. 

31 Paraclisul Preasfintei Mişcătoare de Dumnezeu ţi pururea Fecioarei 
Maria. 

-Arhimandritul Sofronie, Vom vedea pe Dumnezeu precum csle, p. 253. 

căci El le cunoaşte adânca şi nespusa dorinţă de a se uni cu 
El. Alunei însuşi Duhul Sfânt „Se roagă pentru sfinţi" cu 
„suspine negrăite" (Rom. 8, 26-27). 

Omul cu cât petrece mai mult în lucrarea rugăciunii de 
pocăinţă, cu atât dobândeşte mai mare har şi inima lui nu 
conteneşte să se cureţe şi să se lumineze. Fără să-şi dea 
seama, însă în chip neîndoielnic, cuvântul lui Hristos devine 
pentru cel ce se pocăieşte singura lege a întregii sale fiinţe. 23 
Paza poruncilor lui Dumnezeu, potrivit experienţei Părin¬ 
telui Sofronie, are ca urmare firească „extrema micşorare a 
sinelui, adică deşertarea de sine" 24 . Cu alle cuvinte, omul se 
goleşte de grija pentru sine cea plină de iubire de sine pen¬ 
tru ca să reînnoiască legământul făcut cu Hristos la Botez, 
acela „de a nu mai fi rob păcatului" (cf. Rom. 6, 6), însă, 
„viind, să nu mai vieze sieşi, ci Aceluia Care pentru noi a 
murit şi a înviat" (cf. 2 Cor. 5, 15). Rugăciunea fierbinte de 
pocăinţă, grijindu-se numai de unirea cu Hristos, Care 
„până la sfârşit ne-a iubit" (cf. loan 13,1), împreunează toate 
puterile sufletului, mişcările minţii şi ale inimii, aşa încât ele 
să răspundă după cuviinţă iubirii Mântuitorului. 

Când rugăciunea de pocăinţă ajunge la plinirea dorită 
şi poruncită de Dumnezeu, atunci „vremea este să lucreze 
Domnul" (Ps. 118, 126). Cel ce se pocăieşte L-a convins acum 
pe Dumnezeu că îi aparţine, potrivit spuselor Psalmistului: 
„Al Iau sunt eu, mântuieşte-mă" (Ps. 118, 94). Iar Domnul 
îi răspunde: „Fiul Meu eşti tu, Eu astăzi te-am născut" (Ps. 
2, 7). Răspunsul lui Dumnezeu este asemenea unui trăsnet 
coborât din cer, care clatină din temelii inima omului şi îi 

u Cf. Arhimandrilul Sofronie, Von i veden pe Dumnezeu precum este, 
p. 375. 

Arhimandritul Sofronie, Vom ivdea fv Dumnezeu precum este, p. 211. 

străfulgerează conştiinţa. La început, cuvântul lui Dumnezeu 
a adus lumea din nefiinţă la fiinţă, iar acum glasul Său îm¬ 
părtăşeşte o putere dumnezeiască ce deschide şi reînvie inima 
omului. Deschiderea inimii înseamnă vindecarea omului ca 
persoană, căci, duhovniceşte, el s-a născut acum a doua oară 
şi a fost înfiat de Tatăl cel fără de-nceput. 

Părintele Sofronie şi-a exprimat în repetate rânduri ui¬ 
mirea plină de evlavie în faţa acestei „prealuminate clipe" 25 
în care lucrarea lui Dumnezeu vine în întâmpinarea pocă¬ 
inţei desăvârşite a omului. 26 Este o minune neaşteptată şi 
necăutală. 22 Această clipă poate fi asemănată cu Big Bang-ul 
despre care vorbesc astronomii zilelor noastre, sau, poate şi 
mai potrivit, cu momentul descris la începutul Cărţii Facerii: 
„Şi a zis Dumnezeu: Să fie lumină! Şi a fost lumină" (Fac. 1,3). 
în clipa aceea omul este adumbrit de Lumina nezidită, adică 
pătrunde în veşnicia cea vie a împărăţiei lui Dumnezeu. 

Omul rabdă văpaia ispitelor prin care se face părtaş pa¬ 
timilor lui Hristos (cf. 1 Petru 4, 12-13), străbătând pustia 
acestui veac „până când", după cuvântul Sfântului Apostol 
Petru, „va străluci ziua şi Luceafărul va răsări în inima lui" 
(cf. 2 Petru 1,19). Omul devine adevărat şi pentru tot restul 
vieţii lucrează la reînnoirea sa. Viaţa lui devine expresia cu¬ 
vântului proorocesc al Psalmistului: „Răsărit-a soarele... 
Ieşi-va omul la lucrul său şi la lucrarea sa până seara" (Ps. 
103, 23-24). Cuvântul Părintelui Sofronie despre criza du¬ 
hovnicească din zilele noastre este dătător de nădejde: s-ar 
putea ca toată pustiirea şi suferinţa tragică a omului să con- 

“ Arhimandritul Sofronie, Vom ivdea /« Dumnezeu precum este, p. 365. 

26 Arhimandritul Sofronie, Vom vedea pe Dumnezeu precum este, p. 60-61. 

27 Cf. Arhimandritul Sofronie, Despre rugăciune, p. 115; Vom vedea pe 
Dumnezeu precum este, pp. 92. 234. 

tribuie de fapt la o mare şi adâncă renaştere duhovnicească 
a multor suflete. Lumina acestei nădejdi străluceşte cu şi 
mai mare putere pentru că suferinţa deschide calea spre o 
rugăciune ce trece dincolo de hotarele lumii zidite. O ase¬ 
menea rugăciune I se cuvine Domnului, căci ea îl îmbol¬ 
deşte pe om la o cunoaştere şi mai adâncă a lui Dumnezeu 
şi a lucrării Sale în inima omului: „Ziua zilei spune cuvânt, 
şi noaptea nopţii vesteşte ştiinţă" (Ps. 18,2). O asemenea ru¬ 
găciune devine un mijloc do transmitere a descoperirii 
dumnezeieşti, rascumpărând viaţa cea vremelnică a omului 
şi îndreptăţind existenţa lumii. „începutul acestei rugăciuni 
se găseşte la marginea cerurilor şi mişcarea ei ajunge până 
la marginea lor şi nimic nu se ascunde de căldura ei. Ea ne 
încălzeşte şi ne bucură. Ea este un canal prin care ne vine 
de Sus descoperirea dumnezeiască." 2 ® 

Răsărirea Soarelui duhovnicesc în inima omului este 
minunea naşterii sale duhovniceşti. Big Bang-ul reînnoirii 
sale. Ea dăruieşte omului desăvârşita cunoştinţă a luminii 
raiului şi a măsurii omului adevărat, a cărui inimă se lăr¬ 
geşte atât de mult încât poate cuprinde în rugăciunea sa 
marginile pământului şi toate generaţiile ce s-au perindat 
de-a lungul vremii. învrednicindu-se de darul vederii Lu¬ 
minii dumnezeieşti şi de experienţa veşniciei, el se îmbracă 
cu chipul „omului ceresc", „al omului celui de-al doilea. 
Care este Dumnezeu din cer" ţcf. 1 Cor. 15,49,47). în acelaşi 
timp îşi dă seama că trebuie să lepede chipul omului pă¬ 
mântesc, de vreme ce scopul său adevărat este acela de „a 
fi cu Dumnezeu, în El, în veşnicia Lui" 29 . De aceea Părintele 


M Fericitul Arhimandrit Sofronie, Despre rugăciune, p. 117. Cf. Ps. 18,7. 
29 Arhimandritul Sofronie, Vom vedea pe Dumnezeu precum esle. p. 92. 

Sofronie spune că: „Eu trebuie să văd pe Hristos «precum 
este», pentru a mă cumpăni faţă de El, şi din această com¬ 
paraţie să îmi simt propria «neasemănare» - urâciune. Eu 
nu mă pot cunoaşte pe mine însumi dacă nu se află înaintea 
mea Sfânt Chipul Său." 30 

Mai înainte ca Soarele duhovnicesc sa răsară în inimă şi 
câtă vreme omul se luptă sa-şi supună duhul judecăţii cu¬ 
vântului lui Dumnezeu, în viaţa lui trebuie să precumpă¬ 
nească pocăinţa in chipul nevoinţei. Neînduplecata şi aspra 
cercetare a mişcărilor inimii nu ii îngăduie să uite nicio clipă 
că vieţuirea sa nu se ridică la înălţimea celor două mari po¬ 
runci dumnezeieşti şi aceasta îl îmboldeşte spre o şi mai 
mare zdrobire a inimii şi căinţă. Sufletul omului care se 
predă pe sine pocăinţei este chinuit de recunoaşterea greşe¬ 
lilor, neajunsurilor, eşecurilor şi neştiinţei sale.” însă odată 
ce răsare în inimă Soarele duhovnicesc, pocăinţa credincio¬ 
sului dobândeşte mai multă statornicie şi devine harică. De 
acum încolo stâpâniile şi rânduielile lumii acesteia nu mai 
sunt pentru el un punct de referinţă, căci acum pentru toate 
caută spre Domnul Cerului şi al Pământului, alipindu*se de 
chipul Lui pe care-1 vede în inimă. în pocăinţa harică, ele¬ 
mentul dumnezeiesc precumpăneşte, căci duhul omului se 
ridică din planul sufletesc în planul ontologic al lucrării 
dumnezeieşti. Nu mai este omul cel care se osteneşte, ci 
harul lui Dumnezeu care este în el (cf. 1 Cor. 15, 10). 

Odată ajuns pe această treaptă, omul dobândeşte ca în¬ 
văţător pe însuşi Dumnezeu. Conştiinţa păcătoşeniei i se 
adânceşte din ce în ce mai mult, pentru că acum el nu se 

30 Arhimandritul Sofronie, Vom vedea pe Dumnezeu precum este, p. 80. 

31 Cf. Arhimandritul Sofronie, Votn ivdcaţK Dumnezeu precum esle, p. 55. 

compară cu un om sau cu un înger, ci cu însuşi Ziditorul şi 
Atotputernicul Dumnezeu. Fiecare mişcare a inimii care 
micşorează sau slăbeşte acest simţământ al harului este 
Iraită ca o cădere de la iubirea lui Dumnezeu pe care a cu¬ 
noscut-o. în strădania sa de a nu pierde harul, pocăinţa lui 
dobândeşte un caracter ascetic aparte, în care lucrarea sme¬ 
reniei ascetice precumpăneşte, atingând punctul cel mai 
înalt atunci când nevoitorul se vede pe sine ca cel mai păcă¬ 
tos dintre oameni. Smerenia care îl însuflă pe om în această 
pocăinţă harică este mai presus de cuvinte, fiind asemeni 
smereniei lui Dumnezeu. Omul vede în inima sa chipul 
blând şi smerit al lui Iisus şi se predă pe sine iubirii dum¬ 
nezeieşti, şi în tânjirea sa plină de duh proorocesc dă glas 
cuvintelor Sfântului loan Botezătorul: „Acela trebuie să 
crească, iar eu să mă micşorez" {loan 3, 30). Aşa o uimire îl 
cuprinde la vederea chipului Domnului, încât îşi dă seama 
că este cu totul nevrednic de un asemenea Dumnezeu, Care 
este neasemuit de smerit şi Care ne-a iubit pana la sfârşit 
(cf. loan 13,1). 

Trecerea din planul sufletesc în planul ontologic al fiin¬ 
ţării, care este urmarea firească a rugăciunii de pocăinţa, se 
însoţeşte nu doar de o revărsare a Luminii dumnezeieşti, 
dar şi de un şuvoi de iubire dumnezeiască, ce deschide şi 
lărgeşte inima pentru a îmbrăţişa cerul şi pământul. îmboldit 
de iubirea dumnezeiască, omul se adresează lui Dumnezeu 
în calitatea sa de ipostas. LI aduce înaintea Domnului în¬ 
treaga zidire şi mijloceşte pentru tot sufletul omenesc. E ca 
şi cum înlăuntrul lui ar fi instalat un fel de „transformator" 
pe care iubirea dumnezeiască îl pune în mişcare şi care îl 
ajută pe om să prefacă toată energia zidită într-una duhov¬ 
nicească. în felul acesta, el se nevoieşte mai întâi pentru 

mântuirea sa personala şi mai apoi pentru mântuirea între¬ 
gii lumi. Atunci se împlinesc în el cuvintele Apostolului: 
„toate lucrează spre binele celor ce iubesc pe Dumnezeu" 
(Rom. 8, 28). Orice energie, fie că este vorba de bucurie sau 
de întristare, este transformată în energie de pocăinţă, iar 
suferinţa devine „materia primă" a rugăciunii şi o expresie 
a iubirii (cf. 2 Cor. 7, 10; lac. 5, 13). 

Potrivit Părintelui Sofronie, dacă omul nu se întâlneşte 
cu Dumnezeul cel viu, nu poate să dobândească acea cu¬ 
noaştere trebuincioasă prefacerii stărilor sale sufleteşti în 
trăiri duhovniceşti, cel puţin nu în sens ontologic adânc. 
Numai iubirea are puterea să prefacă orice stare pe care o 
trăieşte omul în viaţa aceasta, fie ea plăcută sau pricinui¬ 
toare de întristare şi suferinţă, în ceva folositor şi uşor de 
purtat. Fiecare prefacere de felul acesta înlesneşte redobân¬ 
direa veşniciei, care devine conţinutul real şi viu al omului 
pe măsură ce acesta se desăvârşeşte ca ipostas. Potrivit Pă¬ 
rintelui Sofronie, „Toată felurimea experienţei vieţii, toate 
procesele cosmice care pătrund în conştiinţa noastră trebuie 
să slujească pregătirii întâlnirii noastre personale cu HI." 32 
Aceeaşi învăţătură o aflăm în germene la Părinţii Pustiei. Ei 
ne explică cum se înfăptuieşte această prefacere prin folosirea 
oricărei trăiri sau energii pe care o primim din lumea zidită 
pentru a ne îndrepta atenţia spre pomenirea lui Dumnezeu. 
Dacă omul primeşte acea cunoaştere care se dăruieşte tutu¬ 
ror celor ce dobândesc cugetul lui Hristos, el preface măr¬ 
găritele energii pământeşti care dau năvală asupra lui într-o 
energie pe care o poate folosi pentru a adânci dialogul său 
cu Dumnezeu: „tot gândul îl robeşte, spre ascultarea [şi iu- 

32 Arhimandritul Sofronie, Vom vedea pe Dumnezeu precum este, 
pp. 312-313. 

birea] lui Hristos" (2 Cor. 10, 5). Dar atâta vreme cât nu este 
învăţat de harul lui Dumnezeu, omul nu se poate hrăni cu 
„hrana cea tare" a suferinţelor bineplăcutc lui Dumnezeu, 
nici simţurile lui nu sunt învăţate să discearnă dreptatea 
Crucii, singura care ne poate duce la împărăţia Cerurilor (cf. 
Evr. 5, 14). Hristos însuşi ne învaţă aceasta. El Care a primit 
prigoana şi moartea ca pe paharul Tatălui, şi S-a rugat Lui 
fără a lua aminte la cei ce-L răstigneau. Încredinţându-Se cu 
lotul Celui Ce judecă cu dreptate, El S-a rugat: „Părinte, 
iartă-le lor, că nu ştiu ce fac" (Luca 23, 34). 

în pocăinţa trăită în plan sufletesc, omul li aduce jertfă 
lui Dumnezeu libertatea şi voia lui. Dumnezeu primeşte 
această jertfă şi îi răsplăteşte omului cu har, care îl ajută să 
Ireacă dincolo de hotarele acestei vieţi pământeşti şi să pă¬ 
trundă în şuvoiul veşniciei lui Dumnezeu. 3 ' Această prefa¬ 
cere ontologică este o descoperire dată omului: noi adâncuri 
Şe deschid duhului în rugăciune, care îl slobozesc din tem¬ 
niţa strâmtă a acestei lumi, îngăduindu-i să se bucure de.li- 
bertatea nemărginirii lui Dumnezeu. 34 în ultima pagină a 
scrierilor sale Sfântul Siluan înfăţişează urmările acestei des¬ 
coperiri cu simplitatea lui obişnuită, care este şi semnul au¬ 
tenticităţii lui. Potrivit Sfântului Siluan, omul este robit de 
iubirea lui Dumnezeu: „Sufletul meu. Doamne, cu Tine se 
îndeletniceşte ziua întreagă şi toată noaptea... de nimic pă¬ 
mântesc mă grijesc, şi sufletul doreşte numai pe Domnul." 35 

Faptul că Lumina dumnezeiască îl reînnoieşte pe om şi 
îl strămută din planul sufletesc al fiinţării în cel duhovnicesc 
nu înseamnă însă că el a dobândit şi o stare neschimbătoare 


a Cf. Arhimandritul Sofronie, Uv/I iv<iai /v Dumnezeu precumeste, p. 220. 
M Cf. Arhimandritul Sofronie ,Vom ivi iea ;v Dumnezeu precum rsle, p. 282. 
,5 Arhimandritul Sofronie, Cuviosul Siluan Athonilul, p. 535. 

încă din această viaţă. Deşi, pe de-o parte, omul ajunge să 
cunoască milostivirea lui Dumnezeu, pe de altă parte, se în¬ 
rădăcinează în el simţământul urâciunii propriei nimicnicii. 
Vederea sfinţeniei veşnice a lui Dumnezeu îi umple sufletul 
de o recunoşlinţă şi de o putere până atunci necunoscute, 
dar şi de o silă cumplită la vederea sărăciei sale duhovni¬ 
ceşti, căci ştie cât de groaznic ar fi să nu izbutească a împlini 
menirea pentru care a fost zidit, aceea de a se uni pe veci cu 
Dumnezeul dragostei. Simţirea iubirii curate a lui Mristos, 
care i se împărtăşeşte odată cu vederea Feţei Sale, naşte o 
cu totul altă pocăinţă, o pocăinţă mai adâncă, ce pune stă¬ 
pânire pe toată fiinţa sa. Lumina harului îl ajută pe om să 
pătrundă mai adânc în taina sărăciei lui duhovniceşti, să 
iasă din sine şi să verse lacrimi amare pentru netrebnicia sa. 
Onuil deznădăjduieşte cu lotul de sine, dar în acelaşi timp 
îşi pune toată încrederea în Dumnezeu, „Cel Ce înviază pe 
cei morţi" (2 Cor. 1, 9). Această deznădejde este harică pen¬ 
tru că ea dă energie şi aripi rugăciunii aşa încât strămută în¬ 
treaga fiinţă a omului în sfera Duhului veşnic. Până şi trupul 
se împărtăşeşte de avântul duhului spre cele înalte, căci şi 
el însetează după Dumnezeul cel viu. Astfel şi trupul este 
sfinţit, căci harul îl întăreşte pentru a putea purta iubirea 
dumnezeiască. 

Alternarea acestor două privelişti despre care tocmai 
am vorbit îl îmboldeşte pe om să-şi ducă pocăinţa până la 
capăt. El pătrunde cu mintea în gândul cel veşnic al Dum¬ 
nezeului şi Mântuitorului său pentru toate făpturile Sale cu¬ 
getătoare, şi aceasta naşte în el dorul mistuitor de a păşi 
dincolo de hotarele strâmte ale firii sale căzute şi de a pă¬ 
trunde în adâncul fără de margini al lumii duhovniceşti. în 
această sferă duhovnicească „nu este nimic şi nimeni în 

afara Dumnezeului iubirii şi a vederii neţârmuririi Lui". 54 
[n lumina sfinţeniei lui Dumnezeu şi în focul curatei Lui iu¬ 
biri, omul îşi vede propriul iad lăuntric, şi aceasta naşte în 
suflet o chinuitoare sete de a „se smulge din covârşitoarele 
cătuşe ale căderii sale" şi de a se dărui cu totul lui Dumnezeu, 
Care este Lumina sfintei iubiri. 37 

Puterea duhovnicească a acestei îndoite vederi da sta¬ 
tornicie şi însuflare pocăinţei sale, care dobândeşte acum di¬ 
mensiuni ontologice, adamice. La început, el trăieşte „iadul" 
pocăinţei sale personale pentru a împlini prima şi cea mai 
mare poruncă, aceea de a-L iubi pe Dumnezeu. Pe măsură 
ce dobândeşte chipul şi duhul celui de al Doilea Adam, el îşi 
descoperă unitatea ontologică cu tot omul muritor. înţelege 
acum dragostea „până la sfârşit" a lui Hristos pentru lume 
şi îşi dă seama că nu-i stă în putinţă să împlinească cea de-a 
doua poruncă, aceea de a-şi iubi aproapele. Precum 1 Iristos 
Şi-a dat viaţa ca jertfă, tot aşa şi omul, în duhul lui I Iristos, 
se pogoară într-un adevărat „iad al iubirii" şi aduce neşovăi¬ 
toare pocăinţă în numele întregului Adam. Potrivit Părintelui 
Sofronie, treapta ultimă a acestei pocăinţe, deşi de neatins 
pe pământ, îl duce pe om la cunoştinţa deplină a Dumnezeu¬ 
lui celui Unu în Trei Ipostasuri şi a nemuririi sale. 3 '* * ** 

Numai această îndoită vedere are puterea de a-1 deş¬ 
tepta pe om „din somnul cel de veacuri în păcat". 39 Ea îl ţine 
pe om în tensiune între „iadul" cunoaşterii de sine şi adân¬ 
cul cunoaşterii lui Dumnezeu, şi astfel îl aduce la cunoaşte¬ 
rea deplină în care sunt cuprinse toate dimensiunile vieţii 

^ Arhimandritul Sofronie, Vom i<edeaj>e Dumnezeu precum ivte, p. 58. 

37 Arhimandritul Sofronie, Vom vedea pe Dumnezeu precum este, p. 25. 

* Cf. Arhimandritul Sofronie, Vom vedea pe Dumnezeu precum este, p. 45. 

** Arhimandritul Sofronie, Vom vedea pe Dumnezeu precum este, p. 25. 







118 


Arhimandritul ZAHARLA ZAHAROL’ 


duhovniceşti. Avântul pocăinţei sale are atâta putere încât 
îl poartă „în hotare nebănuite, unde i se împărtăşeşte o îna- 
inte-gustare a dumnezeieştii universalităţi" 40 . Şi dacă ur¬ 
mează calea pocăinţei până la capăt, duhul său va cunoaşte 
toate cele ale omului, iar Duhul Sfânt, Care Se sălăşluieşte 
acum în el, îl va ajuta să cunoască cele adânci ale lui Dum¬ 
nezeu (cf. 1 Cor. 2, 11). Vederea sfinţeniei lui Dumnezeu, pe 
de o parte, şi a nimicniciei lui, pe de altă parte, îl fac pe om 
asemenea lui Dumnezeu. Această asemănare este nespus de 
puternică şi nu are sfârşit nici pe pământ, nici în cer, de 
vreme ce desăvârşita iubire a lui Hristos este de neajuns, 

întrebări şi răspunsuri 

întrebarea 1: Există vreo diferenţă între a ne ruga şi a ne 
închina? Cu alte cuvinte, atunci când ne rugăm lui Dumnezeu 
ne şi închinam Lui, iar atunci când ne închinăm lui Dum¬ 
nezeu ne şi rugăm Lui, sau sunt două lucruri diferite? Aţi 
amintit, de asemenea, ca prin suferinţă noi răspundem iubirii 
lui Dumnezeu cu dragostea noastră. Ca şi creştini ortodocşi 
trebuie, oare, să înţelegem prin aceasta ca nu putem răs¬ 
punde iubirii lui Dumnezeu cu dragostea noastră sau că nu 
ne trăim deplin credinţa, dacă nu suferim sau dacă uneori 
ducem o viaţă îmbelşugată şi lipsită de griji? 

Răspunsul 1: Acestea sunt două întrebări complexe şi 
ne-ar mai trebui încă o cuvântare pentru a răspunde la ele. 
Haideţi să ne oprim asupra celei dintâi: rugăciunea şi închi¬ 
narea. închinarea este un termen mai general, este o viaţă 
atotcuprinzătoare, în vreme ce rugăciunea este doar una 
dintre manifestările ei. închinarea este mai cu seamă un 


“ Arhimandritul Sofronie, Vom wdea pe Dumnezeu precum este, p. 124. 

schimb de vieţi între om şi Dumnezeu, schimb care se pe¬ 
trece, de pildă, în Sfânta Liturghie. Sfânta Liturghie este în¬ 
chinare, în ea aflam şi rugăciune, şi o întreagă viaţă - viaţa lui 
Hristos. în Sfânta împărtăşanie se săvârşeşte acest schimb 
de vieţi: îi dăm Domnului viaţa noastră mărginită şi vre¬ 
melnică pentru a primi viaţa Lui nemărginită şi veşnică. îi 
oferim lui Dumnezeu o bucăţică de pâine şi puţin vin, dar 
in acea pâine şi în acel vin ne punem toată credinţa, iubirea 
şi smerenia, toată aşteptarea noastră, întreaga noastră viaţă. 
Şi zicem Domnului : „Ale Tale dintru ale Tale, Ţie îţi adu¬ 
cem de toate şi pentru toate." îi dăm lui Dumnezeu toată 
viaţa noastră după ce mai înainte ne-am pregătit ca să venim 
şi să ne înfăţişăm înaintea Lui pentru a fi părtaşi la această 
Taină. Şi Dumnezeu face la fel: F.l primeşte ofranda omului 
şi pune toată viaţa Lui - Duhul Sfânt - în Daruri, prefă- 
cându-le în Trupul şi Sângele Său, în care se cuprinde toată 
plinătatea Dumnezeirii Lui. Şi îi zice omului: „Sfintele, sfin¬ 
ţilor". Dumnezeu ne primeşte darurile, le umple de viaţa 
Lui şi ni le dă înapoi. Deşi acest schimb de vieţi se petrece 
şi în rugăciune, închinarea presupune o mai mare plinătate. 

A doua întrebare pe care mi-aţi pus-o este mai dificilă. 
Dumnezeu Şi-a arătat dragostea pentru noi prin aceea că â 
suferit pentru noi moartea şi ne-a dat putinţa ca prin sufe¬ 
rinţa să ne arătăm şi noi dragostea faţă de El. Sfântul Pavol 
spune că în această lume Hristos pătimeşte (cf. Fapte 26,23), 
iar noi, dacă suntem cu adevărat mădulare ale'Trupului Său, 
nu putem să nu suferim atunci când Capul Trupului poartă 
o cunună de spini. Dacă înţelegem aceasta, atunci pentru 
noi suferinţa devine un privilegiu: privilegiul de a ne arăta 
mădulare ale Trupului. De aceea Sfântul Petru zice în epis¬ 
tola sa: „vremea este ca să înceapă judecata de la casa lui 

Dumnezeu... Şi dacă dreptul abia se mântuieşte, ce va fi cu 
cel necredincios şi păcătos?" (1 Petru 4, 17-18). Aşa cum 
Dumnezeu L-a dat morţii pe Unul-Născut Fiul Său, tot aşa 
FI dă suferinţei şi pe poporul Sau, pentru a-l adeveri „casă 
a Sa", adică sălaş al Dumnezeirii Lui, de vreme ce vieţuieşte 
inel. Din această perspectivă, suferinţa devine un privilegiu 
şi o cinste. Este semnul alegerii noastre de către latăl Ceresc 
pentru a pătimi şi noi aceeaşi judecată pe care Fiul Lui a 
purtat-o în această lume şi pentru a fi daţi morţii. A muri 
pentru Dumnezeu, pentru poruncile Lui, este o moarte care 
osândeşte moartea, la fel cum moartea Domnului nostru a 
osândit şi a nimicit moartea. Dumnezeu îngăduie ca toţi 
sfinţii Săi să treacă prin această suferinţă. De multe ori, în 
pronia Sa, Domnul le îngăduie sfinţilor să simtă gustul ia¬ 
dului, nu pentru a fi nimiciţi, ci pentru a pătrunde în taina 
coborârii lui Hristos la iad, pentru a cunoaşte pe Hristos pe 
deplin (/otws Christus) şi calea Lui ce se întinde de la Cerul 
Cerurilor până la cele mai de jos ale pământului. „Iar aceea 
că « S-a suit» - ce înseamnă decât că S-a pogorât în părţile 
cele mai de jos ale pământului?" (Efcs. 4, 9) glăsuieşte plin 
de uimire Sfântul Pavel. Aceasta este calea lui Hristos: mai 
întâi S-a pogorât ca apoi să Se înalţe şi toţi sfinţii Lui dobân¬ 
desc prin suferinţă acest privilegiu de a se dovedi sălaş al 
lui Dumnezeu şi de a dobândi cunoaşterea desăvârşită a căii 
lui Hristos. Suferinţa astfel înţeleasă devine în chip minunat 
o mare cinste şi un dar mai presus de fire. De aceea, nu ne 
lăsăm impresionaţi de teoriile budiste care încearcă să născo¬ 
cească felurite căi de a ne sustrage suferinţei, pentru că noi 
prin suferinţă avem putinţa să devenim fii ai lui Dumnezeu, 
părtaşi la biruinţa Fiului lui Dumnezeu asupra morţii. Căci, 
precum spune Sfântul Petru, pentru noi, creştinii, este im- 

portant să suferim pe nedrept, iar nu din pricina păcatelor 
săvârşite (cf. 1 Petru 2, 19-20). în Nicomidia, douăzeci de 
mii de suflete se îndreptau spre locul muceniciei lor. Toţi 
urmau să-şi dea viaţa pentru Hristos, dar pe drum unul 
dintre ei a rupt în bucăţi portretul împăratului şi din pricina 
aceasta Biserica nu l-a trecut în rândul mucenicilor. El să¬ 
vârşise o nelegiuire caro putea fi pedepsită de legea statului, 
in vreme ce loţi ceilalţi erau duşi ca mieii la tăiere, iar mu¬ 
cenicia le-a fost recunoscută şi slăvită. Cel care a rupt portre¬ 
tul a fost omorât împreună cu ceilalţi şi poate că Dumnezeu 
i-a primit mucenicia, dar pentru că în fapta pe care o săvâr¬ 
şise exista o anumită împotrivire la rău, Biserica nu l-a tre¬ 
cut şi pe el în rândul sfinţilor. I Iristos a zis: „Nu vă împo¬ 
triviţi celui rău" (Matei 5, 39), şi ne-a dat El însuşi pildă: 
..S-a adus ca un miel spre junghiere şi ca o oaie fără de glas 
înaintea celor ce o tund" (Is. 53, 7), după cum zice Proorocul 
Isaia, şi a fost urât pe nedrept (cf. loan 15, 25). Pentru noi 
este important să deprindem ethosul, felul de viaţă insuflat 
de Sfânta Liturghie. Noi, preoţii, începem Proscomidia cu 
cuvintele: „Ca un mici nevinovat spre junghiere S-a adus şi 
ca o oaie, fără de glas împotriva celui ce-o tunde, aşa nu Şi-a 
deschis gura Sa. întru smerenia Lui, judecata Lui s-a ridicat." 
Acesta este ethosul pe care îl însufiă Sfânta Liturghie şi 
acesta este ethosul care biruicşte moartea! Aşa a nimicit 
Domnul moartea în locul nostru şi a biruit lumea aceasta 
căzută în păcat. Noi nu trebuie să ne lăsăm furaţi de duhul 
acestei lumi şi să căutăm să ne facem singuri dreptate, să ne 
luptăm pentru a ne îndreptăţi, ci mai degrabă să suferim 
nedreptatea. „Pentru ce nu suferiţi mai bine strâmbătatea 
decât să umblaţi prin tribunale?" (cf. 1 Cor. 6, 7), zice Sfântul 
l’avel. El ar fi vrut mai degrabă ca ucenicii lui să sufere pe 

nedrept decât să se lupte pentru îndreptăţirea lor, chiar şi 
atunci când, omeneşte vorbind, dreptatea era de partea lor. 
Acest principiu desăvârşit este insuflat de însăşi calea Dom¬ 
nului. Fireşte, câtă vreme trăim în această lume, se cade ca 
pe toate să le facem potrivit măsurii la care a ajuns fiecare 
dintre noi. Dar pentru noi pilda cea mai înaltă şi punctul 
ultim de referinţă este felul în care Hristos Şi-a trăit viaţa. 

Ar mai fi multe de spus. De pilda, potrivii tradiţiei sfin¬ 
ţilor, Maica Domnului nu ar fi trebuit să moară, pentru că 
ea nu a păcătuit niciodată, nici măcar cu gândul, şi oricine 
nu păcătuieşte nu moare. Totuşi, ea a gustat moartea, însă, 
numai pentru trei zile, apoi a înviat şi s-a mutat la cer. A tre¬ 
cut prin moarte pentru a urma pilda Fiului ei, pentru ca şi 
moartea ei să fie o osândire a morţii, fiind o moarte nepri¬ 
hănită, adică fără de păcat. Sfântul Maxim Mărturisitorul 
spune că cei care primesc Botezul şi nu mai păcătuiesc după 
aceea nu ar trebui să mai moară, nici măcar de o moarte tru¬ 
pească. însă Dumnezeu îngăduie ca ei să moara, pentru că 
moartea lor este o osândire a morţii, după cum a fost şi 
moartea lui Hristos. 

întrebarea 2: Trăim într-o lume în care suferinţele omului 
se împuţinează în funcţie de bunăstarea de care se bucură. 
Ba mai mult, într-o cultură ca a noastră, ni se spune că sufe¬ 
rinţa trebuie ocolită, trebuie diminuată prin medicaţie ş.a.m.d. 
Ne-a{i putea spune câteva cuvinte în legătură cu aceasta? 

Răspunsul 2: Cultura acestei lumi îndeamnă la fuga de 
suferinţă şi la confort. Cu toţii suntem odraslele acestei 
lumi, însă Scriptura ne înfăţişează o perspectivă inversă: 
toate lucrurile pe care le preţuieşte omul sunt urâciune îna¬ 
intea lui Dumnezeu. îmi aduc aminte de un cuvânt al Sfântu¬ 
lui Isaac Şirul care spunea că nimerii niciodată nu s-a înălţat 

la cer trăind în huzur. Toţi încercăm să scăpăm do durere şi 
de suferinţă, şi cel dintâi sunt eu. Dar cel puţin să ştim ade¬ 
vărul despre suferinţă, pentru ca s-o putem primi cu curaj, 
atunci când nu ne va fi cu putinţa să o ocolim. Dumnezeu ne 
va da atunci harul de a ne ridica mai presus de ea. Este bine 
să ştim ce este adevărat şi bine primit înaintea lui Dumnezeu. 
S-ar putea ca în viaţa noastră să avem ocazia să punem în 
practică această teorie şi atunci ne vom încredinţa de ade¬ 
vărul ei. Am citit la Sfinţii Părinţi că Dumnezeu preţuieşte 
îndeosebi trei lucruri: rugăciunea curată, ascultarea mona¬ 
hală şi aducerea dc mulţumită atunci când suntem amenin¬ 
ţaţi de moarte din pricina bolii, prigoanei sau năpastelor. 
Odată am fost internat în spital pentru o operaţie. Trebuia 
sa rămân acolo o săptămână şi m-am gândit că aş putea să 
încerc unul dintre aceste trei lucruri. Am luat hotărârea ca 
in tot acest timp să nu spun altă rugăciune decât: „Slavă Ţie, 
Doamne, slava Ţie! Mulţumesc Ţie, Doamne, pentru toate." 
Şi m-am rugat aşa timp de mai multe zile şi spre sfârşitul 
săptămânii totul era atât de frumos, mângâietor şi luminos 
încât m-am întristat la gândul că trebuia să părăsesc spitalul. 
Astfel, pentru mine a avut mare însemnătate faptul că am 
citit undeva că a da mulţumită lui Dumnezeu în boală e un 
lucru bineplăcut Lui, pentru că atunci când am fost la anan¬ 
ghie, cunoşteam teoria, am pus-o în practică şi Dumnezeu 
mi-a venit în ajutor. La vreme de restrişte, tot adevărul pe 
care l-am auzit sau citit din Scriptură ne va fi de folos şi ne 
va mântui. 

Dacă suferinţa este semnul alegerii noastre de către 
I )umnezeu, oare de ce II rugăm să ne izbăvească de suferinţă 
şi să ne dea un sfârşit bun, fără durere? Acelaşi lucru se în¬ 
tâmplă şi cu ispitele: în Rugăciunea Domnească îi cerem cu 





124 


Arhimandritul ZAHAR1A ZAHAROU 


stăruinţă lui Dumnezeu să nu ne ducă în ispită. însă Sfântul 
Apostol lacov zice că se cade să ne bucurăm atunci când 
suntem în ispită, pentru că avem prilejul să ne dovedim cre- 
dincioşia faţă de Dumnezeu (cf. Iacov 1, 2, 12). In ispite şi 
în necazuri, nu noi suntem cei care întocmim planurile, nu 
noi ne alegem crucea, ci primim acea cruce pe care atotînţe- 
leapta pronie a lui Dumnezeu a rânduit-o pentru noi. Nu¬ 
mai Domnul ştie cât de mică sau de mare este crucea de care 
avem nevoie. Şi ne va da tocmai acea cruce care este cea mai 
potrivită şi mai trebuincioasă pentru a ne desprinde de toată 
alipirea pătimaşă din viaţa aceasta trecătoare, ca să alergăm 
după Hristos cu inimă slobodă. Prin urmare, nu noi suntem 
cei care alegem, ci pronia dumnezeiască întocmeşte planul 
pentru viaţa noastră. Fireşte, ne rugăm ca Dumnezeu să ne 
izbăvească de suferinţă şi să ne dea un sfârşit cu pace şi fără 
durere, pentru că nu ştim dacă vom fi în stare să îndurăm 
suferinţele sau ne vom dovedi lipsiţi de curaj. în privinţa is¬ 
pitelor, ne rugăm ca să fim izbăviţi de necazuri, dar dacă ele 
vin asupra noastră, atunci le vom duce pe toate cu puterea 
Duhului lui Dumnezeu. Mulţi oameni îşi aleg singuri cru¬ 
cea, apoi îşi pierd curajul şi cad în ispită. Ne amintim cum 
a învăţat Sfântul Apostol Petru această lecţie. Dacă suntem 
credincioşi în puţinul necaz care ne-a fost dat şi îl răbdăm 
cum se cuvine, vom primi puterea să răbdăm altele şi mai 
mari, şi în felul acesta să ne dovedim şi mai mult credincio- 
şia faţă de Dumnezeu. 



7 


ZIDIREA INIMII PRIN HARUL POCĂINŢEI 


Evanghelia lui Hristos începe cu un îndemn Ia pocăinţă: 
„Pocăiţi-vă, căci s-a apropiat împărăţia cerurilor" (Matei 4,17). 
Aceste cuvinte reînnoadă dialogul dintre Dumnezeu şi om, 
dialog care se întrerupsese în rai din pricina neascultării 
protopărinţilor noştri. 1 Acum aceste cuvinte vestesc o nouă 
zidire, un neam nou, al cărui Cap este Hristos, Ziditorul în¬ 
suşi. Făcând ascultare de porunca Mântuitorului, noi înce¬ 
pem prin pocăinţă a ne împotrivi păcatului, aşa încât să se 
împlinească gândul lui Dumnezeu pentru om şi zidirea lui 
după chipul şi asemănarea Sa. 

în viaţa omului vine o vreme când el simte că tot lucrul 
mâinilor sale poartă ascunsă în sine sămânţa stricăciunii şi 
înaintea Feţei Judecătorului celui veşnice ca pleava. Un ase¬ 
menea simţământ îl aduce pe om la ceea ce Părintele Sofro- 
nie numea „binecuvântata deznădejde", care, la rândul ei, 
îl aduce la pocăinţă. Această deznădejde este aceeaşi cu „în¬ 
tristarea cea după Dumnezeu [carej aduce pocăinţă spre 
mântuire" (2 Cor. 7, 10), despre care vorbea şi Apostolul. 

Din viaţa Sfântului Ambrozie de la Optina aflăm că 
Sfântul, întrebat fiind cu puţin timp înainte de a muri ce 
canon de rugăciune a avut, a răspuns: „Nu există canon mai 
bun decât canonul pocăinţei pe care îl învăţăm de la vameş: 


' Cf. Fericitul Arhimandrit Sofronie, Despre rugăciune, p. 120. 

«Dumnezeule, milostiv fii mie, păcătosului!»" De multe ori, 
sfinţi mari precum Avva Sisoe I-au cerut lui Dumnezeu îna¬ 
inte de a muri să le prelungească viaţa pentru a mai câştiga 
vreme de pocăinţă. înţelegem astfel că avem nevoie de po¬ 
căinţă nu numai la începutul vieţii noastre duhovniceşti, ci 
pe tot parcursul ei, până la suflarea de pe urmă. 

Omul pune început pocăinţei prin tăierea legăturilor cu 
lumea din afară pentru a-şi îndrepta toată strădania spre 
pogorârea în adâncul inimii. Mai apoi, el caută să se stator¬ 
nicească în adâncul inimii pentru a putea fi tămăduit de 
harul lui Dumnezeu şi a-şi descoperi unitatea lăuntrică pre¬ 
cum şi unitatea ontologică cu întreaga lume. 

Viaţa creştină începe cu credinţa în Hristos şi cu pocăinţa 
pe care Biserica le-a aşezat ca şi condiţii necesare pentru Botez. 
Potrivit învăţăturii Sfinţilor Părinţi, naşterea firească a omu¬ 
lui din părinţi trupeşti este urmată de o a doua naştere, cea 
duhovnicească, ce se săvârşeşte în Taina Botezului. Dar mai 
există şi o a treia naştere, săvârşită prin lacrimile pocăinţei. 1 

Viaţa creştină nu este statică, ea are o creştere şi o dina¬ 
mică. Credinciosul trebuie să păstreze duhul pocăinţei şi 
după Botez, aşa încât să se dovedească vrednic de harul care 
i-a fost încredinţat. Şi aceasta o face prin păzirea poruncilor 
lui Dumnezeu, căci, potrivit Sfântului Marcu Ascetul, 
„Domnul e ascuns în poruncile Sale" 3 . Prin urmare, păzind 
poruncile, credinciosul se face bineplăcut Dumnezeului şi 
Părintelui său. Se arată a fi fiu al Lui născut a doua oară, îi 
împlineşte voia şi petrece în casa Părintelui său. 

1 Vezi Arhimandritul Sofronic, Naşterea întru împărăţia cea nechitită, 
trad. Ierom. Ratail (N'oica), Ed. Reîntregirea, Alba-lulia, 2003, pp. 206-207. 

5 Sfântul Marcu Ascetul, Despre legea duhovnicească, in două sute de 
capete, în Filocalia, voi. 1, Ed. Harisma, Bucureşti, 1992, p. 288. 

Potrivit Proorocului lsaia, există două nivele de viaţă şi 
cugetare: unul dumnezeiesc şi altul omenesc. Şi ele sunt atât 
de departe unul de altul precum cerurile de pământ (cf. Is. 
55,9). Prin harul pocăinţei, omul se menţine în planul dum¬ 
nezeiesc, neabătându-se de la viziunea insuflată de porun¬ 
cile dumnezeieşti şi astfel este ocrotit şi creşte ca şi fiu al lui 
Dumnezeu. 

Pocăinţa este un dar atotcuprinzător pentru că în ea se 
adună toate virtuţile. Avva Ammona aseamănă pocăinţa 
monahului cu un cerc de foc care îl înconjoară şi îl fereşte 
de păcat. Prin pocăinţă omul dobândeşte o dreaptă judecată 
şi o dreaptă înţelegere, pentru că ea îl slobozeşte de felul 
omenesc de a cugeta, care este urâciune înaintea lui Dum¬ 
nezeu, şi îi deschide înainte o perspectivă dumnezeiască. 
Imboldul spre o pocăinţă adâncă vine fie din conştientizarea 
păcătoşeniei noastre, fie din simţământul că nu suntem în 
stare să ne ridicăm la măsura chemării lui Dumnezeu. Să 
luăm aminte la pilda de pocăinţă pe care ne-o dau Sfinţii 
Apostoli Petru şi Pavel. Amintindu-şi de păcatul lor, ei s-au 
căit amarnic, iar harul pocăinţei le-a dezvăluit gândul de 
mai înainte de veci al lui Dumnezeu pentru om, precum şi 
înfricoşata cădere a întregului Adam, şi în felul acesta pocă¬ 
inţa lor personală s-a preschimbat în chip firesc într-o pocă¬ 
inţă universală. 

încă dintru început pocăinţa se însoţeşte de multă mân¬ 
gâiere. Fiind împlinirea unei porunci dumnezeieşti, ea aduce 
cu sine şi o răsplată de la Dumnezeu. Pocăinţa este înfrâna- 
rea de la faptele cele moarte ale păcatului şi alipirea de 
Dumnezeul cel Viu. Este insuflată de credinţa care dă viaţă, 
şi viaţă din belşug (cf. Ioan 10, 10). Ea vindecă înstrăinarea 
omului de Dumnezeu şi-l uneşte din nou cu Arhetipul său. 

Pocăinţa săvârşită în duh de credinţă şi smerenie îi dă 
omului nădejdea că nu va muri în păcatele sale (cf. Ioan 8,24). 
Cel ce se pocăieşte ai adevărat nu este chinuit de o deznă¬ 
dejde morbidă, căci în pocăinţă el află mângâiere. El poate 
să deznădăjduiască doar de sărăcia sa duhovnicească şi tră¬ 
ieşte harul acestei deznădejdi singur cu Unui Dumnezeu. 
Dimpotrivă, cel ce se arată ursuz în tovărăşia aproapelui său 
dovedeşte ca nu şi-a trăit deznădejdea singur cu Dumnezeu. 
Le este povară fraţilor, deşi a primit poruncă să le fie bine- 
plăcut (cf. Col. 3,15). 

Părintele Sofronie a stăruit mult asupra pocăinţei, văzând 
în ea modul de viaţă prin care omul îşi poate afla adâncul 
inimii, adică locul întâlnirii sale cu Dumnezeu. Pocăinţa 
surpă zidurile dimprejurul inimii şi îngăduie minţii să se 
coboare în inimă. Deşi la început lacrimile pe care le varsă 
omul sunt mai degrabă de natură sufletească, ele se cuvin 
preţuite de vreme ce au o anumită legătură cu Dumnezeu 
şi antrenează toate puterile duhovniceşti ale omului. îmi 
aduc aminte că o tânără grecoaică i-a spus odată Părintelui 
Sofronie: „Părinte, îmi vine foarte uşor să plâng, poate că e 
ceva psihologic, poate că nu e bine." La care Părintele i-a răs¬ 
puns: „Lasă lacrimile să vină şi prefă-le în rugăciune." Cu alte 
cuvinte, nu contează că lacrimile sunt sufleteşti, căci dacă 
le împreunăm cu rugăciunea, ele devin duhovniceşti. însă 
când inima se deschide, ne încearcă un alt fel de plâns, ase¬ 
meni cutremurului despre care vorbeşte Proorocul Ilie. E 
nevoie să se producă mai întâi acest cutremur pentru ca să 
urmeze mai apoi adierea de vânt lin (3 Regi 19,12). Mai întâi 
se stârneşte vijelia năprasnică ce pregăteşte venirea Mângâie¬ 
torului. Cutremurul şi vijelia sunt truda pocăinţei care cu- 

răţă inima omului deîntinăciunea şi stricăciunea morţii, ca 
să poată primi mângâierea cea nestricacioasă a Duhului. 

Pocăinţa deschide adâncul inimii omului către Dumnezeu 
aşa încât harul Duhului Sfânt să se poată sălăşlui în el. Pri¬ 
mirea acestui har este începutul celei de-a treia naşteri a lui, 
când el lucrează împreună cu Dumnezeu la reînnoirea sa. 
Omul dobândeşte atunci starea lui Hristos. îl primeşte în 
inimă pe Hristos, Care Se face l£I însuşi slujitorul mântuirii 
sale. Atunci i se deschid ochii sufletului şi îl vede pe Dum¬ 
nezeu şi pe aproapele său într-o cu totul altă lumină. 

Prin pocăinţă omul împlineşte prima poruncă a iubirii 
pentru că toată dorirea şi-o îndreaptă acum spre Domnul. 
Pocăinţa îi unifică toate puterile aşa încât este în stare să se 
întoarcă spre Dumnezeu cu toată fiinţa sa, ajungând să se 
ridice la măsura înaltă a poruncii dumnezeieşti, aceea de a-L 
iubi pe Dumnezeu cu tot sufletul, cu toată mintea şi cu toată 
inima. Omul începe să-şi vadă semenii şi întreaga lume aşa 
cum îi vede Dumnezeu şi de acum încolo singura lui dorinţă 
este ca toţi să fie mântuiţi de El, precum se ruga Sfântul Siluan. 
El tânjeşte şi se roagă ca întreaga omenire să aibă parte de 
aceeaşi milostivire şi har de la Domnul ca şi el. Astfel omul 
devine universal şi ajunge „la măsura vârstei deplinătăţii 
lui Hristos" (Efes. 4,13). 

De asemenea, prin pocăinţă omul devine adevărat, căci 
acum îşi recunoaşte pe deplin păcătoşenia firii sale căzute. 
După cum spune Apostolul şi Evanghelistul loan: „Dacă 
zicem că păcat nu avem, ne amăgim pe noi înşine şi adevă¬ 
rul nu este întru noi" (1 loan 1, 8). însă păcatul, din pricina 
urmărilor sale de dimensiuni cosmice, este moştenirea şi trista 
„contribuţie" a fiecărui om (cf. Rom. 3, 23). De îndată ce cre¬ 
dinciosul devine conştient de păcatul său, el nu mai caută 

să-l tăinuiască, ci îşi spovedeşte căderea înaintea Fetei lui 
Dumnezeu. îşi scoate păcatul la lumină şi păcatul se şterge. 
Toată puterea Tainei Spovedaniei stă în aceea că lot cel ce 
se pocăieşte şi îşi spovedeşte căderea înaintea lui Dumnezeu 
recunoaşte un adevăr universal, şi dacă e vreodată omul 
fără greşeală înaintea Domnului, este numai atunci când îşi 
mărturiseşte păcătoşenia. Atunci mai mult decât oricând 
omul este adevărat şi prin aceasta atrage la sine Duhul 
Adevărului, Care îi tămăduieşte întreaga fiinţă prin harul 
pocăinţei. Toate acestea îl aduc pe om la conştientizarea să¬ 
răciei sale duhovniceşti şi, ca răspuns la pocăinţa sa, Duhul 
Sfânt îi dăruieşte vindecare şi îndreptăţire (cf. Rom. 4, 25)'. 

Mai mult chiar, prin pocăinţă şi spovedanie creştinul îşi 
arată credinţa în puterea mântuitoare a lui Dumnezeu şi do¬ 
vedeşte că nu-şi pune nădejdea nici în om, nici în înger, ci 
doar în Hristos Care ne-a răscumpărat cu Sângele jertfei Sale. 

în cele din urmă, pocăinţa şi spovedania sunt crucea pe 
care o ia asupră-şi credinciosul spre mântuirea şi îndreptă¬ 
ţirea sa. Această cruce este ruşinea suferită atunci când îşi 
dezvăluie păcatele înaintea Iui Dumnezeu, în prezenţa unui 
slujitor al Bisericii. Prin aceasta el purcede pe calea Domnu¬ 
lui, iar Domnul îi primeşte ruşinea, fie ea mai mică sau mai 
mare, ca pe o jertfa de mulţumită şi, la rândul Lui, îi dăru¬ 
ieşte har tămăduitor. Tot cel ce purcede pe calea Domnului 
prin primirea ruşinii de bunăvoie îl va avea pe Domnul 
tovarăş de drum, de vreme ce Hristos a zis că LI însuşi este 
Calea, atât a Vieţii cât şi a Adevărului. Prin urmare, credin¬ 
ciosul care tânjeşte smerit după Domnul se face părtaş atât 
la harul cât şi la viaţa marelui Împreună-Călător. Pe scurt, 


J Ed. Jubiliară, 2001. 

primind de bunăvoie ruşinea în spovedanie ei nu numai că 
scapă de ruşinea cea fără de voie la Judecata de apoi, ci şi 
I )umnezeu îl recunoaşte în veşnicie ca fiind al Lui. 

A 

însă desăvârşirea harului omul o dobândeşte numai 
atunci când aduce Domnului pocăinţă pentru întreaga 
lume. De îndată ce pocăinţa personală a omului dă roadă, 
Dumnezeu îi arată acestuia căderea întregului Adam şi 
atunci omul face din rugăciunea şi pocăinţa sa strigătul în¬ 
tregului pământ. Aceasta se adevereşte în multe din vieţile 
drepţilor Vechiului şi Noului Testament. Ne sunt pildă, 
bunăoară, cei trei sfinţi tineri care, aruncaţi fiind în cuptorul 
cu foc, petreceau nevătămaţi, pocăindu-se de apostazia lui 
Israel în Babilon, luând toată vina asupra lor şi primind vă¬ 
paia de iad a cuptorului ca pe o plată binemeritată de la 
Domnul pentru păcatul neamului lor (Cântarea celor trei 
tineri, 5-7) 5 . La fel şi Moise s-a rugat pentru popor şi l-a cerut 
lui Dumnezeu să-l şteargă şi pe el din Cartea Sa de nu-i va 
mântui pe toţi din neamul său (cf. leş. 32, 32); Sfântul Apos¬ 
tol Pavel a dorit să fie el însuşi anatema pentru cei de un 
neam cu el (cf. Rom. 9, 3). Iar în vremurile noastre. Sfântul 
Siluan a înălţat la Domnul o rugăciune de pocăinţă pentru 
întreaga lume. 6 


5 Ed. Bucureşti, 1914. 

4 Vezi Tânguirea lui Adam, la Arhimandritul Sofronie, Cuviosul Siluan 
Alhonilitl, pp. 477-483. 

DESPRE POCĂINŢĂ 

Dacă este să vorbim despre pocăinţă, se cuvine să începem 
cu începutul, şi anume ai zidirea omului de către Dumnezeu, 
în rai, Adam se bucura de mare cinste, vieţuia asemenea în¬ 
gerilor, era într-o nemijlocită legătură cu Dumnezeu şi trăia 
în prezenţa Lui de-viaţă-dătătoare. Vorbea cu Dumnezeu 
faţă către Faţă, 11 slăvea împreună cu cetele îngereşti şi hrană 
îi era tot cuvântul ce ieşea din gura lui Dumnezeu. însă 
după cum bine ştim, în pofida cinstei de care se bucura, 
Adam s-a lăsat înşelat de şarpe şi a urmat pornirii diavoleşti 
de a se ridica împotriva lui Dumnezeu pentru a-I lua locul. 
Şi la fel cum vrăjmaşul a căzut din cer ca un fulger, din cauza 
dorinţei lui pline de îndrăzneală de a-şi aşeza tronul mai 
presus de tronul lui Dumnezeu, tot aşa şi Adam a căzut fără 
zăbavă. „Omul în cinste fiind n-a priceput; alăturatu-s-a do¬ 
bitoacelor celor fără de minte şi s-a asemănat lor" (Ps. 48,21), 
zice Psalmistul. 

Izgonirea lui Adam din rai a avut urmări dezastruoase, 
căci a deschis o prăpastie între lumea văzută şi cea nevăzută. 
Adam a căzut în pofida faptului că Dumnezeu l-a prevenit 
şi mare a fost căderea lui. Insă noi ar trebui să ne gândim la 
propria noastră cădere ca fiind chiar mai mare decât cea a 
lui Adam, pentru că deşi ştim ce i s-a întâmplat acestuia, nu 
contenim să repetăm iară şi iară aceeaşi greşeală. 

Omul a fost zidit după chipul şi asemănarea lui Dum¬ 
nezeu, o „oglindă" menită să reflecte virtuţile lui Dumnezeu. 
Aceste virtuţi nu trebuie înţelese în sens moral, ci ca însuşiri 
sau energii dumnezeieşti precum înţelepciunea, lumina şi fru¬ 
museţea. In rai, omul primea nemijlocit harul lui Dumnezeu, 
insă, căzând, oglinda sufletului său s-a întunecat şi nu a mai 
putut răsfrânge nici măcar câteva raze din lumina cea plină 
de slavă a lui Dumnezeu. Cu toate acestea, darul pe care 
Dumnezeu l-a încredinţat omului a fost atât de mare încât 
unii dintre drepţii Vechiului Testament au întrezărit din 
când în când câte o licărire a Luminii dumnezeieşti. Ei s-au 
învrednicit de vederea lumii duhovniceşti şi au dat mărturie 
despre ea. Ne aducem aminte de Proorocul Isaia care, vă¬ 
zând slava Domnului, a fost chemat de Dumnezeu la po¬ 
căinţă cu cuvintele: „Gândurile Mele nu sunt ca gândurile 
voastre şi căile Mele ca ale voastre... Şi cât de departe sunt 
cerurile de la pământ, aşa de departe sunt căile Mele de căile 
voastre şi cugetele Mele de cugetele voastre" (Îs. 55, 8-9). 
Dumnezeu i-a dezvăluit Proorocului Său contrastul uriaş 
care există între lumea căzută şi „pământul celor vii" (Is. 
38,11), precum şi prăpastia adâncă ce le desparte. Din clipa 
aceea, Isaia a privit lumina lumii acesteia ca pe întuneric 
faţă de Lumina lumii duhovniceşti care i se dezvăluise' şi 
s-a tânguit amarnic: „Om ticălos ce sunt!". 

Un alt Prooroc s-a rugat în acelaşi duh şi rugăciunea lui 
dă glas strigării stăruitoare a tuturor drepţilor Vechiului 


1 Cf. Tiu Ascension of Istiiah 8,21, un document iudeo-creşlin din secolul 
al doilea, care descrie călătoria Proorocului prin cele şapte ceruri după 
ce pătimise moarte de mucenic. Vezi The Lellers of Ammonas. trad. Dervvas 
J. Chitty, revizuită şi cu o introducere de Sebastian Hrock (Fairacres, 
Oxford: SLG Press, Convent of the lncamation, 1995), pp. 13-14. 

Testament: „Dumnezeule, milostiveşte-Te spre noi şi ne 
binecuvintcază, luminează Faţa Ta spre noi şi ne miluieşte! 
Ca să cunoaştem pe pământ calea Ta, în toate neamurile 
mântuirea Ta" (Ps. 66, 1-2). 

Şi când a venit în cele din urmă plinirea vremii, precum 
citim în Scriptură (cf. Gal. 4, 4), şi Dumnezeu a văzut că se 
află pe pământ o făptură care umblă întru dreptate şi este 
vrednică de El, a plecat cerurile (cf. Ps. 143, 5) şi S-a pogorât, 
născându-Se din Fecioară, lată cum ne înfăţişează eveni¬ 
mentul Evanghelia după Matei: „Poporul care stătea în întu¬ 
neric a văzut lumină mare şi celor ce şedeau în latura şi în 
umbra morţii lumină le-a răsărit" (Matei 4, 16). Şi această 
„lumină mare" a început să-i vorbească iarăşi omului, reînno- 
dând astfel dialogul care se întrerupsese atât de brusc în rai. 

Lumina îi întrebase în rai pe protopărinţii noştri care îi 
nesocotiseră porunca: „Adame, unde eşti? Eva, unde eşti? 
Ce aţi făcut?" Dar niciunul dintre ei nu l-a răspuns: „Aici 
sunt, Doamne. Mă ascund, căci de bunăvoie am greşit Ţie, 
dar iată că acum mă pocăiesc. Ci Tu, ca un bun, iartă-mă." 
Niciunul dintre ei nu a vorbit astfel, ci dimpotrivă, Adam a 
dat vina pe Eva, iar Eva la rândul ei a dat vina pe şarpe. Adam 
a mers până acolo încât L-a învinuit pe însuşi Dumnezeu. 
„Femeia pe care Tu rni-ai dat-o să fie cu mine, aceea mi-a 
dat din pom şi am mâncat", a zis el (Fac. 3, 12), vrând să 
spună prin aceasta că vina îi aparţine de fapt lui Dumnezeu. 
Şi Domnul, Care niciodată nu sileşte pe nimeni şi nu Se im¬ 
pune niciodată, i-a părăsit, l-a lăsat să sufere urmările neas¬ 
cultării lor, să se ostenească muncind pământul până când 
îşi vor „veni în fire", asemeni fiului risipitor. 

Insa acum această „lumină mare" străluceşte din Fecioară 
şi vine să reia dialogul lui Dumnezeu cu omul. însă de data 

aceasta. Dumnezeu nu mai întreabă: „Unde eşti, Adame?", 
ci zice: „Pocăiţi-vă şi credeţi în Evanghelie" (Marcu 1, 15). 
în Noul Testament Dumnezeu ne cheamă la pocăinţă în re¬ 
petate rânduri. Prin cuvântul Său El luminează lumea, ară- 
tându-ne că nu se cade ca omul să se mulţumească doar cu 
ordinea văzuta a lucrurilor, pentru ca, în starea lor căzută, ele 
sunt urâciune înaintea Domnului. El ne învaţă mai degrabă 
ca viaţa, mai cu seamă „viaţa din belşug" (cf. Ioan 10, 10), 
se dobândeşte printr-o cu totul altă purtare decât aceea a 
cârmuitorilor lumii acesteia, care stăpânesc cu autoritate şi 
sunt numiţi binefăcători (cf. Luca 22, 25). Domnul vine să 
răstoarne ordinea văz.ută a lucrurilor şi zice: „Care dintre 
voi va vrea să fie cel dintâi, să fie ccl de pe urmă" (cf. Matei 
19, 30; 20, 26-27). El ne cheamă la pocăinţă: „N-am venit să 
chem pe drepţi, ci pe păcătoşi la pocăinţă" (Matei 9, 13), căci 
ştie că numai pocăinţa poate tămădui firea cea rănită de 
păcat a omului. „Nu cei sănătoşi au nevoie de doctor, ci cei 
bolnavi" (Matei 9,12), zice Domnul. Adică, Hristos vine nu 
pentru cei ce se cred sănătoşi şi drepţi, ci pentru cei păcătoşi 
care au nevoie de tămăduire. El vine să-i mântuiască şi să-i 
aşeze iarăşi în cinstea cea dintâi. 

Şi chemarea lui Hristos la pocăinţă nu a rămas fără răs¬ 
puns: chiar mai înainte ca Domnul să învie din morţi, tâlha¬ 
rul cel bun s-a pocăit pe cruce. El s-a întors la Dumnezeu şi 
spre deosebire de Adam a ales să se smerească pe sine şi de 
aceea Domnul l-a luat cu Sine în rai chiar în ziua aceea. Astfel, 
Dumnezeu ne arată că tot cel ce vrea să se înalţe împreună 
cu El trebuie să cuteze mai întâi să se pogoare, căci aceasta 
este adevărata cale, pe care El însuşi a străbătut-o, slobo- 
zindu-ne din legăturile păcatului şi ale morţii. 

Tot omul caro L-a întâlnit pc Dumnezeu, atâl înainte cât 
şi după întruparea lui Hristos - fie că l-a auzit cuvântul, fie 
că I-a văzut slava, fie câ a primit şi numai o descoperire ne¬ 
gativa sub forma conştientizării adâncimii căderii sale - a 
fost îmboldit spre pocăinţă. Iar în ziua Cincizecimii, imediat 
după pogorârea Sfântului Duh, Sfântul Petru a început a 
glăsui, propovăduind Evanghelia lui Hristos, cea a pocăin¬ 
ţei spre iertarea păcatelor. 

O minunată definiţie a pocăinţei o aflăm în Epistola 
Sfântului Iacov. lată ce zice Apostolul: „Lepădând toată 
spurcăciunea şi prisosinţa răutăţii, primiţi cu blândeţe 
cuvântul sădit în voi, care poate să mântuiască sufletele 
voastre" (lacov 1, 21). Din cuvintele Apostolului înţelegem 
că pocăinţa presupune o întoarcere la ceea ce Dumnezeu 
ne-a dăruit la început: pocăindu-ne, primim încă o dată „su¬ 
flarea de viaţă" a Domnului, tocmai acea suflare prin care 
omul a fost zidit după chipul şi asemănarea lui Dumnezeu. 
Când spunem că omul a fost zidit după chipul şi asemăna¬ 
rea lui Dumnezeu, înţelegem prin aceasta că a fost făcut 
după chipul şi asemănarea energiilor dumnezeieşti: a iubirii, 
a harului şi a înţelepciunii Lui. Dar ca să putem primi „su¬ 
flarea de viaţă", Cuvântul sădit înlâuntrul nostru, şi să de¬ 
venim părtaşi ai energiilor dumnezeieşti, trebuie mai întâi 
să ne curăţim, lepădând toată răutatea şi alungând din su¬ 
fletul nostru tot ceea ce este străin de Dumnezeu. 

Ori de câte ori omul primeşte acest Cuvânt, ceva prinde 
viaţă înlăuntrul lui şi darul cel dintâi, primit în clipa zidirii 
lui, se reînnoieşte. Omul îşi dă seama de toată urâciunea sa 
şi înţelege că, lipsindu-se de harul lui Dumnezeu, el se asea¬ 
mănă dobitoacelor fără de minte; atunci începe în el lucrarea 
pocăinţei. Cu alte cuvinte, omul poate să ajungă la adevă- 

rata pocăinţă numai dacă mai întâi a întrezărit o licărire ve¬ 
nită din lumea cealaltă; abia atunci poate să-şi vadă păcăto¬ 
şenia în lumina stării în care înţelege că s-ar cuveni să fie. 

Iar pe Hristos izbutim să-L întâlnim mai cu seamă în 
această „cealaltă lume" a Dumnezeieştii Liturghii. în Sfânta 
împărtăşanie suntem cu totul răpiţi de vederea Celui Care, 
bogat fiind. S-a făcut sărac pentru noi ca prin sărăcia Lui noi 
toţi să devenim bogaţi (cf. 2 Cor. 8, 9), a Celui Care Şi-a dat 
viaţa pentru ca noi să trăim veşnic {cf. Ioan 10, 15; 1 Ioan 
4,9). Toate cele ce le rostim, pentru cave ne rugăm şi pe care 
le săvârşim în Sfânta Liturghie fac să sporească în suflet ura 
faţă de păcătoşenia noastră, faţă de starea noastră căzută şi 
simţim nevoia să ne smerim în faţa desăvârşitului Chip al 
blândeţii şi al dragostei care este zugrăvit în Sfânta Euha¬ 
ristie. Cu adevărat. Sfânta Liturghie ar trebui să stârnească 
în noi dorinţa de a ne pocăi şi de a ne îndrepta viaţa. 

Pe Hristos îl întâlnim şi atunci când primim cuvântul 
Lui în inimile noastre. Atunci când citim Sfânta Scriptură, 
de multe ori se întâmplă ca o frază scurtă să prindă viaţă în 
noi şi să odrăslească înlăuntrul nostru dorinţa de pocăinţă. 
Ştim din Vieţile sfinţilor că este de ajuns un singur cuvânt ca 
o persoană să ia calea pustiei şi, întărit în lucrarea pocăinţei, 
să ajungă mare înaintea lui Dumnezeu. Aşa s-a întâmplat 
cu Sfântul Antonie, care, auzind în timpul Sfintei Liturghii 
cuvântul acesta din Evanghelie; „Dacă voieşti să fii desăvâr¬ 
şit, du-te, vinde averea ta, dâ-o săracilor şi vei avea comoară 
în cer; după aceea, vino şi urmează-Mi" (Matei 19, 21), a şi 
plecat la pustie ca să-l împlinească şi a ajuns să fie asemeni 
unui dumnezeu printre Părinţii Pustiei. 

Adevărata pocăinţa este de fapt un dar de la Dumnezeu. 
Darul pocăinţei se naşte în noi când vedem blândeţea şi 

dragostea lui Hristos; tot atunci creşte în noi şi dorinţa arză¬ 
toare de a-I. cunoaşte şi mai deplin. A tânji după Ziditorul 
nostru este o trăire mai degrabă în plan ontologic, decât în 
plan sufletesc, psihologic. Prin urmare, se cuvine ca şi vede¬ 
rea noastră să sufere o prefacere ontologică, aşa încât să nu 
ne mai comparăm cu semenii noştri, ci să ne vedem pe noi 
înşine în lumina Ziditorului nostru. Şi precum Dumnezeu 
întrupat are o îndoită fire, la fel şi omul trebuie să capete o 
îndoită fire: el trebuie să dobândească firea dumnezeiască 
a Ziditorului său, nu ca esenţă, căci aceasta îi este proprie 
numai lui Dumnezeu, ci ca energii. Şi când începe să tră¬ 
iască în chip ontologic, omul îşi dă seama că pocăinţa nu are 
hotar. Părintele Sofronie spunea că pocăinţa nu are sfârşit 
atâta vreme cât vedem în noi chiar şi cea mai mică umbră, 
pentru că Dumnezeu este lumină şi noi trebuie să devenim 
la fel de transparenţi ca şi El. „Cu cât mai mult vad pe Dum¬ 
nezeu", spune Părintele Sofronie, „cu atât mai înflăcărată 
mi se face pocăinţa, căci cu atât mai limpede îmi conştien¬ 
tizez nevrednicia înaintea Lui." 2 

Când ne pocăim, ne întoarcem cu toată fiinţa către 
Dumnezeu, deşi suntem copleşiţi de durere. La început du¬ 
rerea aceasta este amară, căci purtăm în noi rănile păcatului, 
dar odată ce ni se tămăduiesc rănile, pocăinţa devine dulce. 
Un sfânt spunea că mierea este dulce limbii, dar dacă limba 
are vreo rană, în loc să simtă dulceaţă, va simţi durere. La fel 
se întâmplă şi cu pocăinţa. Când ne vedem propria sărăcie, 
ne tânguim din pricina ei până când tânguirea noastră se 
preface în lacrimi de iubire pentru acest minunat Dumnezeu 
al nostru. 


1 Arhimandritul Sofronie, Vom i^dea pe Dumnezeu precum este, p. 221. 

După cum spuneam, niciodată nu ajungem să ne po- 
căim îndeajuns pentru felul în care ne vedem pe noi înşine 
în lumina împărăţiei Cerurilor; din aceeaşi pricină nici nu 
putem să-I mulţumim lui Dumnezeu îndeajuns. Părintele 
Sofronie adevereşte că orice formă de mulţumire de sine 
este o înşelare care paralizează sufletul. Sfântul Pavel îi 
mustra pe Corinteni cu cuvintele: „Şi ce ai, pe care să nu-1 fi 
primit? Iar dacă l-ai primit, dc ce te făleşti, ca şi cum nu l-ai 
fi primit? Iată, sunteţi sătui; iată, v-aţi îmbogăţit; fără de noi 
aţi domnit, şi măcar de aţi domni, ca şi noi să domnim îm¬ 
preună cu voi" (I Cor. 4, 7-8). Apostolul îi ceartă pentru că 
au căzut în aceeaşi înşelare ca şi strămoşul nostru Adam, 
care a vrut să împărăţească fără Dumnezeu, vădind în felul 
acesta, în mod indirect, însemnătatea darului sărăciei du- 

A 

hovniceşti. In cartea sa Vom vedea pe Dumnezeu precum este , 
Părintele Sofronie descrie acest dar după cum urmează: 

"Acel cuvânt al Psalmului 33 s-a adeverit şi în 
cazul meu, şi nu o dată: «Săracul acesta a strigat, şi 
Domnul au auzit pre dânsul»... «Temeţi-vă de Dom- 
nul... că nu este lipsă celor ce se tem de Dânsul.» 

De departe nu este o fericire a se vedea «sărac», a 
conştientiza propria orbire. Nespus de dureros şi în¬ 
fricoşat lucru este a-ţi auzi osândirea la moarte pen¬ 
tru că eşti aşa cum eşti. însă în ochii Ziditorului meu 
- sunt fericit anume pentru această cunoaştere a 
propriei mele sărăcii (cf. Matei 5,3). Această viziune 
duhovnicească ţine de faptul că ni s-a descoperit 
«împărăţia cerurilor». Eu trebuie să văd pe Hristos 
«precum este», pentru a mă cumpăni faţă de El, şi din 
această comparaţie să îmi simt propria «neasemă- 
nare» - urâciune. Eu nu mă pot cunoaşte pe mine 

însumi dacă nu se află înaintea mea Sfânt Chipul 
Său. Puternică îmi era, şi încă îmi mai este, respin¬ 
gerea faţă de sine-mi. însă tocmai din această groază 
s-a născut înlăuntrul meu o rugăciune de o anumită 
deznădejde care mă afundă într-o mare de lacrimi. 

Eu nu vedeam atunci nicio cale spre vindecarea mea; 
îmi părea că urâciunea-mi nu se poate preschimba 
întru asemănarea frumuseţii Lui.» 3 

Cu alte cuvinte, tânguirea noastră purcede dintr-o con¬ 
ştientizare a sărăciei noashre şi ia chipul plânsului duhov¬ 
nicesc. Plânsul este un dar dc la Dumnezeu care ne uneşte 
toate puterile sufleteşti şi ne înalţă la măsura poruncilor 
dumnezeieşti, care ne cer să-L iubim pe Dumnezeu cu toată 
inima, cu tot cugetul, cu întreaga noastră fiinţă. Şi încercând 
să plinim poruncile, ne dăm seama că nu noi suntem cei 
care le păzim, ci mai degrabă Dumnezeu ne păzeşte prin 
poruncile Lui şi reînnoieşte chipul Său în noi. 

în rai, Adam a trăit la măsura poruncilor dumnezeieşti, 
dar numai atâta vreme cât a făcut ascultare şi nu a mâncat 
din pomul cunoaşterii binelui şi răului. A fost dăruit de 
Dumnezeu cu însăşi suflarea Sa şi s-a bucurat de multă 
ocrotire, pentru că era adânc înrădăcinat în tot binele. Dar 
prin neascultare a pierdut toată această binecuvântare. însă 
Dumnezeu, în nespusa Lui milostivire, a sădit un alt pom 
- nu în rai, ci în inima omului - şi acest pom trebuie ţinut 
în viaţă de „izvoarele de apă ce se coboară din ochii omului" 
(Ps. 118,136). Or, aceste izvoare de lacrimi nu sunt altceva 
decât darul plânsului duhovnicesc, rana inimii, cea mai 
înaltă expresie a pocăinţei. Căci atunci când omul primeşte 


' Arhimand ritul Sofrorue, Vom ivdeo pe Dumnezeu precum este, pp. 79-80. 

de bunăvoie această rană în inima iui, el află vindecare; fiinţa 
lui îşi redobândeşte întregia şi în felul acesta izbuteşte să 
împlinească poruncile lui Dumnezeu alai cât îi stă în putinţă. 
Potrivit Părintelui Sofronie, omul, deşi nu poate niciodată să 
împlinească desăvârşit poruncile lui Dumnezeu, poate to¬ 
tuşi să sporească în împlinirea lor şi astfel să afle tămăduire. 

Părinţii dau mare însemnătate plânsului duhovnicesc. 
Vedem aceasta, de pildă, în scrierile Sfântului Simeon Noul 
Teolog sau în scrisoarea Sfântului Grigorie Palama către mo¬ 
nahia Xenia. Dar nu este uşor a învăţa să plângem cum se 
cuvine. Dacă plânsul nostru este de natură sufletească, ne 
vom veşteji şi vom stinge în noi orice licărire de viaţă. însă 
dacă plânsul nostru este unul duhovnicesc, nu doar că nu 
vom suferi nicio vătămare, ci vom afla şi reînnoire. în cartea 
sa Vom vedea pe Dumnezeu precum este , Părintele Sofronie ex¬ 
plică diferenţa dintre plânsul sufletesc şi cel duhovnicesc.' 1 
Potrivit lui, prin plânsul sufletesc ne îngrădim viaţa în ho¬ 
tarele lumii văzute. Plânsul duhovnicesc apare atunci când 
fiecare trăire a noastră o aducem înaintea lui Dumnezeu, de 
Care depindem în toate, căci singurul lucru pentru care me¬ 
rită cu adevărat să plângem este înstrăinarea de El. 

De multe ori suntem răniţi sufleteşte şi suferim durere 
atunci când ne confruntăm cu energii care ne zdrobesc 
inima. Noi însă trebuie să ne ridicăm deasupra acestor expe¬ 
rienţe negative şi izbutim să o facem dacă "exploatam" su¬ 
ferinţa pricinuită în inimă de o anumită împrejurare neplă¬ 
cută şi o prefacem în energie duhovnicească. Părintele Sofro¬ 
nie a insistat de multe ori asupra faptului că trebuie să învă¬ 
ţăm să strămutăm orice stare sufletească - fie ea pricinuită 


4 Vezi cap. 4. 

de boală, de dispreţul celorlalţi, de prigoană sau de nepu¬ 
tinţa firii noastre - pe un nivel duhovnicesc, cu ajutorul 
unui gând pozitiv. Şi izbutim să facem aceasta dacă ne în¬ 
dreptăm cugetul spre locul în care se află Fiul lui Dumnezeu. 
Să ne fie gândul doar la cele de Sus, după cum i-a îndemnat 
Sfântul Pavel pe Filipeni (cf. Filip. 4, 8). 

Unul dintre Părinţii Pustiei a fost întrebat de tânărul său 
ucenic cum sa înveţe să plângă la rugăciune. Şi Bătrânul a 
răspuns: „Plânsul este o deprindere, însă omul trebuie să 
stăruie îndelung că să o dobândească, luând pururi aminte 
la păcatele săvârşite şi la iad. îi este de folos să cugete neîn¬ 
cetat la mormânt, la felul cum strămoşii săi au plecat din 
lumea aceasta şi la locul unde se află ei acum." Ucenicul, 
vrând să afle mai multe, l-a iscodit din nou: „Ar trebui, oare, 
ca monahul să-şi aducă aminte de părinţii săi răposaţi şi de 
alte asemenea lucruri?" Bătrânul i-a răspuns: „Stăruie asupra 
oricărei amintiri care aduce străpungere în suflet. Şi dacă vin 
lacrimile, poţi să-ţi muţi cugetul de la cele ce te-au făcut să 
plângi la păcatele tale sau la oricare all gând de pocăinţă."' 

Prefacerea stărilor sufleteşti în stări duhovniceşti con¬ 
stituie marea cultură a monahismului şi numai dacă mona¬ 
hul va învăţa să facă aceasta, se va împlini cu adevărat în 
chemarea sa monahală, pentru că tot mereu se va confrunta 
cu aceste stări sufleteşti. De pildă, un frate îmi spune o 
vorbă grea şi mă răneşte. Sunt două feluri de a reacţiona la 
această energie care îmi zdrobeşte atât de mult inima. Aş 
putea să reacţionez cu amărăciune şi să zic: „Ce nerecunos¬ 
cător e! Atâţia ani de zile m-am purtat frumos cu el, m-am 

1 Cf. Eivrghetinosul, voi. II, 32-VI, Ed. Cartea Ortodoxă, Lgumeniţa, 
2006, p. 338. 

rugat pentru el, m-am îngrijit de el şi uite acum ce nedrept 
se poartă cu mine! E un om rău." Aceasta este reacţia sufle¬ 
tească firească a omului lumesc. Dar mai există şi o altă reacţie. 
Durerea este reală şi mă loveşte direct în inimă, însă fără 
măcar să mă gândesc de unde vine ea, îmi schimb direcţia 
gândului şi zic: „Doamne, Tu mi-ai văzut nepăsarea şi delă¬ 
sarea şi ai trimis pe îngerul Tău ca să mă trezească. Milu- 
ieşte-ne pe noi!" M5 folosesc de energia trăirii mele şi îmi 
îndrept gândul la Dumnezeu şi mă rog pentru cele de care 
am trebuinţă. Putem întotdeauna să ne folosim de energia 
stării noastre de amărăciune lăuntrică pentru ca să ne ru¬ 
găm pentru iertarea păcatelor noastre. Astfel prefacem ener¬ 
gia sufletească în energie duhovnicească, intrăm în dialog 
cu Dumnezeu şi în cele din urmă ne simţim primeniţi lăun¬ 
tric şi nici măcar nu ne mai aducem aminte de unde a înce¬ 
put totul sau cine anume a fost cel care ne-a rănit. în felul 
acesta, tot ceea ce ne răneşte inima ne este de folos în mă¬ 
sura în care ne aduce la zdrobirea inimii. Părintele Sofronie 
încuraja în noi această dispoziţie amintindu-ne că Hristos, 
ori de câte ori a fost ameninţat ai moartea, nu S-a gândii 
nicio clipă că ameninţarea aceasta venea de la soldaţii ro¬ 
mani, de la evrei sau de la greci, ci a primit-o ca pe Paharul 
pe care I l-a dat Tatăl. Mintea îi era într-un neîncetat dialog 
cu Tatăl şi nu lua seama la felul în care moartea îl ameninţa, 
lată că în Persoana lui Hristos găsim din nou pilda de urmat 
în orice situaţie am avea de înfruntat. 

Cineva ar putea obiecta: „însă ce fac dacă nu îmi este 
dat acest dar al Duhului Sfânt?" Amintiţi-vă de cuvântul 
Domnului: „Pocăiţi-vă şi credeţi în Evanghelie" (Marcu 1,15). 
Credinţa naşte în noi dorinţa de a împlini cuvântul lui Hristos, 
n-l cerceta şi a-i dovedi Adevărul viu. Punându-L pe Hristos 

la Încercare, noi ajungem să-L cunoaştem. Este bineprimit, 
chiar bineplăcut Domnului ca noi să facem „experimentul" 
nostru cu Dumnezeu, să-L punem la încercare. însuşi Dum¬ 
nezeu ne îndeamnă la aceasta: „Veni|i şi veţi vedea", le spune 
Sfinţilor Andrei şi loan (loan 1, 39). „Vino şi vezi", îi zice 
Apostolul Filip lui Natanael, care se îndoia (loan 1, 46); şi, 
prin ei, aceeaşi chemare ne este adresată şi nouă, tuturor, 
celor care şovăim. în Epistola sa către Romani, Sfântul Pavel 
aminteşte de acei oameni care nu L-au încercat pe Dumnezeu, 
care nu au făcut „experimentul" Iot cu Dumnezeu, şi care, 
prin urmare, nu ajung să-L cunoască 6 (cf. Rom. 1, 28). Astfel, 
mistuiţi de dorinţa de a-L cunoaşte. Ii cerem cu credinţă lui 
Dumnezeu să ne „deschidă uşile pocăinţei" şi să ne dea 
darul lacrimilor. 

Plânsul duhovnicesc se hrăneşte din osândirea de sine 
şi este tocmai opusul răspunsului pe care Adam 1 l-a dat lui 
Dumnezeu atunci când a căzut din rai. Adam nu a fost în 
stare să se osândească pe sine, ci a pus toată răspunderea 
greşelii sale pe seama lui Dumnezeu. Astfel s-a făcut ne¬ 
vrednic de darul pocăinţei şi Dumnezeu a îngăduit ca el să 
cunoască suferinţa surghiunului pentru ca să-şi dea seama 
de aceasta. De aceea se cuvine să urmăm cu credincioşie 
pilda lui I Iristos, a Noului Adam, şi prin osândirea de sine 
să luăm de bunăvoie asupra noastră vina pentru toate. în 
felul acesta ne unim cu însăşi Crucea lui Hristos, căci 
Domnul a luat Crucea de bunăvoie, nu pentru vreun folos 
personal - de vreme ce El a fost „nevinovat şi neprihănit" 
(1 Petru 1,19) şi de aceea nu a avut nevoie de pocăinţă - ci 
pentru mântuirea noastră. 

4 în greacă oi’K e&OKipaanv tov tteov, „nu L-au pus pe Dumnezeu 
Ia încercare". 

Osândirea de sine preîntâmpina şi îmblânzeşte judecata 
lui Dumnezeu, Care în marea Sa milostivire binevoieşte să 
ne cruţe de pedeapsa cea dreaptă ce va să fie. Ba mai mult, 
prin osândirea de sine şi mângâierea plânsului duhovnicesc 
dobândim multă nădejde şi „lărgirea" duhovnicească a ini¬ 
mii; şi chiar dacă harul pocăinţei vădeşte cât de adâncă ne 
este căderea, nu deznădăjduim, căci acelaşi har ne şi mân¬ 
gâie. Cel ce ia asupra sa în chip sănătos pocăinţa îşi înteţeşte 
strigarea către Dumnezeu, Căruia îi stă în putinţă să-l mân¬ 
tuiască din moartea care încă dintru începui a ameninţat să 
distrugă viaţa omului. Potrivit Sfântului Pavel, frica de 
moarte îi ţine pe toţi în robia păcatului (cf. Evr. 2, 15). Frica 
de moarte îi face pe oameni egoişti şi în egoismul nostru pă¬ 
cătuim prin aceea că încercăm să supravieţuim fără Dum¬ 
nezeu, urmând căilor noastre strâmbe şi samavolnice. 

După cum spuneam mai devreme, înaintea noastră se 
cască două prăpăstii: cea a adâncului milostivirii şi iubirii 
lui Dumnezeu, vădită de Crucea Sa cu care ne unim atunci 
când de bunăvoie ne plângem păcatele, şi cea a adâncului 
căderii noastre. Amândouă ne fac să ne înteţim şi mai mult 
strigarea către Dumnezeu, aşa cum au făcut toate sufletele 
drepţilor, şi harul ne vine în ajutor şi ne întăreşte, pentru că 
el poartă în sine sămânţa vieţii veşnice. Sămânţa aceasta şi 
mângâierea care o însoţeşte ne însuflă să purcedem la o 
luptă crâncenă cu întunericul pe care îl descoperim înlăun- 
trul nostru până când acesta este „înghiţit de viaţă" (2 Cor. 
5, 4). Suntem constrânşi, pe de o parte, de adâncul iubirii 
lui Hristos, al Crucii şi al harului învierii Lui, iar pe de altă 
parte, de adâncul căderii noastre. Adâncul căderii noastre 
cheamă adâncul milostivirii iubirii lui I Iristos (cf. Ps. 41, 9) 
şi, de vom dobândi această îndoită viziune în viaţa noastră, 

atunci, zi şi noapte, însufiarea nu se va mai depărta de la 
noi. Şi pentru a ne întări în aceasta îndoită vedere, nu vom 
mai căuta să ne comparăm cu nimic pământesc: dacă vrem 
să plângem din tot cugetul şi din toată inima, atunci avem 
trebuinţă să ne alipim statornic numai de începătorul şi Pli- 
nitorul credinţei noastre (cf. Evr. 12, 2), de Domnul nostru 
Iisus Hristos. 

Aşa cum raiul a fost păzit de porunca lui Dumnezeu, 
tot aşa şi firea noastră căzută este reînnoită neîncetat prin 
pocăinţă. Pocăinţa nu se sfârşeşte niciodată pe pământ. 
Dacă s-ar sfârşi, ar însemna că s-ar fi desăvârşit deja asemă¬ 
narea noastră cu 1 Iristos-Dumnezeu, Care este lumină în 
care nu este nici urmă de întuneric. Adevărul este că avem 
nevoie de pocăinţă atâta vreme cât trăim şi ne îndestulăm 
cu hrană stricăcioasl, căci trupul ne este supus morţii. In 
măsura în care ne pocăim aici pe pământ, devenim aseme¬ 
nea lui Hristos; însă, prin harul dumnezeiesc, asemănarea 
cu El va fi deplină abia în viaţa ce va să fie. 

Spre sfârşitul celui de-al şaptelea capitol al Scării, Sfân¬ 
tul Ioan Sinaitul ne spune că vom fi osândiţi nu pentru că 
în viaţa aceasta nu am făcut minuni sau pentru că nu am 
fost mari teologi sau văzători cu duhul. însă, va trebui să 
dăm seamă de faptul că nu ne-am plâns îndeajuns păcăto¬ 
şenia, stricăciunea şi nedesăvârşirea. Căci ştim foarte bine 
(şi rugăciunile Bisericii o adeveresc) că niciun om nu poate 
să trăiască pe pământ, fie şi numai o zi, şi să nu păcătuiască. 
Aşa stând lucrurile, se cuvine să facem tot ceea ce depinde 
de noi ca să ne păzim sufletul de păcat şi să cultivăm noul 
pom al raiului duhovnicesc care a prins rădăcini înlăuntrul 
nostru, udându-1 cu izvoarele lacrimilor noastre. Şi Cel Ce 
va domni în inimile noastre Se va dovedi mai puternic decât 

cel ce stăpâneşte lumea (cf. 1 Ioan 4, 4). Cu alte cuvinte, pre¬ 
zenţa lui Dumnezeu în inimile noastre trebuie să devină lu¬ 
crătoare, aşa încât vrăjmaşul, stăpânitorul lumii acesteia şi 
călăul sufletelor noastre, să fie biruit. Atunci, încetul cu în¬ 
cetul, ne va fi mai uşor să rămânem în starea de trezvie şi 
să ne păzim inima de gândurile rele ce vor să ne prindă în 
cursa lor. Cu adevărat, trezvia este rodul pocăinţei: atunci 
când focul pocăinţei şi al plânsului duhovnicesc începe să 
ardă cu putere în om, trezvia îi devine atât de firească încât 
niciun gând rău nu poate să se apropie de el, iar dacă în¬ 
drăzneşte să-i dea târcoale, neputând suferi văpaia acestui 
foc lăuntric, se îndepărtează cu repeziciune. Odată, un călugăr 
din Sfântul Munte mi-a zis: „Avem pace lăuntrică atâta vreme 
cât avem în inimă durerea pocăinţei." Voia să spună prin 
aceasta că durerea pocăinţei este cea care face uşor jugul lui 
Hristos, precum şi scrie în Scriptură (cf. Matei 11, 29-30). 

Cei care au cunoscut Lumina nezidită, precum Isaia şi 
toţi proorocii împreună cu sfinţii, au suferit atunci când au 
trebuit să se întoarcă la realitatea acestei lumi, fiind gata de 
orice jertfă pentru a dobândi iarăşi binecuvântata stare de 
răpire în Dumnezeu. Aceasta o vedem limpede în viaţa 
Sfântului Siluan. După ce L-a văzul pe Hristos viu, el nu a 
mai fost în stare să se dedea somnului şi aceasta timp de mai 
bine de patruzeci de ani. A avut pururi înaintea lui Chipul 
cel blând şi smerit al lui Hristos, care până la sfârşitul vieţii 
nu i-a îngăduit odihnă. Sfântul mărturisea că, dacă nu ar fi 
văzut Chipul cel smerit al Mântuitorului, i-ar fi fost cu 
neputinţă să rabde chiar şi numai una din nesfârşitele nopţi 
de priveghere şi luptă; şi, totuşi, a răbdat nenumărate ase¬ 
menea nopţi pentru că ştia ce căuta. Nemaipomenita lui 
însuflare nu i-a îngăduit să caute mângâiere în nimic altceva 

decât în Dumnezeu, după cum aflăm din poemul său în 
proză. Tânguirea lui Adam. 

La fel cum rugăciunea naşte rugăciune, tot aşa şi plân¬ 
sul duhovnicesc naşte şi mai mult plâns, şi vine o vreme, 
spune Sfântul loan Scărarul, când omul poartă acest plâns 
înlăuntrul lui întotdeauna şi pretutindeni. De câte ori ră¬ 
mâne singur, lasă lacrimile să se reverse şi ele îi primenesc 
întreaga fiinţă. în dragostea sa de Dumnezeu, omul devine 
tot o pară de foc, în vreme ce ura de sine îi înteţeşte şi mai 
tare plânsul, iar Domnul vine să-l reînnoiască deplin ai 
harul care se revarsă din belşug din Crucea Sa. 

îngăduiţi-mi să închei cu un fragment din Tânguirea lui 
Adam, care este de fapt plângerea minunată a Sfântului Si- 
luan însuşi: 

Plânge Adam: „Nu-mi este dorită pustia. Nu-mi 
sunt dragi munţii înalţi, nici lunca, nici pădurea, nici 
cântul păsărilor; nimica îmi este drag. Sufletu-mi 
zace în mare durere: scârbit-am pro Domnul. Şi de 
m-ar lua Domnul din nou în rai, încă şi acolo mă voi 
mâhni şi voi plânge: Pentru ce pre Dumnezeul cel 
iubit am întristat... Pentru ce nu îl văd în sufletul 
meu? Ce îl opreşte a viia întru mine? Nu este dară 
întru mine a lui Hristos smerenie şi iubirea pentru 
vrăjmaşi?.,. Adam a pierdut pământescul rai, şi 
plângând îl căuta: „Raiul meu, raiule, preafrumosul 
meu rai". Domnul însă, prin dragostea Sa, i-au dat 
pe cruce un alt rai, mai bun decât cel dinainte, în ce¬ 
ruri, unde este lumina Sfintei Treimi. Ce vom da 
Domnului pentru dragostea Sa către noi? 7 


Arhimandritul Sofronie, Cuviosul Silumi At hai ului, pp. 478-479,483. 

întrebări şi răspunsuri 

întrebarea 1: Ne-aţi vorbit mai devreme despre prefa¬ 
cerea energiei sufleteşti în contemplaţie duhovnicească şi 
ne-aţi dat ca pildă cuvântul aspru spus între fraţi într-o 
obşte monahală. Aţi putea să mai zăboviţi puţin asupra 
acestui lucru şi să ne ajutaţi să înţelegem cum am putea noi, 
preoţii de mir, care avem de-a face cu atâta amar de oameni 
pentru care trebuie să mijlocim înaintea Domnului, să facem 
acelaşi lucru în lume atunci când ne întâlnim, de pildă, cu 
tinerii din parohie sau în relaţiile noastre cu credincioşii? 

Răspunsul 1: Nu ar Irebui să ne trăim stările sufleteşti 
singuri, ci ar trebui să le împărtăşim cu Dumnezeu, cu 
Domnul şi Mântuitorul nostru Iisus Hristos. Tocmai la 
aceasta ne îndeamnă Apostolul când zice: „De este cineva 
bucuros, să cânte. De este cineva Irist, să se pocăiască" (cf. 
Iacov 5,13). Adică, putem să prefacem o energic sufletească 
într-una duhovnicească - nu doar energia tristeţii, ci şi a 
bucuriei. Dacă suntem bucuroşi, să nu ne trăim bucuria 
doar la nivel omenesc, ci să ne ridicăm mintea la Dumnezeu 
şi să dăm slavă Marelui nostru Binefăcător, aducându-1 
mulţumită. Dacă ni se umple inima de uimire, iarăşi să lău¬ 
dăm pe atotînţeleptul nostru Ziditor. Neîncetat să ne adre¬ 
săm Lui şi aceasta atitudine ne va fi de mare folos atunci 
când vom primi „grelele lovituri" ale vieţii, pentru că în ase¬ 
menea momente de răscruce vom găsi o ieşire şi Dumnezeu 
ne va mângâia. Do multe ori ne rugăm şi Dumnezeu nu ne 
ascultă rugăciunea, iar ispita sau greutatea nu se depărtează 
de la noi. Dar se întâmplă un lucru care este mult mai în¬ 
semnat decât izbăvirea de ispită: aflăm puterea de a ne ridica 
deasupra ei. Aceasta este o minune şi mai mare! Toţi vom 
ajunge în cele din urmă în pragul morţii, căci moartea este 
de neocolit, şi atunci va trebui să facem o alegere cât se 

poate de hotărâtă. Dacă atunci când ne confruntăm cu 
moartea rămânem credincioşi lui Hristos şi li urmăm Lui, 
punându-ne toată încrederea în cuvântul Său, aceasta în¬ 
seamnă că credinţa noastră este mai puternică decât moar¬ 
tea care ne ameninţă, şi credinţa noastră biruieşte, prin 
urmare, moartea. „Aceasta este biruinţa care a biruit lumea: 
credinţa noastră" (1 loan 5, 4), zice Sfântul Apostol Ioan. 
Mai devreme sau mai târziu vom fi puşi în faţa unor situaţii 
limită care ne vor pune la încercare şi va trebui să luăm o 
hotărâre care va rămâne neschimbată în veşnicie. O aseme¬ 
nea hotărâre a fost reacţia îngerilor care nu i-au urmat lui 
Lucifer, ci au zis: „Să stăm bine. Să stăm cu frică." Ei au 
rămas credincioşi lui Dumnezeu, în vreme ce îngerii cei răi 
au căzut. Totul s-a decis o dată pentru totdeauna, pentru că 
acest eveniment s-a petrecut în veşnicie. In vreme ce pentru 
noi, făpturi ce vieţuim în timp, totul este relativ. Noi suntem 
puşi la încercare cu adevărat numai atunci când ne confrun¬ 
tăm cu moartea. Dacă în clipa aceea ne hotărâm să-L urmăm 
pe Hristos fără şovăială, atunci hotărârea noastră va rămâne 
în veşnicie şi vom primi ca moştenire „o împărăţie neclin¬ 
tită", precum citim în Epistola către Evrei (Evr. 12, 28). 

întrebarea 2: Aţi citat mai devreme un pasaj din scrierile 
Stareţului Sofronie unde acesta spune că după o perioadă 
de pocăinţă a cunoscut harul dumnezeiesc şi pocăinţei i-a 
urmat mângâierea. Cum a recunoscut harul şi cum putem 
şi noi să recunoaştem harul în pocăinţa noastră sau atunci 
când încercăm să ne pocăim? Şi dacă nu simţim că am pri¬ 
mit această mângâiere, este acesta un semn că pocăinţa 
noastră nu este sinceră? 

Răspunsul 2: Ne dăm seama că am dobândit har dacă, 
de pildă/ devenim mai puternici în a ţine piept ispitelor. 
Dacă vigoarea noastră în lupta împotriva păcatului spo- 

reşte, acesta este un semn că am aflat har. Dacă ne vine mai 
uşor să ne smerim înaintea fratelui nostru, să-i dăm lui în¬ 
tâietate şi să ne punem pe noi pe locul doi, din nou acesta 
este un semn că am aflat har. Dacă putem să ne rugăm mai 
uşor, mai curat şi cu mai multă evlavie, acesta este din nou 
un indiciu că starea noastră nu este una pur sufletească, ci 
împreunată cu har. Sunt şi feluri practice de a ne pune la în¬ 
cercare. Când Sfântul loan Scărarul ne înfăţişează anumite 
criterii prin care să ne cercetăm sporirea duhovnicească, el 
nu spune că cel ce priveghează trei ore se află pe prima 
treaptă a scării urcuşului duhovnicesc, iar cel ce prive¬ 
ghează cinci ore pe cea de a doua şi aşa mai departe. Pentru 
el, criteriul care nu dă greş este reacţia pe care o avem atunci 
când cineva ne mustră sau ne corectează. El spune că dacă 
ne silim să nu-i întoarcem vorba, atunci ne aflăm pe prima 
treaptă a scării desăvârşirii. Iar dacă nu numai că tăcem şi 
nu răspundem ai răutate, ci ne şi dam seama că greşim şi 
ne osândim pe noi înşine pentru greşeala noastră, atunci ne 
găsim pe cea de-a doua treaptă. Dacă dăm slavă lui Dum¬ 
nezeu pentru că am fost mustraţi spre folosul şi îndreptarea 
noastră, atunci suntem pe cea de-a treia treaptă. Iar dacă ne 
rugăm pentru col ce ne-a greşit şi-l considerăm binefăcăto¬ 
rul nostru, atunci suntem cu un pas mai sus pe scara spre 
desăvârşire. Ba mai mult. Sfântul loan spune că atunci când 
cineva ne face o observaţie şi noi îi întoarcem vorba, ne 
urâm propriul suflet. Nu noi trebuie să avem ultimul cu¬ 
vânt. Sau dacă e să avem ultimul cuvânt acesta trebuie să 
fie întotdeauna „Amin" sau „Să fie binecuvântat" fără să 
mai adăugăm nimic altceva. 

Întrebarea 3: Ascultându-vă aivântările m-am luptat cu 
acest gând al „venirii în fire". Trăim într-o societate aparent 
prosperă, care din punct de vedere lumesc cunoaşte o bună- 

stare cum nu s-a mai pomenit până acum în istorie, dar care, 
de fapt, şi-a pierdut complet minţile. Ascultându-vă, înce¬ 
pem să vedem nebunia peste tot în jurul nostru şi eu mă 
lupt cu o aparentă tensiune între bunătatea lumii zidite, bu¬ 
nătate care încă mai există în ciuda căderii ei, şi alipirea 
noastră pătimaşă de cele zidite. Cuvintele dumneavoastră 
despre pocăinţă şi despre lucrarea lăuntrică pe care se cuvine 
sa o săvârşim sunt greu de primit pentru cei care trăiesc în 
lume. Ne-aţi putea spune câteva cuvinte de încurajare des¬ 
pre cum am putea înfăţişa Evanghelia lumii din jurul nostru 
în aşa fel încât să-i aju te pe oameni să înţeleagă că avem ne¬ 
voie de o nouă ierarhie a priorităţilor aşa încât să trecem de 
la o concepţie despre lume întemeiată pe cele vremelnice la 
una întemeiată pe veşnicie şi să dobândim astfel împărăţia? 

Răspunsul .3: Aţi pus întrebarea şi aţi dat şi răspunsul! 
Este important să-i înveţi pe oameni să-şi stabilească corect 
priorităţile. în Evanghelie citim că tot cărturarul cu învăţătură 
despre împărăţia Cerurilor scoate din vistieria sa lucruri noi 
şi vechi (cf. Matei 13,52). Dacă suntem cu adevărat cărturari 
cunoscători ai împărăţiei Domnului, atunci vom şti care ne 
sunt priorităţile şi vom face ca toate să împreună-lucreze la 
împlinirea celui mai însemnat scop al vieţii noastre - slujirea 
lui Dumnezeu. Deşi se întâmplă să trăim în această lume, 
nu trebuie să fim ai lumii acesteia, ci să avem mintea aţintită 
la cele de sus. Ne folosim de această lume şi îi suntem recu¬ 
noscători lui Dumnezeu pentru ea, dar inima nu ne este în 
această lume pentru că „viaţa noastră este ascunsă cu 1 Iristos 
întru Dumnezeu", după cum spune Sfântul Pavel (Col. 3,3). 
Toate din lumea aceasta ar trebui sa le folosim cu măsură şi 
discernământ, fără să ne înrobim la nimic, pentru că inima 
noastră tinde ai tot dinadinsul spre cele veşnice şi nevăzute, 
care sunt mai adevărate decât cele văzute. 

DESPRE POCĂINŢĂ Şl LUPTA CU PATIMILE 


In cuvântarea anterioară spuneam că pocăinţa este o po¬ 
runcă atotcuprinzătoare, care îmbrăţişează toate celelalte 
porunci evanghelice. Ea presupune lepădarea de toată spur¬ 
căciunea şi răutatea, şi primirea cu smerenie a cuvântului 
lui Dumnezeu sădit în noi (cf. lacov 1, 21), ccl care ne-a adus 
la fiinţă şi care are şi puterea să ne mântuiască. Spuneam, 
de asemenea, că această chemare la pocăinţă pe care Dum¬ 
nezeu i-o adresează omului nu este decât continuarea dia¬ 
logului Său cu Adam din rai. Atunci când Dumnezeu l-a 
întrebat pe Adam: „Unde eşti? Ce ai făcut?", el nu l-a răs¬ 
puns, ci a căutat să se ascundă. Dumnezeu aşteaptă ca noi 
să ne venim în fire şi ne cheamă să răspundem în locul lui 
Adam: „Doamne, am păcătuit, mă pocăiesc, iartă-mă." 
Dumnezeu S-a întrupat ca să reia dialogul cu omul şi ne-a 
îndemnat să ne pocăim şi să credem în Evanghelie. Spu¬ 
neam, de asemenea, că la pocăinţă ajungem prin harul lui 
Dumnezeu, tocmai prin acel har care s-a revărsat din Cruce 
prin învierea lui Hristos şi pe care Apostolii au fost chemaţi 
să îl propovăduiască. 

Orice contact cu lumea de dincolo ne apropie şi mai 
mult de pocăinţă, şi atunci când degetul lui Dumnezeu se 
atinge de inima noastră, chiar în această atingere începem 
a întrevedea chipul vieţii dumnezeieşti; cunoaştem virtuţile 
şi energiile lui Dumnezeu. Sufletul este luminat de o dreaptă 

înţelegere, iar pocăinţa urmează în chip firesc. Ne aducem 
aminte de femeia din Evanghelie care, pierzându-şi drahma, 
a aprins o făclie şi a curăţat întreaga casă pentru ca să o afle 
(cf. Luca 15,8-10). IntT-una din omiliile sale. Sfântului Macarie 
cel Mare tâicuieşte cu multă iscusinţă această pericopă: 

„[Sufletul] are nevoie de făclia divină, de Duhul 
Sfânt, pentru a pune ordine în casa sa cea întune¬ 
cată; are nevoie de lumina Soarelui dreptăţii, care 
răsare în inimă şi o luminează; are nevoie de armă 
ca să învingă în război. (Se spune) că o văduvă, pier¬ 
zând o drahmă, a aprins mai întâi o făclie, apoi a făcut 
ordine în casă. Fiind ordine în casă şi făclia fiind 
aprinsă, s-a găsit şi drahma, care era acoperită de pă¬ 
mânt, de praf şi murdărie. (Tot aşa) şi acum sufletul 
nu poate, singur, să găsească şi să deosebească gân¬ 
durile proprii (de cele insuflate de cel-rău). Abia atunci 
când este aprinsă lumina divină, care luminează 
casa cea întunecată, abia atunci vede cum gândurile 
sale sunt îngropate în noroiul şi murdăria păcatului."' 

Cu alte cuvinte, simţirea pocăinţei o dobândim numai 
atunci când această făclie este aprinsă în inima noastră prin 
lucrarea Duhului Sfânt, Care începe astfel să ne zidească din 
nou. Dumnezeu ne-a făcut dintru început după chipul şi 
asemănarea Sa, şi a suflat în nările noastre suflare de viaţă 
iar noi am devenit duh viu (nu duh dătător de viaţă, pentru 
că numai Dumnezeu este duh dătător de viaţă). Şi această 
nouă suflare în inima noastră se face începutul unei noi zi- 

1 Sfântul Macarie Egipteanul, Omilii duhovniceşti, trad. de Pr. Prof. 
Dr. Constantin Comiţescu, Ed. IBMBOR, Bucureşti, 1992, p. 136. 

diri, începutul reînnoirii noastre ca persoană. însă pentru 
ca omul să păstreze harul dumnezeiesc al pocăinţei trebuie 
ca puterile sufletului său să fie curăţite şi întărite de Duhul 
Sfânt. Pe de altă parte, odată ce a cunoscut felul în care lu¬ 
crează harul, el va şti ce să caute. Şi cu toate că cei mai mulţi 
dintre noi pierdem harul, se cuvine să ne aducem aminte 
de cuvântul Domnului care rămâne adevărat în veac. De 
pildă, Domnul a zis: „Luaţi, mâncaţi, acesta este Trupul 
Meu... Beţi dintru acesta toţi, că acesta este Sângele Meu" 
(Matei 26, 26-28). De fiecare dată când pomenim şi repetăm 
aceste cuvinte în rugăciune în timpul Sfintei Liturghii, pă¬ 
trundem în realitatea lor veşnică prin chemarea Duhului 
Sfânt. Şi îndemnul la pocăinţă pe care ni-1 adresează Dom¬ 
nul aparţine, de asemenea, veşniciei. La fel cum în Sfânta 
Liturghie ne aducem aminte de anumite evenimente din 
viaţa Mântuitorului şi îi cerem lui Dumnezeu să le facă din 
nou prezente în viaţa noastră, tot aşa ar trebui să ne amin¬ 
tim şi de chemarea cea dintâi, de râvna şi de fierbinţeala inimii 
cea dintru început şi cu smerenie să-I cerem lui Dumnezeu 
să le reînnoiască în noi. 

Aşijderea şi Sfântul Pavel le amintea ucenicilor do înflă¬ 
cărarea duhului lor de mai-nainte, încercând în felul acesta 
să reaprindă în ei râvna pocăinţei. El le scria, de pildă, Gala- 
tenilor: „Unde este, deci, fericirea voastră? Căci vă mărturi¬ 
sesc că, de ar fi fost cu putinţă, v-aţi fi scos ochii voştri şi mi 
i-aţi fi dat mie" (Gal. 4,15). Apostolul îi mustră doar pentru 
a-i ajuta să-şi vină în fire. Acelaşi lucru îl face şi în Epistola 
către Evrei. Ştim că evreii pătimeau atunci o îndoită pri¬ 
goană, atât din partea romanilor cât şi din partea compa¬ 
trioţilor lor. Erau în mare suferinţă şi necaz, şi, pentru a-i 
întări în încercările grele prin care treceau, le-a amintit de 

râvna lor de mai-nainte: „Căci Dumnezeu nu este nedrept, 
ca să uite lucrul vostru şi dragostea pe care aţi arătat-o pen¬ 
tru numele Lui, voi, care aţi slujit şi slujiţi sfinţilor. Dorim, 
dar, ca fiecare dintre voi să arate aceeaşi râvnă spre adeveri¬ 
rea nădejdii, până la sfârşit, ca să nu fiţi trândavi, ci următori 
ai celor ce, prin credinţă şi îndelungă-răbdare, moştenesc 
făgăduinţele" (Evr. 6, 10-12). Sfântul loan Scărarulîl sfătu¬ 
ieşte pe Păstor ca, din când în când, să-i amintească turmei 
sale de harul ei dintâi şi să stârnească în ea dorinţa de a-1 
redobândi. 

Şi în Cartea Apocalipsei Domnul vorbeşte despre po¬ 
căinţă prin gura Apostolului Său. La începutul epistolei 
către Episcopul Efesului, Sfântul loan îl laudă pentru lucra¬ 
rea cea bună, pentru prigoana pe care a pătimit-o pentru 
Numele lui Hristos şi pentru ortodoxia învăţăturii sale, însă 
adaugă: „Dar am împotriva ta faptul că ai părăsit dragostea 
ta cea dintâi. Drept aceea, adu-ţi aminte de unde ai căzut şi 
te pocăieşte şi fă faptele de mai înainte; iar de nu, vin la tine 
curând şi voi mişca sfeşnicul tău din locul lui, dacă nu te vei 
pocăi" (Apoc. 2,4-5). Sfântul Apostol loan, sau mai degrabă 
Dumnezeu prin el, spune că trebuie să ne aducem aminte 
de iubirea noastră cea dintâi pentru ca să se reînsufleţească 
în noi darul cel atotcuprinzător al pocăinţei. 

Unul dintre sfinţii egipteni din secolul al patrulea, Avva 
Ammona, îl îndeamnă pe monah să se roage zi şi noapte ca 
Dumnezeu să-i dăruiască duhul pocăinţei. Căci atunci când 
rugăciunea îi va fi ascultată şi va dobândi duhul pocăinţei, 
un cerc de foc îl va străjui, împiedicându-1 să cadă în păcat. 5 

2 Cf. Awa Animaţia, Am>a Zosiina. Mireasma Pustiei, trad. de Ieromo¬ 
nahul Evloghie Mimteanu, Ed. Egumcniţa, Galaţi, 2004, p. 18. 





OMUL CEL TAINIC AL INIMII 


157 


Pocăinţa este mijlocul prin care se curăţeşte oglinda su¬ 
fletului şi se reînnoieşte chipul lui Dumnezeu în noi. în cele 
din urmă, pocăinţa ne aduce la asemănarea cu Dumnezeu. 
După cum bine ştim din Cartea Facerii, omul a fost făcut 
după chipul şi asemănarea lui Dumnezeu: chipul este ceea 
ce Dumnezeu a pus în om, ceea ce a suflat înlăuntrul lui, în 
vreme ce asemănarea este potenţialul omului care se împli¬ 
neşte prin vieţuirea potrivit poruncilor dumnezeieşti. Omu¬ 
lui îi stă în putinţă să se pocăiască tocmai pentru că a fost 
zidit după chipul şi asemănarea lui Dumnezeu. Dacă nu am 
avea în noi această înrudire cu Dumnezeu, ar fi cu neputinţă 
să luăm asupra noastră nevoinţa pocăinţei şi sa purcedem pe 
calea Domnului. Dar pentru că aşa a hotărât şi a lăsat să fie 
Dumnezeu (căci cuvântul Său este faptă: „Că Bl a zis şi s-au 
făcut" (Ps. 32, 9)), omul poate lua asupra sa nevoinţa desă¬ 
vârşirii asemănării sale cu Dumnezeu. Aşijderea, dacă Dumne¬ 
zeu nu ar fi zis: „I.uaţi, mâncaţi, acesta este Trupul Meu. Beţi 
dintru acesta toţi, că acesta este Sângele Meu", evenimentul 
acesta nu ar fi devenit punctul central al Sfintei Liturghii. 
Cuvântul Domnului este temelia a toată fiinţarea şi aceasta 
se vădeşte în rugăciunea Bisericii făcută în Duhul Sfânt. 

Prin urmare, se cuvine să ştim că Dumnezeu ne-a dat 
să fim „chip" al Său, în vreme ce la „asemănarea" cu CI 
ajungem doar prin nevoinţa de bunăvoie a pocăinţei. Sfinţii 
Părinţi au tâlcuit în mod diferit chipul şi asemănarea lui 
Dumnezeu; unii au identificat chipul lui Dumnezeu în om 
cu caracterul său de fiinţă înţelegătoare, alţii cu libertatea lui. 
Insă, potrivit Sfântului Grigorie Palama, întreaga fiinţă a 
omului este zidită după chipul şi asemănarea lui Dumnezeu, 
nu doar sufletul, ci şi trupul, pentru că şi trupul primeşte 

suflarea lui Dumnezeu şi se sfinţeşte, după cum neobosit ne 
aminteşte Sfântul Siluan. 

Am fost zidiţi pentru scopul unic de a vădi în viaţa 
noastră virtuţile lui Dumnezeu: „Iar voi sunteţi seminţie 
aleasă, preoţie împărătească, neam sfânt, popor agonisit de 
Dumnezeu, ca să vestiţi în lume bunătăţile Celui Ce v-a che¬ 
mat din întuneric la lumina Sa cea minunată" (1 Petru 2, 9). 
Şi, iarăşi, Evanghelia ne spune într-un fel chiar mai simplu 
că lumina lui Dumnezeu ar trebui să se reverse din noi, 
ca oamenii văzând aceasta să laude pe Dumnezeu (cf. Matei 
5,1 fi). Din păcate, chipul lui Dumnezeu în noi e atât de sluţit 
încât a devenit aproape de nerecunoscut, însă cu toate aces¬ 
tea suntem chemaţi să dobândim adevărata asemănare cu 
Dumnezeu, numită şi îndumnezeiro. 

Pentru a înţelege mai bine căderea omului şi, prin ur¬ 
mare, nevoia de a dobândi acea pocăinţă care să refacă în 
noi chipul lui Dumnezeu şi să desăvârşească asemănarea 
noastră cu Ziditorul, îngăduiţi-mi să vă amintesc pe scurt 
de învăţătura Sfântului Grigorie Palama despre energiile 
dumnezeieşti. El identifică patru categorii de energii. Prima 
categorie cuprinde energiile lui Dumnezeu care dau sub¬ 
stanţă sau fiinţă lucrurilor. Zidirea neînsufleţită primeşte de 
la Dumnezeu doar acest fel de energii. Plantele, animalele 
şi fiinţele omeneşti posedă un al doilea fel de energie, ener¬ 
gia dătătoare de viaţă a lui Dumnezeu. Ele posedă şi energia 
care dă substanţă, şi cea care dă viaţă, dar numai omul po¬ 
sedă un al tTeiloa fel de energie, care îl face să fie o fiinţă în¬ 
ţelegătoare. în cele din urmă, cea de-a patra şi cea mai înaltă 
forma de energie este energia îndumnezeitoare care le este 
dată numai creştinilor, ca mădulare vii ale Trupului lui Hristos, 
care îşi lucrează mântuirea, asemănarea lor cu Dumnezeu şi 

care se fac părtaşi la firea Sa dumnezeiască. îngerii şi oamenii 
care se mântuiesc participă la acest al patrulea fel de energie. 

Folosindu-ne de terminologia Sfântului Grigorie Palama, 
am putea spune că atunci când Adam a căzut, el a pierdut 
energia îndumnezeitoare dar nu şi chipul, pentru că acesta 
este nepieritor şi nu poate fi nimicit. Chiar dacă chipul lui 
Dumnezeu în om s-a întunecat, omul încă mai deţine cea 
de-a treia formă de energie atâta vreme cât continuă să fie 
o fiinţă înţelegătoare. Rostul pocăinţei este acela de a redo¬ 
bândi cea de-a patra formă de energie, şi anume cea care îl 
îndumnezeieşte pe om şi-l face asemeni îngerilor. 

Cu alte cuvinte, când omul a căzut din rai prin neascul¬ 
tare, pământul a fost blestemat şi a început să rodească spini 
şi pălămidă (cf. Fac. 3, 18). Omul, care a fost plămădit din 
ţărână (Fac. 2, 7), a suferit şi el aceeaşi soartă, adică sufletul 
său a fost năpădit de spinii şi mărăcinii patimilor. Prin pocă¬ 
inţă omul îşi regăseşte starea de nepătimire dintru început, 
nevoindu-se pentru a dobândi asemănarea cu Dumnezeu. 

Din pricina căderii din har, omul devine slab şi nu izbu¬ 
teşte să împlinească poruncile lui Dumnezeu. însă pocăinţa 
întăreşte puterile sufletului pentru a putea face voia Domu¬ 
lui. La început, el primeşte destul har pentru a-şi „veni în 
fire". însă adevărata pocăinţă haricâ este un dar de la Duhul 
Sfânt, Care vine să aprindă candela sufletului. Dar ce se în¬ 
tâmplă cu cei ale căror candele nu au fost aprinse de Duhul 
Sfânt? Potrivit Sfântului Grigorie Palama, acestora le este de 
folos să urmeze cu credinţă calea plânsului duhovnicesc cel 
de bunăvoie. Simţim din nou nevoia să subliniem că plânsul 
duhovnicesc nu este totuna cu introspecţia morbidă a plân¬ 
sului sufletesc care poate să distrugă o persoană. Plânsul 
duhovnicesc este o nevoinţă asumată de bunăvoie şi se 

întemeiază pe nădejdea că chemarea Celui Care pe toate le-a 
zidit ne va aduce mângâiere în suflet, după cum şi scrie în 
Evanghelie: „Fericiţi cei ce plâng, că aceia se vor mângâia" 
{Matei 5, 4). Plângem pentru că ne-am venit în fire, pentru 
că ne-am văzut starea căzută şi primim mângâiere de la 
Mângâietorul, Cel Care dă har biruitor a toată deznădejdea 
şi ne întoarce ia aşa o neclintită nădejde, încât ne apropiem 
tot mai mult de minunata iubire a lui Dumnezeu. 

Domnul zice în Evanghelie: „Dar, mai înainte de toate 
acestea, îşi vor pune mâinile pe voi şi vă vor prigoni, dându-vă 
în sinagogi şi în temniţe, ducându-vă la împăraţi şi la dregă¬ 
tori, pentru numele Meu. Şi va fi vouă spre mărturie. Puneţi 
deci în inimile voastre să nu gândiţi de mai înainte ce veţi 
răspunde; căci Eu vă voi da gură şi înţelepciune, căreia nu-i 
vor putea sta împotrivă, nici să-i răspundă toţi potrivnicii 
voştri" (Luca 21,12-15). Aceste îndemnuri le erau adresate 
creştinilor care urmau să fie prigoniţi, însă noi acum suferim 
foarte puţin, ba mai mult, aşteptăm chiar să fim lăudaţi pen¬ 
tru aceasta. Atunci cum rămâne adevărat în veac cuvântul 
acesta al Domnului (cf. 1 Petru 1, 23)? El rămâne adevărat 
atunci când primim a ne osândi pe noi înşine, când ne în¬ 
toarcem spre Dumnezeu şi ne înfăţişăm de bunăvoie înain¬ 
tea scaunului Său de judecată, luând asupra noastră toată 
vina pentru slăbiciunea şi păcatul nostru. Atunci Dumnezeu 
ne dă gură şi înţelepciune pentru că rugăciunea noastră de 
pocăinţă ne îndreptăţeşte înaintea Lui. El este Cel Ce ne dă 
cuvânt de rugăciune şi tot El ne şi îndreptăţeşte; şi suntem 
cu adevărat mângâiaţi. Ba mai mult, ne statornicim în cre¬ 
dinţă pentru că devenim părtaşi la Crucea şi învierea lui 
1 Iristos, precum şi la harul şi mântuirea care izvorăsc din 
ele. însă aceasta nu se întâmplă într-o clipă, ci este vorba 

mai degrabă de un proces, de o perioadă din viaţa noastră 
duhovnicească pe care Sfinţii Părinţi o numesc caiharsis sau 
curăţirea de patimi, de spinii şi pălămida care au năpădit 
ţarina sufletului nostru după nesocotirea poruncii lui Dum¬ 
nezeu (cf. Matei 13, 7,22). La fel cum nesiliţi de nimeni ne-am 
lăsat duşi în ispită, tot aşa şi acum, prin pocăinţă, ne întoar¬ 
cem de bunăvoie la Dumnezeu. într-adevăr, ca/Ziars/s-ul, 
curăţirea de patimi, nu poate fi decât un act voluntar. 

Cuvântul catharsis ne trimite cu gândul la un proces mai 
degrabă negativ de lepădare de ceva, după cum citim în 
Epistola către Coloseni: „V-aţi dezbrăcat de omul cel vechi, 
dimpreună cu faptele lui" (Col. 3, 9). De fapt, procesul nu 
se limitează la a ne curaţi casa sufletului de duhurile răutăţii 
care s-au cuibărit în ea, precum ne zice Domnul. Pentru că, 
dacă numai ne războim cu patimile, sfârşim prin a ne mă¬ 
tura casa fără însă a îngădui harului dumnezeiesc să pă¬ 
trundă înlăuntru, iar uşa casei rămânând deschisă, există 
primejdia ca un număr şi mai mare de duhuri rele să intre 
şi să se sălăşluiască într-însa (cf. Luca 11, 24-26). Trebuie mai 
degrabă să „sporim în creşterea lui Dumnezeu" (Col. 2, 19) 
şi să începem, încetul cu încetul, a ne împodobi casa sufle¬ 
tului cu lucrurile cele bune ale lui Dumnezeu. 

Lepădarea de omul cel vechi dimpreună cu faptele lui, 
adică lupta cu patimile este fără îndoială un aspect negativ 
al procesului de curăţire, însă noi suntem chemaţi să facem 
şi ceva pozitiv: „să ne îmbrăcăm ai omul cel nou, care se în¬ 
noieşte, spre deplină cunoştinţă, după chipul Celui Ce l-a 
zidit" (cf. Col. 3,10). începem să înţelegem că Hristos, Noul 
Adam, este adevăratul chip al lui Dumnezeu în om. Hristos 
Se descoperă pe Sine ca însuşi Chipul lui Dumnezeu şi pen¬ 
tru că Dumnezeu ni Se arată în trup, ne dăm seama că omul 

a fost plămădit după chipul lui Hristos, Omul este zidit după 
chipul Chipului, precum spun Părinţii; noi nu suntem chipul 
lui Dumnezeu, pentru că atunci am fi de o fiinţă cu Dum¬ 
nezeu, dar suntem zidiţi după chipul Lui, adică suntem 
oglindiri ale lui Dumnezeu produse de energiile Lui. 

Ba mai mult, atunci când se curăţă chipul lui Dumnezeu 
în noi, omul biruie toată dezbinarea pricinuită de cădere, 
aşa încât pentru el „nu mai este elin şi iudeu, tăiere împrejur 
şi netăiere împrejur, barbar, scit, rob ori liber, ci toate şi întru 
toţi Hristos" (Col. 3, II). Cu alte cuvinte, Hristos devine 
viaţa noastră şi, după cum spune Sfântul Pavel, nu mai 
trăim noi, ci Hristos trăieşte în noi (cf. Gal. 2, 20). Tn Epistola 
către Coloseni, Apostolul vorbeşte despre Hristos ca fiind 
Capul Trupului de la Care toate „încheieturile şi legăturile" 
(Col. 2,19) îşi primesc hrana. Trebuie să rămânem alipiţi de 
Hristos Care este Capul Trupului, Capul Bisericii, aşa încât 
viaţa şi energia Lui să curgă fără oprelişti prin mădularele 
Bisericii Sale, ca să ne umplem încetul cu încetul de curăţia 
Lui dumnezeiască. Şi atunci când vom primi darul curăţiei 
dumnezeieşti vom ajunge şi la starea de nepătimire. în 
Epistola către Efeseni, Apostolul îşi exprimă dorinţa ca noi 
să nu mai fim asemeni pruncilor care se lasă „purtaţi în¬ 
coace şi încolo de orice vânt al învăţăturii", ci ca „ţinând 
adevărul, în iubire, să creştem întru toate pentru El, Care 
este capul - Hristos", până „vom ajunge toţi la unitatea cre¬ 
dinţei şi a cunoaşterii Fiului lui Dumnezeu, la starea bărba¬ 
tului desăvârşit, la măsura vârstei deplinătăţii lui Hristos" 
(Efes. 4,14-15; 4,13). Această creştere ontologică este urma¬ 
rea firească a curăţirii şi restaurării noastre ca şi chipuri ale 
lui Dumnezeu, Care ne dăruieşte plinătatea, înălţimea, chiar 
măsura lui Hristos însuşi. 

Sfinţii Părinţi, mai cu seamă Sfântul Grigorie Palama, 
vorbesc despre două cruci. Prima cruce este nevoinţa pe 
care o luăm asupra noastră de bunăvoie, precum postul, plân¬ 
sul duhovnicesc, metaniile, rugăciunea; aceasta este crucea 
praxis-ului, a făptuirii. în troparul Sfinţilor Sfinţiţilor Mu¬ 
cenici spunem: „Sfinte, de Dumnezeu insuflate, tu ai aflat 
în făptuire scara spre contemplaţie." 3 Crucea făptuirii este 
strădania noastră personală de a omorî păcătoşenia trupului; 
dacă vom vieţui după trup, vom muri, zice Sfântul Pavel, 
dar dacă vom ucide cu duhul cele ale trupului, atunci vom 
trăi veşnic (cf. Rom. 8,13). Prin purtarea acestei prime cruci 
noi încercăm să biruim patimile, căci încă nu am ajuns la 
desăvârşita nepătimire. Când omul ia asupră-şi de bunăvoie 
crucea curăţirii de toată lucrarea şi pofta trupului, o nouă 
vedere se naşte înlăuntrul lui: Hristos i Se descoperă în toată 
frumuseţea Lui şi omul I se dă cu totul. Tocmai la aceasta 
se gândea Sfântul Pavel când ne îndemna ca „tot gândul [săj 
îl robim spre ascultarea lui Hristos" (2 Cor. 10, 5). Cu alte 
cuvinte, trebuie să ne lăsăm răpiţi de frumuseţea, curăţia, 
smerenia şi blândeţea lui Hristos, a Arhetipului nostru. 

Cea de-a doua cruce despre care vorbesc Sfinţii Părinţi este 
crucea nepătimirii, când nu mai suntem noi cei care trudim, 
căci toate faptele noastre sunt călăuzite acum de Duhul Sfânt. 
Omul devine „roibul" lui Dumnezeu, după cum spimea odată 
un preot grec, adică este răpit de vederea lui Dumnezeu, este 
mânat de Duhul Sfânt precum un cal de călăreţul lui şi începe 
să guste din nepătimirea cea desăvârşită şi dumnezeiască. 

3 Am preferat o traducere mai apropiată de textul troparului în limbile 
greacă şi engleză celei existente în limba română: „Şi părtaş obiceiurilor 
şi următor scaunelor fiind, lucrare ai aflat, de Dumnezeu Insuflate, spre 
suirea privirii la cele înalte." (n. trad.j 

Câtă vreme ne aflăm încă în perioada de curăţire a primei 
cruci, nu vom fi statornici în niciuna din stările de dospăti- 
mire pe care ne este dat să le trăim, căci duhul nostru suferă 
multe schimbări întrucât puterile sufletului nu sunt încă pe 
deplin curăţite şi tămăduite. De pildă, la început, când sun¬ 
tem plini de har, înclinăm să ne rugăm mult şi pentru o 
vreme ni se pare că mintea s-a curăţit şi trăim parcă într-o 
altă lume. Insă nu trebuie să ne amăgim că am ajuns deja la 
limanul nepătimirii. S-ar putea să fi dobândit o oarecare cu¬ 
răţie a facultăţilor noastre înţelegătoare datorită rugăciunii 
neîncetate, dar nici dorinţele şi nici trupul nostru nu au fost 
încă pe deplin curăţite. Dacă credem că am ajuns la nepăti- 
mire, atunci riscăm să cădem în înşelare. Potrivit Sfântului 
Simeon Noul Teolog, noi izbutim să păstrăm harul şi rugă¬ 
ciunea neîncetată, şi să înaintăm cu hotărâre pe calea Dom¬ 
nului, numai atunci când Lumina dumnezeiască vine şi ne 
tămăduieşte sufletul de toată rana. 

Din viaţa Sfântului Grigorie Sinaitul aflăm că acesta a 
trăit mulţi ani fără să fi avut vreun povăţuitor în lucrarea 
duhovnicească a rugăciunii inimii, însă a avut multă râvnă 
şi în fiecare noapte citea toată Psaltirea şi făcea nenumărate 
metanii. Se ruga neîncetat, însă nu cunoştea meşteşugul rugă¬ 
ciunii isihaste, aşa cum a fost el învăţat de Sfântul Grigorie 
Palama, de Sfântul Paisie Velicicovschi, de Sfântul Nicodim 
Aghioritul şi de Stareţii ruşi din secolul al XlX-lea. Insă el 
se dăruise cu totul nevoinţei şi postului, virtuţi despre care 
se spune că valorează cât jumătate de rugăciune. Sfântul 
Grigorie Sinaitul a excelat în virtute, însă chiar şi în mănăs¬ 
tiri astfel de oameni sunt o mustrare tacita la adresa celor 
delăsători. Astfel, unii dintre fraţi au început să se simtă 
stânjeniţi de prezenţa lui, aşa încât, în cele din urmă, a trebuit 

să părăsească Sinaiul. A plecat în Creta unde a întâlnit nişte 
Bătrâni iscusiţi în viaţa isihastă, de la care a învăţat Rugă¬ 
ciunea lui Iisus. în biografia sa se spune că, în ciuda neştiinţei 
sale, în doar două s ăptămâni rugăciunea i-a inlratîn inimă, 
pentru că inima îi era pregătită şi toate puterile sufletului i 
se curăţiseră prin nevoinţa din perioada primei cruci, a făp¬ 
tuirii. Citim la Sfântul Teofan Zăvorâtul şi la alţi Părinţi ai 
Bisericii că unii oameni primesc imediat darul rugăciunii, 
datorită curăţici inimii lor. Astfel, important este să fim cu¬ 
raţi cu inima, căci chiar dacă vom plânge de dimineaţa până 
seara, rugăciunea nu va prinde rădăcini în noi dacă sufletul 
nostru nu va fi pe deplin curăţit. Sfântul Grigorie Sinaitul a 
dobândit şi a stăpânit meşteşugul acestei mari arte în doar 
două săptămâni, pentru că împlinise mai înainte lucrarea 
pocăinţei. In cele din urmă, el a părăsit Creta pentru a se 
stabili în Sfântul Munte, unde a însuflat un întreg „nor" de 
lucrători ai rugăciunii inimii. Datorită lui Rugăciunea lui 
Iisus s-a răspândit pretutindeni în Balcani, reînnoind viaţa 
întregii Biserici. 

Dar să revenim la strădaniile primei cruci, cea a făptuirii. 
Rugăciunea singură nu poate să cureţe sufletul, ea trebuie 
împreunată cu plânsul duhovnicesc, căci plânsul duhovni¬ 
cesc zdrobeşte toate patimile şi vindecă puterile fiinţei noastre. 
Când omul plânge de bunăvoie, chemând harul Domnului, 
mintea şi inima sa devin una. Fiinţa lui îşi redobândeşte în- 
tregia şi astfel izbuteşte să împlinească poruncile lui Hristos. 
De pildă, cel ce plânge devine capabil să iubească, de vreme 
ce plânsu) duhovnicesc este felul în care răspundem cu iu¬ 
birea noastră la atingerea iubirii dumnezeieşti. Potrivit 
Sfântului Grigorie Palama, când omul află calea plânsului 
duhovnicesc, până şi trupul lui, sfinţindu-se, devine uşor. 

Atunci omul izbuteşte să împlinească poruncile lui Hristos, 
care îl învaţă să-L iubească pe Dumnezeu cu tot cugetul, cu 
toată inima şi cu toată puterea lui (cf. Matei 22,37). Dar cum 
putem să-L iubim pe Dumnezeu cu toată inima şi cu tot cu¬ 
getul nostru câtă vreme mintea şi inima noastră sunt dez¬ 
binate, iar puterile sufletului împrăştiate? Doar în lucrarea 
plânsului duhovnicesc poate mintea să se coboare şi să afle 
locul inimii şi întreaga noastră fiinţă să devină una. De 
aceea Sfinţii Părinţi consideră plânsul duhovnicesc o virtute 
atotcuprinzătoare. 

Această luptă a curăţirii de patimi este o perioadă du¬ 
hovnicească foarte bogată. în cartea Părintelui Sofronie des¬ 
pre Sfântul Siluan citim că atunci când Sfântul loan Colov 
(cel mic de stat) a ajuns la nepătimire, el s-a rugat să se în¬ 
toarcă iarăşi asupra lui războiul patimilor, pentru că înţele¬ 
sese că lupta lui fusese o jertfă bineplăcută Domnului.'’ îmi 
vin în minte cuvintele Sfântului Pavel: „Vă îndemn, deci, fra¬ 
ţilor, pentru îndurările lui Dumnezeu, să înfăţişaţi trupurile 
voastre ca pe o jertfă vie, sfântă, bineplăcută lui Dumnezeu, 
ca închinarea voastră cea duhovnicească, şi să nu vă potri¬ 
viţi cu acest veac, ci să vă schimbaţi prin înnoirea minţii, ca 
să deosebiţi care este voia lui Dumnezeu, ce este bun şi plă¬ 
cut şi desăvârşit" (Rom. 12,1-2). 

Astfel nevoinţa curăţirii de patimi este închinarea noastră 
înţelegătoare înaintea lui Dumnezeu; este jertfa de pocăinţă 
pe care zi de zi l-o aducem Iui Dumnezeu în rugăciune; este 
începutul preoţiei împărăteşti care se desăvârşeşte în noi 
atunci când ajungem la acea stare duhovnicească ce a născut 
rugăciunea scrisă pe sulul din icoana Sfântului Siluan: 


* Cf. ArhimandrituJ Sofronie, Cuviosul Situau Athonitul. p. 75. 

„Rogu-Te, milostive Doamne, să Te cunoască în Duhul Sfânt 
toate noroadele pământului." 5 Adică, noi Ii aducem ofrandă 
lui Dumnezeu pocăinţa noastră şi când Dumnezeu, cu harul 
Său, face ca ea să rodească, atunci ne deschide ochii să ve¬ 
dem că întreaga lume are mare trebuinţă de harul Duhului 
Sfânt, căci voia Domnului este ca întreaga lume să se mân¬ 
tuiască. Şi atunci o suferinţă uriaşă pentru întreaga lume 
pune stăpânire pe inima noastră, asemenea suferinţei pe 
care a trăit-o Hristos. De adâncimea suferinţei Lui ne dăm 
seama din cuvintele pe care le-a rostit în timpul Cinei celei 
de Taină: „Părinte drepte, lumea pe Tine nu le-a cunoscut" 
(Ioan 17, 25). 

Aşadar, atunci când omul află har înaintea lui Dum¬ 
nezeu datorită jertfei pe care o face pentru a dobândi cură¬ 
ţia, Dumnezeu îl cheamă la cea mai înaltă jertfă, aceea de a 
se ruga pentru mântuirea întregii lumi, asemenea sfinţilor. 
Aceasta este desăvârşirea în noi a asemănării cu Dumnezeu. 
Aceasta este desăvârşirea preoţiei împărăteşti. 


3 Arhimandritul Sofronic, Chotpsh/ Silunti Athonitul, p. 296. 

DESPRE POCĂINŢA 
ÎNLĂUNTRULTRUPULUI BISERICII 

Am vorbit despre pocăinţa şi plânsul duhovnicesc, de¬ 
spre curăţirea de patimi şi lupta pentru a le birui. Am spus 
că în pocăinţă şi în lupta duhovnicească pentru a dobândi 
curăţia nu urmărim decât să „dezgropăm" darurile care 
ne-au fost încredinţate în Taina Sfântului Botez. Toate stră¬ 
daniile noastre nu sunt decât o încercare de a regăsi pecetea 
Sfântului Duh pe care am primit-o în Taina Botezului, când 
ne-au fost date toate darurile Duhului Sfânt. In această pri¬ 
vinţă, nu ne deosebim cu nimic nici măcar de cei mai mari 
sfinţi, căci am primit aceleaşi daruri ca şi ei. 

Prin Botez noi devenim mădulare vii ale Trupului lui 
Hristos, pentru că devenim părtaşi la viaţa Capului Trupu¬ 
lui, viaţă care curge prin toate mădularele lui. Ne unim cu 
Hristos, ne „îmbrăcăm în Hristos" (cf. Gal. 3, 27). însă, din 
păcate, mai devreme sau mai târziu, noi îngropăm acest har 
înlăuntrul nostru pentru că ne folosim greşit libertatea voii 
noastre. De aceea, trebuie să ne luptăm din toate puterile ca 
să curăţim şi să îndepărtăm stratul de tină care ne-a acoperit 
inima duhovnicească. Această luptă a curăţirii de patimi 
deschide treptat în inimă un loc unde omul îşi poate împlini 
lucrarea duhovnicească şi în care fiecare dintre noi poate să 
cultive darul preoţiei împărăteşti - unul dintre multele şi 
nepreţuitele daruri primite la Sfântul Botez. 

Un prieten mi-a mărturisit odată cum a descoperit ce 
comoară se ascunde în preoţia împărătească, descoperire 
care l-a izbăvit de orice gând, de orice dorinţă de a deveni 
preot. Prin pocăinţă el a aflat înţelesul adevăratei Liturghii, 
iar pocăinţa sa a devenit Liturghia sa. Lacrimile vărsate în 
fiecare noapte în chilie i-au devenit slavoslovie înflăcărată 
şi rugăciune de cerere înaintea lui Dumnezeu. Cred că atunci 
când ne pocăim, atunci când plângem şi luptăm să ne cură¬ 
ţim de întinăciunea patimilor, aducem cu adevărat o jertfă 
bineplăcută Domnului. Potrivit Sfântului Apostol Pavel 
aceasta este închinarea noastră duhovnicească (cf. Rom. 
12, 1), ce nu se supune firii materialnice a lumii văzute, ci 
lucrează, prin strădania pocăinţei, reînnoirea vieţii noastre, 
reînnoirea noastră ca şi chipuri ale Ziditorului. Să ne oprim 
în treacăt asupra diferenţei dintre pocăinţă şi plânsul duhov¬ 
nicesc. Pocăinţa este atotcuprinzătoare, ea include plânsul 
duhovnicesc şi lacrimile. Sfinţii Părinţi definesc în general 
pocăinţa ca pe depărtarea pentru totdeauna de păcat. Felu¬ 
rite sunt lucrările pocăinţei, iar plânsul duhovnicesc nu este 
decât una dintre ele, însă una cu adevărat bineplăcută Dom¬ 
nului. Lacrimile duhovniceşti pe care El ni le dăruieşte sunt 
semnul neîndoielnic al lucrării iubirii dumnezeieşti în om, 
căci, după cum ne încredinţează Părintele Sofronie, iubire 
fără lacrimi nu există. 

Atunci când omul răspunde iubirii lui Dumnezeu cu iu¬ 
bire, el îşi dă seama că este mai presus de toate o fiinţă ru¬ 
gătoare. Harul lui Dumnezeu se atinge de inima sa şi îl face 
să descopere Chipul lui Dumnezeu, adevăratul model al 
vieţii sale. Care naşte în el dorinţa de a trăi din nou la mă¬ 
sura menirii pentru care a fost zidit. Harul începe această 
prefacere în noi, dar pentru ca el să aducă roadă, trebuie să 

vieţuim ca mădulare ale Trupului rugător care este Biserica. 
Biserica este soborul sfinţilor prin care Dumnezeu glăsu- 
ieşte şi în care Se oglindeşte. Comuniunea noastră cu acest 
Trup ne uneşte cu fraţii noştri care stau neîncetat înaintea 
Feţei lui Dumnezeu şi aceasta ne îngăduie să ne cercetăm 
pe noi înşine fără a ne primejdui în vreun fel, căci îi avem 
drept pildă pe sfinţii care mai înainte de noi au umblat pe 
calea despătimirii. Ca şi mădulare ale Trupului rugător al 
Bisericii, noi devenim părtaşi la curăţia dumnezeiască ce nu 
poate fi aflată nicăieri în afara acestui Trup şi în felul acesta 
suntem şi noi curăţiţi. 

Curăţirea de patimi nu se produce în chip mecanic, ci este 
o împreună-lucrare a voii omului cu harul lui Dumnezeu. 
Atunci când cineva devine membru al unui club (iertată-mi 
fie analogia!) trebuie mai întâi să vorbească cu unul dintre 
secretarii clubului. La fel şi noi, când vrem să punem înce¬ 
put pocăinţei, ne adresăm unuia dintre „secretarii" Bisericii, 
adică încercăm să găsim un preot care poate săvârşi Taina 
Spovedaniei. Atunci putem să dezvăluim şi să mărturisim 
adevărul despre păcatele noastre şi, făcând aceasta, apucăm 
plugul care ară ţarina sufletului, care ne brăzdează adânc 
pământul inimii. Trudind, smulgem spinii şi mărăcinii care 
ne-au năpădit inima şi ne pregătim ogorul sufletului să pri¬ 
mească sămânţa harului, Şi dacă vom trăi după rânduiala 
Bisericii, această sămânţă va da rod la vremea cuvenită, iar 
acest rod nu este altul decât mântuirea cea veşnică. 

Prin urmare, fără pocăinţă nu putem fi părtaşi la Tainele 
Bisericii, pentru ca Tainele sunt „locul" duhovnicesc unde 
voia omului se întâlneşte şi se uneşte cu voia lui Dumnezeu. 
Mântuirea noastră constă tocmai în această sinergie. Spu¬ 
neam mai devreme că pocăinţa cuprinde în ea toate virtuţile 

şi de aceea este temelia sigură a vieţii noastre în Biserică. în 
Taina Botezului, de pildă, prin coborârea în apă, noi îi făgă¬ 
duim lui Dumnezeu - şi acesta este legământul nostru cu 
El - că de acum înainte vom fi „morţi păcatului" (Rom. 6,11). 
în Botez, suferim o moarte adevărată, murim vechiului fel 
de a trăi, murim poftelor trupului, patimilor şi înţelegerii 
trupeşti a vieţii. Le lăsăm pe toate în urmă, o dată pentru 
totdeauna, iar actul simbolic al coborârii în apă reprezintă 
tocmai această lepădare a noastră. Şi pentru că am murit pă¬ 
catului cu moarte adevărată, când ieşim din apă primim 
adevărata viaţă a învierii. Cu adevărat, murim pentru toate 
cele vremelnice şi neînsemnate ca să înviem pentru toate 
cele veşnice şi de mare preţ. întreaga noastră viaţă creştină 
constă în a ne dovedi credincioşia faţă de acest legământ pe 
care l-am făcut cu Dumnezeu în Taina Sfântului Botez şi în 
Strădania de a vieţui în chip vrednic de înalta cinste pe care 
ne-a dat-o Dumnezeu. 

Legământul Botezului este reînnoit în Iaina Spoveda¬ 
niei. în spovedanie, ne întoarcem în Biserică aducând cu noi 
toată murdăria, toate eşecurile şi neajunsurile noastre. Cu 
multă smerenie, ne înfăţişăm goi înaintea Bisericii şi ea ne 
dăruieşte ceea ce noi singuri n-am fi putut niciodată să do¬ 
bândim. Spun că Biserica ne dăruieşte, căci fiind Trupul lui 
Hristos, ea împarte cu dărnicie mădularelor ei, atât pe pă¬ 
mânt cât şi în cer, comoara-i de sfinţenie şi curăţie. în Taina 
Spovedaniei, primim harul lui Hristos în sânul comuniunii 
noastre cu sfinţii Lui. 

Sfânta împărtăşanie este încununarea legământului 
nostru cu Dumnezeu şi se întemeiază de fapt pe cuvântul lui 
Dumnezeu. Iar plinătatea cuvântului Său o aflăm fără îndoială 
în Rugăciunea Sa Arhierească, în capitolul al şaptesprezecelea 

al Evangheliei după loan, rugăciune care a fost pecetluită 
cu Sângele Său. In capitolul al şaselea al Evangheliei Sfântu¬ 
lui loan, Domnul vorbeşte despre cuvântul cel viu al legă¬ 
mântului Sau şi despre prezenţa lui veşnică în Taina Sfintei 
Împărtăşanii: „Precum M-a trimis pre Mine Tatăl cel viu, şi 
Eu viez prin Tatăl, şi acela ce Mă mănâncă pre Mine va fi 
viu prin Mine" (loan 6, 57) 1 . Insă Apostolii fuseseră curăţiţi 
de Domnul chiar mai înainte de a se fi împărtăşit la Cina 
cea de Taină. Domnul Se gândea la Noul Legământ atunci 
când S-a apropiat de Petru ca să-i spele picioarele. Petru, 
iute din fire, I-a zis Domnului: „Nu-mi vei spăla picioarele 
în veac". Iar lisus i-a răspuns: „Dacă nu te voi spăla, nu ai 
parte de Mine". Petru, înfricoşându-se, I-a zis: „Doamne, 
spală-mi nu numai picioarele, ci şi mâinile şi capul" (loan 
13, 8-9). în aceeaşi Evanghelie, lisus îi încredinţează pe 
Apostoli: „Acum voi sunteţi curaţi, pentru cuvântul pe care 
vi l-am spus" (loan 15, 3). 

Vedem deci că nu suntem în stare să pătrundem cu ade¬ 
vărat în Tainele Bisericii dacă nu ne pregătim mai înainte 
cum se cuvine. De aceea, rugăciunile dinainte de Sfânta îm¬ 
părtăşanie sunt pline de smerită pocăinţă, căci niciodată nu 
putem fi cu adevărat vrednici de marele dar ai vieţii celei veş¬ 
nice. Putem doar să-L rugăm stăruitor pe Dumnezeu să ne 
cureţe de toată întinăciunea ca să putem reînnoi legământul 
nostru cu El şi să ne facem pe deplin părtaşi la sfinţenia Lui. 
De fiecare data când ne reînnoim făgăduinţa făcută lui 
Dumnezeu, El ne întăreşte ca să umblăm cu vrednicie po¬ 
trivit chemării noastre la viaţa cea veşnică (cf. Efes. 4, 1). 
Sunt clipe când chiar şi o făgăduinţă deznădăjduită pe care 


1 Ed. Bucureşti, 1914. 

l-o facem Domnului în rugăciune este îndeajuns să săvâr¬ 
şească în noi o asemenea înnoire; „Doamne, ajută-mă să pun 
început bun" sau „Doamne, ajută-mă în necazul meu şi de 
acum înainte o să fac lot ce-mi stă în putinţă." Neîndoielnic, 
înaintea lui Dumnezeu omul se dovedeşte a fi întotdeauna 
mincinos (cf. Ps. 115, 2), însă aplecarea smerită a inimii va 
izbuti să înduioşeze pe Dumnezeu ca să ne dăruiască tot 
harul de care avem trebuinţă pentru a pune un nou început. 

Vedem cum unii oameni primesc mare har de la Domnul 
pentru cel mai smerit gând sau pentru cea mai săracă rugă¬ 
ciune - har care îi ajută să biruie o anumită patimă o dată 
pentru totdeauna. Cum se face că Domnul răspunde atât de 
„disproporţionat" la asemenea înclinări smerite ale inimii? 
Adevărul este că El nu îşi calcă niciodată făgăduinţele, ci ră¬ 
mâne credincios legământului făcut cu noi, căci „nu poate 
să Se tăgăduiască pe Sine" (2 Tim. 2, 13). Numele lui este 
„Cel credincios". In Cartea Apocalipsei este numit „Marto¬ 
rul cel credincios" (Apoc. 1, 5). El este credincios pentru că 
„ieri şi azi şi în veci, este Acelaşi" (cf. Evr. 13, 8) şi făgăduin¬ 
ţele I.ui rămân în veac, împlinindu-se iară şi iară. însuşi cu¬ 
vântul lui Dumnezeu către strămoşul nostru Avraam adeve¬ 
reşte aceasta: „Voi pune legământul Meu între Mine şi între 
line şi urmaşii tăi, din neam în neam, să fie legământ veşnic, 
aşa că Eu voi fi Dumnezeul tău şi al urmaşilor tăi de după 
tine" (Fac. 17, 7). Dacă nu izbutim să dobândim har este 
pentru că suntem făţarnici şi necredincioşi, şi nu împlinim 
partea noastră de legământ. însă Domnul rămâne credin¬ 
cios şi adevărat. De vreme ce legământul Domnului cu po¬ 
porul Său rămâne în veac, fiecare zi pe care o trăim este un 
har, pentru că ne-a fost dată spre pocăinţă, ca prin ea să pă¬ 
trundem în plinătatea vieţii. 

Potrivit Sfântului Apostol Pavel, înţelepciunea lui Dum¬ 
nezeu este nebunie pentru lume (cf. 1 Cor. 1,18). Lumea nu 
vede decât nebunie în Crucea lui I Iristos, dar cel ce a gustat 
din mântuirea pc care Crucea lui Hristos a adus-o pe pă¬ 
mânt cunoaşte că înţelepciunea lui Dumnezeu este mai pre¬ 
sus de toată înţelepciunea şi că înţelepciunea şi puterea lui 
Dumnezeu pot să-l mântuiască pe om. 

Hristos a murit pe Cruce în ascultare faţă de Tatăl Ce¬ 
resc, iar credinciosul îşi ia crucea sa în ascultare de porunca 
lui Dumnezeu. Omul nu se poate mântui dacă fuge de cruce 
şi de moarte, căci mântuirea lui se săvârşeşte tocmai prin 
cruce şi prin moarte. Hristos a murit pe Cruce pentru mân¬ 
tuirea oamenilor şi cei ce voiesc să urmeze căii Sale, calea 
ce duce la viaţă, trebuie să-şi ia crucea de bunăvoie, împli¬ 
nind astfel porunca dumnezeiască. Păzind poruncile, el va 
face voia Domnului, iar mintea îi va fi răstignită ca să se 
nască în el un cuget nou - cugetul lui Hristos. De voieşte ci¬ 
neva să devină înţelept, acela trebuie mai întâi să se facă 
nebun, precum zice Apostolul (1 Cor. 3,18). El trebuie sa-şi 
robească mintea voii Iui Dumnezeu printr-o neobosită cău¬ 
tare a gândurilor smerite. Astfel mintea va rămâne în bine¬ 
cuvântata robie a lui Hristos. Mult folos aduce şi cercetarea 
Sfintelor Scripturi, căci ea smereşte cugetul omului, de vreme 
ce cuvintele Scripturii purced de la Duhul cel smerit al lui 

Dumnezeu. Când aceste cuvinte se sălăşluiesc din belşug în 
inima credinciosului, atunci mintea lui începe să se asemene 
Min|ii lui Dumnezeu. 

Calea lui Hristos şi prezenţa Lui în lume răstoarnă cri¬ 
teriile şi valorile omeneşti, de aceea Scriptura pare străină 
lumii. Domnul însuşi zice: „Spre judecată am venit în lumea 
aceasta, ca cei care nu văd să vadă, iar cei care văd să fie 
orbi" (Ioan 9, 39). Lumina pe care Hristos a adus-o în lume 
este de aşa natură încât cei ce cred că văd şi că sunt înţelepţi 
„cu de la sine putere" rămân pe veci orbi, iar cei ce nu văd 
şi înţeleg că sunt orbi, aceia văd cu adevărat. 

Tainele şi slujbele bisericii ne ajută să înţelegem şi să pă¬ 
trundem tot mai adânc în taina Crucii şi învierii lui Hristos. 
La Botez, credinciosul moare păcatului şi lumii acesteia, 
ridicându-se la „înnoirea vieţii" (Rom. 6, 4), potrivit duhului 
poruncilor dumnezeieşti. Crucea ne deschide calea către 
taina vieţii dumnezeieşti, iar în Sfânta împărtăşanie se reîn¬ 
noieşte legământul Crucii: toi cel ce se împărtăşeşte din 
de-viaţă-dătătorul Trup şi Sânge al lui Hristos ar trebui să 
moară sieşi şi să vieze numai lui Dumnezeu. Asumarea de 
bunăvoie a morţii prin credinţă şi pocăinţă este cea mai 
bună pregătire pentru Sfânta împărtăşanie, în care omul îi 
dăruieşte toată viaţa lui Dumnezeu, primind în schimbul 
existenţei sale vremelnice şi stricăcioase viaţa dumnezeiască 
cea nestricăcioasă. 

Potrivit învăţăturii Sfinţilor Părinţi, există două etape în 
răstignirea omului. în prima etapă, omul se depărtează de 
lume şi diTpâtîm7, iar în cea de-a doua, care este mai înaltă, 
patimile şi alipirile de cele lumeşti sunt dezrădăcinate din 
însăşi inima lui. Dacă în prima perioadă credinciosul do¬ 
bândeşte o oarecare libertate, el devine cu adevărat liber 
abia în cea de-a doua. în prima etapă, credinciosul biruieşte 

dorinţa de stăpânire asupra aproapelui. în cea de-a doua, 
el însuşi nu se mai află sub stăpânirea nimănui, căci acum 
este răstignit pentru toţi: „Iar mie, să nu-mi fie a mă lăuda, 
decât numai în crucea Domnului nostru Iisus Hristos, prin 
care lumea este răstignită pentru mine, şi eu pentru lume" 
(Gal. 6,14)'. 

Dacă ne lăsam ispitiţi de lumea văzută, ajungem să fim 
duşmani ai Crucii pentru că ne facem robi lumii. Dar dacă 
singura noastră dorire este paza poruncilor, căutarea şi pli¬ 
nirea voii lui Dumnezeu şi săvârşirea doar a ceea ce este 
bineplăcut Lui, chiar dacă aceasta este împotriva firii noas¬ 
tre căzute, atunci suntem „prieteni" ai Crucii, căci ştim că 
„Dumnezeu este mai marc decât inima noastră" (1 loan 3, 20). 
Ştim că dumnezeiasca şi desăvârşita dragoste, de care su¬ 
fletul se simte atras, ne-a fost dată ca poruncă. însă sufletul 
se chinuie amarnic fiindcă nu poate să o împlinească şi de 
aceea petrece toţi anii vieţii lui pe pământ ca un răstignit. 

Dacă mintea omului, care a fost pângărită de căderea 
lui Lucifer, nu se leapădă de înţelegerea ei firească şi nu pri¬ 
meşte nebunia Crucii, nu va fi în stare să se smerească pe 
sine şi să purceadă în călătoria către cele de jos. Atunci când 
primeşte să se răstignească, mintea coboară în inimă şi omul 
trăieşte nebunia Crucii ca pe înţelepciunea şi puterea lui 
Dumnezeu. Atunci îi este cu putinţă să petreacă în inimă în 
stare de trezvie, chemând Numele Domnului. De aceea în 
tradiţia isihastă se pune accentul pe pocăinţă ca temelie a 
urcuşului duhovnicesc al omului. Urcuşul acesta este de 
fapt un drum al pogorârii, cu neputinţă de parcurs fără cre¬ 
dinţa în Dumnezeirea lui Hristos şi conştiinţa păcătoşeniei 


1 Vezi Arhimandritul Sofronie, Vani vedea pe Dumnezeii precum este , 
p. 169. 

şi sărăciei noastre duhovniceşti. Pocăinţa este un dar însem¬ 
nat al Duhului Sfânt, care poate în aşa măsură să sporească 
în om simţământul sărăciei sale duhovniceşti, încât el ajunge 
să trăiască în lume asemeni unui nebun. 

Dar răstignirea minţii se înfăptuieşte mai cu seamă prin 
ascu ltare - o virtute de căpătâi în monahism, care duce la 
cunoaşterea voii lui Dumnezeu şi la dobândirea cugetului 
lui Hristos. Pentru că ascultarea presupune dependenţa de 
o altă persoană, ea naşte în noi smerenia care, la rândul ei, 
ne întăreşte inima. Cugetul cel firesc este răstignit, iar adân¬ 
cul inimii iese la iveală, gata să primească darul Duhului 
Sfânt. Acest dar înseamnă, mai presus de orice, iertarea pă¬ 
catelor. Primind această iertare, inima este slobodă să cheme 
Numele Domnului spre mântuire. Astfel ascultarea îl înalţă 
pe om în planul vieţii şi libertăţii dumnezeieşti. 

Ascultarea nu este totuna cu disciplina. Disciplina este 
proprie omului căzut, supus stricăciunii, însă „ce este născut 
din trup, trup este" şi „nu foloseşte la nimic" (cf. Ioan 3, 36; 
6, 63). De aceea omul trebuie să facă un „salt" de credinţă şi 
să pătrundă în taina ascultării. Impunerea din afară a disci¬ 
plinei duce la inegalitate, nedreptate şi dezbinare, şi se înso¬ 
ţeşte de o anumită răceală a inimii atât a celui care impune 
disciplina, cât şi a celui care se supune ei. Ascultarea, însă, 
presupune o relaţie întemeiată pe rugăciune. Cuvântul lui 
Dumnezeu poate atunci să se nască în inima smerită a celui 
care îi primeşte pe oameni ca un părinte, precum şi în inima 
celui care ascultă. în ascultare nu este nicio urmă de cruzime. 
Disciplina presupune respectarea unor forme pur exterioare 
şi a unui fel de a gândi pur omenesc, în vreme ce ascultarea 
caută în inimă înştiinţare de la Dumnezeu. Disciplina le 
îngăduie celor puternici să-şi menţină stăpânirea supra ce¬ 
lorlalţi, iar cei slabi sunt daţi pierzării, însă acest proces al 

„selecţiei naturale" nu are cum să reflecte adevărata biruinţă 
a Crucii. Calea ascultării, însă, face ca fiecare credincios, ori¬ 
cât ar părea el de „neînsemnat", să se unească în chip desă¬ 
vârşit cu Trupul lui I Iristos. Şi nu trebuie decât să-şi pună 
toată nădejdea în Crucea Domnului pentru ca inima lui să 
dobândească plinătatea harului. 

Tot omul, fie el slab sau puternic, trebuie să-şi răstig¬ 
nească mintea dacă voieşte să se facă mădular care să vie¬ 
ţuiască armonios înlăuntrul Trupului lui Hristos. Să nu 
uităm că Hristos, Capul Trupului, poartă cunună de spini 
şi că în aceasta lume lil pătimeşte. Prin urmare, orice mă¬ 
dular care va fugi de durere se va afla în afara Trupului şi 
despărţit de Capul lui. Insă de va îmbrăţişa crucea ascultării 
din iubire, inima lui va fi tăiată împrejur şi va purta înlăun¬ 
trul ei Numele Domnului. 

Nevoinţa ţinerii minţii în inimă îl conduce pe om la sta¬ 
rea de feciorie duhovnicească. Simţurile noastre pot fi puse 
în slujba acestei feciorii, ceea ce constituie o răstignire în 
plan duhovnicesc, fecioria fiind rodul unei vieţi răstignite. 
Potrivit Sfântului Apostol Pavel, adevăratul creştin nu este 
preocupat de aspectele exterioare ale vieţii sale, ci de paza 
poruncilor (cf. 1 Cor. 7, 19). 

însă răstignirea minţii prin păzirea poruncilor este o sar¬ 
cină foarte grea pentru omul modern, care respiră şi cultivă 
un duh de autonomie agresivă. Din punctul de vedere al lo¬ 
gicii independenţei, a-1 accepta pe celălalt, ba mai mult, a te 
supune în duh de ascultare voii celuilalt este curată nebunie. 
Dar această logică egocentrică a vremii noastre este de fapt o 
„fundătură" atât din punct de vedere social, cât şi din punctul 
de vedereal vieţii personale a omului. Răstignirea minţii îşi 
vădeşte însemnătatea mai ales în ziua de azi, pentru ca ea are 
puterea să tămăduiască egocentrismul omului contemporan. 

Coborârea minţii în inimii 

Omul îşi împlineşte adevărata menire, cea hărăzită de 
Dumnezeu mai înainte de toţi vecii, prin p ăzirea poruncito r 
Ziditorului său. însă această împlinire presupune întoarce¬ 
rea minţii în inimă şi redobândirea întregiei dintru-nceput. 
Căci numai atunci îi este cu putinţă omului sa-L iubească 
pe Dumnezeu cu toată fiinţa sa şi pe aproapele său ca pe 
sine însuşi, potrivit îndoitei porunci a dragostei. Aceasta era 
starea omului în rai, în sufletul lui el nu cunoştea nici dez¬ 
binare, nici luptă lăuntrică, ci îşi îndrepta neîncetat puterea 
firească a minţii, cu care îl înzestrase Ziditorul său, spre 
Domnul, iar desfătarea sa întru slava lui Dumnezeu nu cu¬ 
noştea margini. însă acum omul este o făptură căzută, cu 
mintea risipită în lumea zidită; el trebuie să se întoarcă în 
inimă şi să-şi regăsească unitatea fiinţei. 

Insă iubirea de sine se dovedeşte a fi o mare piedică, ce 
nu-i îngăduie minţii să se reîntoarcă în inimă şi să se stator¬ 
nicească în adâncul ei. Iubirea de sine naşte în om slava de¬ 
şartă, care îl împiedică să se smerească pe sine şi să creadă 
în Hristos. Slava deşartă întunecă inima, o împietreşte şi o 
umple de şinele cel pătimaş, nelăsând loc nici pentru Dum¬ 
nezeu, nici pentru aproapele. Omul nu mai este în stare să 
intre într-o relaţie dătătoare de viaţă cu Dumnezeu şi se lip¬ 
seşte de bucuria comuniunii cu semenii săi. Mintea îi este 
îngreuiată de înstrăinarea de tainicele şi vastele întinderi ale 
adâncului inimii. Omul se vădeşte incapabil de lucrarea zidi¬ 
toare a rugăciunii. Văduvit de mângâierea rugăciunii şi în¬ 
străinat de Dumnezeu, omul se înăspreşte şi se sălbăticeşte. 

Străpungerea inimii şi pocăinţa sunt cele mai bune leacuri 
pentru tămăduirea omului. Străpungerea inimii adună aten¬ 
ţia minţii, iar zdrobirea inimii pe care o resimte din pricină 

că L-a trădat şi L-a mâniat pe Dumnezeu, Mântuitorul şi Bine¬ 
făcătorul său, îi alungă din minte toate gândurile rele. Prin 
harul Duhului Sfânt, străpungerea şi zdrobirea inimii îi sunt 
îndeajuns creştinului pentru a birui toate duhurile răutăţii. 
Sfinţii obişnuiau să se împotrivească duhurilor necurate cu 
o rugăciune de osândire de sine, mai degrabă decât cu un 
cuvânt din Scriptură, osândirea de sine fiind un act de sme¬ 
renie şi, prin urmare, unul mai sigur. Fireşte, Hristos, fiind 
fără de păcat, a certai duhul vrăjmaş cu autoritate, invocând 
Scriptura. însă omul rănit de păcat este chinuit de slăbiciuni 
ascunse, de care duhul răutăţii se poate lesne folosi pentru 
a-1 birui. De aceea îi va fi mai uşor să alunge energia diavo¬ 
lească dacă va căuta adăpost în rugăciunea smerită a osân¬ 
dirii de sine, considerându-se vrednic de toată suferinţa, 
chiar şi de iad. 

Neîndoielnic, inima înfrântă şi smerită va fi cercetată de 
har, iar mintea va coborî în chip firesc în inimă şi se va uni 
cu ea. Inima lui va deveni o fortăreaţă duhovnicească şi 
atunci omul va primi putere de la Domnul ca să-l izgo¬ 
nească pe vrăjmaş cu rugăciunea. El va izbuti să alunge gân¬ 
durile rele printr-o singură chemare a Numelui lui 1 Iristos, 
printr-o singură mişcare a duhului. însă unirea minţii cu 
inima este mai cu seamă rodul pocăinţei. Cu cât este mai 
adâncă pocăinţa, cu atât mai mare este râvna inimii şi mai 
temeinică statornicirea minţii în inimă. Deşi durerea pocăin¬ 
ţei este cea care înlesneşte cel mai mult coborârea minţii în 
inimă, ne putem folosi de orice durere care ne încearcă în 
această viaţă, câtă vreme o primim cu deplină încredere în 
pronia lui Dumnezeu. Boala, prigoana, sărăcia sau oricare 
altă suferinţă se pot preface în energie care deschide calea 
către inimă. 

Nenumăratele suferinţe ale omului sunt urmarea ne¬ 
contenitei lui înstrăinări de bunul Dumnezeu. Din pricina 
căderii omului în păcat întregul univers geme de durere şi 
necaz, şi Duhul cel smerit al Domnului nu Se mai odihneşte 
în el. Primind să pătimească moartea (Evr. 2, 9), Hristos a 
slobozit lumea din lanţul tragic, fără de noimă şi fără de 
sfârşit, al suferinţei. însă suferinţa lui Hristos, care l-a însoţit 
deşertarea de Sine din momentul în care a luat asupră-Şi 
firea noastră omenească şi până în clipa jertfei Sale în înfri¬ 
coşatul Ioc al Căpăţânii (cf. Matei 27, 33), nu poate fi descrisă 
în cuvinte, ea e de neînţeles şi de neatins pentru om. Ba mai 
mult, suferinţa aceasta nu poate fi niciodată întrecută pen¬ 
tru că Domnul este Iubire mai înainte de veci. Deşi a fost 
urât şi respins de oameni, Hristos a fost pus de Dumnezeu 
să fie piatra din capul unghiului a vieţii celei nepieritoare 
şi începătorul mântuirii veşnice. 

Deşi suferinţa Domnului e mai presus de orice închi¬ 
puire, în ea nu este nicio urmă de tragism. 2 Tragedia este ca¬ 
racteristică suferinţei omului căzut, însă Hristos nu S-a 
despărţit nicio clipă de Tatăl şi, prin jertfa Sa de bunăvoie, 
a împlinit în chip desăvârşit îndoita poruncă a dragostei, 
fără a fi păcătuit vreodată. El a luat asupră-Şi tragedia în¬ 
tregii omeniri şi, prin patimile Sale, Şi-a arătat dragostea 
„până în sfârşit" şi aşa a mântuit lumea. Din acel moment 
noi am cunoscut care este calea, care este vieţuirea ce atrage 
Duhul slavei lui Dumnezeu să-Şi afle odihna în chip minu¬ 
nat în inima îndurerată a omului (cf. 1 Petru 4,14). 

Dumnezeu „ne-a iubit Cel dintâi" (1 Ioan 4, 19) şi „pe 
însuşi Fiul Său nu L-a cruţat, ci L-a dat morţii, pentru noi 


2 Cf. Fericitul Arhimandrit Sofronie, Despre, rugăciune, p. 57. 

toţi" (Rom. 8, 32), iar credinciosul răspunde chemării dum¬ 
nezeieşti prin îmbrăţişarea suferinţei în pocăinţa sa, dove- 
dindu-şi astfel măsura iubirii care l-o poartă lui Dumnezeu, 
Mântuitorului şi Binefăcătorului său. Omul care se poca- 
ieşte se cufundă într-o „mare de suferinţe" 3 4 , şi potrivit măr¬ 
turiei Sfântului Siluan, „cel ce mai mult iubeşte, mai mult 
şi suferă"'. Dar aceste suferinţe nu sunt de natură sufle¬ 
tească. Ele nu sunt urmarea unor tulburări psihice, a unor 
frustrări sau eşecuri. 5 Omul le ia asupră-şi de bunăvoie, în 
strădania sa de a păzi poruncile dumnezeieşti. 

Omul suferă pentru că s-a desfătat de suflarea nemuri¬ 
toare a Duhului Sfânt Care i-a aprins sufletul de dorirea lui 
Dumnezeu. Şi pentru că acum tânjeşte după iubirea nemăr¬ 
ginită a lui Hristos, viaţa pământească devine pentru el o 
temniţă strâmtă şi inima lui plânge „cu suspine negrăite" 
(Rom. 8, 26) pentru că nu poate ajunge la desăvârşirea dum¬ 
nezeiască a iubirii, care i-a fost poruncită (vezi Matei 5, 48). 
E posibil ca el să sufere în toate planurile fiinţei sale*, însă 
aceste suferinţe nu-l distrug, căci ele sunt duhovniceşti. 
Şi pentru că aceste suferinţe sunt urmarea răspunsului 
omului la porunca dumnezeiască, ele se însoţesc în chip mi¬ 
nunat de o mângâiere nestricăcioasă care dă viaţă inimii şi 
avânt minţii. 

Asemenea suferinţe nu fac decât să adeverească liberta¬ 
tea duhovnicească a omului, pe care el o dobândeşte prin as¬ 
cultarea de porunca dumnezeiască, arătându-şi astfel iubirea 
pentru marea jertfă a Unuia-Născut Fiului lui Dumnezeu. 

3 Arhimandritul Sofronie, Vom vedea pc Dumnezeu precum este, p. 321. 

* Arhimandritul Sofronie, Ciinicstri S/fna»< Athottitul, p, 363. 

s Arhimandritul Sofronie, Vom vedea pc Dumnezeu precum este, p. 130. 

4 Arhimandritul Sofronie, Vom vedea pe Dumnezeu precum este, p. 179. 

Ele mai au şi o altă calitate care surprinde: sunt însoţite de 
bucuria care biruieşte patimile şi aboleşte „legea păcatului" 
(Roni. 8, 26) din mădularele omului. Şi când suferinţele iui 
ajung la o anumită măsură, ele II conving pe Dumnezeu să-i 
dăruiască slugii Sale risipitoare focul Iubirii Părinteşti şi bo¬ 
găţiile cuvenite unui fiu (vezi Luca 16,10-11; Ioan 14, 23). Şi 
credinciosul, pe măsură ce se descoperă pe sine ca persoană 
conştientă de libertatea sa plină de slavă, priveşte cu uimire 
cum i se deschid înainte adâncuri ale fiinţei până atunci 
necunoscute 7 . Deşi nu poate să cuprindă în sine darul dum¬ 
nezeiesc, căci „Dumnezeu este mai mare decât inima noas¬ 
tră" (1 loan 3, 20), totuşi inima lui se deschide deplin spre a 
primi „strălucirea cunoştinţei slavei lui Dumnezeu pe faţa 
lui Iisus Hristos" (cf. 2 Cor. 4, 6). 

După cum spune Părintele Sofronie, coborârea minţii în 
inimă nu se poate săvârşi fără suferinţă 1 *, însă praznicul iu¬ 
birii dumnezeieşti care are loc în inimă face ca „pătimirile 
vremii de acum" (Rom. 8,18) să pară mici şi neînsemnate. 
Căderi tragice se dovedesc folositoare atunci când sunt în¬ 
ţelese din perspectiva pocăinţei, căci ele vădesc pustiirea su¬ 
fletului şi îl rănesc cu tânjirea după Dumnezeu, li încălzesc 
inima împietrită şi înlesnesc coborârea minţii în inimă. 

întoarcerea minţii în inimă constituie cea de-a doua mîş“ 
care a minţii. Prima mişcare este aceea a ieşirii în afară şi a 
împrăştierii în cele zidite ale lumii, în vreme ce a treia mişcare 
se înfăptuieşte atunci când mintea, întărită de harul dumne¬ 
zeiesc, îndreaptă întreaga fiinţă a omului spre Dumnezeu. 

7 Arhimandritul Sofronie, Vom itedea pe Dumnezeu precum este, 
pp.179,132. 

' Arhimandritul Sofronie, Vom vedea pe. Dumnezeu precum este, p. 123. 

Odată sălăşluită în inimă, mintea trebuie să rămână în¬ 
chisă înlăuntrul ei şi să se înarmeze cu Numele lui Hristos. 
Puterea acestui Nume îi îngăduie omului să devină stăpân 
pe firea sa şi pe toate facultăţile sale. Astfel, harul principiu¬ 
lui ipostatic începe să se arate lucrător, desăvârşindu-se în 
cele din urmă prin luminarea Luminii nezidite. 

Mintea s-a întors acum în inimă şi Dumnezeu veghează 
asupra ei. Ea se cufundă în văpaia inimii, curăţindu-se prin 
botezul focului pe care Domnul l-a adus pe pământ (cf. 
Luca 3,16; 12,49). Şi când mintea se curăţeşte desăvârşit, ea 
devine precum fulgerul şi este gata să pătrundă în adâncul 
inimii. 




12 


„INTRĂ ÎNLĂUNTRU ŞI VEI AFLA ODIHNĂ" 

Am ascultat odată spovedania unei doamne din Rusia, 
o scriitoare celebră. Era uşor derutată şi i-am zis: „Mintea 
dumneavoastră e precum un fluture, zboară de colo colo, 
fără să aibă vreo aşezare; veţi fi întotdeauna tulburată din 
pricina aceasta." Doamna respectivă mi-a răspuns: „Un preot 
bătrân din Rusia mi-a spus acelaşi lucru. Cum şedea şi îmi 
asculta spovedania, el mi-a lovit uşurel capul cu crucea pe 
care o ţinea în mână şi mi-a zis: «Femeie nepricepută, intră 
înlăuntru şi vei afla odihnă!»" Auzind acestea m-am minu¬ 
nat de frumuseţea cuvintelor bătrânului preot, căci, cu ade¬ 
vărat, până nu vom găsi locul inimii, mintea ne va fi pururi 
risipită şi nu vom afla nicicând odihnă: întotdeauna vom fi 
tulburaţi sau de una, sau de alta, vom fi exagerat de sensi¬ 
bili, gândind că nu le suntem pe plac oamenilor sau că ace¬ 
ştia au ceva împotriva noastră ş.a.m.d. 

La întrebarea „Ce este omul?" Vechiul Testament ne 
oferă diferite răspunsuri. în Psalmi se spune că omul este o 
„inimă adâncă" (cf. Ps. 63, 7). Citim, de asemenea, că „inima 
omului caută o simţire duhovnicească şi dumnezeiască", 
vofQâ Kai Otux ataOiţaic (cf. Pilde 15, 14). Adică omul, în 
dorinţa lui de a cunoaşte adevărul, caută mereu această 
„simţire duhovnicească şi dumnezeiască", căci numai atunci 
poate să simtă prefacerile pe care le lucrează în el dreapta 
lui Dumnezeu. Fără conştiinţa adâncului inimii, fără această 

simţire duhovnicească a lui Dumnezeu înlăuntrul lui, omul 
nu poate afla mângâiere, iar fără mângâiere nu-şi poate îm¬ 
plini rostul. Toţi avem nevoie de bucurie, pace şi mângâiere 
pentru a putea săvârşi lucrarea lui Dumnezeu în chip bine- 
plăcut Lui. 

Intr-una din epistolele Sfântului Apostol Pavel, aflăm 
următorul pasaj: „Binecuvântat este Dumnezeu şi Tatăl Dom¬ 
nului nostru lisus Hristos, Părintele îndurărilor şi Dumnezeul 
a toată mângâierea. Cel Ce ne mângâie pe noi în tot necazul 
nostru, ca să putem să mângâiem şi noi pe cei care se află în 
tot necazul, prin mângâierea cu care noi înşine suntem mân¬ 
gâiaţi de Dumnezeu. Că precum prisosesc pătimirile lui 
Hristos întru noi, aşa prisoseşte prin Hristos şi mângâierea 
noastră. Deci fie că suntem strâmtoraţi, este pentru a voastră 
mângâiere şi mântuire, fie că suntem mângâiaţi, este pentru 
a voastră mângâiere, care vă dă putere să înduraţi cu răbdare 
aceleaşi suferinţe pe care le suferim şi noi" (2 Cor. 1, 3-6). 
Cuvântul „mângâiere" apare de multe ori în acest pasaj mi¬ 
nunat, şi pe drept cuvânt, căci fără mângâierea, fără pacea 
şi bucuria care izvorăsc din harul lui Dumnezeu, nu am putea 
trăi cum se cuvine. Am fi mereu nemulţumiţi, am cleveti, 
i-am critica pe ceilalţi şi ne-nm plânge de una şi de alta: de ce 
mâncarea nu este bine gătită, de ce nu cântă mai bine corul, 
de ce asta e neagră şi nu albă, şi tot aşa. Dar dacă am fi me¬ 
reu cu luare aminte la inimă şi ne-am strădui să descoperim 
în noi acea „simţire duhovnicească şi dumnezeiască", atunci 
nu am mai avea vreme de pierdut cu nimicuri de felul acesta, 
ba mai mult, toate aspectele negative ale vieţii noastre ar fi 
adumbrite de această lucrare duhovnicească pozitivă. 

Intr-una din scrierile sale cuprinse în Filocnlie, Sfântul 
Grigorie Palama spune că cei care îşi cultivă inima nu au 

timp de discuţii, nici măcar cu cei apropiaţi ai lor. însă re¬ 
zerva lor nu se datorează dispreţului sau mândriei, ci fap¬ 
tului că pur şi simplu le vine greu să părăsească această 
nepreţuită lucrare lăuntrică. Sunt oarecum robiţi de ea, căci 
au înţeles că viaţa omului se poate împlini doar prin această 
lucrare. De aceea trebuie să intrăm înlăuntrul nostru şi 
numai atunci ni se va adăuga nouă odihna. 

Această „intrare înlăuntru şi aflare a odihnei" cuprinde 
în sine întreaga teologie şi tradiţie a isihasmului. S-ar cuveni 
ca tot creştinul, fie el călugăr sau mirean, să aibă măcar do¬ 
rinţa de a lua cunoştinţă de această tradiţie. Pe ea se înteme¬ 
iază tipicul mănăstirii noastre aşa cum ni l-a lăsat Părintele 
Sofronie, care considera că elementele fundamentale ale tra¬ 
diţiei isihaste sunt Sfânta Liturghie şi Rugăciunea lui lisus. 
Amândouă ne sunt de mare folos pentru dobândirea rugă¬ 
ciunii prin care ni se descoperă „adâncul inimii". 

Potrivit Sfântului Grigorie Palama, risipirea minţii în 
lumea zidită şi în patimi este născocirea diavolilor şi nebu¬ 
nia păgânilor. Iar Sfântul loan Scărarul spune că adevăratul 
isihast este acela care se străduieşte neobosit să-şi zăvorască 
mintea nematerialnică înlăuntrul trupului materialnic. Se 
cuvine să subliniem că trupul, care a fost zidit pentru a fi 
sălaş Dumnczeirii, nu este în sine rău sau de dispreţuit. însă 
trebuie să ne luptăm să biruim mintea noastră cea material- 
nică, ce atât de mult ne robeşte trupul, pentru ca astfel să 
fim gata să primim cercetarea Domnului. Dreptul Iov L-a 
întrebat pe Dumnezeu: „Ce este omul că l-ai mărit prc el? 
Sau că iei aminte spre el?" (Iov 7,17) 1 . Tar Solomon, sfinţind 
Templul lui Dumnezeu, a înălţat o rugăciune plină de însuflare, 


1 Fd. Bucureşti, 1914. 

pentru care a şi primit răspuns de la Domnul: „Numele 
Meu va fi peste Templul acesta şi ochii Mei vor fi aţinti(î 
spre el" ţcf. 3 Regi 8, 29) şi „Voi locui în mijlocul fiilor lui 
Israel şi le voi fi lor Dumnezeu şi nu voi părăsi pe poporul 
Meu Israel" (cf. 3 Regi 6, 13). Aceste doua pasaje biblice ne 
fac cunoscută în chip limpede dorinţa lui Dumnezeu, de 
aceea se cuvine să lepădăm toată aplecarea minţii spre cele 
trupeşti, ca Dumnezeu să ne cerceteze şi cugetul Lui să se 
sălăşluiascâ în inima noastră. însă, după cum bine ştim, nu 
este deloc uşor să-ţi zăvorăşti mintea pentru ca ea să se să- 
lăşluiască în inimă. 6a mai mult, mintea nu va afla locul ini¬ 
mii dacă nu va fi călăuzită de însuşi Duhul lui Dumnezeu. 

Când toată fiinţa noastră se adună în locul spre care 
Dumnezeu ia aminte, cu alte cuvinte, când stăm înaintea lui 
Dumnezeu cu mintea adunată în inimă, atunci iese la iveală 
adâncul inimii. Sfântul Grigorie Palama spune că a te „adu¬ 
na înlăuntru" presupune o anumită durere care încălzeşte 
inima. Cu adevărat, mintea trebuie să urmeze calea pogorâ- 
toare spre inimă pentru a fi botezată în văpaia ei. Acesta este 
botezul focului pe care ni l-a făgăduit Domnul: mintea se 
coboară în inimă pentru a fi botezată în văpaia ei şi curăţită 
caîntr-un cuptor, că să-şi poată redobândi lucrarea firească. 
Atunci omul devine din nou stăpân pe firea sa şi îşi în¬ 
dreaptă toată fiinţa spre Dumnezeu. 

Sfântul Grigorie Palama spune că mintea omului cu¬ 
noaşte o întreită mişcare. Prima mişcare este pricinuită de 
căderea originară, când mintea se împrăştie în lumea văzută 
şi se alipeşte de ea, gustând astfel din pomul cunoaşterii 
binelui şi a răului. A doua mişcare constă în a readuce min¬ 
tea de la cele din afară înapoi în inimă, care este centrul per¬ 
soanei. Odată ce mintea, prin harul Domnului, este zăvorâtă 

în inimă - când omul redevine stăpân pe firea sa, întărit 
fiind de har - atunci are loc cea de-a treia mişcare: omul îşi 
întoarce întreaga fiinţă spre Dumnezeu, Mântuitorul său. 
Care în chip atât de minunat uneşte din nou toate puterile 
sufletului său. 2 

Scopul tuturor strădaniilor noastre ca şi creştini este 
aflarea inimii. Trebuie ca inima să iasă la iveală de sub stra¬ 
tul gros de noroi al patimilor pentru ca mintea să poată să 
o regăsească. Oricare ne este slujirea în Biserică, orice nevo- 
inţe luăm asupra noastră din dragoste pentru Biserică, toate 
acestea ar trebui să ne înlesnească aflarea inimii. Mult folos 
aduce şi citirea Scripturii: nu trebuie decât să păstrăm în 
minte câteva cuvinte insuflate de Duhul Sfânt pentru ca în 
noi să se aprindă o scânteie, care ne va ajuta să le pătrundem 
înţelesul tainic şi va călăuzi, de asemenea, mintea spre inimă, 
însă calea împărătească spre inimă este cea a ascultării. Cel 
mai mare folos al ascultării este răstignirea minţii, prin care 
lepădăm orice încredere în cugetul nostru căzut şi ne 
punem toată încrederea în cuvântul lui Dumnezeu şi în po¬ 
runcile Lui. Dacă vom izbuti aceasta, vom începe să cunoaş¬ 
tem înţelepciunea şi puterea Celui Care învie chiar şi morţii. 

Aş dori sa subliniez faptul că tradiţia nu poate fi trans¬ 
misă cu credincioşie decât prin ascultare. în privinţa aceasta, 
disciplina este cu totul neputincioasă. Disciplina şi auto-dis- 
ciplina ţin de firea căzută a omului şi tot ceea ce se naşte din 
trup, trup rămâne şi nu ne aduce niciun folos. însă noi cău¬ 
tăm să ne naştem din nou, din Duh (cf. loan 3, 5), prin cre¬ 
dinţa adevăratei ascultări. Deşi disciplina îşi are rostul ei în 

2 Cf. Pr. prof. D. Stăniloac, Viafa şi hmlţfltura SJfinlului Grigorie Paianta, 
lid. Scripta, Bucureşti, 1993, TYatalul II din Triada I, p. 169. 

organizarea practică a vieţii, ea nu izbuteşte să scoată la 
iveală inima. De ascultare, însă, avem nevoie pentru a ne 
rândui viaţa duhovnicească după voia lui Dumnezeu, aşa 
încât toată viaţa noastră să devină o Sfântă Liturghie. Oricât 
am fi de înţelepţi şi de puternici, fără ascultare nu ne vom 
ajuta nici pe noi înşine, nici pe ceilalţi. Cei puternici s-ar 
putea să se impună prin disciplină, însă cei slabi vor pieri 
şi aceasta nu va fi o biruinţă adevărată. însă, dacă ne punem 
încrederea în ascultare, smerenia va împărăţi şi în felul 
acesta chiar şi cei slabi vor deveni mădulare ale Trupului lui 
Hristos, vieţuind potrivit voii lui Dumnezeu. Prin ascultare, 
fiecare îşi află locul său în Trupul lui Hristos. Şi tot cel ce 
pune ascultarea pe primul loc, râstignindu-şi astfel mintea, 
îşi va afla negreşit inima. Şi chiar dacă nu se va număra 
printre vasele de mare preţ, el nu se va lipsi de răsplată. 
Chiar dacă nu toţi suntem în stare să devenim adevăraţi isi- 
haşti, putem totuşi să facem ascultare şi să ne găsim locul, 
în chip armonios, în Trupul Bisericii, unindu-ne strâns şi 
desăvârşit cu Capul Trupului Care este Hristos. 

A suferi ruşine, mai cu seamă în Taina Spovedaniei, este 
o altă cale de a scoate inima la iveală. De câte ori ruşinea 
care ne încearcă atunci când ne spovedim păcatele nu se 
preschimbă într-o libertate plina de lumină şi de pace! Min¬ 
tea devine liberă şi luminoasă, rugăciunea curge frumos şi 
firesc, iar inima se desfată de o cu totul altă duioşie, o duio¬ 
şie pe care n-am putea-o dobândi nici măcar după ore în şir 
de plâns în chilia noastră - pe când în spovedanie aceasta 
ni se dăruieşte într-o clipă. Hristos, Care este Capul Trupu¬ 
lui, a pătimit Crucea ruşinii (cf. Evr. 12, 2) şi atunci când su¬ 
ferim şi noi puţină ruşine pentru El, ne înrudim cu Duhul 
Său şi Domul ne cercetează cu harul Lui, iar cercetarea 

aceasta ne lărgeşte inima. „Lărgimi şi voi inimile voastre!" 
(2 Cor. 6,13) ne îndeamnă Sfântul Pavel. 

Cată nevoie avem de această lărgire a inimii care este 
rodul Crucii şi al Învierii lui Hristos! Ne este de trebuinţă 
să ne unim cu I Iristos, Cel Ce pătimeşte în această lume, 
dacă vrem să pătrundem în taina Crucii Lui şi să primim 
împătrita lărgire despre care scria Sfântul Apostol Pavel în 
Epistola sa către Efeseni: lungimea, lăţimea, adâncimea şi 
înălţimea tainei lui Hristos (cf. Efes. 3,18). Unul dintre mo¬ 
tivele pentru care primim mult har în sinaxele bisericeşti 
este acela că noi toţi alcătuim împreună Trupul lui Hristos. 
Hristos, fiind Capul Trupului, este nevăzut prezent în mijlo¬ 
cul nostru şi prezenţa Lui întotdeauna ne împărtăşeşte har. 
De fapt, în sinaxele noastre, nu contează atât de mult conţi¬ 
nutul a ceea ce spunem cât prezenţa harică a Domnului în 
mijlocul nostru. 

Pe scurt: ruşinea pe care o suferim în pocăinţă şi în spo¬ 
vedanie este unul dintre felurile în care putem urma căii Iui 
Hristos, căci ca scoate inima la iveală. Deşi Trupul lui Hristos 
a fost înălţat pe Cruce în ocară, în el s-a sălăşluit toată pli¬ 
nătatea Dumnezeirii şi strălucirea ei cea plină de slavă. De 
aceea, atunci când suferim chiar şi puţină ruşine pentru 
Hristos, El ne recunoaşte ca semeni ai Lui, ca înrudiţi cu 
Duhul Său, şi chiar în clipa în care primim mângâierea Du¬ 
hului Său, Care este adevăratul Mângâietor, ne face părtaşi 
la însăşi strălucirea Lui. Noi, creştinii ortodocşi, preţuim 
mult durerea, pentru că fără ea suntem străini de Capul 
Trupului, Care continuă să sufere pentru lumea care prin El 
s-a făcut. Ba mai mult, o inimă care nu cunoaşte durerea ră¬ 
mâne rece, „îngropată" înlăuntrul pieptului. Când m-am 
dus prima dată în pelerinaj la Sfântul Munte, ca rasofor, şi 






192 


Arhimandritul ZAHARIA ZAHAROU 


am vizitat Mănăstirea Filotheu, am întâlnit acolo un călugăr 
tânăr cu un chip foarte luminos care mi-a zis: „Suntem 
nespus de fericiţi atunci când avem durere în inimă." Cu 
adevărat durerea inimii ne aşaza pe calea lui Hristos, şi 
Dumnezeu, prin durere, ne subţiază inima. Părintele Sofro- 
nie spunea că dacă venim la biserică fără durere în inimă 
suntem străini de Sfânta Liturghie. Creştinii ortodocşi se 
silesc mereu să îmbrăţişeze durerea duhovnicească atât prin 
nevoinţa lor personală cât, mai ales, prin smerenia unei 
drepte înţelegeri a tainei pocăinţei. însă de multe ori nici 
măcar prin astfel de strădanii nu izbutim să aflăm adâncul 
inimii. Atunci Dumnezeu poate îngădui să vină asupra 
noastră vreo boală, vreo defăimare sau vreo prigoană, după 
cum citim în Vieţile sfinţilor. Asemenea încercări, prin dure¬ 
rea şi chinul pe care le aduc, ne ajută să ne aflăm adâncul 
inimii şi să ne păstrăm inima caldă în toată vremea. 

Citind cu atenţie scrierile Părintelui Sofronie vom des¬ 
coperi că pentru el isihasmul - strădania neobosită de a 
„intra înlăuntru şi a afla odihnă" - este temeiul fără de care 
nu putem avea o dreaptă înţelegere a Sfintei Liturghii. El 
consideră, de asemenea, că isihasmul este absolut necesar 
în duhovnicie, căci numai prin cultivarea inimii poate du¬ 
hovnicul să devină un transmiţător al acelui har care le dă¬ 
ruieşte fiilor lui duhovniceşti o nouă naştere. Oamenii ne 
numesc "Părinţi", dar, oare, suntem noi cu adevărat părinţi? 
Oare, cuvântul nostru pricinuieşte cu adevărat în ei o 
înnoire, le dăruieşte el o nouă naştere? Dacă da, atunci e 
drept ca oamenii să ne numească „Părinţi". Dacă nu, atunci 
nu suntem vrednici de acest nume. Isihasmul ne dezvăluie 
şi înţelesul adânc al Scripturilor. Toate cuvintele sfinte 
din Scriptură purced din vârful piramidei răsturnate a lui 

Dumnezeu 1 * 3 şi, dacă ne coborâm acolo unde Se află Hristos, 
în noi se naşte o afinitate cu aceste cuvinte. Prin urmare, 
dacă nu ne răstignim mintea prin poruncile evanghelice şi 
nu coborâm în inimă, nu putem participa cum se cuvine la 
Sfânta Liturghie, nu-i putem ajuta pe oamenii care vin la 
spovedanie şi nu putem pricepe înţelesul deplin al cuvântu¬ 
lui lui Dumnezeu. Atunci scopul vieţuirii noastre pe pământ 
rămâne neîmplinit. 

îngăduiţi-mi să vă citesc un fragment din scrisoarea 
Sfântului Crigorie Palama către monahia Xenia, scrisoare în 
care ne înfăţişează pe scurt calea isihastă: 

„Când «se luminează de ziuă şi Luceafărul răsare 
în inimile noastre» (cf. 2 Petru I, 19) atunci adevă¬ 
ratul om - mintea - iese să-şi săvârşească lucrarea 
adevărată (cf. Ps. 103, 24). [Adevăratul om fiind 
acela care împlineşte lucrarea pocăinţei nu în plan 
sufletesc, ci în plan ontologic, după cum spunea Pă¬ 
rintele SofronieJ. Şi călăuzit de această lumină, urcă 
pe calea care duce la munţii cei veşnici (cunoscând 
împătrita lărgire a inimii], în această lumină, în chip 
minunat, se face văzător celor mai presus de lume, 
fie că este încă legat de materia ai care dintru început 
a fost unit, fie că este despărţit de ea, potrivit înălţimii 
duhovniceşti Ia care a ajuns. Căci nu se înalţă ai ari¬ 
pile închipuirii minţii, care rătăceşte pretutindeni 
de parcă ar fi oarbă, fără a avea o înţelegere limpede 
şi neîndoielnică a lucrurilor sensibile care nu sunt 
imediat prezente simţurilor sau a realităţilor inte- 


1 Pentru o expunere mai amplă a „piramidei răsturnate" a Părintelui 

Sofronic, vezi Curioşii/ Si/iin» Athoniiul, pp. 257-258. 

ligibile transcendente. Mai degrabă, se înalţă cu 
adevărat în nespusa putere a Duhului şi, cu o înţele¬ 
gere duhovnicească mai presus de cuvinte, aude ne¬ 
grăite graiuri (cf. 2 Cor. 12, 4) şi vede cele nevăzute. 

Şi este cu totul învăluit de această minune, chiar şi 
atunci când nu se mai află acolo, şi devenind cu ade¬ 
vărat înger al lui Dumnezeu pe pământ, se întrece 
în cântări de laudă cu neobosita ceată îngerească. Şi 
aduce înaintea lui Dumnezeu toată făptura, căci se 
face părtaş nu numai la cele zidite, ci şi la Acela 
Care este mai presus de toate, de vreme ce prin cre¬ 
dinţă s-a făcut asemenea chipului dumnezeiesc." * 4 

Acest pasaj ne aminteşte de capitolul despre vederea 
Luminii Nezidite din cartea Părintelui Sofronie Vom vedea 
pe Dumnezeu precum este. în acest capitol el descrie desăvâr¬ 
şirea chipului şi asemănării dumnezeieşti în om şi calea 
isihasmului care duce la ea. Părintele spune că vederea Lu¬ 
minii Nezidite face să răsară în suflet o minunată floare, al 
cărei nume este Persoana - Ipostasul. 5 Iar atunci când omul 
trăieşte luminarea şi împătrita lărgire a inimii, el aduce în 
rugăciune toată zidirea înaintea lui Dumnezeu. Aici aflăm 
întreaga teorie despre persoană pe care Părintele dorea atât 
de mult să ne-o însuşim. Dorinţa lui cea mai mare era să ne 
ajute să coborâm în adâncul inimii şi, odată ajunşi acolo, să 
ne ţinem mintea răstignită şi inima tăiată împrejur de ne¬ 
bunia Crucii lui Hristos şi de văpaia pocăinţei adevărate, ca 
să ne învrednicim de mângâierea lui liristos. El încerca 


* Cf. Sfântul Grigoric Pnlnma, Către Prea Cinstita întremonahii Xenin, 

în Filocalia de la Prodwmul, voi. 2, cd, Universalia, New York, 2001, p. 238. 

5 Cf. Vom vedea pe Dumnezeu precum este, p. 265. 

mereu să ne ajute fie mustrându-ne, fie sfătuindu-ne, mân- 
gâindu-ne sau învăţându-ne, aşa încât sâ ne urmăm calea 
cu bucurie. Ştia prea bine că nu vom fi în stare să ne împli¬ 
nim ascultările şi să ducem nenumăratele lupte duhovni¬ 
ceşti care se cer de la noi daca nu ne vom împărtăşi de 
mângâierea dumnezeiască. 

Părintele Sofronie a vorbit despre suferinţă şi mângâiere 
şi într-o scrisoare adresată Părintelui Boris Stark şi Preotesei , 
sale Natalia, scrisă în 1954, cu ocazia praznicului Înălţării 
Domnului. (Familia Stark se întorsese în Rusia în 1952 şi 
era nevoită să îndure realitatea amară a situaţiei politice 
de acolo.) 

„Da, înălţarea. Urcuşul pe Muntele suferinţei 
nevoitoare (al Golgotei]; dificil, însă crucial şi indis¬ 
pensabil în sporirea cunoaşterii şi în dobândirea 
acelei stări lăuntrice morale sau mai degrabă du¬ 
hovniceşti care îndreptăţeşte o persoană să le vor¬ 
bească celor împovăraţi şi îndureraţi. Cât de necon¬ 
vingător este cuvântul de mângâiere al celui care nu 
a cunoscut niciodată suferinţa şi care nu s-a luptat 
până la sudoare, ca să nu zic până la sânge. Insă 
când cineva a cunoscut suferinţa, ce mare este bo¬ 
găţia şi puterea cuvântului său! Şi preotul, mai mult 
decât oricine altcineva, are nevoie de această expe¬ 
rienţă, adică trebuie să aibă o cunoaştere adâncă a 
vieţii, chiar şi a străfundurilor iadului. Desigur, el 
trebuie să cunoască şi învierea, altfel totul este lipsit 
de noimă." 6 


Apx!iMaH4p<ii CcxţjpoHHfi {Caxapon), lluciMa E.uukh.u /hoduM, 
(Ila/iaTe/ibciBo "Orunfi 40 .M", 1997), pp. 45-47 (doar în lb.rusă). 

într-un fel sau altul, noi toţi, şi eu în primul rând, sun¬ 
tem osândiţi de acest cuvânt al Părintelui Sofronie: dacă du¬ 
rerea nu ne înţelepţeşte inima, nu vom putea să le împăr¬ 
tăşim nimic duhovnicesc celorlalţi. Găsesc acest cuvânt cu 
totul remarcabil: cu cât este mai bogată experienţa unui om, 
cu atât cuvântul său are mai mare putere; şi câtă nevoie 
avem noi, preoţii, de o asemenea experienţă! Când ajungem 
să cunoaştem în profunzime fiecare aspect al vieţii în Hristos, 
chiar şi străfundul iadului, atunci învierea lui Hristos ne lăr¬ 
geşte cunoaşterea şi slujirea noastră dobândeşte noimă şi 
aduce roadă. 

însă mai există şi o ajţă cale de aflare a adâncului inimii, 
şi anume prin primirea fără şovăială a îndreptării şi a mus¬ 
trării de la Bătrânii noştri, adică prin răstignirea minţii şi a 
voii proprii. Ascultarea de Stareţ ne slobozeşte din capcana 
planurilor urzite do mintea noastră, care duc la false izbânzi 
ascetice sau la dobândirea vreunei virtuţi închipuite. Dacă 
vom avea credinţa fiilor adevăraţi, atunci vom primi mus¬ 
trarea cu recunoştinţă. Dacă, însă, pentru cel mai mic reproş 
ne vom depărta de Stareţ şi ne vom proclama independenţa, 
atunci vom alege calea nebuniei, care se împotriveşte căii 
inimii, şi vom rămâne pururi străini de mângâierea dum¬ 
nezeiască. Ba mai mult, fără încrederea în Bătrânii noştri şi 
fără credincioşia faţă de ei, nu vom izbuti să ne unim deplin 
cu Trupul lui Hristos, iar strâmba noastră înţelegere tru¬ 
pească nu ne va fi de niciun folos. Pe de altă parte, dacă tân¬ 
jim după naşterea in duh, atunci suferinţa lăuntrică şi 
osteneala sunt absolut necesare. 

Aş dori să subliniez de asemenea şi marea însemnătate 
pe care o au tradiţiile întemeiate de şi în Duhul Sfânt. Se cu¬ 
vine să le cinstim cu însăşi viaţa noastră şi să ne ferim să 
punem logica noastră căzută mai presus de ele. De cele mai 

multe ori, nepăsarea faţă de Duhul Sfânt este cea care ne îm¬ 
piedică să sporim în viaţa duhovnicească şi să păstrăm tra¬ 
diţia. Dar noi să nu rămânem robi cugetului nostru căzut! 
Biserica ne îndeamnă să punem temelie solidă vieţii noastre 
duhovniceşti aşa încât să dobândim un cuget drept înlăun- 
trul nostru; însă, în loc să facem aceasta, do multe ori „ne 
muşcăm unii pe alţii şi ne mâncăm, şi în cele din urmă ne 
nimicim noi între noi" (cf. Gal. 5,15), precum spune Sfântul 
Pavel. Sfântul loan Scărarul, înfăţişându-ne desăvârşirea 
vieţuirii monastice, îi împarte pe monahi în mai multe cate¬ 
gorii, după felul în care aceştia răspund la insulte, la repro¬ 
şuri şi la mustrările Bătrânilor lor. Să luăm bine aminte: 
acest criteriu nu are nimic de a face cu buna purtare, cu pra¬ 
vila de rugăciune sau cu numărul de metanii pe care le 
facem. Fireşte, toate acestea sunt bune, dar nimic nu ne 
pune mai bine la încercare intenţiile decât un cuvânt de 
mustrare. Dacă la cel mai mic reproş ne mâniem, atunci este 
limpede că toate strădaniile noastre sunt în zadar. Adesea 
uităm cât de important este să avem încredere. Părintele So- 
fronie ne atrăgea atenţia asupra faptului că duhovnicii ra¬ 
reori îşi pun ucenicii la încercare, pentru că îşi cunosc prea 
bine propria măsură şi se tem a fi prea îndrăzneţi. Puţini 
sunt duhovnicii care au darul discernământului şi pot să-şi 
ducă ucenicii până în pragul morţii, fără a le pricinui vreo 
vătămare. Bineînţeles, ei nu urmăresc moartea ucenicilor, ci 
mai degrabă renaşterea lor ca fii ai lui Dumnezeu, prin omo¬ 
rârea vechilor obiceiuri, a omului celui vechi din ei. Cunos¬ 
când care sunt foloasele răbdării unui „cuvânt greu", să fim 
cu luare aminte ca să nu scăpăm primul prilej ce se iveşte, 
pentru ca atunci când primim un astfel de cuvânt, să-l încu¬ 
nunăm cu tăcere, mai degrabă decât să-l acoperim cu alte 
zece cuvinte de-ale noastre. 

Dacă nu vom da instituţiei Bisericii dragostea şi respec¬ 
tul cuvenite, atunci Tradiţia ei se va pierde, Tradiţie care în 
chip minunat s-a păstrat vie în persoana Sfântului Siluan şi 
în cea a Părintelui Sofronie (care la rândul Iui a făcut tot ce 
i-a stat în putinţă să ne-o transmită şi nouă). Dacă nu vom 
cinsti instituţia Bisericii, nu vom fi în stare să ne însuşim 
Tradiţia, cu atât mai puţin să o transmitem generaţiilor 
viitoare. Nu vom fi decât o mână de oameni de treabă, care 
- Doamne fereşte! - vor fi lăsat să moară odată cu ei Tradiţia 
vieţii celei adevărate. Calea este deja bătută şi regulile sta¬ 
bilite, nu e nevoie să inventăm nimic. Iertaţi-mi îndrăzneala, 
dar nimic nu i se pare prea anevoios celui dornic să urmeze 
această calo, celui care ia aminte la învăţăturile Tradiţiei 
noastre şi îmbrăţişează toate cele care îl pun negreşit pe 
calea lui Hristos, care este şi calea Părinţilor noştri întru 
Domnul. 

întrebări şi răspunsuri 

întrebarea 1: Aţi vorbit despre greutăţile pe care le în¬ 
tâmpinăm în călătoria noastră spre aflarea locului inimii, 
despre neputinţele trupului şi ale minţii. Aţi amintit, de ase¬ 
menea, că una dintre dificultăţi este faptul că trăim într-o 
societate întemeiată pe mândrie. Intr-o altă cuvântare aţi 
amintit cât de folositor este să ne îndepărtăm de această în¬ 
ţelegere a vieţii pentru a ne afla inima. Aţi putea să ne daţi 
câteva lămuriri asupra fenomenului „nebuniei pentru 
Hristos", care să ne ajute să înţelegem cum să ne raportăm 
la lumea aceasta care ne înconjoară şi ne robeşte cu totul şi 
să aflăm mai uşor locul inimii? 

Răspunsul I: Nebunia pentru Hristos este un dar cu totul 
aparte în Biserică. Cei care şi-au asumat o astfel de viaţă 

sunt oameni care au primit mari binecuvântări şi, vrând să 
le ascundă, au născocit felurite chipuri de a stârni dispreţul 
semenilor lor, şi aceasta pentru a-şi păstra smerenia fără de 
care ar fi pierdut aceste mari daruri. Părintele Sofronie spu¬ 
nea că oamenii care devin nebuni pentru Hristos au ceva în 
firea lor care se potriveşte cu acest fel de viaţă. însă această 
nevoinţă nu este pentru oricine. Tot el ne-a povestit că cineva 
a mers odată la un mare Stareţ din Sfântul Munte ca să-i 
ceară binecuvântare să devină nebun pentru Hristos, dar 
Stareţul i-a zis: „Nu! Acum nu e vremea de aşa ceva. în ziua 
de azi fie şi numai păstrând credinţa în lume suntem nebuni 
pentru Hristos." Răspunsul Stareţului îmi aminteşte de spu¬ 
sele unuia dintre Părinţii veacului al patrulea, care întrebat 
fiind de ucenicii săi: „Ce am făcut noi în această viaţă?", a 
zis: „Am făcut jumătate din ceea ce au făcut Părinţii noştri." 
Şi când a fost întrebat: „Ce vor face cei care vor veni după 
noi?", a spus: „Vor face jumătate din ceea ce am făcut noi." 
Iar la întrebarea: „Ce vor face creştinii veacurilor de pe 
urmă?", a răspuns: „Nu vor fi în stare de mari izbânzi du¬ 
hovniceşti, dar cei ce vor păstra credinţa vor fi proslăviţi în 
ceruri mai mult decât Părinţii noştri care inviau morţii." 7 
Cred ca, în general, calea Scripturii este nebunie pentru 
lume. După cum spune Sfântul Pavel, dacă vrei să devii în¬ 
ţelept, trebuie mai întâi să devii nebun (vezi 1 Cor. 3,18). 

întrebarea 2: Citind viaţa Sfântului Siluan m-a impresio¬ 
nat faptul că după ce L-a văzut pe Hristos, Sfântul aproape 
cu tristeţe a început a înseta după El. Cred că deşi nu putem 

7 Vezi Pentru Avva hhirion în Patericul ce cuprinde in sine cuvinte 
folositoare ale Sfinţilor Bătrâni, Editura Episcopiei Ortodoxe Romane de 
Alba-Iulia, 1990, p. 119. 

înţelege pe deplin ce s-a întâmplat atunci cu Sfântul Siluan, 
ştim totuşi că în anumite momente din viaţa noastră, fie în 
Sfânta Liturghie, fie atunci când citim Biblia, Dumnezeu Se 
atinge de inima noastră în chip simţit. Poate că nu II vedem, 
dar Ii simţim prezenţa şi aceasta ne aduce mare mângâiere, 
însă aceste clipe sunt rare. Este, oare, greşit să tânjim după 
ele? V-aţi întrebat vreodată de ce Dumnezeu nu Se atinge 
de inimile noastre mai des? Oare, Dumnezeu Se atinge de 
inima noastră pentru că am făcut un lucru bun, iar atunci 
când nu o face înseamnă ca am greşii cu ceva? 

Râspfwsi/J 2: Acestea sunt clipele însemnate ale cercetării 
dumnezeieşti. în Epistola către Evrei, Sfântul Apostol Pavel 
îi îndeamnă pe ucenicii săi să-şi aducă aminte de zilele în 
care erau plini de har şi aveau multa râvnă, fiind gata de 
orice suferinţă (vezi Evr. 10, 32). Aceste momente dau mare 
putere vieţii noastre, căci ştim că ne este întotdeauna cu pu¬ 
tinţă ca, prin harul lui Dumnezeu, să intrăm în legătură cu 
El, pentru că El este Dumnezeul cel viu, Care a înviat din 
morţi, El este viu şi împărăţeşte în veac. Avem această posi¬ 
bilitate să intrăm în comuniune cu El şi să-l simţim prezenţa 
de-viaţă-datătoare. Amintirea acestor momente ar trebui să 
reînnoiască în noi setea după Dumnezeu şi chiar să ne ajute 
să biruim ispitele. Trebuie să căutăm întotdeauna ajutor de 
la Dumnezeu, să batem la poartă şi să cerem, însă Dumnezeu 
hotărăşte când anume să no dea har. Uneori întârzie să ne 
dea har, nu pentru că ar fi lipsit de mărinimie, ci pentru că 
ştie dinainte că nu vom fi în stare să-l păstrăm şi nu vrea să 
ne facă viaţa şi mai grea. Dumnezeu aşteaptă să sporim du- 
hovniceşte ca să ne încredinţeze darurile Sale într-un mo¬ 
ment în care suntem în stare să le păstrăm. Ştim din Vieţile 
sfinţilor că existenţa noastră devine un chin odată ce am cu¬ 
noscut marea milostivire a lui Dumnezeu şi mai apoi am 

pierdut-o, pentru că nimic altceva nu ne mai bucura, după 
cum citim în scrierile Sfântului Siluan, mai cu seamă în Tân¬ 
guirea lui Adam. 

întrebarea 3: Aţi schiţat o dihotomie între termenul de 
disciplină şi cel de ascultare. Sfântul Pavel pare să vorbească 
despre ceea ce eu aş numi autodisciplină atunci când spune: 
„îmi chinuiesc trupul meu şi îl supun robiei, ca nu cumva, 
altora propovăduind, eu însumi să mă fac netrebnic" (1 Cor. 
9,27). Aţi putea să ne vorbiţi mai pe larg despre această deo¬ 
sebire dintre disciplină şi ascultare şi în ce fel autodisciplina 
este necesară ascultării? 

Răspunsul 3: Eu vorbeam despre disciplină aşa cum o 
înţelegem în lume. întreaga organizare a lumii se înteme¬ 
iază pe disciplină şi de obicei această disciplină ne este im¬ 
pusă din afară. Ascultarea, însă, este un act liber datorat 
credinţei şi încrederii noastre în Dumnezeu şi faptului că 
voim să urmăm pildei pe care El ne-a dat-o. Autodisciplina 
are şi ea o anumită valoare. Toţi ne străduim ca zi de zi să 
ne însuşim o anumită autodisciplină şi lucrul acesta nu este 
de dispreţuit, însă nu este la fel de folositor şi de însemnat 
ca şi ascultarea. Autodisciplina este o nevoinţă pe care o 
luăm asupra noastră de bunăvoie. Şi, dacă o facem pentru 
Dumnezeu, ea are marc valoare, însă ascultarea este o jertfă 
deplină pentru că voia liberă a omului este ceea ce are el 
mai de preţ şi pe aceasta o aşază de bunăvoie la picioarele 
lui Hristos. De aceea şi are atâta putere. 

întrebarea 4: Părinte, aţi putea să ne mai spuneţi ceva 
despre aflarea inimii? 

Răspunsul 4: Când ne aflăm inima, primul lucru pe care îl 
înţelegem este că-1 aparţinem cu totul lui Hristos, că suntem 




202 


Arhimandritul ZAHARIA ZAHAROU 


ai Lui, că avem o anumită putere şi că fiecare chemare a Nu¬ 
melui Său se săvârşeşte în tăria Duhului Său. Este un lucru 
greu de descris în cuvinte. Mereu ne rugăm, însă de fiecare 
dată este altfel. Uneori ne rugăm chinuit şi cu mare greutate, 
însă altă dată rugăciunea este cea care ne poartă şi nu ne în¬ 
găduie să ne oprim. Uneori facem un efort şi Dumnezeu ne 
vine de-îndată în ajutor. De fiecare dată e altfel. însă atunci 
când ne descoperim cu adevărat adâncul inimii este ca şi 
cum am fi aruncat o ancoră, nu în mare, ci în cer, şi această 
ancoră ne trage toată fiinţa la Hristos şi ştim că suntem ai Lui. 

Întrebarea 5: Cum am putea noi, care nu suntem monahi, 
să aflăm calea ascultării în lume, aşa încât să fim încredinţaţi 
că facem adevărată şi smerită ascultare de Dumnezeu şi de 
voia Lui? 

Răspunsul 5: Strict vorbind, ascultarea este doar pentru 
monahi, pentru că în mănăstiri totul este rânduit în jurul 
Sfintei Liturghii, toate se săvârşesc cu scopul de a împlini 
voia lui Dumnezeu. Cu toate acestea, ascultarea îşi are în¬ 
semnătatea ei pentru preot, ca de altfel şi pentru fiecare 
creştin. Mai întâi, preotul este în ascultare faţă de episcopul 
său şi aceasta mult îl păzeşte. Dacă legătura cu episcopul 
său este dreaptă, aşa cum se şi cade să fie, aceasta îi dă preo¬ 
tului o mare putere. Cu siguranţă că preotul are un duhov¬ 
nic şi atunci când îi cere acestuia un cuvânt, se cuvine să îl 
ia în serios. Când avem acest duh de ascultare putem fi 
lesne ajutaţi. Pentru a face ascultare, nu avem nevoie de du¬ 
hovnici făcători de minuni, avem nevoie de cineva care să 
fie hirotonit şi hirotesit, care să fie gata să ne asculte şi să ne 
ajute. Pentru aceia dintre dumneavoastră care sunteţi căsă¬ 
toriţi, chiar şi ascultarea faţă de soţie este do folos. E bine sa 
ascultaţi de soţiile dumneavoastră pentru că uneori ele pot să 

intuiască şi să vadă lucrurile mai bine decât Sfinţiile Voastre. 
Am cunoscut un preot care fiind într-o mare ispită nu avea 
un duhovnic în apropiere la care să se spovedească, aşa că 
i-a vorbit soţiei despre problema lui. Din fericire, soţia lui 
era un om duhovnicesc; l-a ascultat cu discernământ şi i-a 
dat sfatul cel bun. Şi urmându-i sfatul, preotul respectiv a 
biruit o mare ispită. Dacă nu ar fi făcut aceasta, ar fi pierit, 

Intervenţia Episcopului Vasile: în cartea sa Psihoterapia 
ortodoxă, Mitropolitul 1 lierotheos Vlachos include o rugă¬ 
ciune a Sfântului Simeon Noul Teolog în care acesta îi cer e 
lui Dumnezeu să-l ajute să afle un Bătrân sfânt: „Doamne, 
Tu care Te-ai pogorât pe pământ, tocmai ca să înviezi pe cei 
ce suspină şi care sunt morţi prin păcat şi spre a-i face vred¬ 
nici să Te vadă. Tu, Lumina cea adevărată, trimite-mi un om 
care să Te cunoască, atât pe cât este cu putinţă omului, pen¬ 
tru ca, slujindu-1 şi supunându-mă lui din toate puterile 
mele, ca şi Ţie, şi împlinind voia Ta în a lui, bine să-Ţi plac 
Ţie, singurului Dumnezeu, şi să mă învrednicesc şi eu păcă¬ 
tosul, de împărăţia Ta." fi 


* Mitropolitul Hicrothcos Vlachos, Psihoterapia ortodoxă - Ştiinţa 
Sfinţilor Părinţi, Ed. învierea. Arhiepiscopia Timişoarei, 1998, p.U2. 







13 


ADÂNCUL INIMII, 

NOI ENERGII ŞI ADEVĂRATA SMERENIE 


Duhul Sfânt a fost dăruit întregului Trup al Bisericii în 
ziua Cincizccimii, când toţi Apostolii erau adunaţi laolaltă, 
în limba greacă avem termenul synchorisis, care înseamnă a 
afla choros-ul, „locul" în care suntem cu toţii împreună, 
adică Duhul lui Dumnezeu Care pe toţi ne cuprinde. Syn¬ 
chorisis mai înseamnă şi a-i purta pe toţi în inimă, a face tu¬ 
turor loc în inima noastră, căci, dacă excludem pe cineva, 
înseamnă că nu ne aflăm cu adevărat în acel choros care este 
împărăţia lui Dumnezeu. Din punct de vedere istoric, 
Duhul Sfânt S-a pogorât peste soborul ucenicilor în ziua 
Cincizccimii, când se adunaseră „toţi împreună în acelaşi 
loc" (Fapte 2, 1), însă încununarea acestui mare praznic 
dumnezeiesc va fi în ceruri, unde într-o bună zi ne vom uni 
deplin cu toţi semenii noştri. 

Citim în Cartea Apocalipsei că sfinţii aşteaptă sub jert¬ 
felnicul lui Dumnezeu cu nădejde şi poate cu o umbră de 
nemulţumire: „Am văzut, sub jertfelnic sufletele celor în¬ 
junghiaţi pentru cuvântul lui Dumnezeu şi pentru mărturia 
pe care au dat-o. Şi strigau cu glas mare şi ziceau: Până 
când. Stăpâne sfinte şi adevărate, nu vei judeca şi nu vei răz¬ 
buna sângele nostru, faţă de cei ce locuiesc pe pământ?" 
(Apoc. 6, 9-10). însă, spre folosul nostru, Dumnezeu a rân¬ 
duit un sfârşit mai bun decât acesta, după cum vedem în 

Epistola călre Evrei: „Şi toţi aceştia [toţi cei mântuiţi de la 
întemeierea lumii], mărturisiţi fiind prin credinţă, n-au pri¬ 
mit făgăduinţa, pentru ca Dumnezeu rânduise pentru noi 
ceva mai bun, ca ei să nu ia fără noi desăvârşirea" (Evr. 11, 
39-40). Apostolul ne dă de înţeles că deşi sfinţii au săvârşit 
dreptate şi au dobândit biruinţa, iar mucenicii şi-au vărsat 
sângele, ei nu au aflat încă desăvârşirea. E ca şi cum ei nu 
ar fi luat decât o „gustare", fără a se fi ospătat însă din cina 
cea din împărăţia Cerurilor. Dumnezeu a rânduit, cu ade¬ 
vărat, lucruri încă şi mai minunate, căci voieşte ca toţi oa¬ 
menii să fie părtaşi la marele praznic al iubirii dumnezeieşti, 
după învierea cea de obşte. Şi tocmai de aceea Duhul lui 
Dumnezeu a fost dăruit Trupului ca întreg. „Trup ai întoc¬ 
mit" (Evr. 10, 5), zice Scriptura; într-adevăr, Hristos a desă¬ 
vârşit Trupul Bisericii Sale în istorie, iar în împărăţia Sa El 
va îmbrăca întregul Trup în desăvârşită slavă. S-ar putea ca 
noi să fim doar nişte mădulare neînsemnate ale acestui 
Trup, însă cu toate acestea El ne va face şi pe noi părtaşi la 
marele praznic al iubirii dumnezeieşti. De aceea nu putem 
fi invidioşi unii pe alţii, căci Capul împarte tot ce are fiecărui 
mădular al Trupului Său, de la cel mai însemnat până la cel 
mai mic dintre ele. Părintele Sofronie ne vorbea despre o în¬ 
trecere dumnezeiască ce are loc în ceruri: sfinţii vieţuiesc 
într-o stare de smerenie aşa de binecuvântată încât se bucură 
să-şi vadă semenii îmbrăcaţi într-o slavă mai mare decât a lor.' 

Aşadar, sfinţii încă aşteaptă plinătatea harului. înveş¬ 
mântaţi fiind în straie albe, într-un fel ei prăznuiesc deja, 
dar sărbătoarea va fi deplină abia atunci când lor li se vor 
alătura şi toţi ceilalţi aleşi. Cei care vor mai fi încă în viaţă 


1 Vezi Arhimandritul Sofronie, Cuviosul Silutiu Allwnitul, p. 323. 

se vor preschimba împreună cu cei deja înviaţi din morţi şi 
toţi vor afla desăvârşirea împreună. 

Aceasta este iconomia lui Dumnezeu. Astfel rânduind 
lucrurile. El nu îi nedreptăţeşte pe sfinţi, ci mai degrabă îi 
cinsteşte. Recunoaştem felul în care Dumnezeu lucrează, în 
pilda stăpânului care a ieşit dis-de-dimineaţă să tocmească 
lucrători pentru via sa şi la sfârşitul zilei le-a dat aceeaşi sim¬ 
brie celor care au venit în ultimul ceas ca şi celor care au 
venit la prima oră (vezi Matei 20, 1-15). Aşa cum stăpânul 
viei nu a fost nicidecum nedrept când s-a arătat darnic cu 
ultimul venit, tot aşa nici Dumnezeu nu îi nedreptăţeşte pe 
cei care se află deja în împărăţie, ei voieşte pur şi simplu să 
ne cinstească pe toţi. Sfinţii, pe care Dumnezeu i-a încunu¬ 
nat şi care sunt însufleţiţi de acelaşi duh al iubirii de oameni 
ca şi Stăpânul lor, aşteaptă să se bucure împreună cu noi de 
slava care se cuvine întregului Trup. Cu alte cuvinte, încu¬ 
nunarea a tot lucrul bun va fi această desăvârşire pe care cu 
toţii o aşteptăm răbdători. 

Dumnezeu a dat mare cinste trupului omenesc căci a 
făcut din el templul Duhului Său, iar trupul cel mai dinlăun¬ 
tru al trupului, precum numeşte Sfântul Grigorie Palama 
inima 1 2 , este locul în care se descoperă împărăţia lui Dum¬ 
nezeu. Prin urmare, nu e puţin lucru să avem pururi mintea 
la Dumnezeu şi să ne plecăm înaintea aşternutului picioa¬ 
relor marelui împărat. 

Rine vom face de ne vom îndrepta toate strădaniile spre 
aflarea omului lăuntric şi de ne vom statornici în adâncul 
inimii, căci acolo se ascunde un uriaş potenţial de energie. 


1 Cf. Sfântul Grigorie Palama, Tratatul [I din Triada l în Via[a ţi în- 

vafâtura Sfântului Grigorie Paianta, studiu introductiv şi traducere de 
Pr. prof. dr. Dumitru Stăniloae, Ed. IBMBOR, Bucureşti, 2006, p. 267. 

Dacă în rugăciune ne apasă gândul: „Vai ce istovit sunt, nu 
mă mai pot ruga" şi ne întoarcem spre Domnul cu inima în¬ 
durerată şi zicem: „Doamne, vezi cât sunt de ostenit. Tu me¬ 
riţi mult mai mult decât pot eu să-Ţi dau. Iartă-mă.", atunci 
acest firav gând de smerenie descătuşează numaidecât în- 
lăuntrul nostru o nouă energie şi rugăciunea poate să con¬ 
tinue. Dacă din nou ne copleşeşte oboseala şi zicem: 
„Doamne, nu vreau să încetez a vorbi cu Tine, dar vezi că 
nu mai am nicio vlagă", această smerire de sine produce o 
nouă explozie de energie care ne primeneşte şi ne întăreşte 
fiinţa. Insă nu vom izbuti să descătuşăm aceste energii care 
ne ajută să împlinim lucrarea Domnului, dacă nu ne vom 
descoperi mai întâi adâncul inimii. 

Creat fiind după chipul şi asemănarea lui Dumnezeu, 
omul a fost înzestrat de Ziditorul lui cu un potenţial uriaş. 
Dacă ne gândim că toate au fost aduse dintru nefiinţă la 
fiinţă prin cuvântul lui Dumnezeu şi că acest cuvânt are pu¬ 
terea să reînnoiască întreaga zidire, ce putem spune despre 
cuvântul omului? Scriptura ne învaţă că niciun cuvânt rostit 
de om nu piere, ci rămâne până la Judecata de Apoi, când 
iarăşi îi va sta omului dinainte. Luând asupra Sa firea ome¬ 
nească, Dumnezeu a înzestrat şi cuvântul omului cu putere, 
făcând din el o unealtă a descoperirii dumnezeieşti. Ba mai 
mult, măreţia cuvântului omenesc constă în calitatea lui veş¬ 
nică, pentru că Dumnezeu a săvârşit minunea reînnoirii uni¬ 
versale în Hristos prin cuvântul lui Hristos, Care este Cu¬ 
vântul lui Dumnezeu întrupat. In cartea sa Despre rugăciune 
Părintele Sofronie arată că deşi Hristos a rostit cuvinte ome¬ 
neşti, prin ele ne-a descoperit taine dumnezeieşti. 

Una din tainele pe care ni le-a dezvăluit cuvântul lui 
I Iristos este aceea a afinităţii care există între inima omului 



208 


Arhimandritul ZAHARIAZAHAROU 


şi prezenţa lui Dumnezeu. Astfel, o cale sigură de a desco¬ 
peri şi de a ne statornici în adâncul inimii este cercetarea cu¬ 
vântului lui Dumnezeu şi chemarea Numelui lui Hristos. 
Prin mărturia Duhului Sfânt primit la Cincizecime, aflăm 
că „nu este sub cer niciun alt nume, dat între oameni, în care 
trebuie să ne mântuim noi" (Fapte 4, 12). De asemenea, 
citim în a doua Epistolă către Corinteni despre cuvântul lui 
Dumnezeu care trebuie să se sâlăşluiască îmbelşugat întru 
inimile noastre şi despre faptul că tot gândul trebuie să îl 
robim spre ascultarea lui Hristos (cf. 2 Cor. 10, 5). Atât cer¬ 
cetarea cuvântului lui Hristos cât şi chemarea Numelui Său 
îşi afla desăvârşirea în împărtăşirea cu Trupul şi Sângele lui 
Hristos. In Evanghelia Sfântului Ioan citim că de nu vom 
mânca Trupul Fiului lui Dumnezeu şi nu vom bea Sângele 
Lui, nu vom avea viaţă în noi (Cf. Ioan 6, 53). 

Rezumând, am putea spune că trei sunt cheile care des¬ 
chid uşa adâncului inimii: cercetarea învăţăturii Evanghe¬ 
liei, chemarea Numelui Domnului şi Sfânta împărtăşanie. 
Acestea trei descătuşează energia ferecată în adâncul inimii. 
Cu această energie suntem înzestraţi la Botez, însă o îngro¬ 
păm prin viaţa noastră păcătoasă, prin nepriceperea şi delă¬ 
sarea noastră. Dar să scoatem la lumină comoara dumneze¬ 
iască tăinuită înlăuntrul nostru, prin întipărirea în minte a 
câtorva cuvinte dumnezeieşti care ne insuflă în chip deose¬ 
bit şi printr-o mai arzătoare râvnă pentru Sfânta împărtăşire 
cu Trupul şi Sângele lui Hristos. Şi să nu încetăm a chema 
Numele Domnului nostru lisus Hristos, Nume care ne-a 
fost dat prin descoperire de Sus, care este nedespărţit de 
Persoana lui Hristos şi care poate, prin urmare, să ne împăr¬ 
tăşească energia Lui mântuitoare. 

Tot în cartea sa Despre rugăciune, Părintele Sofronie 
adaugă că atunci când ne adunăm toată fiinţa şi ne statorni¬ 
cim mintea în adâncul inimii, intrările sufletului sunt păzite 
de ispitele celui-rău şi abia atunci încetăm a mai păcătui. 
Numai atunci devenim cu adevărat smeriţi. Sfinţii nc-au 
lăsat multe definiţii ale smereniei, însă eu, personal, prefer 
definiţia Sfântului Maxim Mărturisitorul. Pentru el, smere¬ 
nia înseamnă a şti că ne-am primit fiinţa „cu împrumut" de 
la Dumnezeu 1 , înţelegere care ne umple inima de recunoş¬ 
tinţă. Sfântul Maxim subliniază şi însemnătatea aducerii de 
mulţumită, spunând că ea este egală smereniei. 

Există diferite trepte ale smereniei. Potrivit Părintelui 
Sofronie, omul dobândeşte adevărata smerenie duhovni¬ 
cească atunci când ajunge să îşi dea seama că nu este vrednic 
de un asemenea Dumnezeu precum Hristos. Smerenia îl 
ajută să primească adevărul descoperit de Hristos şi, accep¬ 
tând u-1, el dobândeşte har. Acest har devine o călăuză în 
inima noastră, îngăduindu-ne să ne vedem toată necurăţia 
şi spurcăciunea, dându-ne de asemenea şi curajul să măr¬ 
turisim: „Doamne, sunt o lepădătură, sunt praf şi tină. Sunt 
vierme şi nu om (cf. Ps. 21, 6). Sunt cel mai mare păcătos", 
pentru a împrumuta cuvinte din rugăciunile Proorocilor şi 
ale Apostolilor. Adevărata smerenie înseamnă a privi în faţă 
adevărul descoperit în I Iristos şi a mărturisi toată necurăţia 
şi spurcăciunea pe care fără să ne dăm scama le purtăm as¬ 
cunse în noi. Harul lui Dumnezeu face lumină în sufletul 
nostru întunecat şi în lumina Lui ne vedem propria lumină, 
„întru lumina Ta vom vedea lumină", cântăm în Doxologie 


3 Cf. Sfântul Maxim Mărturisitorul, Scurtă lâkttirc a rugăciunii Tatăl 
nostru, în voi. H din Fiiocalia, Ed. Harisma, Bucureşti 1993, p. 276. 

(Ps. 35, 9). Numai atunci când Dumnezeu ne luminează cu 
harul Său izbutim să vedem adevărata lumină a propriei 
noastre existenţe. 

Pentru Părintele Sofronie nu este pe lume minune mai 
mare decât clipa în care Neziditul se uneşte cu ziditul. Şi 
mereu s-a străduit ca această minune să se întâmple atât în 
viaţa lui, cât şi în viaţa celor care îi cereau ajutorul. Nu a 
voit niciodată să fie făcător de minuni, nici nu dădea vreo 
însemnătate minunilor caro se săvârşeau prin mijlocirea ru¬ 
găciunilor lui. însă când ziditul se unea cu Neziditul în viaţa 
unui om. Părintele se bucura, chiar dacă, trupeşte, persoana 
respectivă avea să moară în curând. 

Această minune se aseamănă Big Bang-ului astronomi¬ 
lor şi cuvintelor din Cartea Facerii: „Să fie lumină! Şi a fost 
lumină". Când se săvârşeşte în inima omului, ea vădeşte pe 
„omul cel adevărat". Ne aducem aminte de cuvintele Sfân¬ 
tului Grigorie Palama din scrisoarea sa către Monahia Xenia, 
întemeiate pe învăţătura Sfântului Petru şi a Psalmilor: 
„Când «se luminează de ziuă şi Luceafărul răsare în inimile 
noastre», atunci adevăratul om iese să-şi săvârşească lucra¬ 
rea adevărată" 4 . Sfântul Grigorie Palama descrie într-un lim¬ 
baj teologic plin de poezie şi frumuseţe acest eveniment care 
se petrece atunci când razele Luminii nezidite ne pătrund 
fiinţa, când „adâncul inimii" se deschide şi omul îşi începe 
„lucrarea ontologică". 

Aş dori să mă opresc puţin asupra câtorva pasaje din 
scrierile Părintelui Sofronie care sunt similare citatului din 
Sfântul Grigorie Palama. Primul text este din cartea Despre 


4 Cf. Sfântul Grigorie Palama, Către Prea Cinstita intre. monahii Xenia, 
în Fitocalia de la Prodroniut, voi. 2, ed. Univcrsalia, New York, 2001, p. 238. 

rugăciune şi începe cu acest îndemn: „Stai cu mintea aţintită 
la Dumnezeu [sau cum ar zice Psalmistul, „Ochii noştri 
către Domnul Dumnezeul nostru" (Ps. 122, 2)] şi va veni 
clipa când Duhul cel fără de moarle Se va atinge de inima 
ta. O, această atingere a Sfântului Sfinţilor! [Acesta este Big 
Bang-ul duhovnicesc.] Ea nu se aseamănă cu nimic de pe 
pământ - ea ne răpeşte duhul pe tărâmul Fiinţei nezidite. 
Ea străpunge inima cu o dragoste cu totul diferită de ceea 
ce se înţelege de obicei în lume prin acest cuvânt. Lumina 
ei se revarsă peste întreaga făptură, peste întreaga omenire. 
Această iubire o resimte şi inima fizică, deşi, prin firea ei, 
ea este duhovnicească şi nezidită". 5 Cu alte cuvinte, când în 
viaţa omului are loc această mare minune şi el „se lărgeşte" 
prin dragostea lui Dumnezeu, atunci inima lui cuprinde 
toate veacurile şi toată zidirea. Nu este nevoie să fim mari 
nevoitori ca să vedem petrecându-se cu noi cele descrise de 
Părintele Sofronie. Nu trebuie decât să păstrăm cu străşnicie 
darul pe care ni l-a încredinţat Hristos. Sfântul Pavel zice: 
„M-am ostenit mai mult decât ei toţi. Dar nu eu, ci harul lui 
Dumnezeu care este cu mine" {1 Cor. 15,10). Dacă păstrăm 
cu smerenie şi serioz.itate darurile lui Dumnezeu, atunci 
harul şi mângâierea Sa vor împlini în noi lucrarea Domnului. 
Trebuie să păstrăm cu sfinţenie mângâierea lui Dumnezeu, 
căci ea va înlesni chemarea Numelui Său şi ne va da puterea 
lăuntrică de care avem nevoie. Această putere lăuntrică tre¬ 
buie să se adune în noi pentru a ne întări toate facultăţile 
sufletului aşa încât să putem îndura acea clipă înfricoşată, 
acel Big Bang al naşterii noastre întru împărăţia cea veşnică. 


‘ Fericitul Arhimandrit Sofronie, Despre rugâciutic, p. 10. 

Cum altfel ne putem aţinti mintea la Dumnezeu decât 
prin chemarea Numelui lui Iisus Hristos? Numele Domnu¬ 
lui este nedespărţit de Persoana Lui şi, aţintindu-ne mintea 
la Numele lui Dumnezeu, petrecem înaintea Feţei Sale. De 
aceea Sfântul Teofan Zăvorâtul ne sfătuieşte în scrisorile 
sale: „Imediat ce te-ai trezit dimineaţa, statorniceşte-ţi min¬ 
tea în inimă, în prezenţa lui Dumnezeu, şi întoarce-ţi ceasul 
(duhovnicesc] ca să funcţioneze toata ziua!" Este foarte im¬ 
portant să punem început bun, coborându-ne mintea în 
inimă şi petrecând în prezenţa lui Dumnezeu prin chemarea 
Numelui. Spre sfârşitul vieţii, într-una din întâlnirile cu ob¬ 
ştea, Părintele Sofronie ne-a îndemnat: „Nu veniţi la slujbă 
fără ca mai înainte să vă fi încălzit inimile cu rugăciunea, 
înainte de a veni la slujbă, rugaţi-vă cel puţin zece minute. 
Veniţi pregătiţi să staţi înaintea lui Dumnezeu chemând Nu¬ 
mele Sau! Cei care aveţi tăria rugaţi-vă o oră, două, însă nu 
mai puţin de zece minute. Să nu neglijaţi aceasta, altminteri 
vă veţi usca duhovniceşte!" 

Chemarea neîncetată a Numelui este o poruncă primită 
de la Domnul. în pilda judecătorului netemător de Dumnezeu, 
văduva a stăruit atât de mult în cererea sa încât în cele din 
urmă judecătorul i-a făcut dreptate (vezi Luca 18, 2-7). Dacă 
acest judecător nedrept s-a lăsat înduplecat de stăruinţele 
ei, ai atât mai mult Domnul, Care este un Dumnezeu al dra¬ 
gostei şi al dreptăţii, va căuta la cel ce zi şi noapte strigă 
către El în rugăciune. De aceea este bine să sporim în în¬ 
drăzneala noastră înaintea lui Dumnezeu şi să ne rugăm ne¬ 
încetat, căci îi este bineplăcut Domnului să Se lase silit: 
„împărăţia cerurilor se ia prin stăruinţă şi cei ce se silesc 
pun mâna pe ea", zice Scriptura (Matei 11,12). Cunoaştem 
slăbiciunea Dumnezeului nostru: El Se lasă lesne înduplecat 
de rugăciunea făcută cu osârdie şi smerenie. Rugăciunea 

aceasta îi este bineplăcută, căci Domnul recunoaşte putinţa 
noastră de a ne asemăna Lui. Rugăciunea inimii este o po¬ 
runcă dumnezeiască, pe care împlinind-o, purcedem pe 
calea lui Hrislos şi El ne devine tovarăş de drum. 

Citind cu atenţie scrierile Părintelui Sofronie, ne dăm 
seama ca pentru el rugăciunea inimii este o condiţie nece¬ 
sară atât pentru pregătirea cuvenită Sfintei Liturghii, cât şi 
pentru împlinirea lucrării de împăcare a omului cu Dum¬ 
nezeu săvârşită de duhovnic. Dacă nu no pregătim inima 
prin neîncetata chemare a Numelui Domnului, ea nu va iz¬ 
buti să „înhaţe" cuvântul lui Dumnezeu şi să fie reînnoită 
de către acesta, lucru care se adevereşte mai cu seamă în 
Taina Spovedaniei. 

Părintele Sofronie scrie de asemenea: „Este necesar să 
stăruim în rugăciune pe cât de mult cu putinţă pentru ca 
puterea Lui nebiruită să pătrundă în noi şi să fim în stare să 
ne împotrivim tuturor influenţelor care ne-ar putea dis¬ 
truge. Şi o dată cu sporirea acestei puteri în noi va veni şi 
bucuria nădejdii în biruinţa de pe urmă. |Cu alte cuvinte, 
harul naşte har: Dumnezeu este «Cel Ce dă rugăciune celui 
ce se roagă şi binecuvintcază anii dreptului» (1 Imp. 2, 9) 1 ’, 
după cum citim în Vechiul Testament.] Rugăciunea reînvie 
în noi acea suflare dumnezeiască pe care Dumnezeu a su- 
flat-o în nările lui Adam şi prin puterea căreia Adam a de¬ 
venit duh viu. [De aceea dacă stăruim în rugăciunea aceasta 
de un singur gând, care este Rugăciunea lui lisus, redobân¬ 
dim acea suflare dumnezeiască dintru început.] Duhul nos¬ 
tru reînviat prin rugăciune începe a se minuna de marea 
taină a fiinţei." * 7 


* Ed. Bucureşti, 1914. 

7 Fericitul Arhimandrit Sofronie, Despre rugăciune, p. fi. 

Când se săvârşeşte această mare minune, toate în noi 
lucrează spre o şi mai mare plinătate a iubirii de Dumnezeu. 
„Şi ştim că Dumnezeu toate le lucrează spre binele celor ce 
iubesc pe El" (Rom. 8, 28), zice Sfântul Pavel. Dar aceasta se 
întâmplă numai atunci când suflarea dumnezeiască ne în¬ 
tăreşte toate puterile sufletului ca ele să lucreze după voia 
lui Dumnezeu. Atunci tot ce vedem, tot ce auzim şi atingem 
naşte în noi smerenie, zdrobire a inimii, dragoste şi recu¬ 
noştinţă faţă de Dumnezeu. Se poate întâmpla, de pildă, să 
auzi o melodie pop în autobuz şi, în loc să te tulburi, să afli 
în ea ceva bun care să-ţi ţină fiinţa cufundată în iubirea lui 
Dumnezeu. Astfel, atunci când ne naştem a doua oară de 
Sus, harul dumnezeiesc izbuteşte să prefacă chiar şi lucru¬ 
rile cele mai mărunte şi negative în ceva pozitiv şi ziditor. 

Să ne întoarcem, însă, la textul Părintelui Sofronie care 
descrie acest eveniment duhovnicesc. „O încântare deosebită, 
asemenea unui şuvoi puternic ne inundă mintea: Fiinţa! Ce 
taină minunată... Cum este cu putinţă aceasta?" 8 Ne adu¬ 
cem aminte de cuvintele Psalmistului: „Cerurile spun slava 
lui Dumnezeu şi facerea mâinilor Lui o vesteşte tăria" (Ps. 
18, 1). Ne dăm seama că întregul univers proslăveşte dra¬ 
gostea Ziditorului într-o măreaţă liturghie, iar noi intrăm în 
această doxologie cosmică, aşa cum au intrat şi maicile din 
Eghina, la rugăciunea Sfântului Nectarie. „Trăim", continuă 
Părintele Sofronie, „sensul cuvintelor lui Hristos: «Eu am 
venit ca [oamenii] viaţă să aibă şi din belşug să aibă» (loan 
10,10). «Din belşug» - într-adevăr aşa şi este." 9 


* Fericitul Arhimandrit Sofronie, Despre rugăciune, p. fi. 

9 Fericitul Arhimandrit Sofronie, Despre rugăciune, p. 6. 

în cartea Despre rugăciune aflăm încă un pasaj asemă¬ 
nător cu cel pe care tocmai l-am citat. „Cât de radical se 
schimbă totul, când deodată ni se deschide inima pentru a 
primi chemarea lui Hristos. Fiecare clipă devine preţioasă, 
plină de un înţeles adânc. Iar suferinţa şi bucuria se îmbină 
în chip minunat cu noua noastră luplă. Scara care urcă la 
cer se află înaintea ochilor noştri. «De acum nu îţi va mai 
fi numele lacov, ci Israel te vei numi, că tc-ai luptat cu Dum¬ 
nezeu şi cu oamenii şi ai ieşit biruitor» (Fac. 32, 28)." I0 
Pentru tâlcuitorii evreieşti ai Legii, „ Isra el" este un termen 
tehnic desemnând „mintea care îl vede pe Dumnezeu". Şi 
noi trebuie să dobândim această minte care îl vede pe Dum¬ 
nezeu, pentru că atunci toate vor fi mai uşor de împlinit, iar 
poruncile lui Dumnezeu nu ni se vor mai părea un munte 
uriaş, prea greu de urcat. 

Din pricina firii noastre căzute, când suntem în necaz 
ne răzvrătim, ne plângem şi ne văităm, iar atunci când sun¬ 
tem bucuroşi, în loc să ne deschidem larg inima, ne deschi¬ 
dem larg gura şi risipim în felul acesta toată puterea pe care 
această bucurie o cuprinde în sine. Pentru a deveni isihaşti 
desăvârşiţi trebuie să fim asemeni Maicii Domnului; trebuie 
să învăţăm să ne lărgim inima, sa păstrăm şi să cumpănim 
toate în inimă şi să tăcem. în Acatistul 15 unei vestiri, Maica 
Domnului este numită „vas pecetluit cu Duhul Sfânt", pentru 
că a păstrat toate în inima sa (vezi Luca 2, 19). A vorbit o 
singură dată, atunci când s-a întâlnit cu Sfânta Flisabeta, 
care prin cuvântul său însuflat de Duhul Sfânt a întărit adevă¬ 
rul acestui măreţ eveniment care avea să se întâmple - naş¬ 
terea lui Hristos. în acea clipă, proorocească înainte-vedere 


,a Fericitul Arhimandrit Sofronie, Despre rugăciune, pp, 115-116. 

a Maicii Domnului a cuprins până şi sfârşitul veacurilor, 
când a zis: „lată, de acum mă vor ferici toate neamurile" 
(Luca 1, 48). Din clipa aceea ea a trăit lâsându-se deplin în 
voia Celui pe Care L-a zămislit prin Duhul Sfânt şi nu a ros¬ 
tit niciun cuvânt, nici măcar atunci când viaţa i-a fost în 
mare primejdie. Şi cu adevărat, din momentul acela o nu¬ 
mim binecuvântată, împlinindu-i astfel proorocia. 

Părintele Sofronie ne-a vorbit de multe ori despre pri¬ 
mejdiile pe care le-a întâmpinat Maica Domnului şi cum nu 
a îngăduit să se risipească nimic din mireasma Duhului 
Sfânt încredinţată inimii ei, fie că s-a aflat în mare bucurie 
sau în suferinţă cumplită. Nu se mai pomenise ca o fecioară 
să nască prunc, de aceea chiar daca losif era un om drept 
(ceea ce în limbajul Scripturii înseamnă că se ridicase dea¬ 
supra legilor trupului şi era călăuzit de Duhul Sfânt), el a 
fost totuşi cuprins de tulburare şi s-a îndoit. Cu toate aces¬ 
tea, sfinţenia vădită a Fecioarei nu-i îngăduia să o dea în vi¬ 
leag; potrivit legii evreieşti ea ar fi trebuit să fie ucisă cu 
pietre. Soluţia pe care a găsit-o losif a fost sa o lase în ascuns. 
Dar chiar şi atunci când primejdia morţii creştea cu fiecare zi, 
credinţa ei desăvârşită, nădejdea ei şi dragostea pentru Cel 
pe Care II purta în pântece erau mai puternice decât orice 
primejdie. Inima îi era pecetluită. Iar când a văzut mai apoi 
îngerii lui Dumnezeu pogorându-se şi suindu-se deasupra 
peşterii din Betleem, şi magii glăsuind cu înfricoşare şi păs¬ 
torii mărturisind minunea, a păstrat toate acestea în inima 
ei, în tăcere, după cum citim în Scriptură (vezi Luca 2, 51). 
La fel, nu a spus nimic atunci când Dreptul Simeon L-a luat 
pe Hristos în braţe şi L-a numit „lumină spre descoperirea 
neamurilor şi slava poporului Tău Israel" (Luca 2, 32). Aceş¬ 
tia erau termeni „tehnici" folosiţi pentru a-L desemna pe 

dumnezeiescul Mesia. Astfel, prin cuvintele sale Dreptul 
Simeon II vestea de fapt pe Hristos poporului evreu ca fiind 
Mesia, Emanuel, Mântuitorul lumii pe Care toţi 11 aşteptau. 
Adresându-i-se apoi Maicii Domnului, i-a spus că o sabie ti 
va străpunge sufletul (cf. Luca 2, 35), proorocind în felul 
acesta Răstignirea lui Hristos, când ea avea sa vadă, răstig¬ 
nită pe Cruce, Viaţa lumii întregi. Şi iarăşi, la vremea Răs¬ 
tignirii, când durerea ei întrecea orice suferinţă omenească, 
de pe buzele ei nu a ieşit niciun cuvânt, pe când toţi cei de 
faţă „se întorceau bătându-şi pieptul" (1 ,uca 23,48). Felul în 
care Maica Domnului a stat lângă Cruce a fost cu adevărat 
dumnezeiesc, purtând o suferinţă mai adâncă decât toată 
durerea omenească, dragostea pentru Fiul şi Dumnezeul ei 
fiind mai mare decât dragostea oricărei alte fiinţe omeneşti. 
Maica Domnului era cu totul desăvârşită, şi nici în bucurie, 
nici în suferinţă nu a rostit o vorbă, împlinind în felul acesta 
cuvintele din înţelepciunea lui isus, fiul lui Sirah: „Nouă cu¬ 
getări am fericit în inima mea şi a zecea o voi grăi cu limba" 
(Isus Sirah 25, 9). Căci dacă fiind în bucurie vom vorbi, vom 
fi în primejdia de a cădea în slavă deşartă, de a stârni invidia 
celorlalţi şi a pierde harul; iar dacă fiind în suferinţă vom 
vorbi, riscăm să cădem în răzvrătire, în amărăciune şi ne¬ 
mulţumire. 

Având în vedere cele spuse mai sus, am putea adăuga că 
slujirea celor aleşi de Biserică să înveţe cuvântul lui Dumnezeu 
este plină de primejdii. Sfântul Apostol lacov ne avertizează: 
„Nu vă faceţi voi mulţi învăţători, fraţii mei, ştiind că (noi, 
învăţătorii) mai mare osândă vom lua" (lacov 3, 1). Se în¬ 
tâmplă de multe ori ca un învăţător care află doar un cuvânt 
în inima sa să rostească zece. Şi ceea ce este şi mai grav, s-ar 
putea ca uneori să rostească zece cuvinte fără să fi primit 

nici măcar unul în inimă. însă este adevărat că de multe ori 
facem aceasta de nevoie, din pricina naturii slujirii noastre 
ca duhovnici. Cel care vorbeşte s-ar putea să fie sau să nu 
fie insuflat de Dumnezeu, dar lucrul acesta are mai puţină 
însemnătate decât faptul că el are o deplină şi neabătută în¬ 
credere în Cel Ce pe toate le săvârşeşte. 

însă, în cele din urmă, numai noi suntem vinovaţi dacă 
nu trăim la măsura duhovnicească a cuvintelor din înţelep¬ 
ciunea lui Isus, fiul lui Sirah, şi nu urmăm pilda isihasmului 
desăvârşit al Maicii Domnului. Dar când o facem, începem 
să gustăm din dulceaţa roadelor rugăciunii isihaste şi nu 
mai vrem să ne mai ocupăm cu nimic altceva decât cu che¬ 
marea Numelui lui Hristos. Numele Lui devine răsuflarea 
noastră; într-adevăr, ne devine mai necesar decât însăşi res¬ 
piraţia, după cum spune Sfântul Ioan Gură-de-Aur: pentru 
a ne menţine în viaţă din punct de vedere fizic avem nevoie 
să respirăm, însă avem mult mai mare nevoie să chemăm 
Numele lui lisus pentru a dobândi viaţa cea veşnică. 

Mi-am început cuvântul spunând că Dumnezeu a întoc¬ 
mit un Trup în istorie. Şi trebuie să ne investim toată fiinţa 
în acest Trup, în Biserica Lui; cei care sunt în stare, să o facă 
prin rugăciunea lăuntrică, pentru că aceasta este de mare 
preţ în ochii Domnului; celor cărora le stă în putinţă, să o 
facă prin osteneala trupului, fără să se cruţe pe sine. Aceştia 
din urmă s-ar putea să facă mai puţin decât cei dintâi, însă 
şi lucrarea lor este de folos pentru zidirea Trupului Bisericii 
şi este bineplâcută Domnului. Tot ceea ce investim în zidirea 
şi desăvârşirea acestui Trup ne face părtaşi la slava care se 
va descoperi la sfârşitul veacurilor; tot ceea ce săvârşim este 
o investiţie pe care o facem în împărăţia cea veşnică şi inves¬ 
tiţia unui mădular al Trupului devine moştenirea comună 

a tuturor celorlalte mădulare. După cum spune Sfântul Vasile 
cel Mare, darurile unuia devin comoara tuturor. 11 Iar în Fap¬ 
tele Apostolilor citim: „inima şi sufletul mulţimii celor ce au 
crezut erau una şi niciunul nu zicea că este al său ceva din 
averea sa, ci toate le erau de obşte" (Fapte 4, 32). Apostolii au 
investit tot ce au avut în acest Trup, până şi puterea lor fizica, 
dorinţa lor fiind ca „stăruind într-un cuget" (opoGupabov) 
să aştepte venirea Domnului, chemându-I Numele şi frân- 
gând pâinea (cf. Fapte 2, 42, 46), adică săvârşind Sfânta Li¬ 
turghie. OpoGupabov înseamnă cu un singur Gupoc, adică 
cu o singură dorinţă, ai o singură voinţă, cu o singură inimă. 

îngăduiţi -mi să închei citând încă un pasaj din cartea 
Părintelui Sofronio, Vom vedea pe Dumnezeu precum esie, în 
care arată că viaţa duhovnicească este lucrarea harului în 
noi, mai degrabă decât rezultatul strădaniilor noastre care 
sunt urâciune înaintea Domnului atunci când ne punem în¬ 
crederea în ele. 

„Dacă este să înţelegem nevoinţa ca o volnică 
biruinţă a diferitelor înclinări pătimaşe ale noastre, 
atunci într-o viaţă cu adevărat harică nevoinţa nu 
există. Venirea dumnezeieştii puteri înlăuntru duce 
la aceea că toate manifestările vieţii omului primesc 
caracterul unui act pozitiv, slobod de împotriviri 
lăuntrice. Nici mintea, nici inima mişcate de dragos¬ 
tea lui Hristos nu cunosc îndoială. Când însă dra¬ 
gostea lui Dumnezeu se revarsă ca un şuvoi îmbel¬ 
şugat, atunci ea se preschimbă în vederea Luminii 

11 Cf. Sfântul Vasile ccl Marc, Regulile mari 7-11, in Scrieri (Partea a 
liana). Asceticele, trad. Frof. Iorgu D. Ivan, Ed. 1I3MBOR, Bucureşti, 1989, 
pp. 230-231. 

Nefăcute care împărtăşeşte nepătimirea, care dă 
nespusa bucurie a libertăţii duhului, deoarece omul 
se află în afara morţii şi a fricii." 12 

Scopul luptei noastre duhovniceşti este acela de a birui 
moartea, vrăjmaşul nostru de obşte,’ 3 ca prin aceasta să do¬ 
bândim viaţa veşnică. Potrivit Părintelui Sofronie, când 
omul devine vas al însuflării dumnezeieşti, fiecare făptuire 
a lui dă rod bogat la vremea sa (vezi Ps. 1, 3) şi este lipsită 
de orice dezacord lăuntric pentru ca harul dumnezeiesc a 
înghiţit tot răul. Sa luăm aşadar aminte la cuvintele Apos¬ 
tolului: „Nu te lăsa biruit de rău, ci biruieşte răul cu binele" 
(Rom. 12, 21). 


u Arhimandritul Sofronie, Vom vedea pe Dumnezeu precum este, p. 231, 
13 Arhimandritul Sofronie, l'onr vedea pe Dumnezeu precum este, p. 140. 

CUVÂNTUL LUI DUMNEZEU ÎNSUFLAREA 
DUMNEZEIASCĂ ŞI VIAŢA PROOROCEASCĂ 


Zidit după chipul şi asemănarea lui Dumnezeu, omul 
nu este o fiinţă statică, ci una dinamică şi personală a cărei 
menire este să sporească necontenit, potrivit „creşterii lui 
Dumnezeu" (Col. 2,19). El dobândeşte însuflare pentru îm¬ 
plinirea acestei înalte chemări din întâlnirea cu cuvântul viu 
al lui Dumnezeu şi din primirea acestuia. 

Cuvântul Iui Dumnezeu, rostit prin Fiul Său şi în puterea 
Duhului Său, este „neatinsa, neţărmurita putere ce a chemat 
dintru întunerecul nefiinţei către lumina vieţii tot ce fiin¬ 
ţează. Toate nenumăratele lumi, toata felurimea de nesocotit 
a făpturilor înţelegătoare şi neînţelegătoare." 1 In rai, acelaşi 
cuvânt a cercetat inima lui Adam şi a Evei în chip nemijlocit, 
dându-le pildă de viaţă şi o viziune a veşniciei care să le 
arate calea şi să-i îndrume în tot adevărul. 

După căderea protopărinţilor, în vremea Vechiului Tes¬ 
tament, ori de câte ori cuvântul lui Dumnezeu le-a fost dat 
Proorocilor, el a pricinuit o prefacere în inimile lor şi a făcut 
cunoscute pe pământ căile Celui Preaînalt, pregătindu-I în¬ 
truparea. 

Iar când în cele din urmă Dumnezeu a luat chip de om, 
Fiul şi Cuvântul lui Dumnezeu a arătat că El însuşi ne-a 


Arhimandritul Sofronie, Cuviosul Siluan Athouitul, p. 233. 

plămădit inimile dintru început (cf. Ps. 32,15) în vederea 
venirii Lui pe pământ şi ne-a zidit potrivit învăţăturii Evan¬ 
gheliei Sale prin care ne-a oferit îndreptare şi reînnoire. 

Părintele Sofronie are un cuvânt foarte frumos la praz¬ 
nicul Schimbării la Faţă. El ne aminteşte că Domnul, înainte 
de a le arăta ucenicilor slava Sa, timp de o săptămână nu a 
rostit niciun cuvânt şi nici nu a făcut vreo minune, ci a 
rămas în rugăciune împreună cu aceştia. 2 Şi aceasta ca să le 
arate că Dumnezeu i Se descoperă omului numai atunci când, 
în rugăciune, duhul lui se linişteşte în Duhul lui Dumnezeu. 
Sfinţii Părinţi spun că Hristos însuşi S-a născut din tăcerea 
Tatălui celui fără de început. Maica Domnului a primit desco¬ 
perirea Scripturii pe când petrecea în isihie în Sfânta Sfinte¬ 
lor, îndeletnicindu-se cu Rugăciunea inimii. 3 Moise a postit 
patruzeci de zile înainte de a intra în norul lui Dumnezeu, 
adică în slava lui Dumnezeu. Când losua, fiul lui Navi, a 
împresurat cetatea lerihonului, le-a poruncit israeliţiior să 
nu facă nimic, să nu rostească vreun cuvânt, ci să rămână 
în isihie timp de şapte zile, iar în ziua a şaptea trâmbiţele 
au răsunat şi zidurile lerihonului s-au prăbuşit de la sine 
(vezi losua 6). în Scriptură sunt multe pilde care ne arată că 
fiecărui cuvânt ziditor îi premerge isihia. înţelegem aşadar 
că mai întâi trebuie să ne aflăm adâncul inimii prin isihie 
pentru ca să se poată zămisli în ea cuvântul lui Dumnezeu. 

Ori de câte ori Domnul a vorbit inimii omului, în vre¬ 
murile de demult, mai înainte de întruparea Lui, cât şi în 

2 Arhimandritul Sofronie, Naşterea întru împărăţia cea Nechitită, Irad. 
teroni. Rafail Noica, Cd. Reîntregirea, Alba-Iulio, 2(>03, p. 274. 

' Vezi Sfântul Grigorie Falama, Omilia 53: fii intrarea în Sfânta Sfintelor 
şi despre viata după chipul lui Dumnezeu /vtrecută acolo a Preacuratei Stăpânei 
noastre de Dumnezeu Născătoarei şi pururea Fecioarei Maria, cap. 49 şi 53, în 
Ouiiiii, voi. 3, trad. dc ParaschevaGrigoriu, Fd. Anastasia, Bucureşti, 2007. 

timpul vieţii Sale pe pământ, oricât de scurt l-a fost cuvân¬ 
tul, el a fost sfânt şi mântuitor, căci taina Crucii era lucră¬ 
toare în chip proorocesc înlăuntrul lui. Prin cuvântul Lui, 
Dumnezeu ne-a dezvăluit atât împărăţia Sa cât şi starea 
lumii căzute, care sunt atât de departe una de alta ca răsă¬ 
ritul de apus şi precum cerul de pământ. 

Deşi negrăit de mare, cuvântul lui Dumnezeu nu se 
arată niciodată înspăimântător atunci când ne cercetează. 
Fiind ascuns sub valul smereniei, el nu se lasă lesne priceput, 
îl înţelegem doar în măsura propriei noastre smerenii care 
ne deschide inima. Neputincioase ne sunt cuvintele atunci 
când încercăm să vorbim despre el, căci adevărata sa natură 
rămâne de netâlcuit. Cu toate acestea, când inima se des¬ 
chide larg ca să-l primească şi sâ-1 zămislească în chinuri şi 
în durere, atunci are loc un eveniment proorocesc: Dumnezeu 
însuşi face un legământ pe viaţă cu sufletul şi acesta se umple 
de mângâiere (cf. l’s. 125, 1), iar paharul lui se revarsă de 
preaplinul harului dumnezeiesc (cf. Ps. 22, 5). Domnul ia în 
stăpânire sufletul şi-l face „sa se nască din nou nu din să¬ 
mânţă stricăcioasă, ci nestricăcioasă, prin cuvântul lui Dum¬ 
nezeu cel viu, care rămâne în veac" (1 Petru 1, 23). Această 
renaştere a sufletului prin „cuvântul adevărului" (Efes. 1,13), 
pe care omul o trăieşte ca pe atingerea de veşnicia cea vie, 
devine mai apoi izvorul a toată însuflarea dumnezeiască. 

Iată, aşadar, în ce fel şi prin ce mijloace Se descoperă 
Dumnezeu omului. După cum spunea Părintele Sofronie, 
Dumnezeu „vorbeşte în fraze scurte, dar viaţa nu este destul 
de lungă pentru a ne însuşi întregul lor conţinut." 4 Cuvântul 
viu al lui Dumnezeu, care doar pentru o clipită îl cercetează 


4 Fericitul Arhimandrit Sofronie, Despre rugăciune , p. 34. 

pe om, e încărcai de veşnicie şi îi dezvăluie omului caracte¬ 
rul absolut al cunoaşterii dumnezeieşti. Dar să ne întoarcem 
din nou la spusele Părintelui Sofronie: „Cuvântul lui Dum¬ 
nezeu aduce în suflet o nouă şi cu totul aparte simţire a 
fiinţei: inima simte revărsarea vieţii purtătoare de lumină; 
mintea dobândeşte înţelesuri până atunci ascunse. Atinge¬ 
rea acestei energii dumnezeieşti creatoare ne naşte din nou. 
Cunoaşterea pe care o primim pe această cale nu se asea¬ 
mănă cugetării filosofice: împreună cu simţirea realităţilor 
din planul duhovnicesc i se comunică întregii fiinţe omeneşti 
un alt mod de fiinţare - asemănătoare poate cu aceea a celui 
dintâi zidit. Această cunoaştere ontologică a lui Dumnezeu 
devine una cu şuvoiul acestei iubiri de Dumnezeu pline de 
rugăciune." 5 

Această nouă cunoaştere ontologică a lui Dumnezeu 
este „lumina vieţii" despre care se vorbeşte la începutul 
Evangheliei după loan. Experienţa şi gustul ei înzestrează 
sufletul cu înţelepciunea de a discerne între energia nezidită 
sau harul nestricăcios al lui Dumnezeu şi firea zidită, muri¬ 
toare şi stricăcioasă a omului. Această cunoaştere naşte în 
noi dorirea fierbinte a celei dintâi şi dezlipirea dureroasă de 
cea de a doua, iar inima, plină de rugăciune, se topeşte în 
iubirea de Dumnezeu. Acestea două - înţelepciunea discer¬ 
nământului care luminează mintea, pe de o parte, şi dragos¬ 
tea de Dumnezeu cea fără de saţ care înflăcărează inima, pe 
de altă parte - alcătuiesc ceea ce s-ar putea numi însuflarea 
dumnezeiască. Altfel spus, iubirea împreunată cu înţelep¬ 
ciunea mistuie duhul omului devenit sălaş al însuflării 
dumnezeieşti. 


s Fericitul Arhimandrit Sofronie, Despre rugăciune, p. 31. 

însuflarea dumnezeiască naşte în om o anumită înclinare 
a duhului. Potrivit definiţiei Părintelui Sofronie, „prin însu- 
flare înţelegem a purta în sine puterea Duhului Sfânt." 6 Pre¬ 
zenţa harică a lui Hristos în noi călăuzeşte tot ce aducem 
înaintea Lui spre un ţel sfânt, şi anume îndumnezeirea în¬ 
tregii noastre fiinţe. Cu alte cuvinte, însuflarea curăţcşte toate 
cele ce pot fi curăţite - trupul şi puterile sufleteşti ale omu¬ 
lui. Pa mistuie nccurăţia minţii şi alungă tot lucrul potrivnic 
suflării Duhului Sfânt. Uneori, spune Sfântul Apostol Pavel, 
ia chipul „unei înfricoşate aşteptări a judecăţii şi a văpăii 
focului ce va să mistuie pe cei potrivnici" (cf. Evr. 10, 27). 

Dar însuflarea este şi o dorinţă fierbinte care înclină 
inima să lupte cu hotărâre pentru păstrarea acelei credinţe 
vii despre care Sfântul Pavel spunea că „este lucrătoare prin 
iubire" (Gal. 5, 6). în Viaţa Sfântului Antonie cel Mare, scrisă 
de Sfântul Atanasie cel Mare, aflăm că Sfântul nu îşi măsura 
sporirea duhovnicească după numărul anilor petrecuţi în 
pustie, ci după intensitatea acestei dorinţe. Sfântul îşi păstra 
vie râvna lăsând în urmă trecutul şi punând în fiecare zi un 
nou început, împlinind astfel spusele Sfântului Pavel: „Dar 
una fac: uitând cele ce sunt în urma mea, şi tinzând către 
cele dinainte, alerg la ţintă, la răsplata chemării de Sus, a lui 
Dumnezeu, întru Hristos Iisus"( Filip. 3, 14). El îşi amintea 
şi de cuvintele Proorocului llie care a zis: „Viu este Domnul 
Savaot înaintea Căruia mă voi arăta astăzi!"( cf. 3 Regi 18,15). 
Aceste cuvinte ne arată dorinţa şi hotărârea grabnică a Proo¬ 
rocului de a face în fiecare clipă voia Domnului. Insă dacă 
omului îi va lipsi această râvnă şi însuflare, va ajunge negreşit 
robul „religiei propriei sale voi", în greacă £0£/\o0Qr|cnaa 


6 Cf. Arhimandritul Sofronie. Vom vedea pe Dumnezeu precum este , p. 173. 

(vezi Col. 2, 23).' Căci alunei, bogat şi îndestulat (cf. 1 Cor. 
4, 8), va trăi în deşarta înşelăciune cea „din predania ome¬ 
nească, după înţelesurile cele slabe ale lumii şi nu după 
Hristos" (Col. 2, 8). 

După cum spuneam la început, omul este o fiinţă dina¬ 
mică. Atunci când este însuflat de Dumnezeu, el este stăpâ¬ 
nit de un avânt binecuvântat, precum adevereşte Psalmistul: 
„Pe calea poruncilor Tale am alergat când ai lărgit inima mea" 
(Ps. 118, 32). Această lărgire a inimii naşte în el o foame şi o 
sete după dreptatea lui Dumnezeu (vezi Matei 5, 6). Inima 
omului devine un „pământ pustiu, neumblat şi fără de apă" 
(Ps. 62, 3) şi setea ei nu poate fi astâmpărată decât de Duhul 
Sfânt, „izvorul de apă curgătoare spre viaţa veşnică" (loan 
4, 14), precum zice Domnul. 

înflăcărat de dumnezeiasca însuflare, omul petrece ne¬ 
încetat înaintea lui Dumnezeu şi tânjeşte după o şi mai maro 
plinătate a prezenţei Lui, care îi inundă fiinţa. E stăpânit de 
aceeaşi hotărâre precum odinioară Proorocul David când a 
zis: „Nu voi da somn ochilor mei şi genelor mele dormitare 
şi odihnă tâmplelor mele, până ce nu voi afla loc Domnului, 
locaş Dumnezeului lui Iacob" (Ps. 131, 4-5). O astfel de în¬ 
suflare desăvârşită se poate asemăna cu starea îngerilor care 
„odihnă nu au, ziua şi noaptea, zicând: Sfânt, Sfânt, Sfânt, 
Domnul Dumnezeu, Atotţiitorul, Cel Ce era şi Cel Ce este 
şi Cel Ce vine" (Apoc. 4, 8). 

însă în starea noastră de acum, însuflarea presupune şi 
o anumită „asprime", căci dragostea, componenta ei prin¬ 
cipală, este foarte exigentă, revendicându-şi cu stricteţe 
drepturile. Solomon a exprimat acest adevăr în chip minu- 


Ed. Bucureşti, 1914. 

nat atunci când a zis: „Iubirea ca moartea e de tare... Marea 
nu poate stinge dragostea, nici râurile s-o potolească; de-ar 
da cineva pentru iubire toate comorile casei sale, cu dispreţ 
ar fi respins acela" (Cântarea Cântărilor 8, 6-7). Să nu uităm 
însă că Solomon a trăit înlr-o vreme când moartea avea încă 
stăpânire asupra vieţii, dar potrivit Noului Testament, dra¬ 
gostea este mai puternică decât moartea. 

Citim în Faptele Apostolilor că I Iristos în lumea aceasta 
„avea să pătimească" (Fapte 26, 23). El este într-adevăr Cel 
Ce „pătimeşte" (TmOiiTt'k,), căci dragostea Lui e una pătimi- 
toare. Dumnezeu îi dăruieşte omului dragostea Sa nemăr¬ 
ginită - „partea cea bună" şi mare de caro arc atâta nevoie 
şi despre care Domnul îi vorbise Martei (vezi Luca 10, 42); 
iar omul, la rândul lui, îi dăruieşte Domnului o „părticică 
infimă" - inima sa. Omul suferă căci cămara inimii sale e 
atât de strâmtă, în vreme ce „Dumnezeu este mult mai mare 
decât inima lui" (1 Ioan3,20). Omul este osândit de propria 
lui inimă, care nu izbuteşte să cuprindă în sine plinătatea 
iubirii dumnezeieşti. Omul care doreşte să-şi unească deplin 
„părticica lui infimă" cu „partea cea mare a lui Dumnezeu" 
trăieşte într-o mare tensiune lăuntrică. Şi prooroc este acela 
care, fiind insuflat şi mânat de Duhul Sfânt, rabdă chinul 
acestei tensiuni lăuntrice până în clipa în care devine „tem¬ 
plu al Dumnezeului celui Viu" (2 Cor. 6, 16). El pătimeşte 
pentru Dumnezeu: nu este în stare să-L cuprindă şi în ace¬ 
laşi timp nu-şi află odihna până nu-I devine lăcaş. El suferă 
şi pentru semenii săi, dorind să-i vadă pe toţi mirese curate 
şi fără prihană ale lui Hristos, pentru ca Hristos să ia chip 
în inimile lor (cf. 2 Cor. 11, 2, cf. Gal. 4, 19). 

însuflarea dumnezeiască naşte în noi dorinţa de a ne cu- 
răţi inima de toată întinăciunea, ca ea să poate fi adumbrită 

de lumina Marelui Oaspete. Această dorinţă este plină de 
râvnă dumnezeiască, căci Domnul însuşi a fost mistuit de 
această râvnă atunci când a urcat la Ierusalim ca să cureţe 
templul lui Dumnezeu (vezi Ioan 2, 13-17), iar noi suntem 
chemaţi să-I urmăm pilda. El însuşi mărturiseşte: „Foc am 
venit să arunc pe pământ şi cât aş vrea să fie acum aprins!" 
(Luca 12, 49). 

Sfântul Fetru spunea că „oamenii sfinţi ai iui Dumnezeu 
au grăit, purtaţi fiind de Duhul Sfânt" (2 Petru 1, 21). Prin 
urmare, viaţa proorocească înseamnă a fi purtători ai însu- 
flării dumnezeieşti şi a fi călăuziţi de Duhul Sfânt. Dar să 
nu uităm că „învăţătorul nostru este unul: Hristos" (cf. 
Matei 23,8). El este Proorocul desăvârşit, căci El S-a întrupat 
ca „înaintemergător" al celei de-a doua veniri a Lui în slavă. 
Prin cuvânt şi faptă El ne-a arătat calea prin care să ne ridi¬ 
căm de la cele trupeşti la cele duhovniceşti. Marea Lui do¬ 
rinţă a fost să ne pregătească spre a deveni vrednici de 
vederea Dumnezeirii Lui, care ni se va descoperi pe deplin 
abia la sfârşitul veacurilor. 

Sfântul Pavel ne vorbeşte despre calea proorocească a 
lui Hristos: „Suindu-Se la înălţime, a robit robime şi a dat 
daruri oamenilor. Iar aceea că «S-a suit» - ce înseamnă decât 
că S-a pogorât în părţile cele mai de jos ale pământului? Cel 
Ce S-a pogorât. Acela este Care S-a suit mai presus de toate 
cerurile, ca pe toate să Ie umple" (Efes. 4, 8-10). Pogorârea 
lui Hristos în părţile cele mai de jos ale pământului, adică 
la iad, este de fapt izvorul a tot darul duhovnicesc. Şi noi 
trebuie să ne plecăm dacă vrem să dobândim adevărata 
viaţă proorocească şi să fim mânaţi de Duhul Sfânt. Oame¬ 
nii lumeşti râvnesc la tronuri, vor doar să se înalţe. Acesta 

esle cugetul şi înclinaţia lumii căzute, însă calea Domnului 
este una pogorâtoare. 

In cartea sa despre Sfântul Siluan, Părintele Sofronie ne 
lămureşte această mişcare pogorâtoare. El spune că întreaga 
omenire este asemenea unei piramide. In vârful ei se află 
împăraţii acestei lumi care stăpânesc neamurile cu autori¬ 
tate (vezi Matei 20, 25); însă duhul omului năzuieşte de fapt 
la egalitatea şi dreptatea care domneau în rai mai înainte de 
cădere. Iar Dumnezeu, cinstind această năzuinţă a omului, 
a răsturnat piramida cu vârful în jos şi S-a aşezat pe Sine în 
vârful ei, vârf care a devenit atunci punctul ei cel mai de jos. 
Prin urmare. El a luat asupra Sa păcatele şi povara întregii 
lumi, şi făcând aceasta, pe toate le-a reînnoit şi ne-a dăruit 
cea mai desăvârşită cale prin care să dobândim toate câte 
sunt adevărate, câte sunt de cinste, câte sunt drepte, câte 
sunt curate, câte sunt vrednice de iubit (cf. I’ilip. 4,8) şi, prin 
urmare, mântuitoare. Astfel, Hristos a deschis calea spre 
desăvârşirea absolută la care îl cheamă pe om. Pogorârea 
este mişcarea esenţială a Duhului Său, căci „l ; iul Omului 
n-a venit să I se slujească, ci ca să slujească El şi să-Şi dea 
sufletul răscumpărare pentru mulţi" (Matei 20, 28). Ară- 
tându-ne calea, Hristos S-a pogorât mai jos decât a făcut-o 
oricine altcineva şi „S-a făcut pentru noi blestem" (Gal. 3,13). 
Şi toţi cei ce urmează Lui purced pe aceeaşi cale; se pogoară 
pentru a afla Capul piramidei răsturnate, căci nu pot afla 
odihnă până când nu se unesc cu El. Iată ce zice Părintele 
Sofronie: „în adâncul piramidei răsturnate, în vârful ei cel 
mai adânc. Care este Cel Ce a luat asupră-Şi păcatul şi po¬ 
vara întregii lumi din iubire pentru lume, Hristos cel răstig¬ 
nit, se descoperă o cu totul altă viaţă, o cu totul altă lumină, 
altă mireasmă. într-acolo dragostea trage pe nevoitorul lui 

Hristos." 8 Iar semnul unei vieţi prooroceşti este tocmai pre¬ 
zenţa în noi a acestei dorinţe de pogorâre. 

Tot cel ce urmează căii pogorâtoare a lui 1 Iristos dobân¬ 
deşte o îndoită vedere şi conştiinţă. Mai întâi sufletul ia 
aminte la pilda lui I Iristos, despre care Domnul le vorbise 
ucenicilor la Cina cea de Taină. El contemplă urcuşul lui 
Hristos pe Golgota, jertfa Lui de Sine şi primirea morţii care 
lovise întreaga omenire, pentru a dărui lumii darul vieţii 
dumnezeieşti, potrivit cuvântului Său: „Aceasta este po¬ 
runca Mea: să vă iubiţi unul pe altul, precum v-am iubit 
Eu... căci toate câte am auzit de la Tatăl Meu vi le-am făcut 
cunoscute" (loan 15, 12, 15). Din cuvintele Scripturii înţele¬ 
gem că în toată această vreme cugetul lui Hristos era în chip 
desăvârşit unit cu Tatăl. In Ghetsimani, Domnul S-a rugat 
pentru întregul Adam. A urcat singur pe Golgota, purtând 
în inimă întreaga omenire şi a luat asupra Sa păcatul întregii 
lumi. S-a predat pe Sine unei cumplite suferinţe ca să ne slo- 
bozească de sub tirania vrăjmaşului, care apăsa greu asupra 
întregii omeniri din pricina păcatului originar. Hristos a 
purtat înlăuntrul Său întregul Adam, toate noroadele din 
toate timpurile şi a primit să moară pentru ele. Fără îndo¬ 
ială, niciun muritor nu ar fi fost în stare să-L ajute. Iar atunci 
când S-a sculat din morţi, a înviat purtând în Sine întregul 
conţinut al rugăciunii, al iubirii şi al doririi Sale, căci odată 
cu El a înviat întregul Adam. 

Contemplarea sfinţeniei şi a iubirii smerite a lui 
Hristos-Dumnezeu într-atât uimeşte sufletul şi înflăcărează 
inima încât în adânca sa evlavie omul nu poate decât să I se 
închine cu recunoştinţă şi dragoste. însă în lumina acestei 


1 Arhimandritul Sofronie, Cuviosul Situau Athonitul, pp. 259-260. 

contemplaţii şi experienţe duhovniceşti, omul îşi vede pro¬ 
priul neadevăr. Potrivit Părintelui Sofronie, „inimii... îi este 
dat să cunoască... dragostea lui Hristos, care îmbrăţişează 
întreaga zidire într-o nesfârşită compasiune faţă de toată 
făptura... Această vedere ne mişcă sufletul, ne uluieşte min¬ 
tea şi vrând-nevrând ne plecăm genunchii înaintea Lui. Şi 
oricât ne-am strădui să ne asemănăm Lui în smerenie. El e 
de neajuns." 9 

Fără aceasta îndoită vedere a nesfârşitei şi smeritei iu¬ 
biri a lui Dumnezeu pe de o parte, şi a nevredniciei şi nepu¬ 
tinţei noastre de a ajunge la ea pe de altă parte, omul nu îşi 
poate împlini menirea, aceea a necontenitei sporiri în Dum¬ 
nezeu. Cu adevărat, această îndoită vedere este o stare proo¬ 
rocească, o minune duhovnicească. Părintele Solronie a 
descris această stare în repetate rânduri. „Cu cât mai mult 
vad pe Dumnezeu, cu atât mai înflăcărată ini se face po¬ 
căinţa, căci cu atât mai limpede îmi conştientizez nevredni¬ 
cia înaintea Lui." 10 Iar în alt loc, subliniază câtă nevoie avem 
de această îndoită vedere: „Eu trebuie să văd pe Hristos 
«precum este», pentru a mă cumpăni faţă de F.l, şi din această 
comparaţie să-mi simt propria «neasemănare» - urâciune. 
Eu nu mă pot cunoaşte pe mine însumi dacă nu se află îna¬ 
intea mea Sfânt Chipul Său." * 11 Părintele spune, de asemenea, 
ca această îndoită conştiinţă naşte în noi însuflarea şi recu¬ 
noştinţa faţă de Dumnezeu, Binefăcătorul nostru. „Dar iată 
un paradox: eu însumi trăiesc o stare îndoită - pe de o parte, 

9 Fericitul Arhimandrit Sofronie, Despre rugăciune, pp. 10-11. 

10 Arhimandritul Sofronie, Vom vedea pe Dumnezeu precum este, p. 220. 

11 Arhimandritul Sofronie, Vom ivdea pe Dumnezeu precum este, p. 80. 

propria-mi nimicnicie, mie însumi respingătoare, pe de alta, 
pogorământul plin de compătimire al lui Dumnezeu." 12 

Aceeaşi tensiune o regăsim şi în atitudinea prooro¬ 
cească a Sfântului Ioan Botezătorul faţă de Stăpânul său: 
„Acela trebuie să crească, iar eu să mă micşorez" (Ioan 3,30). 
înaintemergătorul vorbeşte aici despre o creştere a slavei 
care se cuvine lui Hristos şi o micşorare a slavei care i se cu¬ 
vine lui. Să luăm aminte şi la felul în care Proorocul Isaia ne 
înfăţişează vedenia dumnezeiască de care s-a învrednicit: 
„Am văzut pe Domnul stând pe un scaun înalt şi măreţ... 
Serafimi stăteau înaintea Lui... Şi strigau unul către altul, 
zicând: «Sfânt, Sfânt, Sfânt este Domnul Savaot, plin este tot 
pământul de slava Lui!»... Şi am zis: «Vai mie, că sunt pier¬ 
dut! Sunt om cu buze spurcate... Şi pe Domnul Savaot L-am 
văzut cu ochii mei!» Atunci unul dintre serafimi a zburat 
spre mine, având în mâna sa un cărbune, pe care îl luase cu 
cleştele de pe jertfelnic. Şi l-a apropiat de gura mea şi a zis: 
«Iată, s-a atins de buzele tale şi va şterge toate păcatele tale, 
şi fărădelegile tale le va curăţi.»" (Is. 6, 1-7). 

Această îndoită vedere şi conştiinţă face ca viaţa omului 
să devină proorocească şi, de aceea, adevărată. Şi abia atunci 
când o dobândeşte, omul este fără de greşeală înaintea 
Domnului. Ascultaţi ce spune Sfântul Ioan Teologul: „Dacă 
zicem că păcat nu avem, ne amăgim pe noi înşine şi adevă¬ 
rul nu este întru noi. Dacă mărturisim păcatele noastre, El 
este credincios şi drept, ca să ne ierte păcatele şi să ne curâ- 
ţească pe noi de toată nedreptatea. Dacă zicem că n-am pă¬ 
cătuit, 11 facem mincinos şi cuvântul Lui nu este întru noi" 
(1 Ioan 1, 8-10). Fireşte, atunci când devenim adevăraţi, atra- 


lJ Arhimandritul Sofronic, Vom ivdeape Dumnezeu precum esle, p. 256. 

gem asupra noastră Duhul Adevărului, Duhul lui Hristos. 
Mărturisim adevărul evenimentului cosmic al căderii lui 
Adam şi recunoaştem, de asemenea, evenimentul supra- 
cosmic al mântuirii lui Hristos. Dăm mărturie de adevărul 
veşnic al primei Sale veniri în trup şi în acelaşi timp mărtu¬ 
risim şi anticipăm şi cea de-a doua venire a Lui, în slavă. 
Devenim proorocii Lui, căci cuvântul Domnului s-a născut 
în inimile noastre, mai întâi pentru mântuirea noastră, iar 
mai apoi pentru mântuirea întregii lumi prin harul şi milos¬ 
tivirea lui Dumnezeu. „Dumnezeu se vădeşte în adevărul 
Său, pe când tot omul întru minciună, precum este scris: 
«Drept eşti Tu întru cuvintele Tale şi biruitor când vei judeca 
Tu.»" {Rom. 3, 4). 







15 


DESPRE DARUL VORBIRII ÎN LIMBI’ 


La zece zile după înălţarea la cer a Domnului, în ziua 
Cincizecimii, s-au arătat darurile Duhului Sfânt ca senin al 
împăcării omului cu Dumnezeu. Unul dintre aceste daruri, 
acela al vorbirii în limbi, ne atrage atenţia în mod deosebit, 
datorită caracterului său aparte. Darul acesta este greu de 
înţeles, în parte pentru că deşi la început avusese o largă 
răspândire, spre sfârşitul vieţii Sfântului Apostol Pavel dis¬ 
păruse aproape cu desăvârşire. Ba mai mult, este limpede 
că, încă din timpul vieţii Apostolului, îşi pierduse din în¬ 
semnătate căci în înşiruirea darurilor Duhului Sfânt pe care 
o face Sfântul Pavel în ultimele sale epistole, el este amintit 
abia la urmă. Cum să înţelegem aceasta? 

Ştim că darul vorbirii în limbi (glossolalia) a fost încre¬ 
dinţat Bisericii primare cu un scop precis. întrucât Vechiul 
Israel se deprinsese a se ruga şi a se închina lui Dumnezeu 
într-un chip mai degrabă exterior. Duhul Sfânt S-a pogorât în 
ziua Cincizecimii ca să-i înveţe pe oameni să se roage în duh, 
adică înlăuntrul „omului celui tainic al inimii" (1 Petru 3,4). 

1 Felul în care înţeleg darul vorbirii în limbi se întemeiază pe scrierile 
Părintelui Sofmnie şi pe ideile exprimate dc Sfântul Filaret al Moscovei 
în predica sa la I Cor. 14, 15 - „Mă voi ruga cu duhul, dar mă voi ruga 
şi cu mintea; voi cânta cu duhul, dar voi cânta şi cu mintea" - în Choix 
de Sermons el Discours, Voi. II, trad. A. Perpinet. (Paris: l£. Dentu, 1866), 
pp. 435-445, 

Vedem, aşadar, că în ziua Cincizeciniii oamenii încep să ves¬ 
tească minunile săvârşite de Dumnezeu în graiuri străine. 
Darul s-a răspândit cu repeziciune, căci cuvântul lui Dum¬ 
nezeu era menit să ajungă până „la marginile lumii" (Rom. 
10,18), iar noua credinţă să aducă mântuire tuturor noroa¬ 
delor. xMulţi erau încurajaţi să vorbească în limbi şi Duhul 
lui Dumnezeu a făcut pogorământ. Cei care se rugau în 
limbi erau plini de bucurie căci erau siguri de un lucru: 
Dumnezeu „dăduse năvală" înlăuntrul lor şi îşi săvârşea lu¬ 
crarea în ei. 

însă, încetul cu încetul, acest dar a început să dispară, 
căci nu mai era de folos sau de ajutor la zidirea Trupului Bi¬ 
sericii. Se întâmpla adesea că se rosteau cuvinte sau doxo- 
logii pe care cei prezenţi în biserică nu le puteau pricepe şi 
era nevoie de ajutorul unui tălmaci însuflat de Duhul Sfânt. 
Deşi unii dintre credincioşi au continuat să se folosească de 
darul vorbirii în limbi, la un moment dat a devenit limpede 
că rugăciunea celor care îi ascultau nu mai era la fel de plină 
de însuflare ca mai înainte. De aceea Sfântul Pavel în Epis¬ 
tola sa către Corinteni spune următoarele: „Mă voi ruga cu 
duhul, dar mă voi ruga şi ai mintea; voi cânta cu duhul, dar 
voi cânta şi cu mintea" (1 Cor. 14, 15). Astfel, el face o deo¬ 
sebire între rugăciunea făcută cu duhul şi rugăciunea făcută 
cu mintea şi identifică rugăciunea în duh cu rugăciunea în 
limbi necunoscute. Cu un verset mai sus spunea: „Căci, 
dacă mă rog într-o limbă străină, duhul meu se roagă, dar 
mintea mea este neroditoare" (1 Cor. 14, 14). 

Este adevărat că pentru Sfântul Pavel duhul şi mintea sunt 
aproape sinonime: uneori el spune că scopul cel mai înalt 
al creştinismului este reînnoirea duhului, iar alteori reînnoirea 
HOMS-ului, a minţii. însă, dacă e să le deosebim, aş spune că 

duhul este prezent în minte drept ceva mai înalt şi mai adânc 
decât mintea, însă se vădeşte prin minte, la fel cum despre 
suflet se poate spune că se dezvăluie prin simţăminte. 

Insă când Sfântul Apostol spune: „Mă voi ruga cu duhul, 
dar mă voi ruga şi cu mintea; voi cânta cu duhul, dar voi 
cânta şi cu mintea" observăm că el introduce o anumită 
opoziţie. Rugăciunea cu duhul se identifică cu rugăciunea 
în limbi, atunci când duhul omului este conştient de „năvă¬ 
lirea" lui Dumnezeu în viaţa sa. I larul i-a învăţat pe oameni 
să I se închine lui Dumnezeu „în duh şi în adevăr" (loan 4,23) 
- adică cu fiinţa lor lăuntrică - şi au fost momente când 
harul acesta era atât de îmbelşugat încât se revărsa înlăun- 
trul lor în şuvoaie de puternică însufleţire. In acest fel de ru¬ 
găciune cea mai înaltă dintre facultăţile omului duhovnicesc 
îşi primeşte însuflarea de la Dumnezeu, împârtăşindu-se de 
energia Lui. Omul se predă atunci lucrării Duhului Sfânt, 
Care „suflă unde voieşte" (loan 4, 23), iar Duhul mijloceşte 
„cu suspine negrăite" (Rom. 8, 26) pentru cei în care Se să¬ 
lăşluieşte, uneori cu cuvinte care sunt mai presus de înţele¬ 
gerea omului sufletesc. 

în rugăciunea minţii, din contră, mintea se ridică la 
Dumnezeu prin cugete pline de evlavie şi năzuinţe dumne¬ 
zeieşti. O astfel de rugăciune se caracterizează printr-o 
sfântă zdrobire a inimii şi bucurie, însă fără a se preda acelui 
imbold uriaş şi exaltării duhovniceşti fără de margini despre 
care tocmai am vorbit. Cel ce se roagă cu mintea exercită o 
anumită stăpânire de sine: este în stare să-şi strunească gân¬ 
durile, dorinţele şi simţămintele. Facultăţile sale duhovni¬ 
ceşti lucrează potrivit firii, iar credinciosul îşi rosteşte 
rugăciunile şi doxologiile în chip înţelegător, aşa încât ele 
izbutesc să stârnească în cei care le ascultă dorinţa de a fi şi ei 

părtaşi la rugăciune. Fireşte, inima participă şi ea la această 
rugăciune a minţii, însă este limpede că ea nu se predă pe 
sine cu totul suflării Duhului. Sfântul Pave! recomandă 
amândouă felurile de rugăciune. Ne sfătuieşte să nu ne folo¬ 
sim doar de una şi să o abandonăm pe cealaltă, arătând că 
uneori e mai bine să ne rugăm în limbi, iar alteori cu mintea. 
Cel ce se roagă cu duhul vorbeşte numai cu Dumnezeu şi 
„pe sine singur se zideşte", însă cel ce se roagă cu mintea le 
vorbeşte şi oamenilor, iar rugăciunea lui este şi spre zidirea 
aproapelui, a Bisericii (1 Cor. 14, 4). 

Este surprinzător să vedem că Sfântul Pavel dă mai de¬ 
grabă întâietate rugăciunii minţii, lucrare în care iniţiativa 
şi strădania îi aparţin omului, decât rugăciunii duhului, care 
este pur şi simplu un dar al Duhului Sfânt. Şi alegerea sa 
este în acord cu restul Epistolei către Corinteni. Bunăoară, 
el spune că adevăratul prooroc este stăpân pe duhul său: 
„duhurile proorocilor se supun proorocilor" (1 Cor. 14,32). 
A ne preda cu totul glossoltiliei presupune o anumită pier¬ 
dere a stăpânirii de sine: este o explozie de har şi bucurie, 
şi deşi suntem pe deplin conştienţi că Dumnezeu este în- 
lăuntrul nostru, uităm oarecum de existenţa semenilor 
noştri, a celorlalte mădulare ale Trupului. 

în Biserica primară mulţi au primit darul vorbirii în 
limbi, însă cu timpul el a devenit din ce în ce mai rar. Şi 
aceasta, pentru că s-a ivit următoarea problemă: când cineva 
vorbea în limbi, uzurpa pur şi simplu spaţiul duhovnicesc 
al întregii adunări, care nu mai trăgea niciun folos de pe 
urma acestui dar. Cea mai bună explicaţie care se poate da 
prezenţei darului vorbirii în limbi în Biserica primară este 
necesitatea de a-i învăţa pe cei proaspăt convertiţi să se 
roage mai degrabă cu inima şi nu în chip exterior, după cum 

erau probabil obişnuiţi să o facă. Dar curând Biserica a des¬ 
coperit o cale şi mai potrivită de a educa inima, căci grija sa 
era să cultive omul lăuntric. Biserica a descoperit chemarea 
Numelui Domnului nostru lisus Hristos şi, încetul cu înce¬ 
tul, Rugăciunea Inimii a înlocuit darul vorbirii în limbi. Ru¬ 
găciunea lui lisus este un fel de a ne ruga în duh prin care 
nu ne pierdem însă controlul asupra duhului şi nici nu ne 
aflam în primejdia de a uzurpa spaţiul duhovnicesc al celor¬ 
lalte mădulare ale Trupului Bisericii. Toate câte le facem în 
Biserică trebuie să le săvârşim în aşa fel încât să respectăm 
spaţiul duhovnicesc al semenilor noştri. Pe vremea când 
studiam teologia la Paris, am învăţat de la profesorii mei 
mai în vârstă că există o regulă nescrisă potrivit căreia în 
timpul Sfintei Liturghii nu se cuvine ca preotul să ridice 
mâinile mai sus de nivelul urechilor. La fel şi cu Evanghelia 
şi cădelniţa, sau când zicem: „Sfintele, sfinţilor" suntem 
atenţi ca nu cumva să facem vreo mişcare exagerată; se cade 
să fim smeriţi şi reţinuţi, aşa încât purtarea noastră să nu 
atragă atenţia celorlalţi. 

In concluzie, a vorbi în limbi sau a te ruga cu duhul în¬ 
seamnă într-adevăr a-ţi cufunda mintea în oceanul Duhului. 
Insă Apostolul însuşi preferă să ne tragă la mal pentru a 
înlătura orice pricină de neorânduială în Trupul Bisericii, 
pentru ca totul să se facă spre zidirea credincioşilor. 

De departe, cea mai bună cale de a aborda şi de a înţe¬ 
lege fenomenul glossolaiiei în zilele noastre, potrivit Tradi¬ 
ţiei, adică, fără să condamnăm şi fără să criticăm, este să 
considerăm că dacă oamenii nu mai ştiu să se închine lui 
Dumnezeu cu inima, Acesta poate să le dea din nou darul 
vorbirii în limbi. Faptul că acest dar a reapărut în Occident 
in vremurile noastre, când calea inimii a fost uitată sau nu 

este cunoscută, nu poate fi înţeles decât în felul următor: 
este limpede că Duhul lui Dumnezeu tânjeşte să-i aducă pe 
oameni înapoi acasă, în Biserică, şi să-i înveţe acest chip 
nobil de închinăciune care de atâtea veacuri a fost practicat 
de creştini, pentru ca inimile lor să fie din nou cultivate prin 
chemarea Numelui Domnului nostru lisus JIristos. Şi ştim 
că tot cel ce-1 poartă Numele, îl poartă spre mântuirea lui, 
„căci nu este sub cer nici un alt nume, dat între oameni, în care 
trebuie să ne mântuim noi" (Fapte 4,12). Dacă, într-adevăr, 
unii oameni primesc acest dar pentru o vreme, poate că 
aceasta îi va ajuta să descopere adevărata şi neîntrerupta 
Tradiţie a Bisericii, Tradiţia Rugăciunii Inimii, care este cea 
mai sigură şi mai smerită rugăciune pentru zidirea, însufla- 
rea şi mântuirea omului. Prin această rugăciune noi primim 
cel mai de seamă dintre darurile Duhului Sfânt, darul care 
ne va tămădui şi ne va întări fiinţa, „călăuzindu-ne la tot ade¬ 
vărul" (Ioan 16,13). El ne va ajuta să purtăm în noi plinăta¬ 
tea iubirii dumnezeieşti. Acest dar nu va înceta niciodată să 
fie lucrătoT în noi, ci ne va însoţi şi dincolo de mormânt. 

Este important să înţelegem acest fenomen al glossolaliei, 
dar să nu ne lăsăm seduşi de el. Mai presus de toate să fim 
binevoitori cu cei care cred că au dobândit acest dar şi cu 
delicateţe să le atragem atenţia că acesta nu este decât înce¬ 
putul a ceva şi mai măreţ care îi va călăuzi în cele din urmă 
în inima Tradiţiei. Dacă vrem să-i convertim pe oameni, 
atunci să nu-i respingem, să nu-i tratăm ca fiind „eretici", ci 
să încercăm mai degrabă să aflăm un element pozitiv de care 
să ne folosim pentru a-i conduce la plinătatea adevărului, 
aşa cum a făcut Sfântul Pavel când le-a vorbit atenienilor. S-a 
folosit de „Dumnezeul |lor] necunoscut" (Fapte 17,23) pentru 
a-i călăuzi la Dumnezeul cel Unu şi Adevărat, Dumnezeul 
cel cunoscut şi iubit. 

întrebări şi răspunsuri 

întrebarea 1: Care ar fi legătura dintre limbă şi darul vor¬ 
birii în limbi primit la Rusalii, când Duhul Sfânt S-a pogorât 
peste Apostoli? 

Răspunsul 7: în ziua de Rusalii, Apostolii au vorbit în 
limbi diferite. La sărbătoare erau de faţă părţi, mezi, elamiţi 
etc., şi cei care au primit darul au vorbit în aceste limbi, însă 
în înflăcărarea lor, au vorbit şi în limbi necunoscute. Apos¬ 
tolul Pavel spune că ei înşişi nu înţelegeau ce ziceau şi aveau 
nevoie de un tâlmaci. Dar ce folos era în aceasta? Cei care 
vorbeau în limbi ştiau că se închină lui Dumnezeu, însă cei¬ 
lalţi nu se foloseau. Fireşte, au existat momente în istoria 
Bisericii când oameni sfinţi au primit acest dar atunci când 
era de neapărată trebuinţă ca ei să comunice cu semenii lor. 
Bunăoară, când Sfântul Vasile cel Mare s-a întâlnit cu Sfân¬ 
tul Efrem Şirul, niciunul dintre ei nu cunoştea limba pe care 
o vorbea celălalt, cu toate acestea au izbutit să se înţeleagă. 

întrebarea 2: Există acum în America printre penticostali 
şi harismatici un anumit subiect de dispută privitor la faptul 
că vorbirea în limbi ar fi un fel de limbaj-rugăciune secret, 
pe care-1 primesc de la Dumnezeu prin mijlocirea Duhului 
Sfânt pentru ca diavolul să nu le poată fura rugăciunile. Aţi 
putea să comentaţi aceasta? 

Răspunsul 2: Poate că ceea ce simt aceşti oameni este 
adevărat, dar ceea ce spun este greşit. Uneori oamenii nu 
înţeleg experienţele prin care trec. Se poate să fi primit atin¬ 
gerea Duhului, căci Dumnezeu caută la inima omului, însă, 
când încep sa vorbească, fac greşeli, căci nu deţin cheia pen¬ 
tru a tălmăci drept aceste experienţe, cheia aceasta fiind Tra¬ 
diţia. în Occident am văzut mulţi oameni care au primit 

mari daruri. într-un oraş din sudul Londrei era un pastor 
protestant care atunci când vorbea ţi se părea că din gura 
lui curge miere. Am ascultat câteva înregistrări audio cu 
cuvântările lui şi m-a uimit ce mare dar avea şi ce minte 
pentru a pătrunde Scriptura. Avea o nemaipomenită uşu¬ 
rinţă în a îmbina diferite citate din Biblie, folosindu-se de 
un pasaj pentru a lămuri un altul, încât era o desfătare şi o 
bucurie să-l asculţi. Şi pentru o bună bucată de vreme a păs¬ 
trat acest dar în parohia sa evanghelică unde slujea, însă la 
un moment dat i-a venit gândul că ar trebui să-şi părăsească 
parohia şi să propovăduiască cuvântul lui Dumnezeu în 
întreaga lume. Din păcate, el nu avea niciun punct de refe¬ 
rinţă în biserica sa, nimeni care să discearnă voia lui Dum¬ 
nezeu pentru el şi să-i spună: „Nu, Dumnezeu te-a pus în 
acest loc. Rămâi aici! Se pare că Duhul dă mărturie că aici este 
locul tău." în orice caz, a îmbrăţişat cu Iotul ideea aceasta 
de a pleca să propovăduiască cuvântul lui Dumnezeu în 
lumea largă şi după câţiva ani am auzit, întâmplător, că era 
în Elveţia, în stare de depresie, şi că nu mai voia să săvâr¬ 
şească Cina Domnului. îi cerea unui laic să slujească în locul 
lui, iar el stătea abătut într-un colţ. Cred că omul acesta, 
pentru o vreme, a avut un mare dar de la Dumnezeu, însă 
nu exista nicio tradiţie caro să-l sprijine şi sa-l ajute să dis¬ 
cearnă căile Duhului şi ale mântuirii. De aceea când a venit 
clipa încercării, s-a pierdut. Problema cu care se confruntă 
aceşti oameni este aceea că nu au o instituţie a Bisericii, pen¬ 
tru că nu au Tradiţie. Există persoane care, uneori, datorită 
iubirii lor faţă de Dumnezeu şi de Scriptură, au o anumită 
însufleţire şi izbutesc să facă lucruri mari, însă toată agoni¬ 
seala lor se risipeşte mult prea uşor, pentru că nu există niciun 
vas în care să aşeze şi să păstreze harul pe care l-au primit. 

Pentru noi, acest vas este instituţia Bisericii care este vehicu¬ 
lul ce ne poartă. Nu-i judec pe aceşti oameni - unii dintre ei 
sunt oameni foarte înzestraţi - dar sunt victimele propriilor 

A 

lor tradiţii. In ei nu este nicio statornicie pentru că nu ştiu 
ce înseamnă a aparţine Bisericii care are o Tradiţie apostolică 
neîntreruptă. Auzim tot mereu de la preoţii anglicani care 
ne vizitează mănăstirea: „Doar voi, ortodocşii, aveţi o Tra¬ 
diţie neîntreruptă." Dar se opresc aici şi nu merg mai de¬ 
parte, iar eu, fireşte, păstrez tăcerea. Şi ce ai putea de fapt 
să le spui? 

întrebarea 3: Acum câţiva ani am auzit o teologumenă 
despre darul vorbirii în limbi şi aş vrea să ştiu care este pă¬ 
rerea dumneavoastră. Se spunea că darul primar a conti¬ 
nuat Cincizecimea şi a folosit limbile omenirii, iar nu limbi 
necunoscute, şi atunci când Evanghelia a fost propovăduită 
în toate limbile pământului, darul s-a luat de la noi. 

Răspunsul 3: Da, aici se presupune că darul glossolaliei a 
fost dat doar pentru a binecuvânta toate limbile. Cred că am 
citit ceva asemănător la Sfântul loan Gură-de-Aur. în orice 
caz, cine trăieşte înlăuntrul Tradiţiei adevărate a Bisericii 
Ortodoxe nu duce lipsă de nimic. Toate denominaţiile creş¬ 
tine contemporane reflectă numai anumite aspecte ale Tra¬ 
diţiei noastre. De pildă, unii se numesc evanghelici, însă 
Biserica Ortodoxă este prin excelenţă evanghelică, deoarece 
în sânul ei putem trăi adevăratele dimensiuni ale descope¬ 
ririi evanghelice. 

întrebarea 4: în cartea Ne vorbeşte Părintele Porfirie, Părin¬ 
tele descrie cum a primit de la Duhul Sfânt darul străvederii. 
Se ruga în pronaos când a intrat în biserică un pustnic bătrân. 
Crezând că e singur, pustnicul şi-a desfăcut braţele în formă 

de cruce şi a scos nişte sunete care ar putea fi considerate 
ca glossolalie, în tot acest timp strălucind de lumina dumne¬ 
zeiască. Din clipa aceea Părintele Porfirie a fost convins că 
a primit darul străvederii prin mijlocirea rugăciunii bătrâ¬ 
nului pustnic. Felul în care a primit acest dar a fost foarte 
tainic. întrebarea mea este dacă mai putem afla şi alte lu¬ 
cruri asemănătoare în Tradiţia noastră. 

Răspunsul 4: Mai toţi ştim câte ceva despre darul vorbirii 
în limbi sau al rugăciunii cu duhul. Când suntem singuri în 
camera noastră ne rugăm într-un fel în care nu o putem face 
în biserică, în prezenţa celorlalţi. Ne cufundăm în Duhul lui 
Dumnezeu şi-I vorbim fără oprelişti. îi putem spune: ,„Mul- 
ţumescu-Ţi, Doamne, că eşti aşa cum eşti şi că nu este ni¬ 
meni asemenea Ţie" sau „Doamne, mai bine să nu trăiesc 
nici măcar o zi pe pământ decât să fiu lipsit de dragostea 
Ta." Când Duhul ne poartă în felul acesta, rostim rugăciuni 
care sunt foarte personale şi simţim puterea Duhului în- 
lăuntrul nostru, însă cu niciun chip nu ne vom ruga în felul 
acesta atunci când suntem împreună cu semenii noştri. De 
aceea, în biserică se cuvine să citim pe un ton neutru, pentru 
ca cei care sunt de faţă să poată urmări citirea dacă vor, iar 
dacă nu, să-şi poată urma propriul ritm lăuntric de rugă¬ 
ciune fără a fi stânjeniţi. Este inadmisibil să citim pe un ton 
sentimental şi personal în biserică, pentru că îi facem pe cei¬ 
lalţi să-şi piardă pacea. Am auzit pe unii citind atât de în¬ 
grozitor încât îţi venea pur şi simplu să fugi din biserică. De 
multe ori, în mănăstiri, monahii par să citească pe un ton 
foarte anost şi monoton, aproape lipsit de evlavie, pentru 
că ei ştiu că poate ceilalţi monahi şi-au petrecut întreaga 
noapte în rugăciune în chiliile lor şi că au venit la biserică 
cu mintea adunată în inimă, dorind să păstreze acelaşi ritm 

de rugăciune. Şi aceasta este cu putinţă atâta vreme cât în 
biserică toate se săvârşesc în duh de nepătimaşă neutralitate. 

Chiar şi darul vorbirii în limbi încercăm să-l înţelegem 
în acelaşi duh. Poate că Dumnezeu dă acest dar pentru a-i 
ajuta pe oameni să înveţe să se roage cu inima, pentru a 
trece de la cele dinafară la cele dinlăuntru. Sunt sigur că 
mulţi dintre dumneavoastră cunoaşteţi acest fel de rugă¬ 
ciune. De multe ori, când eşti în camera ta, şi Dumnezeu îţi 
dă har şi însuflare, poţi sa îngenunchezi, să te loveşti cu 
fruntea de podea sau să te baţi cu pumnii în piept, poţi să 
faci orice doreşti, însă atunci când eşti în biserică, nu se cade 
să încâlci spaţiul duhovnicesc al semenilor tăi. Ce cultură 
minunată! îmi amintesc de o întâmplare din Pateric. Un 
mare ascet bătrân din pustia Egiptului a intrat în biserică şi, 
crezând că era singur, a lăsat să-i scape un suspin adânc. 
Dintr-o dată a auzit o oarecare mişcare într-un colţ şi şi-a dat 
seama că în biserică era ascuns un frate începător care se 
ruga. îndată s-a dus şi i-a făcut metanie, zicându-i: „lartă-mă, 
frate, căci eu încă nu am pus început." 1 2 Mulţi dintre Părinţii 
Pustiei şi-au însuşit această cultură a tăinuirii harismelor. 
Un mare nevoitor a găzduit în chilia lui peste noapte trei 
monahi. Voind să le cunoască nevoinţa, s-a prefăcut că 
doarme. Cei trei călugări, crezând că gazda lor a adormit, 
s-au îmboldit unul pe altul şi au început să se roage. Nevoi¬ 
torul a văzut atunci cum rugăciunea a doi dintre ei ieşea ca 
o pară de foc din gura lor, în vreme ce al treilea se ruga cu 
greutate. Vedem cum cei trei călugări au aşteptat mai întâi 
ca gazda lor să adoarmă, ei înşişi prefăcându-se că dorm, 

1 Pentru Avva Tithoc, în Patericul ce cuprinde iu sine cuvinte folositoare 
ale Sfinţilor Bătrâni, Ed. Episcopiei Ortodoxe Române dc Alb<i-Iuli<i, 1990, 

p. 229. 

aşa încât totul să se facă în ascuns, ca să nu piardă răsplata 
Tatălui, Care vede în taină şi răsplăteşte pe faţă. Şi noi tre¬ 
buie să ne luăm toate măsurile de precauţie pentru a nu 
pierde duhul smereniei. Aceasta este marea cultură a Bise¬ 
ricii Ortodoxe şi nu trebuie să o pierdem! 

întrebarea 5: Sunt trei locuri în Noul Testament în care 
se păstrează spusele lui lisus în aramaicâ: „Eli, Eli, lama 
sabahtani", „Talita kumi" şi „Avva (Părinte)". De ce autorii 
Noului Testament nu au tradus în greacă sau în ebraică 
aceste cuvinte? Există vreun comentariu sau explicaţii cu 
privire la folosirea limbii aramaice? 

Răspunsul 5: Sincer să fiu nu ştiu cum să vă răspund la 
întrebare, dar poate că faptul că aceste cuvinte au fost con¬ 
semnate în aramaică le-a păstrat întreaga putere şi întregul 
înţeles. Văzând traducerile Noului Testament din originalul 
grec, îmi dau seama ca de multe ori textul tradus e lipsit de 
sens, deşi cei care au tradus în engleză sau în franceză au fost 
mari cărturari. Mă gândesc, de pildă, la 2 Corinteni 5, 8-10; 
până acum nu am găsit nicio traducere care să redea înţele¬ 
sul din greacă. Occidentul este victima traducerilor proaste. 
Poate că atunci când Evangheliştii au vrut ca cele spuse să 
aibă un impact mai puternic au folosit aramaica, dar nu au 
putut să se folosească de ea prea mult pentru că atunci ar fi 
trebuit să scrie întreaga Scriptură în acel dialect. S-ar putea 
să existe şi alte motive, Iertaţi-mă, mi se pare că răspunsul 
pe care vi l-am dat reflectă mai degrabă frământarea mea - 
lipsa mea de îngăduinţă faţă de traducerile proaste. 

întrebarea 6: Felul în care a fost formulată întrebarea an¬ 
terioară sugera că textul original ar fi fost scris în greacă. El 
nu a fost scris în greacă; toate Evangheliile au circulat mai 

întâi în aramaică şi abia mai târziu au fost traduse în limba 
greacă. Expresia „Eli, Eli, lama sabahtani" a fost păstrată în 
aramaică pentru a fi şi mai limpede sensul cuvintelor lui 
Iisus, faptul că Se adresa Dumnezeului Său. Dacă traduci 
aceste cuvinte în greacă sau în oricare altă limbă, nu poţi reda 
acelaşi înţeles; odată ce le-ai tradus, nu mai au nicio noimă. 

Răspunsul 6: însă în acest caz Evanghelia ne dă şi tradu¬ 
cerea în greacă. Ea păstrează originalul, dar imediat ne oferă 
şi traducerea, poate tocmai pentru a evita confuzia care se 
iscase atunci între oameni. Când au auzit aceste cuvinte, 
mulţi s-au gândit că Iisus îl chema pe llie. Nu sunt cărturar 
şi nu ştiu prea multe, dar îmi vine greu să cred că Evanghelia 
Sfântului Luca a fost scrisă în aramaică. 

întrebarea 7: Pe parcursul întâlnirilor noastre aţi spus de 
mai multe ori că se cuvine să folosim Rugăciunea lui Iisus 
pentru a ne întări duhovniceşte. Dar la un moment dat în 
Rusia, Rugăciunea lui Iisus a fost interzisă pentru că oamenii 
o foloseau ca pe un fel de incantaţie magică. Puteţi sa ne 
spuneţi cum se poate întâmpla aşa ceva? 

Răspunsul 7: Am auzit despre această problemă, însă nu 
am cercetat-o. Ceea cc ştiu este că atunci când nu există de¬ 
viaţii nu este nevoie de lege. Legea apare numai atunci când 
sunt abateri. De aceea, atâta vreme cât folosim cum se cu¬ 
vine ceea ce ne oferă Biserica, nu este nevoie de niciun fel 
de interdicţie, însă atunci când apar deviaţii, Biserica trebuie 
să ia măsuri. 

întrebarea 8: De mai multe ori aţi făcut deosebirea între 
planul duhovnicesc şi cel sufletesc: între lacrimi duhovni¬ 
ceşti şi lacrimi sufleteşti, între suferinţa şi ruşinea duhovni¬ 
cească şi suferinţa şi ruşinea sufletească. Mie, personal, 

această distincţie mi-a fost de mare folos şi cred ca şi celor¬ 
lalţi. Consideraţi că există şi un folos sufletesc al Rugăciunii 
lui Iisus spre deosebire de unul adânc duhovnicesc? 

Răspunsul 8: Cu siguranţa. Rugăciunea lui Iisus poate 
să cuprindă toate planurile vieţii omeneşti. Energia care în¬ 
soţeşte Numele lui Hristos, atunci când acesta este pomenit 
cu evlavie, smerenie şi luare aminte, este întotdeauna du¬ 
hovnicească şi, fireşte, va satisface toate nevoile omului. 
Dacă ea satisface nevoile duhovniceşti ale unei persoane, cu 
siguranţă le va satisface şi pe cele sufleteşti, şi pacea pe care 
o aduce cu sine se va face simţită şi în trup. Există trei nivele 
ale existenţei: cel trupesc, cel sufletesc şi cel duhovnicesc. 
Distanţa de la nivelul trupesc la cel duhovnicesc este aceeaşi 
pentru toţi oamenii, însă la femei nivelul sufletesc este mai 
aproape de cel duhovnicesc, în vreme ce la bărbaţi el este 
mai aproape de cel trupesc, de aceea femeile pot să con¬ 
funde uneori stările sufleteşti cu cele duhovniceşti. Bărba¬ 
ţilor le este mai greu să facă această confuzie, însă ei sunt 
mai vulnerabili în plan trupesc. Femeilor le vine mai greu 
să se ridice din planul sufletesc în planul duhovnicesc, în 
vreme ce bărbaţii cad mult prea uşor în planul trupesc. Pă¬ 
rintele Sofronie ne-a explicat lucrurile acestea şi ele ne sunt 
de folos mai cu seamă nouă, preoţilor, în slujirea pastorală. 
Este bine să ştim unde anume suntem vulnerabili aşa încât 
să fim cu băgare de seamă. 

A A 

Întrebarea 9: întrebarea mea este legată de ultimul cu¬ 
vânt pe care l-a rostit Hristos pe cruce: „Săvârşitu-s-a". 
Aceasta înseamnă că totul a fost împlinit chiar mai înainte 
ca El să fi murit? Este lucrarea săvârşită despărţită de moar¬ 
tea şi învierea Sa? Cum să înţelegem mântuirea în cazul 
acesta şi cum înţelegeţi anularea a ceea ce s-a întâmplat în 

grădina raiului, a urmărilor păcatului protopărinţilor noştri, 
a izgonirii lor din rai şi a căderii omenirii sub blestem? A 
fost acest blestem ridicat? 

Răspunsul 9: „Săvârşitu-s-a" înseamnă „Jmplinitu-s-a", 
pentru că jertfa a fost împlinită de moartea lui Hristos. In 
acea clipă se petrecea moartea nedreaptă a Domnului, care 
era o osândire a morţii drepte care se abătuse asupra noas¬ 
tră datorită căderii în păcat. In grădina Ghetsimani, Domnul 
S-a rugat cu sudoare de sânge pentru mântuirea întregii 
lumi. Jertfa în duh era deja săvârşită, dar ea urma să fie pe¬ 
cetluită cu moartea trupească a lui Hristos pe Cruce. Moar¬ 
tea noastră este dreaptă pentru că este urmarea păcatelor 
noastre, însă moartea lui Hristos este nedreaptă pentru că 
El a losl fără de păcat, dar S-a dat pe Sine de bunăvoie morţii, 
în locul nostru, pentru a nimici moartea. Şi, desigur, odată 
ce jertfa a fost adusă, toate s-au înnoit şi noi am primit mân¬ 
tuirea. Nu ştiu dacă am înţeles exact întrebarea dumnea¬ 
voastră. 

întrebarea 10: Mântuirea a venit prin Crucea şi învierea 
lui Hristos, dar avem noi în Biserică această experienţă? 

Răspunsul 10: O avem în parte, iar sfinţii într-o măsură 
mai mare. în această viaţă, toate sunt dobândite în parte, 
dar aceasta nu este decât chezăşia plinătăţii care va să fie 
după învierea cea de obşte. Acum am primit arvuna Duhu¬ 
lui, o părticică din bogăţia care ne va fi pe deplin încredin¬ 
ţată în ziua aceea. Pentru moment este important să avem 
înştiinţarea şi încredinţarea în inimă că această înnoire a 
avut deja loc. Fie că simţim puţină căldură în inimă când 
chemăm pe Domnul cel înviat, fie o mai mare răpire în Duh, 
este acelaşi lucru: amândouă adeveresc aceeaşi realitate - că 
Domnul a înviat şi că moartea nu mai are stăpânire asupra 

noastră. Hristos a biruit moartea şi lumea. Chiar şi atunci 
când avem doar o mică mărturie a plinătăţii vieţii care va 
să vină în acea zi înfricoşată, aceasta ne este de ajuns pentru 
a ne încredinţa de adevărul căii pe care o urmăm. Căci „cel 
ce este credincios în foarte puţin şi în mult este credincios; 
şi cel ce e nedrept în foarte puţin şi în mult este nedrept" 
(Luca 16, 10). Vedem aceasta în viaţa Sfântului Petru: deşi 
Domnul l-a avertizat că se va lepăda de HI de trei ori. Petru 
a vrut să se arate curajos şi nu şi-a măsurat puterile. Când a 
intrat în pretoriu ca să vadă ce avea să se întâmple, o fetiş¬ 
cană s-a apropiat de el şi i-a zis: „Şi tu eşti din Galileea. Şi 
tu eşti dintre ucenicii lui Iisus." Nu era niciun pericol, dar 
poate că Sfântul Petru a privit-o pe slujnică cu un oarecare 
dispreţ, gândind că nu era vrednică să audă despre Prooro¬ 
cul din Galileea, şi nebăgând de seamă i-a răspuns: „Nu ştiu 
despre ce vorbeşti." A alunecat, şi vrăjmaşul a câştigat în el 
puţin teren de unde putea să-i întindă o cursă. La puţină 
vreme după aceea i s-a făcut din nou aceeaşi observaţie: „A, 
şi tu eşti dintre ucenicii Galileianului." De data aceasta a 
alunecat şi mai jos, răspunzând: „Nu cunosc pe omul acesta." 
Vrăjmaşul a dobândit atunci o şi mai mare putere asupra 
lui. A treia oară a ajuns să se lepede cu totul de Hristos, 
adică a pierdut de tot harul, înstrăinându-se de Hristos. 
Slavă Domnului că Hristos Se rugase mai înainte şi energia 
rugăciunii Lui l-a mântuit. Iar când a cântat cocoşul şi Dom¬ 
nul Şi-a întors faţa către el, privirea Lui i-a rănit inima şi, 
ieşind afară. Petru a plâns cu amar (vezi Matei 26, 69-75). 
Vedeţi, pentru că nu a fost cu băgare de seamă într-un lucru 
mărunt, în cele din urmă ispita s-a dovedit mai puternică 
decât el. Şi cu noi se întâmplă la fel: dacă nu luăm aminte la 
lucrurile mici, cădem în ispite mari. De pildă, dacă cineva 

ne propune să jefuim o bancă, cu siguranţă că îl vom mustra 
şi-i vom spune: „Vezi-ţi de treabă! Ce vorbeşti?" însă, poate 
că vom băga cu uşurinţă în buzunar cinci dolari care nu ne 
aparţin nouă, ci Bisericii. In felul acesta alunecăm puţin şi 
atunci vrăjmaşul dobândeşte putere asupra noastră, şi s-ar 
putea să cădem din ce în ce mai jos şi să ajungem să săvâr¬ 
şim lucruri mult mai rele. Un alt exemplu: dacă cineva ne 
îndeamnă să păcătuim trupeşte, îi vom răspunde hotărât: 
„Fugi de aici! Cum să spurc templul lui Dumnezeu şi să fac 
din el o unealtă a necurăţici?" Insă, dacă ne îngăduim chiar 
şi o mică familiaritate cu o alta persoană, atunci vrăjmaşul 
dobândeşte putere asupra noastră şi mergem mai departe, 
şi de fiecare dată continuăm de unde ne-am oprit data tre¬ 
cută şi în cele din urmă ne afundăm în tina păcatului. Cu¬ 
viinţele Scripturii sunt valabile în ambele sensuri: cei ce este 
credincios în cele mici va primi putere de la Dumnezeu să 
dobândească şi cele mari; cel care nu este credincios şi cu 
băgare de seamă la cele mici şi îngăduie familiarităţii, ne¬ 
dreptăţii sau altor patimi să se strecoare în viaţa lui, va fi 
necredincios şi în cele mari, şi se va pierde cu totul. Vedem 
că asemenea lucruri se întâmplă destul de des în viaţa Bise¬ 
ricii; de aceea este mai bine să fim cu luare-aminte şi să îm¬ 
plinim cuvântul Domnului. 

PREDICĂ LA ODOVANIA PRAZNICULUI 
ÎNTÂMPINĂRII DOMNULUI 1 2 


Este o mare bucurie pentru mine să mă aflu din nou în 
mijlocul dumneavoastră. Nu este lipsit de însemnătate fap¬ 
tul ca astăzi, de odovania praznicului întâmpinării Domnu¬ 
lui, slujim împreună Sfânta Liturghie, pentru că acesta este 
de fapt şi praznicul preoţiei împărăteşti a lui (Iristos. 

Data trecută când m-aţi invitat la întrunirea frăţiei cleri¬ 
cilor Bisericii Creştin-Ortodoxe Antiohiene am vorbit despre 
îndoita înfăţişare a lui Hristos, înaintea lui Dumnezeu şi 
înaintea oamenilor . 3 Am spus că Hristos l-a îndreptăţit pe 
om înaintea lui Dumnezeu prin pilda Sa adevărată şi desă¬ 
vârşită, şi că, dacă vom urma pildei Lui, nu vom fi ruşinaţi, 
ci vom fi primiţi de Tatăl şi de Duhul Sfânt ca fii ai lui Dum¬ 
nezeu. De asemenea, Hristos L-a îndreptăţit şi pe Dumnezeu 
înaintea oamenilor pentru că ne-a iubit până la capăt, până 
la moarte, lucrând în felul acesta mântuirea noastră. Dar în¬ 
făţişarea Lui este şi începutul vădirii preoţiei Sale, care are 
mare însemnătate pentru noi, căci toţi suntem chemaţi să 
fim părtaşi la ea. Nu există decât o singură preoţie, preoţia 

1 Predică rostită în timpul Sfintei Liturghii caro a încheiat întrunirea 
fră|iei doricilor Bisericii Creştin-Ortodoxe Antiohiene. 

2 Vezi Arhimandritul Zaharia, Lârgifi şi voi inimile voastre, Ed. Reîn¬ 

tregirea, Alba-lulia, 2009, pp. 237-241. 

împărătească a lui Hristos de care toţi creştinii au parte, însă 
noi, ca preoţi hirotoniţi, suntem îndoit părtaşi la ea. 

Aş vrea să mă opresc puţin asupra celor două persoane 
care L-au întâmpinat pe Hristos în templu: Sfântul Simeon, 
om „drept şi temător de Dumnezeu", după cum zice Scrip¬ 
tura, şi Proorociţa Ana. Amândoi erau înaintaţi în zile, însă 
amândoi purtau în inimă nădejdea mântuirii ce avea să vină 
şi aşteptau nestricăcioasa „mângâiere a lui Israel" (Luca 2,25), 
adică pe Hristos. Aceasta înseamnă că se împărtăşiseră de 
Duhul proorocesc al lui Dumnezeu şi ţineau aprins în ei 
darul acesta al proorociei. 

Preoţia este şi ea un dar proorocesc pe care trebuie să-I 
păstrăm viu şi însufleţit până la sfârşit. Şi vom izbuti să-l păs¬ 
trăm dacă vom avea mereu în inimă mângâierea cea nestri- 
căcioasă a lui Dumnezeu. Iar când această mângâiere va 
prisosi în inima noastră, vom fi în stare să-i mângâiem şi pe 
ceilalţi, pe poporul lui Dumnezeu care caută ajutor de la noi. 
Drepţii Simeon şi Ana ne sunt pilde de viaţă, ei simt oameni 
care în chip proorocesc s-au făcut părtaşi la preoţia împără¬ 
tească a lui Hristos. Plini de nădejde, ei aşteptau mângâierea 
lui Israel la fel cum noi, poporul Noului Israel, aşteptăm 
ziua cea înfricoşată a celei de-a doua veniri a Domnului. 

Domnul a „plecat cerurile şi S-a pogorât" (cf. Ps. 143,5), 
iar întruparea Sa este în acelaşi timp şi proorocia celei de-a 
doua veniri a Lui. De aceea, cei care au iubit venirea Dom¬ 
nului în trup tânjesc şi după cea de-a doua venire a Lui, în 
slavă. Insă ei nu trăiesc într-o aşteptare pasivă, ci mai de¬ 
grabă aleargă spre cea de-a doua venire a Lui, atât de mare 
le este dorinţa de a-L vedea pe Domnul. 

Când S-a întrupat, Hristos a devenit „semnul" lui Dum¬ 
nezeu pentru toate generaţiile, semn care avea să stârnească 

împotriviri, după cum citim în Evanghelia de astăzi (Luca 
2, 34). Aceasta înseamnă ci nu putem avea o atitudine neu¬ 
tră faţă de Hristos. Dacă ne predăm Domnului cu dragoste 
smerită. El ne va adumbri cu puterea Sa mântuitoare. Atunci 
îl vom purta în inimile noastre şi, asemenea Dreptului Si- 
meon, vom cânta o cântare de biruinţă. însă de vom lăsa 
anii îndelungaţi ai vieţii să stingă în inimile noastre nădej¬ 
dea mântuirii, aceasta ne va duce la pierzanie. Dacă veşnicia 
va înceta să mai fie pentru noi însuflarea fără de care nu 
putem trăi şi prin care se împlineşte cu adevărat fiinţarea 
noastră pe pământ, atunci inevitabil ne vom face robi rea¬ 
lităţii întunecate a lumii căzute care ne înconjoară. Şi în 
aceasta constă toată tragedia omenirii. 

Domnul ne-a încredinţat spre păstrare o moştenire 
sfântă şi aşteaptă ca noi să l-o înfăţişăm neîntinată în ziua 
aceea în care va veni să judece iarăşi lumea cu dreptate şi 
mare milă. După cum spuneam, o atitudine neutră nu este 
cu putinţă. Nu este zi mai măreaţă decât aceea în care ne 
vom întâlni cu Domnul, Ziditorul şi Mântuitorul nostru. 
Aceasta este nădejdea cea mare care ne ţine vii inimile în 
ciuda greutăţilor preoţiei. Trebuie să ne aducem aminte că 
suntem părtaşi la preoţia lui Hristos, iar preoţia Lui în 
această lume este una a suferinţei. De aceea, în încercări şi 
în năpaste să nu ne lăsăm pradă descurajării, ci să păstrăm 
vie în noi această aşteptare plină de nădejde prin rugăciune 
şi slujire. Atunci darul pe care Domnul ni l-a dat la hirotonie 
se va reînnoi pururi în inima noastră, statornicind-o în nă¬ 
dejdea bunătăţilor viitoare. 

Lumea în care trăim, oricât ar fi ea de frumoasă, este ca un 
văl care ne desparte atât de împărăţia lui Dumnezeu cât şi 
de împărăţia întunericului. Uneori împărăţia întunericului 

îşi întinde bezna ei peste noi, alteori ajung până la noi razele 
strălucitoare ale împărăţiei luminii, care ne mângâie şi ne 
întăresc. însă noi să păstrăm darul lui Dumnezeu în inimă 
aşa încât să putem sta înaintea Domnului în ziua aceea când 
El va clătina cerurile şi pământul. Atunci toate cele zidite 
vor pieri şi numai cele pecetluite cu harul nezidit al Crucii 
şi al învierii Lui vor dăinui veşnic. 

Chiar înainte de Patima Sa, Domnul a zis: „Acum este 
judecata acestei lumi" (Ioan 12, 31) şi, cu adevărat, când 
Hristos atârna pironit pe Cruce, lumea era judecată. El 
tăcea, dar întreaga zidire vorbea în locul Lui. Ştim că soarele 
s-a întunecat, pietrele s-au despicat, mormintele s-au deschis 
şi alte lucruri minunate s-au petrecut. Iar cei care nu purtau 
în inimile lor lumina harului Său „se întorceau bătându-şi 
pieptul" (Luca 23, 48), căci nu puteau să rabde priveliştea 
răstignirii Lui. Singurii care au fost în stare să rămână la 
picioarele Crucii au fost Maica Domnului şi Sfântul loan 
Teologul. Căci Cel Ce era mort pe Cruce era viu în inimile 
lor şi El îi ajuta să rămână neclintiţi în ceasul acela înfricoşat, 
deşi erau copleşiţi de durere. 

Dacă şi noi iubim întâia venire a Domnului şi dacă păs¬ 
trăm cu sfinţenie darul care ne-a fost dat, atunci o lumină 
minunată va străluci în inimile noastre, insuflând în noi aş¬ 
teptarea şi nădejdea celei de-a doua veniri a Lui. Şi această 
lumină, oricât de plăpândă ar fi ea, va fi o deschidere spre 
împărăţia cea veşnică a luminii, când Domnul va veni iarăşi 
cu slavă; şi atunci, împreună cu toţi sfinţii vom cânta precum 
Dreptul Simeon cântarea de biruinţă: „Binecuvântat este Cel 
Ce a venit şi iarăşi va să vină întru Numele Domnului." 
Amin. 

„Suferinţa cumplită pricinuită de simţământul păcatului îi adună 
acum atenţia minţii în inimă. Şi cu cât mintea rămâne mai mult in 
inimă, în rugăciune de pocăinţă, cu atât harul Duhului Sfânt 
înteţeşte în om văpaia iubirii pentru Hristos, luminându-i mintea 
cu vederea Feţei Sale. Şi chipul cel blând şi smerit al lui Hristos 
într-atât îi uluieşte sufletul, încât se naşte înlăuntrul lui o bucurie 
fără margini şi nădejdea că moartea poate fi nimicită. în felul 
acesta omul se umple de însuflare, iar duhul său se ridică de la 
starea de zdrobi re a inimii demai-nainte." 

„Rezumând, am putea spune că trei sunt cheile care deschid uşa 
adâncului inimii: cercetarea învăţăturii Evangheliei, chemarea 
Numelui Domnului şi Sfânta împărtăşanie. Acestea trei 
descătuşează energia ferecată în adâncul inimii. Cu această 
energie suntem înzestraţi la Botez, însă o îngropăm prin viaţa 
noastră păcătoasă, prin nepriceperea şi delăsarea noastră. Dar să 
scoatem la lumină comoara dumnezeiască tăinuită înlăuntrul 
nostru, prin întipărirea în minte a câtorva cuvinte dumnezeieşti 
care ne insuflă in chip deosebit şi printr-o mai arzătoare râvnă 
pentru Sfânta împărtăşire cu Trupul şi Sângele lui Hristos. Şi să 
nu încetăm a chema Numele Domnului nostru lisus Hristos, 
Nume care ne-a fost dat prin descoperire de Sus, care este 
nedespărţit de Persoana lui Hristos şi care poate, prin urmare, să 
ne împărtăşească energia Lui mântuitoare." 

